
PREFAŢĂ 


In prefața monografiei mele asupra lui T. Maiorescu 
apărută în r940 la „Fundaţia pentru literatură şi artă 
Regele Carol II” scriam: „In afară de asta, un apropiat 
volum „T. Maiorescu şi contemporanii lui“ își propune 
să-i fixeze raporturile personale şi literare cu cei din jur, 
prieteni sau duşmani (P. P. Carp, T. Rosetti, V. Ale- 
csandri, Iacob Negruzzi, V. Pogor, M. Eminescu, I. 
Creangă, B. P. Hasdeu, A. D. Xenopol, V. Conta, I. Sla- 
vici, Duiliu Zamfirescu, I. L. Caragiale, V. A. Urechia 
etc. etc.) nu numai cu scopuri informative ci şi ca o con- 
tribuție de caracter psihologic“. Apariția acestui volum 
era, prin urmare, anunțată de acum trei ani. E drept că 
în răstimp am mai publicat: 

I. P. P. Carp, critic literar şi literat. 

2. Antologia ideologiei junimiste. 

3. 'T. Maiorescu şi posteritatea lui critică. 
volume ce aparțin aceloraşi preocupări „junimiste“. In- 
tîrzierea se explică însă şi altfel... De la primele ex- 
plorări mi-am dat seama că acest studiu cuprinde vir- 
tualităji mai mari de cît bănuisem la început. Pe pivo- 
tul lui T. Maiorescu se poate zugrăvi fresca întreagă a 

celei mai însemnate mişcări culturale şi literare de la noi, 
a Junimii. Prezența în guvern a unui maiorescian, d-l 
1. Petrovici, însuflețit de aceleaşi sentimente ca şi mine 
față de moştenirea spirituală a învățătorului nostru, mi-a 
dat putinţa de a schița alt plan lucrării începute sumar 
încă acum trei ani. 

Primul volum al acestei serii nu cuprinde de cît stu- 
diul raporturilor a trei scriitori — V. Alecsandri, M. E- 
minescu, A. D. Xenopol — cu T. Maiorescu şi cu Juni- 
mea. 

Dacă timpul şi timpurile o vor îngădui, nădăjduesc 
să duc la bun sfîrşit întreaga lucrare, cu materiale adu- 
nate de mult. Al doilea volum (Hasdeu, Gh. Panu, I. Ne- 
gruszi) e şi el pe cale de terminare. 


E. Lovinescu 


Aprilie 1943. 

V. ALECSANDRI 


1. Atitudinea lui T, Maiorescu iață de V, Alecsandri înainte 
de apariția Convorbirilor literare, 2. „O cercetare critică asupra 
poeziei române de la 1867” și V. Alecsandri. 3. Nemulțumirea 
bardului, 


1) Pentru epoca de dinainte de apariţia Convorbi- 
rilor Literare (1 Martie 1867) se poate fixa atitudinea 
tinerei societăţi ieşene şi cu deosebire a lui T. Maio- 
rescu față de Vasile Alecsandri, din procesele verbale ale 
Junimii păstrate întimplător pentru anul 1865. Se pare, 
totuşi, că T. Maiorescu atacase şi înainte producţia 
literară a epocei, fără distincţie, în „prelecţiunile“ lui 
publice încă din iarna anului 1863 şi 1864. Zece ani după 
aceia V. A. Urechia îl învinuia în articolul său Noua 
direcție din Iaşi!): „Cine nu-şi aminteşte cum dumnea- 
lui în primele conferinţe din Iaşi, în saloanele Băncii (e 
vorba de Banca Moldova) a început prin a propune ar- 
derea a toate încercărilor noastre literare fără deose- 
bire de V. Alecsandri, pe care apoi tot d-lui l-a iertat 


1) Rev. contimp. No. 6 din 1 August 1873, p. 542, 

ca să-l puie alături de d-nii Bodnărescu, Eminescu şi al- 
ţii“. Preţuirea lui V. Alecsandri în cercul Junimii pină 
la măsura identificării va fi, de altfel, atacată de mulţi, 
şi chiar de N. Iorga, ca un act de oportunism!); ea răs- 
pundea, în adevăr, intereselor de prestigiu ale tinefii 
societăţi, ai cărei membri erau sau puţin cunoscuţi sau 
contestaţi. Cu două zeci de ani mai în virstă de cit înte- 
meietorii Junimii, ajuns la meridianul vieţii, recunoscut 
de toți ca unul din cei mai de seamă din scriitorii ţării, 
părtaş şi al mişcării paşoptiste şi al Unirii, V. Alecsan- 
dri constituia pentru tinerii junimişti un mare patronat 
literar. Inainte de apariţia revistei, a fost, totuşi, supus 
aceleiaş critice severe, iconoclaste, pe care o arătase faţă 
de întreaga literatură a înaintaşilor. 


2) Din cercetarea „Proceselor Verbale ale Junimii“2) 
pe 1865/1866 vedem că în şedinţa de la 19 Oct. 1865 
V. Pogor propunea să se alcătuiască, între altele, şi „O 
antologie de poezii romine, deja pubhcate, a căror va- 
loare să fie însă în unanimitate recunoscută de toţi 
"membrii societății prezenți“; în şedinţa următoare după 
lectura lui Schelitti, se aleseră pentru Antologie urmă- 
toarele poezii din V. Alecsandri: 1) Groza, 2) Andrei 
Popa, 3) Ceasul rău, 4) Cinel-cinel, 5) Dedicaţie, 6) Pes- 
¿arul Bosforului, 7) De-aș fi iubit-o; în şedinţa de la 
31 Octombrie, în urma lecturii lui I. Negruzzi se mai ale- 
seră Făt-Logofăt şi Adio Moldovei, în şedinţa de la 12 
Noembrie, Stelele, Doina, Barcarola. Procesele verbale 
se întrerup aici; despre atmosfera discuţiilor în genere, 


1) N. Iorga, O viață de om, I, p. 194. 
2) I. E. Torouţiu, Studii şi doc. literare, IV, p. 429. 


www.dacoromanica.ro 


V. ALECSANDRI 11 


în cazul de faţă, asupra lui V. Alecsandri, avem urmă- 
toarele informaţii:!) „Cînd veni rindul lui Alecsandri 
(de care apăruse atunci numai Doinele şi Lăcrămioa- 
rele) şi poeziile propuse începuse a se analiza strofă cu 
strofă, mai mulţi din noi, a căror copilărie fusese ali- 
nată de melodioasele doine ale poetului nostru, protesta- 
răm în contra acestui mod de a discuta. Mai ales Nicu 
Schelitti, mare admirator al lui Alecsandri, se plimba, 
roş la faţă, prin odaie şi zicea că o poezie nu se poate 
despica în acest chip, că Pogor vrea numai să se joace. 
că el nu ia treaba noastră în serios, sau, dacă o ia, că aici 
e prigonire evidentă. Cu toate strigătele noastre, numai 
două din Doinele lui Alecsandri trecură şi anume Gro- 
za şi Ceasul rău“. Volumul proectat deveni, astfel, o sim- 
plă anexă la studiul lui T. Maiorescu: „Poezia rumănă, 
cercetare critică urmată de o alegere de poezii?) tipă- 
rit întîi în Convorbiri literare şi devenit apoi „O cerce- 
tare critică asupra poeziei române de la 1867.*3) In acea- 
stă anexă, între cele „citeva poezii mai bune“ găsim re- 
produse următoarele: „Dedicaţie (Steluţa), Cinel-cinei. 
Făt-Logofăt, Groza şi Marinarul, număr egal cu cel al 
poeziilor lui Iacob Negruzzi. 


3. La apariţia studiului lui T. Maiorescu, începind 
chiar cu primul număr al revistei (1 Martie 1867), unii 
din poeţii criticaţi au răspuns prin publicistică. „Alecsan- 
dri, — ne spune Negruzzi t), s'a plins în particular de 
Maiorescu, către cunoscuţii săi, mai ales către mine“. 


1) 1. Negruzzi: Amintiri din „Junimea”, p. 82. 
2) Iassi, 1867. 

3) C. L. (1867). p. 17, 38, 53, 61, 89, 101. 

4) I. Negruzzi, op. cit., p. 85. 

Nu se vede bine motivul intrucit criticul îl citează 
mai mult elogios. „Alecsandri, în frumoasa sa poezie 
Grosa, deşteaptă cea mai vie impresie prin adjectivele 
pline de sensibilitate, cu care însoţeşte obiectele gîndirii“. 
Urmează un lung citat cu „epitete“ ce răspundeau este- 
ticii timpului nu şi celei a noastre. Tot aşa e dată ca 
model poezia „Dedicaţiune“ (Steluţa) pentru reinoirea 
unor imagini banale ca „stea dulce“ prin celelalte cuvinte 
marcante; „tu care eşti pierdută în neagra veşnicie“. 
In alt pasagiu, alături de Gr. Alexandrescu şi D. Bolin- 
tineanu, e trecut printre „poeţi adevăraţi“. Stelele sunt 
reproduse în întregime ca „remarcabilă prin sobrietatea 
cuvintelor şi grabnica transiție a gindirii“. Singură 
poezia „Pescarul Bosforului” este lăudată în cinci din 
strofele ei sub raportul „mişcării abundante a gindirii“; 
numai strofa a şasea „reintoarce gindirea la aceleași lu- 
cruri şi slăbeşte efectul“, aşa că, dacă s'ar elimina, „poe- 
zia ar ciştiga în efectul ei cel frumos.“ 

II 


1. Apropierea: schimbul de scrisori dintre I. Negruzzi şi V. 
Alecsandri. 2. Primul contact; calaboraţia. 3. Probleme ortogra- 
fice. 4. Articolul lui T. Maiorescu: „Asupra poeziei populare” 
din 1868. 


1. Legătura lui V. Alecsandri cu Convorbirile Lite- 
rare se face prin Iacob Negruzzi, de al cărut tată îl lega 
o veche prietenie. Trimiţindu-i la Mirceşti numerele a- 
părute, acesta îl ruga să colaboreze, — punct de plecare 
al unei corespondențe ce s'a întins pe spaţiul a două 
zeci de ani (2 Sept. 1867 — 3 Ian. 1888), din care s'au 
publicat pină acum 170 scrisori ale lui V. Alecsandri nu- 
mait). 

Recunoscînd în Convorbiri literare „sora României 
literare 2) şi tot odată avînd calitățile necesare unei foi 
ce ţinteşte a desvolta gustul frumosului şi a distrage spi- 
ritele din rătăcirile politice, sunt gata a vă da mina cu 


1) Autografele se găsesc la Ac. Rom. Ms. 808. Publicarea lor 
s'a făcut în Conv. Lit. 1 Martie 1895 și următoarele. Republicate 
de Il. Chendi și Eugenia Carcalechi, Scrisori, p. 25 şi următoarele. 

2) România Literară, sub direcția lui V. Alecsandri. Apăruse 
cu 12 ani înainte, la 1855, 

toată inima“ — îi răspunse poetul la 2 Sept. 1867, punind, 
astfel, începutul unei colaboraţii ce mavea să înceteze de 
cit odată cu moartea. Iată şi o mică înțepătură la adresa 
lui T. Maiorescu: „Eu sunt atit de încintat văzind calea 
ce aţi apucat, că vă promit să vă înțovărăşesc pe cit îmi 
va permite slăbirea pasurilor, şi ca probă de bunăvoință 
vă alătur o mică poezie romină.... nu rumănă. (Aş 
dori mult să ştiu pentru ce d. Maiorescu voește să facă 
din poporul romin, un popor colorat, rumăn. Imi place 
a crede că d-lui nu are de scop a trata de „Peaux rou- 
ges“ pe compatrioţii d-sale“. Se ştie că una din rarele 
ciudăţenii ale lui T. Maiorescu e de a fi adoptat şi im- 
pus Convorbirilor forma de Rumăn în loc de Român. 


2. Colaboraţia lui V. Alecsandri incepe în numărul 
din 15 Oct. 1867, şapte luni de la apariţia revistei, prin 
Cintecele comice însoțite de o introducere de generali- 
tăţi sub forma unei scrisori către „Domnul Redactor“. 
Prezentarea „Cîntecelelor“ tu încredinţată lui Stan Co- 
vrigarul!); debutul se făcuse însă prin poezia Tînăra 
Creolă.2) La încheierea anului, poetul aprecia astfel re- 
vista în totalitatea ei: „D. Maiorescu,—scria el la 28. Febr. 
1868, cu studiile sale serioase şi interesante; d-nii Pogor, 
Corne, Scheletti, Pruncu, Șerbănescu etc. cu plăcutele lor 
încercări; dl. Leon Negruzzi cu talentul său de roman- 
cier, d. Ianov cu spiritualele sale cîntecele şi dv. cu in- 
genioasele proverburi teatrale şi cu gingaşele versuri ce 
aţi publicat în foaia Convorbirilor ... formaţi o pleiadă 
nouă, căreia nu-i lipseşte nici inspirarea, nici armonia, 


1) C. L. — 1867 (1), p. 214. 
2) C. L, — 1867 (1), p. 193. 

nici ştiinţa, nici avantajul de a vedea în rindul dv. o 
tinără muză, d-ra Matilda Cugler, care cîntă cu multă 
frăgezime“. 

Atitudinea lui T. Maiorescu, în deosebi, împotriva 
şcoalei ardelene o aprobă, ca una, ce intra încă mai de 
mult în vederile lui. „Dl. Maiorescu, scrie el la 20 Mar- 
tie 18681) — va face un mare serviciu limbii şi literaturii 
noastre, combătind tendinţa transilvană de a poci sub 
cuvint de a le latiniza orbeşte sau, mai bine zicind, de a 
le braşoveni. D-lui, care e înzestrat cu un spirit analitic 
şi ajutat de cunoştinţe variate, ar nimeri foarte mult, 
dacă ar cerceta asemenea lucrările literare din Bucureşti, 
care mi se par cam hop de-o parte, după cum zice Ro- 
minul“. 


Adevărata colaborație a lui Alecsandri incepe insă 
cu Pastelurile şi anume cu Sfirşitul de toamnă, Iarna, 
Viscolul, la Gura Sobei, Sania, Sfirşitul iernii, Primă- 
vara),'dind ımpresia unui V. Alecsandri nou — pe care 
are să şi-l însușească revista ca pe un poet al ei propriu. 
El e dornic să ştie ce impresie au trezit la cerc poeziile 
lui şi e bucuros să afle buna primire ce li s'a făcut, Le 
trimite deci o „baniţă“ de Pasteluri. Incă din 1869, 
Junimea îşi avea banchetele ei şi V. Alecsandri regreta 
într'o scrisoare de la 1 Noembrie că nu putuse participa, 
căci pentru dinsul Junimea: „va realiza adevărata Aca- 
demie în privirea gustului, în privirea”armoniei şi a 
esteticei, care trebue să prindă la formbrea limbii noas- 
tre, căci, după părerea mea, pedanteriile Academiei 


1) Il, Chendi și Eugenia Carcalechi, op. cit, p. 33, 
2) Conv, lit, II, p. 33—36. 

bucureştene vor răminea de risul generaţiilor viitoare. 
Ardelenii, sub masca Rominismului, lucrează la destră- 
ţirea Rominilor, cătînd a rupe acel lanţ puternic ce leagă 
strins pe Rominii din diferitele provimţii, limba stră- 
moşească“, 


3. Ortografia Junimii fusese fixată încă din desba- 
terile societății din 1865; la sfirşitul lui 1871 se hotări 
o revizuire a, ei. „Venind la discuţie chestia ortografică 
şi societatea nevoind a se ocupa cu ea, se consemnează 
în procesul verbal al şedinţei din 24 Dec. 18711), se 
decide a se aduna cîțiva din membri la d. I. Negruzzi 
în sara de 5 lan. (Mercuri) pentru a se înţelege asupra 
acestui punct“ (Membrii sunt: Burlă, Paicu, Virgolici, 
Xenopol). lar în şedinţa din 31 Dec. 1871: „Dindu-se 
citire programului elaborat în şedinţa preparatorie dela 
I. Negruzzi se hotărăsc, în urma unor lungi discuţii, 
următoarele puncte“ Cităm citeva: înlăturarea lui u 
mut, admiterea lui +, respingerea consoanelor duplicate, 
etc. Discuţiile mai urmară şi în şedinţele din 11 Febr. 
1872, cind se admite z în loc de s intervocalic sau de d. 


Cu această ocazie, I, Negruzzi îl invită pe V. 
Alecsandri să ia parte la discuţie. Neputind veni, el îşi 
trimite într'o lungă scrisoare din 8 lan. 1872 propu- 
nerile, din care unele au fost ratificate de timp?). E, mai 
ales impotriva terminaţiilor ciune şi țiune, a lui u, dar 
admite, etimologic, şi pe d şi pe z; e pentru menţinerea 
lui î, ă; e impotriva duplicării consoanelor. 


1) I. E. Torouţiu, op. cit., IV, p. 442, 
2) V. Alecsandri, Scrisori, p. 54. 

4. Dacă O cercetare critică asupra poeziei romîne de 
la 1867 a fost scrisă înainte de venirea poetului la Con- 
vorbiri, articolul Asupra poeziei noastre populare sa. 
publicat după aceia. Într'insul îşi fixează T. Maiorescu 
poziţia faţă de poezia populară şi faţă de V. Alecsandri, 
culegătorul ei: poziţie afirmată de mai multe ori şi ră- 
masă neschimbată pină la discursul său academic din. 
1909: „Cartea d-lui Alecsandri, declară el de la început, 
este şi va răminea pentru tot timpul o comoară de a- 
devărată poezie şi totdeodată de limbă sănătoasă, de no- 
tiţe caracteristice asupra datinelor sociale, asupra isto- 
riei naţionale şi, cu un cuvînt, asupra vieţii poporului ro- 
min“ Caracterizare total adevărată, mai ales, în ceeace 
priveşte valoarea documentară, de psihologie etnică 
Formulindu-şi o estetică în O cercetare, T. Maiorescu 
o şi aplică poeziei populare, incadrind-o în teoriile lui. 
Lumea poate fi privită în două chipuri: prin intelect, 
prin reflecţia speculativă, — de unde iese ştiinţa; prin 
sensibilitate, de unde iese arta. Din lipsă de sensibilitate 
mulţi dintre poeţii noştri o înlocuesc prin reflecţie rece, 
prin simulare, prin calcule interesate. Distincția aceasta 
e la baza criticei întregei poezii a timpului lipsită de 
inspiraţie, de sinceritate, poezie ocazională. „Meritul cel 
mare al poeziei populare stă în sinceritate şi dezintere- 
sare“, „Nimic din toate aceste în poezia populară! exclamă 
el. Şi ce ambiţie calculatoare ar putea îndemna pe sim- 
plul sătean ca să-şi întrupeze simţirea în formă poetică. 
Ceea ce abundanţa tristeţii sau bucuriei i-a scos din a- 
dincul inimii sale nu este nici odată al lui; în toate 
inimile îşi află un răsunet şi la toate le devine o proprie- 
tate; fapta lui devine fapta lor, el însuşi piere necunoscut. 
Cea mai adincă simţire numai îl sileşte astfel a se arunca. 


2 

afară din sine şi de aceia din poezia lui îţi vorbeşte însăşi 
durerea, însăşi bucuria, dar nu un individ care suferă, 
un individ care se bucură“. 


Problema e pusă pe sinceritatea simţirii; valabilă 
în multe cazuri, ea nu garantează o calitate estetică; sen- 
timentele cele mai profunde nu găsesc adese o expresie 
egală. Personalitatea artistică, cum se exprimă exagerat 
poate Mihail Dragomirescu, ca semn de diferenţiare de 
T. Maiorescu, este deosebită de personalitatea umană: 
„Ambiţia calculatoare“ e un element în bună parte in- 
diferent; ceia ce importă e capacitatea de expresie. Nu e 
locul să insistăm aici asupra concepţiei lui T. Maiorescu 
„despre poezia populară, în care „politica, declamările în 
contra absolutismului, reflecţiile manierate asupra di- 
vinităţii, imortalităţii, etc. nu ating cuprinsul lor senti- 
-mental şi nu silesc pe cititor a recădea din înălțimea 
impresiei poetice în mijlocul preocupaţiilor de toate zi- 
lele“, ce intră în cadrul teoriilor expuse în O cercetare. 
Ceia ce ne interesează este meritul mare ce-l atribue lui 
V. Alecsandri în culegerea poeziei populare: T. 
Maiorescu nu era nici folklorist, nici cunoscător al poe- 
ziei populare; pentru dinsul nu există problema contri- 
buţiei personale a poetului în refacerea folklorului, pro- 
blemă astăzi atit de discutată şi controversată. Necu- 
noscător al literaturii populare, el laudă, în deosebi, 
“versurile ce s'au dovedit a fi opera lui V. Alecsandri şi 
nu a cîntăreţului anonim: 


Dacă vrei dragoste aprinsă, 
Adu-mi gura neatinsă, 

Şi o inimă fecioară 

Ca apa de la isvoară. 

Ori: 
Du-te 'n cale-ţi, mergi cu bine 
Făr' a te gîndi la mine, 
Că e lumea 'ncăpătoare 
Pentr'o pasăre ș'o floare! 


Ori: 
Eu la umbră, la răcoare 
Am menire 'niloritoare,.. 


Adeziunea lui T. Maiorescu la poezia populară este, 


aşadar, de natură mai mult principială, făcind parte din 
teoriile lui estetice. 


www.dacoromanica.ro 


III 


1. „Pastelurile”; impresia trezită la „Junimea”. 2. Părerea 
Jui A. D. Xenopol. 3. Părerea lui Samson Bodnărescu. 


I1. Impresia trezită de „Pasteluri“ în cercul Junimu 
a fost, după cum am spus, vie. Ecoul succesului îl găsim 
în Iacob Negruzzi!): „Prin luna Martie 1868, scrie el, 
am primit o scrisoare de la Alecsandri, impreună cu un 
mare pachet de poezii intitulate: Pasteluri: Sfirşit de 
toamnă, Iarna, Gerul, Viscolul, la Gura Sobei, Sania, etc. 
Ele mi-au sosit spre seară, într'o Vineri, prin un înadins 
trimes tocmai cînd era să fie o întrunire a Junimii. Nici 
n'am avut timpul să le citesc singur, ci le-am luat cu 
mine, aşa cum îmi sosise, foarte mulţumit că aveam pen- 
tru acea seară ceva nou şi interesant. Pastelurile lui 
Alecsandri făcură un mare efect în Junimea, ele s'au citit 
şi recitit de multe ori, apoi le-am publicat în capul in- 
tiiului număr următor al Convorbirilor, la 1 Aprilie 
1868. In răspunsul meu am felicitat pe autor din partea 
societăţii noastre, făcindu-i o dare de seamă amănunțită 
de toate cele ce se vorbise in acea seară în Junimea. 


1) I. Negruzzi, op. cit., p. 111. 

Alecsandri foarte sensibil la laudă ca şi la critică, era 
încîntat. Deşi trecuse iarna — singurul anotimp în care 
avea obiceiul şi dispoziţia de a lucra, în odaia sa caldă 
la gura sobei — el a vesfăşurat chiar şi peste vară, contra 
deprinderilor sale, o activitate foarte mare, trimiţin- 
du-mi de la Mirceşti, tot la citeva săptămini, cîte un pa- 
chet întreg de pasteluri sau alte poezii. De pe atunci noi 
am considerat pe Alecsandri, precum s'a considerat şi el 
singur, ca membru al societăţii Junimea“. 


Doi ani şi jumătate după aceia Procesul-Verbal al 
şedinţii din 19 Noembrie 1871 înregistra încă: „Dl. 
Alecsandri citeşte poezii noi, pasteluri şi altele, toate 
primite cu mare aprobare a societății)“. E drept că 
pentru unele pasteluri, din urmă, entuziasmul scăzuse. 
„Mi se pare că ai fost prea blind pentru ultimele Pas- 
teluri ale lui Alecsandri — îi scria I. Negruzzi lui: A. D. 
Xenopol la 21 Martie 18692). Sunt aceste poezii? (afară 
poate de Fîntîna) cel puţin în comparaţie cu cele întii 
pasteluri ale sale? O! De n'ar fi scris versuri calului 
Doamnei Drean! Dar ştii că şi Homer doarme cîte 
odată“. 


2. In schimb, în aceeaş epocă, de la Berlin, A. D. 
Xenopol se revarsă în admiraţie): „Poeziile lu: Ale- 
csandri, îi scria el lui I. Negruzzi la 17 Febr. 1869, şi 
mai ales Concertul sunt sublime. Le-am citit de zece ori 
şi tus patru, cîţi eram în casă, le-am mai recitit. Ce face 
frumuseţea acestei poezii, este descripţia acea minunată 


1) I. E. Tonouţiu, op. cit. IV, p. 444. 
2) I. E. Tonouţiu, op. cit. III, p. 376. 
3) I. E. Torouţiu, op. cit, II, p. 71. 

pusă în mişcare; nu mai puţin e de mirat cum a unit 
Alecsandri atita spirit (viţ) cu atita poezie dulce. Imi 
aduc aminte de versuri ca acestea: 


Toporași ce se închină gingașelor lăcrămioare 
sau: 
Şi duioase turturele cu dor lung, cu jale lungă 


lingă cestelalte: 


Și culbeci cari fac coarne purtindu-și casa în spinare 
La ivirea lor poiana clocotește 'n hohot mare. 
Singur macul rog la față, doarme dus pe cea lume 


etc., etc.“ cu încă o pagină de comentarii entuziaste — 


3. Şi Samson Bodnărescu, de la Viena, se pasionează 
şi se nedumereşte în faţa pastelurilor bardului: „Un 
Alecsandri adormise deja, îi scria el lui Jacob Negruzzi 
la 1o Mai 18681), Convorbirile vin, îl trezesc şi îi smulg- 
din inimă visurile noi. Pastelurile sunt, în adevăr, ceeace 
ziceţi dv. „focul de nou aprins în pieptul poetului, însă 
cu o ltfimină mai blindă“. I se pare totuşi că la mulţi 
poeţi procesul logic al gindirii este înăbuşit de fantezie. 
Luiînd apoi trei exemple din pasteluri: 

1) Frunzele cad, sbor în aer, de a lor crengi se deslipesc 

Ca frumoasele iluzii dintrun suflet omenesc?) ... 
2) Din tuspatru părți a lumii se ridic, rotind pe ceruri 
Ca balauri din poveste nouri negri, plini de geruri,2) 


3) Soarele rotund și palid se prevede printre nori 
Ca un vis de tinerețe printre anii trecători.4) 


1) I. E. Torouţiu, op. cit., IL, p. 147. 

2) Siirșit de Toamnă în C. Lit. 1868. II. p. 33. 
3) Idem. 

4) larna, în Conv. Lit. 1868, II, p. 34. 

le aplică principiile maioresciene: 

„Comparaţii pe cît de nejuste pe atit de frumoase în 
aparenţă, prin care frumuseţe falșă răpesc întrucitva — 
motiv că plac şi nu se ia în seamă greşala lor. După d. 
Maiorescu serveşte comparaţia ca material spre a expri- 
ma o idee într'un anumit mod sensibil, spre a aduce vie 
înaintea noastră, spre a înălța intensitatea, efectul ei; 
făcînd din contră, se şterge impresia şi lucrul n'are me- 
ritul frumosului“. Ceea ce nu înseamnă inesteticul con- 
paraţiilor lui V. Alecsandri, ci ineficacitatea teoriei lui 
T. Maiorescu şi marea naivitate a lui Bodnărescu. 

IV 


1. Lectura poemului Dumbrava roșie la „Junimea”. 2. Amin- 
tirile lui G. Panu și această lectură. 


1. Din procesele verbale ale Junimii redactate de A. 
D. Xenopol in anii 1871—1873!) putem înregistra pre- 
zenţa lui V. Alecsandri la şedinţele Junimii. Prima sem- 
nalare e dela şedinţa de la 5 Noembrie 1871 fără indi- 
caţie deosebită, intrucit probabil luase parte şi la altele 
înainte. El asistă şi la şedinţa de la 190 Noembrie 1871 de 
la V. Pogor: „Dl. V. Alecsandri citeşte poezii noi, paste- 
luri şi altele, toate primite cu mare aprobare a societă- 
tii“. 

Poemul Dumbrava roşie, V. Alecsandri ţine să-l 
citească el la Junimea: „Te rog, îi scrie lui I. Negruzzi 
la 19 Februarie 1872, să-mi faci cunoscut dacă adunările 
Junimii se fac tot Vineri la d. Pogor, căci aş dori să mă 
repăd pe o zi la Iaşi, pentru ca să vă citesc un mic poem: 


1) Tipărite îm I. E. Torouţiu, op. cit, IV, 429 și următoarele. 

2) E vorba de: Pe coastele Calabriei, Pohod na Sibir, Palatul 
Loredano, Cintec Sicilian, Vînătorii, leri și astăzi, apărute în C, 
L., 1871, V, p. 297, 313, 314, 315. 

Dumbrava roșie, pe care lam scris în zilele astea“. 
Lectura a avut loc în şedinţa din 25 Februarie 1872, 
după cum se constată în procesul e: verbal: 


„D. Alecsandri citeşte o poemă naţională: Dumbrava 
roşie în 7 cinturi, apoi o poveste Sfarmă-Peatră şi 
Strimbă-Lemmne de o rară frumuseţe!) “. 


Dumbrava roşie avea să se mai discute, după pub- 
licare şi în şedinţa de la T. Maiorescu din 28 Aprilie 
1872: „Se trece apoi la discuţie asupra poemei lui 
Alecsandri: Dumbrava roşie, care ţine mai mult timp, 
-exprimindu-se asupra-i opiniuni destul de contrare. 
Printre defecte ale ei se observă de unii membri (Pogor, 
Maiorescu) că acţiunea este cu mult prea scurtă şi intro- 
ducerea prea lungă, apoi că conţine exprimarea de sen- 
timente barbare. Aceste se combat de mai mulți (L. 
Negruzzi, Xenopol). Multe locuri singuratece prezintă 
slăbiciuni. Opinia generală este însă că poema e bună, 
unii punind-o aproape alături cu pastelurile, alţii (Pogor, 
Maiorescu, I Negruzzi) cu mult mai pe jos“.2) 


2. Cu ocazia lecturii poemului Dumbrava roşie putem 
studia de aproape printr'un singur exemplu valoarea 
istorică a Amintirilor de la Junimea din Iaşi ale lui G. 
Panu. În capitolul intitulat Alecsandri la Junimea?), el 
nu se mulţumeşte să ne dea o impresie sintetică asupra 
prezenţei poetului la şedinţele Junimii, ci ne face o dare 
de seamă asupra unei şedinţe precise şi anume asupra 
lecturii Dumbrăvii roşii din seara lui 25 Febr. 1872. 


1) Apărute în C. L., 1872, VI, p. 72. 
2) I. E. Torouţiu, op. cit., IV, p. 453. 
3) G. Panu, op. cit., ed. Cioflec, p. 78. 


www.dacoromanica.ro 


26 E. LOVINESCU 


Memorialistul ne descrie aşteptarea de la T. Maiorescu 
a tuturor membrilor Junimii, chiar a celor ce veniau 
foarte rar ca Temistocle Ciupercescu sau Gheorghieş 
Racoviţă. Urmează o descriere amănunţită. Lumea nu 
mai încăpea în biroul lui T. Maiorescu, se aduseră 
scaune din alte odăi. Erau de faţă „Gogomanii, Romanii, 
Românii, Caracudele cu prezidentul lor d. Nicu Gane“... 
Culianu... Pavel Paicu... Miron Pompiliu, etc. Cum 
V. Alecsandri nu mai sosia, T. Maiorescu propuse o 
diversiune. Ştefan Virgolici prezintă traducerea unei 
poezii a lui Lamartine, poate I/Isolement, pe care Emi- 
nescu porni să o citească — cind intră maiestos V. 
Alecsandri. Toți se sculară în picioare. M. Eminescu îşi 
continuă lectura... urmată de o discuţie la care parti- 
c%pă şi G. Panu cu o observaţie, că traducătorului nu i 
se admite de cit o toleranță de 5 pină la ro la sută de 
depărtare de la text. 


— Domnul e financiar? — îl întrebă V. Alecsandri 
în hazul general al celor de faţă. Memorialistul citează 
apoi citeva din anecdotele poetului şi povesteşte pe larg 
lectura poemului cu comentariile critice, care nu ne pri- 
vesc dar şi cu amănunte „de scenă“. După admirabila lec- 
tură, Negruzzi îi prezintă bardului ca unui suveran pe ne- 
cunoscuţi, „Papa Culianu se făcuse roş ca sfecla de e- 
moţie. .. D. Melik cit pe ce era să rămină fără musteaţă, 
într'atit o rodea şi o trăgea. Iar Ştefan Virgolici se făcu- 
se atit de roş în cit noi toţi ne-am temut de o eongestie. 
Eminescu avea aerul plictisit, de sigur că nu gusta 
poema, era prea simplă şi prea uşoară, imaginile erau 
prea străvezii, comparaţiile prea drepte, nimic transcee 
dental. Cu toate aceste era o parte, una singură, pentru 
care iertă lui Alecsandri lucrarea, era fondul naţional, 

punind în lumină faptele strămoşilor. Aceasta era coarda 
simţitoare a lui Eminescu, pe care de cite ori o atingeai, 
el vibra în toată fiinţa sa. 

Noi cei trei Romiîni, ieşeam triumfători: 

— Ei vezi că se pot scrie şi lucruri admirabile, pe 
tema eroilor noştri naţionali? apostrofez pe d. Pogor. 

D. Pogor nu-mi răspunde, fiindcă era Alecsandri de 
faţă“. 

Cum ieşi poetul, furios că trebuise „să aibă două 
ceasuri o poză decentă“, aruncă un coltuc în capul lui I. 
Negruzzi apoi, întinzindu-se pe o canapea, îşi puse pi- 
cioarele pe masă“. 

Scena. e vie şi amănunțită, are numai defectul de a 
nu fi fost reală prin nici unul din amănuntele ei. Dovada 
o scoatem din Procesul-Verbal al şedinţei din 25 Fe- 
bruarie 1872 cu următorul cuprinst): „La I. Negruzzi. 
Prezenţi: Alecsandri, I. Negruzzi, L. Negruzzi, Cara- 
giani, Virgolici, Tassu, Roiu, Bodnărescu, N. Ganea, M. 
Pompiliu, Xenopol, Balaiş, Cristodulo. Se citeşte intro- 
ducerea din „Transacțiunile literare şi ştiinţifice“. D. 
Virgolici e însărcinat cu o dare de seamă în Convorbiri“. 
Urmează apoi pasagiul asupra lui Alecsandri, reprodus 
ceva mai înainte. Totul se prăbuşeşte ca un castel de 
cărți de joc: nici un amănunt nu e exact; G. Panu nici 
nu fusese de faţă la lectura care, înainte de toate, nici 
nu S'a ţinut la T. Maiorescu ci, în mod excepţional, la 
I. Negruzzi; T. Maiorescu şi V. Pogor nu asistau, scena 
cu coltucul, cu poezia lui Lamartine, cu gluma lui V. 
Alecsandri pe socoteala lui G. Panu, etc. etc. sunt pure 
invenţii. Nu se aflau de faţă nici Papa Culianu... nici 


1) I, E. Torouţiu, op. cit., IV, p. 447. 

Paicu... nici Racoviţă... nici Melik, care-şi mincase 
musteaţa. Nu asistase nici M. Eminescu, căruia i se 
atribuie rolul de lector al poeziei lui Lamartine şi o anu- 
mită atitudine faţă de poemul lui V. Alecsandri. Lectura. 
a avut loc la 25 Februarie 1872, iar M. Eminescu nu 
apare la Junimea de cît 7 luni mai tirziu, în şedinţa din 
1 Sept. al aceluiaș an de la T. Maiorescu, cînd ceti 
Egipetul şi Sărmanul Dionis, asistă şi la şedinţa, de la 
7 Sept. Atit. In şedinţa de la 22 Sept.: „Se decide ca să 
se dea lui M. Eminescu subvenţiunea acordată pină acum 
lui Slavici.“ In afară de cele două şedinţe pomenite nu-l 
mai găsim în Procesele Verbale redactate de A. D. 
Xenopol. Mai mult de cit atit, constatăm că nu numai 
că nu era de faţă la lectura poemului Dumbrava Roşie 
(25 Februarie 1872), Gh. Panu nici nu făcea parte la 
acea dată din Jumimea. Participarea lui nu e semnalată. 
de cît două luni după aceia la şedinţa din 21 Aprilie 1872 
la V. Pogor, la care era de faţă, în adevăr, şi V. 
Alecsandri. Iată numele prezenţilor: Maiorescu, Pogor, 
Mandtiea, Bodnărescu, Melik, Lambrior, Panu, Savul, 
Virgolici, Xenopol, Burlă. Mai târziu vine V. Alecsan- 
dri“. Unele elemente ale descripţiei sunt luate de acest 
prim contact cu dinsul: venirea tirzie a poetului, 
prezenţa lui T. Maiorescu, V. Pogor, St. Virgolici... 
„Mulțimea“ se reducea la unsprezece persoane. La a- 
ceastă şedinţă V. Alecsandri n'a citit nimic, nici nu e 
vorba de vreo poezie de Lamartine, tradusă de St 
Virgolici şi citită de M. Eminescu. 

Scrise trei zeci de ani după evenimente, fără nici un. 
control, măcar cel al revistei, Amintirile lui G. Panu nu. 
reprezintă o autenticitate cronologică de fapte materiale; 
tipologice, ne dau doar o atmosferă generală şi impre- 

siile nelocalizate ale autorului. Ni se reconstitue, astfel, 
poziția lui V. Alecsandri în sinul Junimii; amănuntele 
reale (adică întîmplate cîndva, dar nu la şedinţa anumită 
pe care o descrie) sau imaginare, se încadrează în „tipul“ 
cuvenit; V. Pogor e aşa cum îl ştim, la fel Culianu, 
Melik şi M. Eminescu, indiferent de faptul că maw 
asistat; memorialistul li se substitue pentru a ni-i pre- 
zinta în reacţiuni potrivit psihologiei lor. Amintirile 
trebue, aşa dar, consultate numai cu această rezervă: 
sunt un tablou de atmosferă şi nici de cum un document 
istoric. Autorul îşi tratează materialul cu libertatea unui 
romancier; păstrează numai atmosfera morală a me- 
diului şi psihologia eroilor, faptele nu sunt însă auten- 
tice, cel puţin la data prezentării lor. 

1, Greutatea fixării portretului moral al înaintaşilor. 2, V. 
Alecsandri văzut de G. Panu. 3, V. Alecsandri văzut de I, Ne- 
gruzzi. 


I. Portretul ideologic al unui om, pe care nu Pai cu- 
noscut, se poate reconstitui după operele lui; fizionomia 
lui morală în relaţiile lui zilnice, în atitudine, în ton, în 
maniere, în acea atmosferă ce se desprinde din atitea 
nuanţe ale personalităţii, pe care nu le-am intuit noi 
prin propria-ne experienţă, este mult mai greu de fixat, ` 
întrucît suntem siliţi să ne adresăm la isvoare streine şi 
uneori contradictorii. Cele mai mari personalităţi isto- 
rice ne vin, astfel, alterate de viziunile divergente ale 
contemporanilor; pină şi amănuntele fizice (de pildă, 
portretele femeilor celebre) sunt deformate; ge-i frumos 
unuia îi pare urit altuia. Asupra lui V. Alecsandri vă- 
zut în cadrul Junimii avem trei izvoare de informaţie 
în cei trei memorialişti ai ei: G. Panu şi I. Negruzzi, cu 
puncte de vedere deosebite. Despre I. Slavici, mai puţin 
important şi mai parţial, mai tirziu — 


2. Tinăr şi, după cum vom vedea, nebăgat în seamă 
de V. Alecsandri, viziunea lui G. Panu e nuanţată de 

ușoara ostilitate a omului rămas în colț la apariția unui 
personagiu important. Vasile Alecsandri era omul de 
zile mari ale şedinţelor Junimii. .. 

Prima lui apariţie, în aşteptarea şi încordarea tuturor 
o notează astfel: „un bărbat scurt de statură, ras, cu 
mustăţi groase şi tăiate la capăt, cu un aer mindru, foar- 
te mindru şi cu o căutătură rece, întră în sală!). Era 
Vasile Alecsandri, îl vedeam pentru prima oară. Toată 
lumea se scoală în picioare. Alecsandri se îndreaptă spre 
d. Maiorescu, căruia îi stringe mina, apoi dă mina cu d. 
Negruţi şi d. Pogor iar pe rest îl salută cu o mică clă- 
tinare din cap şi se aşează pe un fotoliu pe care d. Maio- 
rescu şi d. Negruţi i-l pun la dispoziţie cu grăbire. 

— Vă rog, prezenţa mea să nu vă întrerupă lectura 
şi ocupațiile, zice d. Alecsandri cu glasul său cunoscut, 
glas al cărui timbru era cam întunecat, cam răguşit.“ 

Cu toate că şedinţa cu lectura Dumbrăvii Roşii (25 
Febr. 1872) e plăsmuită în amănunte, de oarece G. Panu 
n'a fost de faţă, nefăcind încă parte din Junimea, impre- 
sia lui poate fi justă. El vede în poet, un om mindru, 
distant, conştient de prestigiul lui. La această şedinţă, 
trebue să-l fi întrebat poetul, auzindu-l, transformind în 
cifre o chestiune de licenţă poetică: 

— Domnul e financiar? 

ceia ce provocă veselia generală. „lar Alecsandri, 
adaugă memorialistul, care era simţitor la linguşire, de- 
veni vesel şi începu a spune citeva anecdote“. 

„Alecsandri, continuă el, era un admirabil causeur și 
un povestitor fermecător. Avea o mare suficienţă pen- 
tru a susținea toate, un spirit fin de observaţie, care-l fă- 


1) G. Panu, Amintiri, ], ed. Cioflec, p. 80, 

cea să întoarcă mai toate lucrurile în glumă şi haz. Cu 
verva şi cu spiritul lui ne subjugase. D. Maiorescu cel 
dintii dădea semnalul hazului şi al risului“. 


Portretul e, de sigur, elogios, admirativ, G. Panu 
fiind în realitate un mare preţuitor al lui Alecsandri; el 
lasă să se străvadă totuşi în psihologia omului şi min- 
dria, conştiinţa de sine, suficiența, faptul de a fi accesi- 
Dil linguşirii. O fărimă de explicaţie a acestei impresii 
stă poate în ceeace adaugă: „Pe Alecsandri lam mai vä- 
zut de vreo două ori la Junimea. La fiecare dată i-am 
fost recomandat şi niciodată n'a putut să mă recunoască. 
Mult după aceia pe la 1882, mincam într'o seară la Otel 
Bulevard aici în Capitală, cu mai mulţi, cînd Alecsandri 
intră în sală întovărăşit, mi se pare, de d. Ianov. Se a- 
şeză la o masă alături de noi şi pentru a patra oară am 
făcut cunoştiinţă. De atunci nu lam mai revăzut“. 


Din întreaga lui prezentare, odată cu rezerva faţă de 
anumite trăsături psihologice, reiese o mare admiraţie 
pentru poet şi pentru situaţia cu totul privilegiată de 
care se bucura în sînul Junimii. La acea dată G. Panu 
dusese polemicile de mare răsunet în paginile Convorbi- 
rilor literare impotriva lui B. P. Hasdeu şi a vechei şcoa- 
le istorice romine de la latinişti pină la manualele cele 
mai recente, sub raportul falsificării adevărului istoric; 
el avea deci o oarecare notorietate nu numai în sînul Ju- 
nimii ci şi al vieţii publice. Atitudinea distantă, indife- 
rentă, a bardului faţă de tineri, pare mai aproape de ade- 
văr de cît afirmaţia rău cunoscătorului de oameni I. Sla- 
vici: „Una din cele mai frumoase însuşiri ale lui Ale- 
csandri era slăbiciunea, pe care o avea pentru scriitorii 
mai tineri“. 

3. Cu mult mai vibrant, fireşte, este portretul poetu- 
lui făcut de Iacob Negruzzi; memorialistul nu-i repro- 
şează de cît doar apropierea lui prea mare de curtea re- 
gelui Carol I, oficializarea lui oarecum ca „poet de 
curte“, faptul de a fi primit postul de Ministru la Paris 
sub I. C. Brătianu, — obiecţii, la care astăzi nu mai sun- 
tem sensibili. Incolo admiraţia e întreagă!): „Şi ce plă- 
cut e Alecsandri în relaţiile sale intime! Ii şedea aşa de 
bine vesel, optimist şi entuziast, cu tot părul său cel alb! 
După tatăl meu, Alecsandri era, din toţi cîți am cunos- 
cut, omul ce povestea mai frumos şi mai interesant. Cite- 
odată îți citea vreo poezie a sa şi, deşi nu era meşter în 
arta declamaţiei, totuşi aşa era de convins de valoarea 
şi de însemnătatea poeziei pentru omenire, aşa čitea din 
tot sufletul, în cît fără să vrea te înălța şi entuziasma. 
Fericit cine a cunoscut de aproape pe acest bărbat, cu 
mici defecte și mari calităţi!“ 

Istoricul literar ar fi voit poate şi schiţarea „micilor 
defecte“. Nu erau oare cele de care pomenia G. Panu? 
Infatuarea şi faptul de a fi accesibil la linguşire. 





1) I. Negruzzi, op. cit. p. 120. 

VI 
1. „Direcţia nouă” și V. Alecsandri. 


I. La apariţia articolului Direcția nouă (1872), V. A- 
lecşandri era de ciţiva ani colaboratorul principal al 
Convorbirilor Literare, nu numai prin poezii din vechea 
factură a Doinelor și Lăcrămioarelor, sau prin cîntecelele 
comice, ci prin Pasteluri, fir nou în urzeala literaturii 
poetului, ce-i dădea posibilitatea lui T. Maiorescu de a-l 
privi ca întinerit, schimbat. Element de transiţie între 
vechea literatură şi cea nouă, din care nu avea să se afir- 
me cu adevărat nou şi personal de cît M. Eminescu, V. 
Alecsandri a fost cel mai preţios ciştig al Junimii, repre- 
zentind şi prestigiul trecutului, al unei autorităţi recu- 
noscute de toţi, fiind şi patronul nouei generaţii poetice, 
care avea nevoe nu numai de aprobarea lui T. Maiorescu, 
om al acestei generaţii, ci şi de acoperirea morală a bar- 
dului naţional. Reapariţia lui în literatura, după o tăcere 
ursuză pricinuită şi de evenimentele ultimilor ani ai dom- 
niei lui Cuza (Iacob Negruzzi susține că fusese împo- 
triva loviturii de stat de la 2 Mai 1864 şi că împroprie- 
tărirea ţăranilor e singurul fapt însemnat din istoria Ro- 
miînilor de jumătate de veac încoace, pe care poetul nu 

l-a cintat!), şi mai ales o reapariţie cu un fel nou de poe- 
zie, era o poziţie strategică, pe care nu se cădea ca T. 
Maiorescu să n'o folosească în acţiunea de consolidare 
a unei Direcţii noi, ce nu se putea prezenta cu poeți 
vechi, de cit cu condiţia ca aceşti poeţi să-şi fi găsit o 
expresie nouă: Pastelurile erau în această situaţie, pe 
care T. Maiorescu o foloseşte abil în pasagiul privitor 
la V, Alecsandri. 


— „Ne pare timpul venit, scrie el cu prudenţa şi eco- 
nomia de laude ce dădea atita preţ ori cărei aprecieri a 
lui, de a atrage atenţia publică asupră-i şi în paginile ur- 
mătoare ne încercăm a arunca o scurtă privire asupra 
citorva reprezentanţi ai acestui început de scăpare, ai 
acestei naşteri sau renaşteri literare. Valoarea lor nu este 
deopotrivă; sunt citeva talente inferioare și unii şi alţii 
însă sunt pe calea naturală și aspiră cu bună credinţă 
spre adevăr. Din acest punct de vedere toți împreună 
merită o atenţie binevoitoare. In fruntea nouei mişcări 
e drept să punem pe Vasile Alecsandri. Cap al poeziei 
noastre literare în generaţia trecută, poetul Doinelor și 
Lăcrămioarelor, culegătorul cintecelor populare, păruse 
a-şi fi terminat chemarea literară. Și nici atenţia publi- 
cului nu mai era îndreptată spre poezie, o agitare stear- 
pă preocupa toate spiritele. Deodată, după o lungă tăcere, 
din mijlocul iernii grele, ce o petrecuse în izolare la 
Mirceşti, şi iernii mult mai grele ce o petrecea izolat în 
literatura ţării sale,. poetul nostru reînviat ne sur- 
prinse cu publicarea Pastelurilor. 


(urmează reproducerea poeziei Primăvara) 





1) Iacob Negruzzi, op. cit., p. 109. 

„Pastelurile“ sunt un şir de poezii, cele mai multe 
lirice, de regulă descrieri, citeva idile, toate insufleţi- 
te de o simţire aşa de curată şi de puternică a naturii, 
scrise intro limbă aşa de frumoasă, incit au devenit 
fără comparare, cea mai mare podoabă a poeziei lui 
Alecsandri, o podoabă a literaturii romine în deobşte“.!) 


Citează apoi Malul Siretului (pe care îl suprimă în 
Critice) şi Rodica, pentru a încheia: „Am citat două (in 
Convorbiri: trei) din ele, le-am putea cita pe toate; 
nicăeri declamaţii politice, simţiri meşteşugite, extazieri 
şi desperări de ocazie, pretutindeni concepţie naturală şi 
un aer răcoritor de putere, de sănătate sufletească“. 


Accentul laudei cade, după cum se vede, pe Pasteluri, 
în care poetul îi apare „reînviat“, în mod oportun, odată 
cu afirmarea nouei direcţii în literatura romină. Apre- 
cierea articolului are, de sigur, un caracter istoric, adică. 
incadrează opera poetului în realităţile timpului; rapor- 
tate la sensibilitatea noastră actuală, la evoluţia poeziei 
moderne, critică şi poezie sunt depăşite. Ceia ce reținem 
din aprecierea lui T. Maiorescu este siguranţa gustului: 
Pastelurile reprezintă, în adevăr, o evoluţie faţă de Doine 


1) Acesta e textul din Critice I; în Convorbiri Literare V, î 
Mai 1871, p. 88, finalul e întrucitva altul „o producere bună pen- 
tru literatură în genere”. Schimbarea îi dădu pretextul lui N. 
Petrașcu de a-l ataca pe T. Maiorescu: „iar acum cîţiva ani cînd 
şi-a retipărit în volum Criticile sale și cînd Alecsandri e mort, 
a schimbat fraza aceasta, zicînd că „pastelurile sunt o podoabă 
a literaturii romine în deobşte”, nu a literaturii în genere, cum 
zise altădată. Cu alte cuvinte, le consideră frumoase numai pen- 
tru noi.” Articolul „Convorbiri literare” din Literatură și arta 
romînă, 1896, p. 323. 

şi lăcrămioare. Uneltele de investigaţie ale criticului sunt 
sărace, anacronice sau alături de esteticul pur, „Nicăeri 
declamaţii politice,  simţiri  meşteşugite, extazieri şi 
desperări de ocazie“, constitue leitmotivul tuturor eva- 
luărilor critice ale lui T. Maiorescu din acea epocă; pe 
meastă axă. impotriva. „politicului“, a „patrioticului“ 
ostentativ, în care vedea simularea şi lipsa de talent, ei 
Şi-a construit studiul său O cercetare critică. .., înglo- 
bindu-şi întreaga acţiune critică sub steagul unei lupte 
impotriva „neadevărului“; cu aceiaş lozincă sumară apă- 
rase şi poezia populară. In colo, aprecieri ca „o simţire 
aşa de curată şi de puternică a naturii, scrise într'o 
limbă aşa de frumoasă“, ori: „pretutindeni concepţie 
naturală şi un aer răcoritor de putere şi sănătate sufle- 
tească“, sunt sau de natura etică şi nu estetică (ceeace va 
rămine normativ pentru  întiia generaţie postmaio- 
resciană) sau, cu desăvirșire, elementare. Intr’o epocă, 
în care Sainte-Beuve îşi încheiase strălucita-i carieră, 
integrind critica în studiul „omului“ şi Taine îşi desfă- 
şura teoriile atit de fertile în puncte noi de vedere, T. 
Maiorescu se afla încă la unelte atit de rudimentare și 
„judecătoreşti“ ca „limbă aşa de frumoasă“, „aer răco- 
ritor“, „sănătate sufletească“. Din aceste nu trebue re- 
ţinut de cit: siguranţa gustului, şi înclinarea pentru tot 
ce e normal, natural, sănătos, calificaţii care nau nimic 
„estetic“ în ele dar nu pot fi de cit bine venite mai ales 
unei literaturi tinere. 

1. Lectura piesei „Boerii și Ciocoii”. 2. Legăturile se strîng. 
-3. Păreri ale Bardului despre T. Maiorescu din corespondența 
lui cu I. Negruzzi. 3. Căderea lui T. Maiorescu de la guvern. 
4. Reluarea activității literare a lui T. Maiorescu. 5. Alegerea 
lui I, Negruzzi la Academie. 


I. După ce citise Dumbrava Roşie, în şedinţa Juni- 
mii de la 25 Febr. 1872, V. Alecsandri îşi organizează 
peste un an o şedinţă pentru lectura piesei Boerii şi 
Ciocoii: „Acum sunt liber, îi scria el lui I. Negruzzi, 
în Martie 1873, şi imi propun să viu la laşi ca să vă 
dau lectura comediei Simbătă. Aș dori să fie adunaţi 
membrii Junimii cît mai de vreme, căci piesa fiind in 
5 acte, va reclama mai multe ore de lectură. Nu s'ar 
putea să inviţi şi pe d. Ianov ca să asiste la acea intru- 
nire? Cine ştie? Ar găsi vreun sujet de canţonetă in- 
tre numeroşii personagii (?) ai comediei mele... Imi 
pare rău că nu pot să am printre ascultători pe Pogor 
şi Maiorescu. Aş fi fost bucuros să aud observările 
lor... fie cît de aspre.“ 

Piesa s'a jucat la Iași; autorul a asistat la repetiţia 
generală nu şi la cele trei reprezentații „la şir“, reţinut 
de guturai la Mirceşti. In scrisoarea de la 25 Febr. 1874 

el îi cere lui I. Negruzzi să-i comunice „ce impresie a 
produs asupra persoanelor inteligente... Ca autor care 
n'am fost nici odată orbit de meritele producerilor mele, 
doresc să aflu adevărul adevărat, pe cit de aspru. Care 
e natura criticilor în diversele grupe ale Societăţii? 
Care sunt defectele ce reclamă o cercetare neapărată, 
etc., etc.“ 

I. Negruzzi i-a trimes observaţiile cerute, deoarece 
cu data de 12 Martie 1874, poetul îi răspunde: „Oiu ți- 
nea cont de observările ce mi-au făcut. In adevăr, sunt 
unele pasagii cam lungi, dar lungimea lor se lungeşte 
încă mai rău în bafta actorilor răi“. 


2. Legătura lui V. Alecsandri cu Junimea se stringe 
mereu; întreaga lui literatură se publică în paginile 
Convorbirilor, sporind o corespondenţă în jurul fiecă- 
rui text solicitat şi trimis, comentat şi cu eternele pro- 
testări în jurul greşelilor de tipar. Duşmanii Convor- 
birilor sunt şi ai lui şi campaniile lui B. P. Hasdeu sunt 
dezaprobate. Cu ocazia contopirii Revistei literare şi 
ştiinţifice a lui B. P. Hasdeu şi Dr. Brinză cu Revista 
contimpborană sub numele de Revista contimporană, li- 
terară şi ştiinţifică, iată ce-i scria el lui I. Negruzzi la 
14 Martie 1876.) „ţi trimit broşura înapoi, rizind eu 
însu-mi de renghiul bucureștean (e vorba de publicarea 
în Conv. lit. a poeziei lui Hasdeu iscălită P. A. Călescu), 
dar totodată mirindu-mă de bogata sărăcie de idei şi 
de talente a Capitalei. Totul se reduce la deviza ridicu- 
lus mus, pe care ar trebui să o adopteze societatea lite- 
rară şi ştiinţifică ce s'a scrumat o lună întreagă ca să 


1) V. Alecsandri, Scrisori, p. 86. 

producă No. 1 al broşurii. Această opintire' seacă, tre- 
bue să încurajeze şi mai mult pe redactorul Convorbi- 
rilor literare, singura foaie care este serioasă şi produ- 
cătoare. Ea se afirmă pe tot anul mai mult şi astăzi a 
dobindit dreptul de împămintinire în domeniul literelor. 
Ea a devenit o putere de care se tem mulţi din acei care, 
incălecaţi pe condei, fac cabriole ridicule; dovada este 
violenţa atacurilor acestor paiaţi de litere, care, nepu- 
tind să nimicească foaia Convorbirilor printr'un duel 
leal, se înarmează cu arma lui Don Basilio: la Calum- 
nia, cercînd a atribui Junimii din laşi tendinţe mon- 
struoase sub porecla de direcţie nouă. Misterul acestei 
campanii bucureştene în contra Junimii din Iaşi, este 
clar pentru cine cunoaşte spiritul de postomanie ce ani- 
mă pe fraţii de peste Milcov. Astăzi se găsesc în Mi- 
nister patru Moldoveni, adică patru Moldoveni ocupă 
patru posturi din cele mai importante ale ţării. Ergo: 
Moldovenii au năvălit la Bucureşti şi au luat pinea din 
gura acestora care singuri se cred în drept de a se hrăni 
din buget, un drept de naştere. De acolo ura, violenţa, 
calomnia şi mai presus de toate reaua credință“. 


3. V. Alecsandri era atunci deputat, dar n'a asistat 
la Cameră la discuţia legei Instrucțiunii publice a lui 
T. Maiorescu: „Aș fi dorit însă, îi scria el lui I. Ne- 
gruzzi la 22 Ianuarie 18761), să asist la discuţia proec- 
tului de instrucţie publică prezentat de Maiorescu, dar 
iţi mărturisesc că n'am curajul să mă expun la noi vis- 
cole şi la noi aventuri de iarnă. Proectul va trece căci 
majoritatea Camerei este guvernamentală, însă cred că 


1) V. Alecsandri — Scrisori, p. 81. 

poziția lui Maiorescu va deveni din ce în ce mai dificilă, 
taţă cu animozitäțile ce a deşteptat în corpul profesoral. 
El însă este om de luptă şi nu se va da cu una cu două, 
căci îmi pare înzestrat cu destulă energie. Voi citi eu 
în Monitor cuvintele lui cu plăcere, fiindcă vorbeşte bi- 
ne şi întrebuințează o limbă elegantă“. 


Discursul lui T. Maiorescu se şi produse în şedin- 
tele Camerei de la 21 şi 22 Ianuarie 18761); deşi proec- 
tul fu luat în considerare, T. Maiorescu primi votul de 
neincredere la Senat în şedinţa de la 28 Ian. 1876 (31 
bile negre contra 21 albe). 

„Ce zici de catastrofa lui Maiorescu? îi scria V. A- 
lecsandri lui I. Negruzzi la 4 Febr. 1876. Nu mă aş- 
teptam să cadă atit de uşor. Ce înverşunare din partea 
profesorilor! 


Tant de fiel entre-t-il dans lâme des savants! 


Ce are de gind să facă acum amicul nostru? Are să 
revie la Iaşi sau să şadă tot la Bucureşti? 2) 


4. Activitatea literară a lui T. Maiorescu, puţină şi 
aşa, prezintă o lacună considerabilă de opt ani de sin- 
copă (1873—1881). „Imi spui, îi scria poetul lui I. Ne- 
gruzzi, la 27 Sept. 1881, că Maiorescu a reînviat pe lu- 
mea literară după opt ani de catalepsie. Cu atit mai 
bine şi pentru literatură şi pentru el! Un om.ca dinsul 
învăţat, elocvent, deştept, cugetător şi de gust, este me- 
nit a aduce mari foloase tinerimii, atit prin scrierile 





1) T. Maiorescu — Discursuri parlamentare, I, p. 394. 
2) V. Alecsandri, Scrisori, p. 83. 

sale cît şi prin graiul lui.. Să ne felicităm dar, de reîn- 
vierea ilustrului orator, care ştie a combate atit de aspru 
beţia de cuvinte“. 

Această recrudescenţă literară şi-o notează însuşi 
T. Maiorescu în Jusemnări, sub data de 26 Sept. 1881;1) 
„De la (şederea la) Suzana, iarăşi scris romînește mult, 
3 articole în Convorbiri, „Psihologia Popescu, Neolo- 
gismele, Literatura romînă în critica străină. Incă ex- 
cerptat, pentru un articol, statistica sinuciderilor a lui 
Morselli“.2) Fericite timpuri, cînd, după o tăcere de opt 
ani, trei dări de seamă puteau părea o activitate intensă! 


5. Prin 1881 V. Alecsandri patronează candidatura 
lui I. Negruzzi la Academie: „Avem trei posturi va- 
cante la Academie, îi scria el la ro Martie 1881. D-ta 
eşti candidatul meu pentru unul din ele. Bine ai face 
de ai trimite Academiei colecţia complectă a Convor- 
birilor“. 

Alegerea lui Iacob Negruzzi s'a şi făcut. Sub data 
de 29 Martie 1881 găsim notat în Insemnările lui T. 
Maiorescu): „In răstimp mereu Academie, unde, în 
sfirșit, a fost ales Jacques Negruzzi“. 


1) T. Maiorescu, Insemnări zilnice, Il, p. 22, 

2) Apărute în Conv, Lit. 1 Noembrie 1881; 1 Ian. și 1 Febr. 
1882; cel din urmă cu titlul „Literatura romînă și străinătatea”, 

3) T. Maiorescu, Insemnări zilnice, Il, p. 11. 

1. T. Maiorescu la Mircești. 2. Corespondența lui V. Ale- 
csandri cu T. Maiorescu — Ministru, criticul îi propune rolul 
de organizator al artelor. 3. Refuzul poetului. 4. Alle însărci- 
nări. 


1. Ca semn al legăturilor tot mai strînse între T. Ma- 
iorescu şi V. Alecsandri reproducem această pagină din 
Insemnări zilnice asupra unei vizite a criticului făcută 
n noaptea anului nou la Mircești, în 1873: 

„Petrecut noaptea de (31 Decembrie) spre 1/2 (Ia- 
nuarie) stil vechiu 1873 la Alecsandri la Mirceşti (cu 
Xenopolu). 

„In salon masa sa de scris, pe ea 2 vase de flori, cu 
flori simple, proaspete. Dar călimară, cu un înger, care 
se roagă catoliceşte. 


In perete e „pohod na Sybir" — o litografie după 
tabloul lui Arthur Grother, (Poezia lui). 


Apoi la sofă un tablou al tatălui său în costumul bă- 
trinesc, (cu) anteriu, cu o decorație, la stinga lui, Jean 
în uniformă, la dreapta Basile în civil, aşa de bine fă- 
cut, încit îi recunoşti. Bătrinul ţine in mină un sul, pe 
care e scris: 

Iubijilor mei fii 

Vasile şi lancu, să 
urmați povăţuirilor 

ce vă sămnez. 

„Pe Dumnezeu și pe pă- 
rinți să nu uitaţi. 
„Epitrop şi chizăş să nu 
vă faceți 

„Să fiți credincioși pa- 
trii şi neîmpotrivi- 

tori ocârmuiri. 

„Trebile de astăzi să 

nu le lăsați pi a doua zi. 
„Pe săraci să-i miluiţi. 


2. Corespondenţa lui V. Alecsandri cu T. Maiorescu, 
adică cele 14 scrisori din ms. 2619 al Academiei pu- 
blicate de Ilarie Chendi şi E. Carcalechi, e de puţină în- 
semnătate, neprivind de cît chestiuni oare cum oficiale!). 
Ajuns Ministru de instrucţie la 7 Aprilie 1874, peste 
două luni V. Alecsandri îi scria la 12 Iunie 1874, ru- 
gindu-l =ă aprobe hotărirea Comitetului teatral de a-i 
acorda lui M. Îlillo două zile pe lună, pentru a juca, in- 
dependent, cu trupa lui pe scena Teatrului Naţional: 
„Ori ce veţi decide în favoarea lui Millo, va fi un act 
de dreptate şi cit pentru mine, voi fi mulţumit de a ve- 
dea că ştiţi nu numai a recunoaşte merite, dar şi a le 
recompensa“. 


Scrisoarea fusese pricinuită de intervenţia lui M. 
Millo. Răspunsul lui T. Maiorescu nu întîrzie, produ- 
cindu-se la 26 Iunie 1874 printr'o scrisoare publicată de 


1) N. Chendi și E. Carcalechi: V. Alecsandri — Scrisori I. ed, 
Socec, 1904. 

curîndt). Ministrul aprobă, firește, cererea poetului şi 
apelează la luminile lui în reorganizarea Teatrului cu un 
ton de respect ce impresionează: „Vă rog să binevoiţi 
a mă povăţui, ce aş putea face pentru o temeinică în- 
dreptare a teatrului romin, deocamdată din Capitală. 
Dv. cunoaşteţi statul nostru şi cunoaşteţi asemenea, mai 
bine de cit oricine, starea teatrului și mijloacele de în- 
dreptare. Vă rog, nu-mi refuzaţi ajutorul Dvs. In ce 
legătură să stea Conservatorul de muzică şi declamaţie 
cu Teatrul? Ce întindere de atribuţie să aibă Comitetul 
teatral? Din cine să fie compus? Ciţi şi ce fel de elevi 
ai Conservatorului trebuesc trimişi în străinătate, cu 
toată strimtoarea finanţelor noastre? 


Lucrul cel mai fericit ar fi, cind — cine ştie, prin ce 
împrejurări minunate! — aţi fi dispus dv. să petreceţi 
iernile în Bucureşti şi să primiţi sarcina unui orga- 
nizator al mişcării noastre artistice, sub orice titlu și 
cu orice competenţă veţi voi. Teatrului, muzeelor, mi- 
cului nostru început arheologic le trebuește o autoritate 
pentru a le susține într'o direcţie de progres statornic. 
Stiţi că din parte-mi v'aș fi cel mai zelos urmaş în pro- 
punerile dv. şi că, în toate schimbările politice, singur 
numele dv. ar fi deajuns pentru a păstra intactă organi- 
zarea ce aţi face. i 

Nu credeţi că este timp a reincepe activitatea pentru 
teatru? 

Aţi început-o odată, nu voiţi a reveni? Multe forme 
de viaţă parcurg aceiaș „evoluţie“. După un avint plin 
de entuziasm, dar fără deplină calculare a mijloacelor 
practice, vine un timp de amorţire şi poate de desgust, 


1) Ioan Massof, Matei Millo, Ed. Naţională Ciornei, p. 259. 

dar în fine se reia vechea problemă cu inima mai stim- 
părată, cu multe iluzii pierdute, dar cu mare siguranță 
de succes într'un cerc mai răstrins. 

Puneţi-vă din nou în capul mişcării: noi suntem gata 
a vă urma. La toată întimplarea vă rog să nu-mi luaţi 
în nume de rău propunerea şi să primiţi din nou încre- 
dințarea înaltului meu respect şi întregului meu devo- 
tament“. 


3. Acestei scrisori atit de măgulitoare poetul îi răs- 
punde la 27 Iunie 1874 „junimistizind“, în sensul vede- 
rilor expuse de atitea ori programatic de T. Maiorescu, 
cerind, anume, închiderea provizorie a Conservatorului 
şi suspendarea subvenţiilor la Teatru. „Aşa dar, pe timp 
de cinci ani, liber fiecare de a exploata teatrul, însă fără 
subvenție, subvenţia cerind o altă destinare de cit aceea 
de a încuraja paiaţeriile actuale; — Conservatorul de 
declamare va fi inchis, fiind lipsit de profesori, nu poate 
produce nimic folositor, cît pentru cel de muzică, trebue 
menţinut“. Cu subvenţia de pină acum urmau să se tri- 
mită opt tineri (4 Moldoveni şi 4 Munteni) la Paris spre 
a urma cursul vreunui mare artist, al lui Got de pildă. 
— Atit se putea deocamdată. „Eu cred, încheie el, că dv. 
sunteţi chemat a opera salutare reforme în instrucţia pu- 
blică, în forma limbii şi în arta dramatică şi dar, cît pen- 
tru mine, voi fi totdeauna gata a vă da mina de ajutor, 
în marginile posibilităţii“. 

Era, cum se vede, un fel de a refuza postul de „inten- 
dent“ al artelor, oferit atit de curtenitor de T. Maiorescu. 


La 3 Sept. V. Alecsandri reveni tot în chestiunea lui 
M. Millo şi asupra intenţiei lui de a juca Boerii și Cio- 

coii, cu rezerva de a nu i se face „ciuntiri“ de comitetul 
teatrului. In calitate de membru onorific al comisiei in- 
stituite de 'T. Maiorescu pentru examinarea cărţilor di- 
dactice, el îi raportează favorabil şi despre Învățătorul 
copiilor al lui Grigorescu, Creangă şi Receanu, deşi are 
defectul de a fi prea mult împestriţat cu iune şi cu u.!) 


Celelalte două scrisori (IV şi V) sunt tot intervenţii 
minime pe lingă T. Maiorescu. Intr'un ton bărbătesc e 
scrisoarea din 6 Febr. 1876 la căderea lui T. Maiorescu 
din minister (26 Ian. 1876) „Ai căzut din minister (dacă 
retragerea d-tale se poate numi cădere), însă ai căzut pe 
picioare, cind mulţi din adversarii d-tale, cercind a te im- 
brinci au căzut în brinci“. i 


1) In această chestiune de cărţi didactice se poate mai ales 
cerceta scrisoarea lui V, Alecsandri către I, Negruzzi din 10 Oct. 
1874, I se trimisese un pachet de cărți, dar „dînd de ortografia 
d-lor Eliad și Maxim, le-am închis pe loc, găsind că trebue fe- 
rită tinerimea romînă de astfel de bazaconii menite a le tulbura 
creerii", In scrisoarea din 16 Oct, 1874, îi comunică lui I, Ne- 
gruzzi: „Te rog să mă scapi de această lucrare supărătoare și să 
sedactezi raportul în locul meu, după ce ne vom întilni la Iași, 
adică Duminecă sau Simbătă și după ce vom preschimba ideile 
noastre, asupra acelor broșuri grele de mistuit”, 

1. Rivalitatea politică la alegerile pentru Constituantă din 
Mai 1879. 2. Nicio dezbinare literară sau personală. 3. Despot- 
Vodă. 


I. Vicisitudinile vieţii i-au pus, totuşi, pe V. Alecsan- 
dri şi pe T. Maiorescu faţă în faţă ca rivali politici. lată 
ce-i scria I. Negruzzi lui T. Maiorescu la 15 Aprilie 1879: 
„Carp ţi-a scris că Kogălniceanu împreună cu Belferii 
au pus candidatura lui Alecsandri în coleg. I. Adunare 
contra ta. De îndată am expediat la Mircești pe Mitică 
Rosetti ca să roage pe Alecsandri să-şi retragă candi- 
datura şi, la urmă, să-i explice că noi suntem angajați şi 
că cu toată părerea de rău, nu-l putem vota“, Alecsandri 
a răspuns că-i pare rău, că n'a ştiut de candidatura ta, 
dar că „în faţa chestiunei Evreilor primeşte mandatul 
de deputat ori din ce parte i-ar veni“. Prin urmare tt 
vom alege contra lui Alecsandri“, V. Alecsandri a can- 
didat, în adevăr, şi a căzut. Era vorba de alegerile pen- 
tru constituantă din Mai 1879. Candidatura lui fusese 
propusă de „fracțiunea liberă şi independentă“ şi susţi- 


1) I. E. Torouţiu, op. cit., III, p, 194, 

nută de guvernul lui Ion Brătianu: „Incă din Aprilie, 
notează T. Maiorescu. în Insemnări!) am fost din nou 
la Iaşi, unde Comitetul în chestiunea evreească a împins 
lucrurile mai departe de cit doream eu. Apoi am fost 
ales acolo la 3 şi 4 Mai, de colegiul intii cu 65 de voturi 
contra 39 Vasile Alecsandri. Mare uimire; ai mei bucu- 
roşi; mie aproape indiferent“. 

Rivalitatea politică de un moment nu aduse nici o 
sguduire în relaţiile lor personale sau literare. 


In scrisoarea lui Iacob Negruzzi către T. Maiorescu 
din 25 Aprilie 1879 se mai adăuga: „Socot însă că, dacă 
Carp isbuteşte la Vaslui în col. I de Adunare, am putea 
pune noi pe Alecsandri în al 2-lea de Senat şi să vedem 
atunci dacă le dă mina belferilor să nu-l voteze!“ E, pro- 
babil că lucrurile s'au intimplat aşa întru cît îl vedem pe 
V. Alecsandri senator chiar în sesiunea de Mai, adică în 
alegerile generale. La 10 Oct. 1879 el rosteşte un discurs 
impotriva revizuirii art. 7 din Constituţie, discurs re- 
produs cu mari elogii în Timpul de la 12 şi 13 Oct. 1879. 


2. Rivalitatea politică de un moment n'a adus nici o 
sguduire în relaţiile lor personale sau literare. T. Ma- 
iorescu se retrăsese de la „Societatea Academică“ încă 
din 1869 pentrucă nu se putea înţelege cu filologii arde- 
leni în chestiunile de limbă şi de ortografie. La reorga- 
nizareal Societăţii în Academia Romină, prin legea de la 
29 Martie 1879, adică după zece ani, el fu invitat să-şi 
reia locul, sub cuvint că locurile „sunt pe viaţă“. In In- 
semnări?) găsim următoarea notă: „La 24 Mai am pri- 


1) T. Maiorescu, Insemnări, I, p. 323. 
2) T. Maiorescu, Insemnări, I. p. 324. 

mit invitarea să viu iarăşi la Academie şi am făcut-o în 
acelaş timp cu Alecsandri, Dimineaţa la ora 8 Acade- 
mie“, Adică în luna chiar în care se ciocniseră la alege- 
rile de la Iaşi. La 29 Martie 1880, el e numit într'o co- 
misie împreună cu Hasdeu, Alecsandri, Quintescu, sub 
preşedinţia lui Bariț pentru redactarea unui proect or- 
tografic. Raportul a fost întocmit de T. Maiorescu şi 
prezentat Academiei în sesiunea generală din 1880. In- 
tr'un singur punct îi vedem opuşi; V. Alecsandri avind 
dreptatea de partea sa, dar T. Maiorescu învingind în 
comisie. Alecsandri era de părere să se introducă un 
semn deosebit pentru î, pe cînd T. Maiorescu rămăsese 
la vechea lui eroare de a nu deosebi în scris pe îdeă, 
sub cuvint că s'ar introduce prea multe semne noi. 

In sesiunea Academiei din 1884 T. Maiorescu, V. A- 
lecsandri şi B. P. Hasdeu primiră însărcimarea de a sta- 
bili bazele pe care s'ar putea clădi Etymologicum mag- 
num Romaniae, întreprins de munificenţa regală. După 
propunerea lui 'T. Maiorescu, lucrarea fu încredinţată 
lui B. P. Hasdeu!). In această epocă înregistrăm din Jn- 
semnări prezenţa asiduă a lui Hasdeu la şedinţele „Juni- 
mii" — ceia ce dovedeşte că „magul“ se pricepea să sco- 
boare din stele pentru trebile păminteşti. 


3. In afară de întoarcerea simultană la Academie, 
cite va zile după alegerea de la Iaşi, avu loc lectura lui 
Despot-Vodă la Junimea. In Însemnările criticului nu 
se pomeneşte insă de loc de dinsa, dar a doua zi, la 1 Iu- 
nie notează „jocul de societate cu întrebări la Kremnitzi“. 
Şedinţa e înregistrată în Timpul din 30 Mai, sub titlu! 


1) Anale, VI, p. 100—102. 

„O serată literară“ — Despot-Vodă. „Fa a avut loc în 
prezența a treizeci de persoane, dintre care mulți acade- 
micieni“. Despre piesă nu găsim o apreciere de cit la o 
reluare, într'o notă din Insemnări zilnice de la 16 Mar- 
tie 1882: „... apoi mam dus la teatru unde, cu Alecsan- 
dri în lojă, am văzut din nou ultimele acte din Despot- 
Vodă. Sfirşitul reprezentației la ora 1, dar cu toate (cri- 


ticele indreptățite ce ar fi de făcut) impresie puternică, 
emoţionantă“.1) 


1) T. Maiorescu, op. cit., II, p. 50. 

1. Raporturile dintre bard şi M. Eminescu. 2, Entuziasmul 
din copilărie al lui M. Eminescu față de poezia lui V, Alecsandri. 
3. Cel de al treilea memoralist al Junimii: I. Slavici. Lipsa de 
discernămiînt psihologic. 4. Versiunea lui, 5. Nici I, Suchianu 
nu aduce vreo contribuție. 


I. Întrucît în acest volum ne oprim şi asupra lui V. 
Alecsandri şi asupra lui M. Eminescu, nu e nefolositor 
de a cerceta raporturile dintre dinşii, reprezentanţii cei 
mai expresivi ai celor două generaţii succesive. Deşi T. 
Maiorescu la anexat „Directiei noi“, V. Alecsandri ex- 
primă în realitate generaţia trecută sau cel mult un ele- 
ment de transiţie; „direcţia nouă“, lumea nouă literară 
începe cu M. Eminescu, reprezentind în poezie aceiaş re- 
voluţie reprezentată de T. Maiorescu în critică. Şi unul 
şi altul arată faţă de înaintașul lor ce-i domina, pe T. 
Maiorescu cu două zeci de ani şi pe M. Eminescu cu trei 
zeci 'de ani, o mare înţelegere, o atitudine de respect la 
critic, de admiraţie la poet. 


2. Ucenicia poetică a lui M. Eminescu s'a petrecut 


nu numai sub auspiciile lui D. Bolintineanu ci şi ale lui 
V. Alecsandri. Incă de pe vremea cînd era hoinar la Blaj, 

el declama camarazilor strofe din V. Alecsandri şi-i 
spunea lui Ştefan Cacoveanu: „Lasă frate, nu mai sta 
înainte cu Mureşanul vostru, căci el nici n'a fost poet cı 
un simplu versificator, Alecsandri este poet adevărat?).,, 
Alte multe mărturii se adaugă despre admiraţia tinărului 
pentru bard?). Nu ele ne interesează însă ci părerile 
celor doi poeţi unul despre altul, din faza. maturității, 
precum şi raporturile lor personale în cadrul Junimii, 
in care unul îşi sfirşia glorios cariera, iar celălalt şi-o 
începea atit de anevoios, de sumbru. 


3. Pe lingă I. Negruzzi şi G. Panu, trebue să ne ra- 
portăm şi la al treilea memorialist al Junimii, I. Slavici, 
indicat şi prin prietenia lui cu M. Eminescu. Am văzut 
gradul de .încredere ce trebue să acordăm Amintirilor 
lui G. Panu, lipsite adese de autenticitatea faptelor dar 
păstrind coloarea psihologică a personagiilor şi atmos- 
fera generală a „Junimii“. Cu toate că a trăit în intimi- 
tatea ei, în măsură, deci, să ne fixeze imaginea exactă a 
prietenilor lui, interesante ca document, prin lipsă de 
perspicacitate psihologică, Amintirile lui I. Slavici ră- 
min totuşi un material amorf de fapte, pe a căror inter- 
pretare autorul nu e în stare să ni-o dea. Nu vedem p. V. 
Alecsandri, pe M. Eminescu ori pe Caragiale ci pe 
Slavici, un idealist cu o viziune uniform trandafirie, un 
moralist blajin ce învăluia totul în propria-a proecţie. 
Cit despre arta portretisticei, ea cere incizivitate, perso- 
nalitate, pe care greoiul povestitor arădean nu le-a 
avut; stilul lui e dincolo de orice condiţie estetică rno- 


1) Dr. E. Daianu: Eminescu la Blaj, Sibiu, 1914, p. 20. 
2) I. M. Raşcu: Eminescu și Alecsandri, 1936. 

dernă, tardigrad şi mucegăit. Preocupat toată viaţa de 
probleme de limbă, frămintate de altfel. în interminabile 
conversații cu Eminescu şi Caragiale, avind a-şi concen- 
tra mai tirziu vederile într'o gramatică a limbii române, 
un Singur lucru i-a lipsit: arta scrisului. Reproducind, 
de pildă, o frază a unui publicist asupra la Caragiale, 
el îi aducea aceste îndreptări puse în parantezi): „Imo- 
ral e Tipătescu în viața publică şi (în cea) privată, imo- 
rali (sunt) Zoe, Veta, Dandanache, Chiriac, imoral (e) 
Caţavencu plastograful, imorali (sunt) şi interlopi toţi 
eroii din „D'ale Carnavalului“; cînd nu sunt cu totul 
imorali, sunt imbecili ca Trahanache sau (ori) jupin 
Dumitrache. Unul singur e cinstit şi acela e un viţios şi 
(un) beţiv: Cetăţeanul turmentat, un adevărat simbol.“ 

A te ocupa cu regulile gramaticii nu inseamnă, aşa 
dar, a ajunge să ştii să scrii; binefacerile stilistice ale 
expresiei eliptice, de pildă, nu erau cunoscute bătrinului 
grămătic tardigrad. La fel nu ajunge să fi trăit în in- 
timitatea unor oameni pentru a-i cunoaşte: se mai cere 
o perspicacitate psihologică, pe care I. Slavici ma avut-o 
niciodată. Amintirile lui conţin materiale documentare 
interesante ce trebue interpretate de alții de cit de 
dinsul, miopia lui psihologică fiind aproape totală. Cîteva 
exemple evidente: raporturile dintre M. Eminescu şi 
Caragiale ne sunt prezentate sub un aspect uniform 
idilic2); redacţia Timpului i se pare un fel de academie 
platonitiană, în care cei doi scriitori discutau despre 
gramatică, literatură, filozofia vieţii: „Ceia ce-i apropia 
sufleteşte era atit potrivirea în gindire şi în simţiminte 


1) I. Slavici, Amintiri, p. 183. 
2) I Slavici, Amintiri, ed. Cultura Naţională, 1924, p. 180. 

cit şi credinţa în isbindă şi-a fost un timp, cînd ei erau 
oarecum nedespărţiţi şi mereu doritori de a se lumina 
unul pe altul“. Nimic, în realitate, nu-i apropia sufleteşte; 
antinomia lor era totală. Faţă de Eminescu, în ceia ce 
priveşte Veronica, Caragiale s'a arătat lipsit de lealitate, 
cinic, fără scrupule morale; despre dinsul îi scria poetul 
Veronicăi: „Pe domnul în chestiune lam bruscat în so- 
cietate, dar a tăcut frumuşel ca un om de nimic ce este. 
Nu te mai îndoi că ẹ de absolută rea credinţă. E un om 
care însă nu poate fi altfel“ (28 Dec. 18811). Sau cum 
îi răspundea Veronica la 28 Febr. 1882: „Intr'adevăr 
recunosc că fiinţă mai arhicanalie — după cum ai nu- 
mit-o tu (D. Car.) nici nu poate fi“2) 

La fel, în cazul Mite Kremnitz, iată cum ne informea- 
ză I. Slavici: “Unii dintre cei ce au scris despre 
Eminescu au socotit că-şi fac scrierea interesantă, 
născocind fel de fel de lucruri imposibile în ceia ce pri- 
veşte legăturile dintre Eminescu şi Mite Kremnitz, bine 
cunoscuta scriitoare. . . 


... Numai oameni care nu sunt în stare să-şi dea 
seama, că pentru cei ca Eminescu femeia este şi ea om, 
numai flecarii au putut să născocească aici legături ro- 
manțioase. 

Tot cam acelaş e adevărul şi în ceeace priveşte legă- 
turile lui Eminescu cu alte femei de la Bucureşti. O 
singură femeie a fost pentru Eminescu nu numai om.“ 

După cele scrise de însăşi Mite în „Fliichtige Erinne- 


1) I. E. Torouţiu, op. cit. IV. p. 142. 
2) Chestiunea poate fi urmărită în Șerban Cioculescu, Viaţa 
lui I. L. Caragiale, p. 252 ş. u. 

rungen an M. Eminescu“, după cele scrise de T. Maio- 
rescu în Insemnări zilnice despre Mite şi alte referinţe 
asupra Cleopatrei Lecca, înţelegem definitiv că I. Slavici, 
pudicul, moralistul, nu avea ochi ca să vadă altceva de 
cit ce era în el. Chiar şi raporturile dintre Caragiale şt 
V. Alecsandri ne sunt prezintate fără asperităţi. „Nu 
era nici acum vorba de o critică, scrie idilicul memo- 
rialist, ci de discuţiuni pentru toţi plăcute, prin care se 
dumirea fiecare în felul lui — un fel de colaborare pen- 
tru desăvărşirea operelor viitoare“. Ştim din Însemnările 
lui T. Maiorescu de ce fel de „discuţii plăcute“ e vorba. 
„Caragiale lipsit de tact ca la mahala în discuţia cu 
Alecsandri“, nota el pe ziua de Simbătă 17/29 Martie 
1884. 


4. Şi relaţiile dintre M. Eminescu şi V. Alecsandri 
ne sunt prezentate cu acelaş idilism convenţional: „ad- 
mirator“ al bardului, Eminescu şi-a scris Epigonii după 
o lectură a Sentinelei Române. „Una din cele mai fru- 
moase însuşiri ale lui Alecsandri, afirmă el, era slăbi- 
ciunea, pe care o avea pentru scriitorii mai tineri şi mai 
ales pentru Eminescu pe care-l socotea mai presus de 
sine, în ceia ce priveşte cultura generală şi pregătirea 
technică. Cind cu serbarea de la Putna (1871) noi am 
stăruit ca Eminescu să scrie un imn, care urma să fie 
cintat de corul seminariştilor la mormintul lui Ștefan 
cel Mare. Eminescu n'a voit. A rugat pe Alecsandri să 
ne scrie imnul; dar acesta nu numai că i-a trintis două 
imnuri, ci ne-a mai scris îmbărbătindu-ne în lucrarea 
noastră“. E, vorba de Imn religios, cîntat la serbarea 
lui Ştefan cel mare în 15/27 August 1871 şi de Imn la 
Ștefan cel Mare, cîntat la serbarea Junimii academice 

dată in memoria nemuritorului erou la Minăstirea Putna 
în 16/28 August 1871. 


V. Alecsandri făcea şi el parte din delegaţia trimisă 
de la Iaşi la serbări; aflind pe drum că studenţii vor 
face manifestații, pe care le socotea inoportune, el se 
despărţi de delegaţi la Hadikfalva, urmindu-şi drumul 
la Cernăuţi. Numai după întoarcerea lui din străinătate, 
în 1874, a ajuns Eminescu în legături cu V. Alecsandri, 
la şedinţele Junimii. — I. Slavici afirmă că „înriurirea 
lui Alecsandri asupra lui Eminescu a fost mai puţin ho- 
tăritoare de cit a lui Eminescu asupra lui Alecsandri“. 
Studiul conştiincios al d-lui I. M. Raşcut) dă destule 
dovezi de influenţe alecsandrinice în poeziile de tine- 
reţe ale lui M. Eminescu, nimeni n'a găsit încă influenţe 
eminesciene apreciabile în opera lui V. Alecsandri. Din 
pricina respectului ce impunea, lecturile poetului nu în- 
timpinau critica celor prezenţi. Totuși, „citind — afirmă 
I. Slavici, Alecsandri se uita din cind în cînd mai la 
unul, mai la altul, de cele mai multe ori la Eminescu — 
par'c'ar fi voit să zică: „Dar tu ce zici?“. După discuţii 
„pentru toţi plăcute“ urmau anecdotele, în care stră- 
luceau mai ales Alecsandri şi Caragiale — „Eminescu 
mai puţin, dar era. o adevărată plăcere să-l vezi rizind“, 
„Se întîmpla cîteodată, că zorile zilei îi prindeau cu pă- 
lăriile în mină, gata de plecare. Erau tot oameni care se 
despărţeau anevoie, căci ţineau unii la alții pentru că 
lucrau cu toată inima în vederea aceleiaş scop — tuturor 
scump, — luminarea neamului rominesc şi îndrumarea 
lui spre toate cele bune“. Rinduri din care respiră o 


1) I. M. Rașcu, Eminescu și Aletsandri. 

rară candoare: document pentru autor, nici de cum pen- 
tru situaţie. 


5. Dacă Amintirile lui I. Slavici sunt naive prin 
idilismul lor, prin nimic nu pare îndreptăţită, bazindu-se 
pe texte, afirmaţia lui I. Suchianu din Alecsandri şi 
generația nouă, (Universul, 3 Oct. 1932) că: „Pe amin- 
doi (Eminescu şi Caragiale) i-a urit Alecsandri, pe Emi- 
nescu pe furiş, pe Caragiale, pe faţă“. Argumentarea şi 
o scoate dintr'o scrisoare a lui Iancu Alecsandri, adresată. 
lui T. Maiorescu de la Paris, în Martie 1884 şi apărută 
în Convorbiri (XVIII, 1 Iulie 1884) în care fratele 
bardului, face o apropiere între geneza lumii din Satira 
I şi textul unui document chaldean tradus de Oppert!). 
Comparaţia e din categoria celor ce s'au mai făcut şi de 
alţii şi se vor mai face (suntem în epoca comparatismului 
literar) — fără să implice nici un fel de scoborire li- 
terară. Scrisoarea respiră, dimpotrivă, o mare admiraţie 
pentru Eminescu:  „Coincidenţa ideilor, înrudirea 
geniilor, se rezumă el, a fost şi vor fi cît lumea“ pentru 
a trece apoi la un imn de laudă a nunţii împărătești din 
Călin. 

I. Suchianu era prietenul lui Caragiale şi e posibil 
să fi fost depozitarul mărturiilor satiricului. Intre Ca- 
ragiale şi Alecsandri exista, după cum am vâzut, o in- 
compatibilitate de caracter, cum exista şi față de M. 
Eminescu, T. Maiorescu, Duiliu Zamfirescu, etc. 


In aceste condiții de raporturi personale următoarea 
scrisoare citată şi de I. Suchianu, a bardului către I. 


1) Asupra lui Iancu Alecsandri, cf. recentul studiu al lui Per- 
pessicius în Rev. Fundațiilor Regale, X, 1 Febr. 1943, 

Negruzzi, din care se vede lipsa de preţuire a poetului, 
e explicabilă: 


Mirceşti, 24 lume 1884 

Iubite Negruzzi, 

Cea mai plăcută veste ce puteai să-mi dai pînă acum 
din țară este improvizarea Beizadelei Epaminonda!). Aș 
dori foarte mult să o citesc și să-ți dau părerea mea a- 
supra ei, deşi sunt încredinţat că trebue să fie o piesă ni- 
merită de vreme ce te-ai lepădat de colaboratorul Hatma- 
nului Baltag?) “. 


Opereta s'a jucat numai o singură dată din lipsă de 
spectatori. Absența lui Caragiale din colaboraţie nu i-a 
fost de folos lui I. Negruzzi; din contră. 


I} Beizadea Epaminonda, operă comică în 3 aote, I. Negruzzi 
Conv. Lit. XIX (1885—1886), p. 529. 

2) Il. Chendi și E. Carcalechi, V. Alecsandri — Scrisori, I. Ed. 
Socec, 1904, p. 144. 

1. Primele păreri preconvorbiriste ale lui M. Eminescu de- 
spre bard. 2. Portretul lui V. Alecsandri din Epigonii. 


1. Pentru a ne face, totuși, o idee despre opinia lui 
M. Eminescu, din epoca mai tirzie, asupra lui Alecsandri 
trebue să recurgem la puţinul ce a scris, întimplător, ti- 
nărul poet despre înaintașul său. 


Cea dintii menţiune o găsim în articolul O scriere 
critică apărut în Albina din Pesta, 7/19 şi 9/1 Ianuarie 
1870, pe cind M. Eminescu avea 20 de ani. E, o critică 
virulentă a broşurii lui D. Petrino „Pugine cuvinte des- 
pre coruperea limbei române în Bucovina“, Cernăuţi, 
18691). Extragem: „In capitolul IV criticul îl laudă pe 
Alecsandri şi-l face regele poeţilor, lucru la care aplau- 
dăm şi noi, pină ce vom avea şi un împărat al poeţilor, 
care adică să-l întreacă pe dumnealui, ceace, spus fără 
compliment, va fi cam greu, deşi suntem de o natură 
care nu disperă niciodată. Abstragem însă autoritatea 
ce i-o dă articolul în materie de linguistică şi în proză. 


1) M. Eminescu, Opere, I, p. 411, ed. I. Creţu, Cultura 
Reminească. 

Proza d-lui Alecsandri nu e niciodată şi nicăeri la în- 
ălțimea poeziei. Prozei îi trebue raţionament solid — 
şPn proza d-lui Alecsandri nu e decit spirit şi jocuri de 
cuvinte, ceea ce-i dă un timbru cu totul femenin, căci 
spiritul — zice Jean Paul, — este raţionamentul femeii“. 
Elogiul poeziei s'ar părea plenar, deşi cu infiltraţie iro- 
nică, în schimb proza e tratată cu severitatea lui obiş- 
nuită faţă de „frivolitate“. 


Concomitent, tot în 18/30 Ianuarie 1870 apăru arti- 
colul Repertoriul nostru teatral în Familia din Pesta,!) în 
care găsim o judecată destul de severă asupra teatrului 
poetului: 

„Comediile d-lui V. Alecsandri pline de spirit, însă 
pline partea cea mai mare şi de imoralitate, cele mai 
multe apoi prea local scrise, amestecate cu greceşte, cu 
armeneşte, cu ovreeşte, cu nemţeşte, cu ruseşte, în fine, 
adese un galimatias peste putinţă de înțeles de Rominii 
de dincoace de Carpaţi. — Cu asta să nu creadă cineva 
cum că d. Alecsandri n'a avut talentul de a scrie. O, ta- 
lentul la avut, şi încă într'o măsură foarte mare, însă 
modelele şi ţintele, pe care pare a le fi urmărit, sunt 
foarte turburi. Cum că talentul, care putea să se mani- 
feste în curăţenie şi frumuseţe, a fost în d. Alecsandri, 
dovedesc piese ca Cinel-Cinel, Craiu nou, Arvinte şi Pe- 
pelea, ba chiar Satul lui Cremene al d-sale cu tot Trifo- 
nius Petrinzelus“ e mai curată şi mai frumoasă, în fine 
mai oglindă a poporului rominesc de cit Lipitorile, în 
care Ovreiul vorbeşte ovreeşte, Grecul greceşte — astfel 
încît te miri de ce Sirbul nu vorbeşte sirbeşte“. Critica. 


1) I. Creţu, op. cit. p. 427. 

priveşte fondul moral şi limba. M. Eminescu e şi mai 
sever față de D. Bolintineanu sub influenţa poetică a 
căruia debutase. „Venim cu părere de rău, scria el, la 
creaţiunile dramatice ale d-lui Bolintineanu. O repetăm: 
cu părere de rău, căci națiunea aştepta cu mult mai mult 
de la poetul cel mare şi iubit, de la copilul ei cel desmier- 
dat, de cît acele drame fără caractere, fără scop, fără 
legătură, imposibile prin nimicnicia lor. Astfel că au- 
torul lor se pare a fi uitat că e compunătorul plin de 
geniu şi inimă a „Cîntecelor şi a plingerilor” — a „Ba- 
ladelor“, — sfinte oglinzi de aur ale trecutului ro- 
minesc. Dacă am fi să alegem între comediile lui Ale- 
csandri şi dramele lui Bolintineanu, sigur că am trebui 
să alegem comediile, care, cu toată frivolitatea lor, respi- 
ră pe fiecare pagină o mulțime de spirit, de caracteris- 
tică şi de viaţă palpitindă; pe cînd dramele d-lui Bolin- 
tineanu nu au nici un fond de viaţă, ba încă adesea 
respiră un fel de imoralitate crasă şi greţoasă (vezi de 
ex. Ștefan Vodă cel Berbant) ` 


2. Aceste păreri categorice vin din epoca preconvor- 
biristă întrucit se ştie că prima lui contribuţie la revistă, 
Venere şi Madona, datează din 15 Aprilie 1870, adică 
trei luni de la apariţia articolelor. A doua poezieBpi- 
gonii, scrisă la Viena (trimisă de acolo la 17/6 1870 
s. n.) a apărut în fruntea Convorbirilor literare din 15 
August 1870. Evocarea lui Alecsandri e în amintirea 
tuturor: 


S'acel rege-al poeziei, vecinic tînăr și ferice 

Ce din frunze îţi doinește, ce cu fluerul îţi zice, 
Ce cu basmul povesteşte — veselul Alecsandri, 
Ce'nșirind mărgăritare pe a stelei blondă rază, 

Acum secolii străbate, o minune luminoasă, 
Acum ride printre lacrimi cînd o cîntă pe Dridri. 


Sau visînd o umbră dulce cu de-argini aripe albe 
Cu doi ochi ca două basme mistice, adince, dalbe 
Cu zimbirea de vergină, cu glas blind, duios, încet, 
El îi pune pe a ei frunte mîndru diadem de stele, 
O așează'n iron de aur să domneasccă lumi rebele 
Și iubind-o fără margini, scrie: „visul de poet”. 

+ 


Sau visînd cu doina tristă a voinicului de munte, 
Visul apelor adînce şi-a stîncelor cărunte, 

Visul selbelor bătrîne de pe umerii de deal, 

El deşteaptă'n sìnul nostru dorul țării cei străbune. 


Caracterizarea din primele două strofe se face prin 
calitatea poetului de a fi publicat colecția de „Poezii popu- 
lare“ şi prin mai puţin însemnatele poezii Juşiră-te 
mărgărite, Dridi şi Vis de poet luate, poate la intimpla- 
re, din Suvenire şi din Mărgăritărele; în ultima strofă 
poetul e definit prin calitatea sa- naţională de evocator al. 
trecutului nostru. Caracterizarea, în total, e fericită, cla- 
sică chiar. Simplă ironie a soartei, definirea bardului ca 
„rege al poeziei, veşnic tinăr şi ferice“, ajunsă apoi 
curentă, N. Iorga lățindu-i înţelesul pină la „regalita- 
tea lui V. Alecsandri“, vine de la adversarul său D. 
Petrino, din broşura „Pugine cuvinte despre coruperea 
limbii romîne în Bucovina“ 1869, combătută în articolul 
O scriere critică; mai este însăşi expresia poetului buco- 
vinean, de care işi bătuse joc: „criticul il laudă pe 
Alecsandri şi-l face regele poeţilor, lucru la care aplau- 
dăm şi noi, pină ce vom avea şi un împărat al poeţilor, 
care adică să-l intreacă pe dumnealui, ceea ce, spus fără 
compliment, va fi cam greu, deşi suntem de o natură 
care nu disperă niciodată“. 

1. Păreri răslețe culese din Timpul. 2. Notifele și articolele 
mneiscălite din Timpul nu pot fi atribuite lui M. Eminescu. 


1. In bogata lui publicistică la Timpul, găsim, fireşte, 
generalităţi întimplătoare asupra rolului şi valorii lite- 
rare a hardului, folosite ca instrument polemic impotri- 
va scriitorilor zilei. „Limba lui Bălcescu, scria el, de 
pildă, într'un articol din 1878, este totodată culmea la 
care a ajuns rominimea în deobşte de la 1560 incepind 
şi pînă astăzi, o limbă precum au scris-o Alecsandri 
Const. Negruzzi, Donici, şi care astăzi e aproape uitată 
şi înlocuită prin „păsăreasca“ gazetarilor“!) (M. Emi- 
nescu scria aceste rinduri cind proza noastră era mult 
evoluată prin T. Maiorescu, A. Odobescu, Ion Creangă 
şi chiar prin el însuşi). 


In alt articol din 1879 el încheia: „Armata noastră 
poate cîştiga bătălii, Alecsandri poate scrie versuri ne- 
muritoare, un ministru de externe poate conduce politica 


1) Articolul „Bălcescu și urmașii lui”, în Timpul din 11 Dec. 
1877. Cules în I. Creţu op. cit., II, p. 154. 

în afară cu nemai pomenită dibăcie, toate aceste împreună 
vor forma luxul istoric al existenţei noastre, dar acest 
lux nu va opri descompunerea singelui nostru social, pie- 
irea noastră prin pieirea muncii“1). 


2. Studiul d-lui M. Raşcu: „V. Alecsandri şi M. E- 
minescu“ asupra raporturilor dintre cei doi poeţi colec- 
tează materialul existent şi, din dorinţa de a dovedi ad- 
miraţia fără rezervă, integrală a lui M. Eminescu faţă de 
inaintaşul lui şi chiar mai mult de cît atît. Pe lingă scur- 
tele şi destul de cumpănitele texte, reproduse în esenţă 
şi aici, autorul adună ca referinţe sigure unele notițe a- 
nonime din ziarul Timpul despre V. Alecsandri, în dife- 
rite momente festive, atribuindu-i-le lui M. Eminescu, 
deşi tonul nu intră în demnitatea stilistică a marelui poet 
ci e cel al unui simplu reporter. Cu ce drept îl putem bă- 
nui pe M. Eminescu autorul notiţei despre lectura lui 
Despot-Vodă (Timpul din 30 Mai 1879), care sfirşeşte 
cu: „Citirea dramei Despot Vodă a făcut cea mai bună 
impresie asupra acelui distins auditor şi serata s'a sfir- 
şit tocmai după miezul nopţii, cind asistenții s'au retras. 
Fiecare dintr'inşii, impreună cu oaspeţii, au mulțumit 
poetului de onoarea ce le-o făcuse, venind în sînul So- 
cietăţii şi citindu-le noua sa producţie. Asupra acestei 
producţii dramatice suntem scutiţi de a mai face vreo 
laudă banală, credem a fi spus destul, arătind numele au- 
torului şi cine erau auditorii, care i-au dat admiraţia lor 
întreagă“. Stilul lui Claymoor. In aproximativ aceiaș 
situaţie e și foiletonul neiscălit asupra lui Despot Vodă, 


1) Articolul: „Cauza relelor noastre”: lipsa de muncă din 
Timpul, 9 Dec. 1878, cules în I. Creţu, op. cit., II, p. 401, 

după reprezentare, din Timpul dela 2 Noembrie 1879: „E 
fără nici o contestare drama cea mai bună care s'a scris 
în limba noastră, plină de acţiune, ici de puternice, colo 
de gingaşe simţiri, dar pe deasupra tuturor calităților 
răpeşte (?) auzul şi simţurile. Chiar dacă mar exista 
figuri dramatice atit de genial (!) desemnate ca aceea a 
lui Ciubăr-Vodă, cu atit de energice conture, ca aceea & 
lui Tomşa, ar fi de ajuns ca farmecul neînvins şi puru- 
rea învingător al limbii lui Alecsandri să răpească pe au- 
ditori. Și dacă caracterul lui Despot chiar e mai mult o 
figură de roman de cît de dramă, el totuşi prin compli- 
caţiile la care dă loc, face să reiasă toate caracterele ce- 
lelalte ale dramei“. Cit despre actori: „Alecsandri e um 
uriaş alături de ei“. Sau: „Insuşi Domnitorul, din stăi- 
nătate de unde se află, şi-a exprimat dorinţa să vadă pie 
sa marelui poet care face epocă în istoria teatrului na- 
tional“ — „Epocă — da, însă o epocă atit de izolată, ca 
şi însuşi Alecsandri în timpul de faţă — căci precum ni- 
mic nu s'a aflat în trecut, care să se poată asemăna cu el, 
viitorul — judecindu-l după capetele de azi — promite 
şi mai puţin de a produce urmaşi care să umble pe că- 
rarea sihastrului de la Mirceşti“. Sau despre pasagiile 
lirice „adevărate pietre scumpe ale literaturii romine. Im 
aceste pasagii s'aud glasurile luncii de la Mirceşti şi se 
pare că auzi: 


Pe ale îngerilor harpe lunecînd mărgăritare. 


Astfel cel mai fericit şi mai mare reprezentant al ge- 
neraţiei trecute adaugă în fiecare an cite o nouă coroană 
de laur la gloria sa crescîndă şi creşte şi el însuși, prin 
pustiul intelectual dimprejurul lui, ca şi copacul bătrin 
din legenda sa Țepeș şi stejarul, care: 

Cu cit pustiul crește în juru-i și el creşte. 


Nimic nu ne îndreptăţeşte să atribuim lui M. Emi- 
nescu aceste notițe şi articolașe anonime, nici exageraţia 
aprecierilor, nici platitudinea expresiei; ele sunt umplu- 
tură ziaristică fără personalitate. Primul redactor al u- 
nei foi nu trebue crezut autorul material al tuturor arti- 
colaşelor ce se publică; chiar faptul anonimatului (care 
mare ce căuta în literatură) înlătură o mare parte din 
răspunderea autorului ori care ar fi el. Nu-l vedem pe 
M. Eminescu iscălind rînduri ca „Însuşi Domnitorul, din 
străinătate unde se află, şi-a exprimat dorința să vadă 
piesa marelui poet care face epocă în istoria teatrului na- 
ţional“. Sau: „Rîurile Moldovei par a-şi fi dat mina, 
pentru a-l opri pe Vasile Alecsandri, cel mai popular şi 
mai mare poet al Rominilor, de a veni în Bucureşti, pen- 
tru ziua de ro Mai. Inima sa fiind însă pururea în mij- 
locul poporului, ilustrul poet ne face onoarea a ne trimite 
poezia ce o publicăm mai la vale. Din cauza intreruperii 
comunicaţiei, manuscrisul ne-a sosit abia ieri, deci prea 
tirziu pentru a fi publicat în numărul de ro Mai chiar“. 
(Timpul, 13 Mai 1881). 


Astfel de proză: „Riurile Moldovei, care par a-şi fi 
dat mina“ e umplutură de ziar, sub demnitatea stilistică 
a lui M. Eminescu şi a oricărui scriitor ce iscăleşte. Bog- 
dan-Duică citează, e drept, următoarele rînduri de pe o 
foaie din manuscrisele lui M. Eminescu: „Alecsandri, el ce 
luminează geniul poporului în calea sa, spre cer, elegant 
poet de salon, care cu toate astea se rătăceşte (pe) piscu- 
rile de granit a gindirii, în nourii cei suşi al melancoliei 
puternice. El şi-a muiat aripile sale în cîntec şi inima 
sa în senin, căci simțţirile sale sunt senine și dulci ca ra- 

zele cele mai strălucite şi cele mai calde ale soarelui de 
Mai (ms. 2258 f. 1791)“ — Marea naivitate a gîndirii şi 
inexperienţa expresiei pun însă redactarea acestor rin- 
duri în epoca tinereţii, a copilăriei poetului — pe vre- 
mea, poate a Geniului pustiu. Faptul nepublicării ca şi 
cel al anonimatului elimină, la fel, răspunderea... Tot 
ce e semnat de M. Eminescu, fie în Curierul de Iaşi fie 
în Timpul, cu privire la contemporann pe care-i laudă (T. 
Maiorescu ori V. Alecsandri) are caracterul unei mari 
rezerve şi decenţe de expresie; o vom vedea mai bine cind 
ne vom ocupa de raporturile dintre M. Eminescu şi 
T. Maiorescu, 

O dovadă, de altfel, că nu totdeauna M. Eminescu 
era autorul notiţelor din Timpul o găsim într'o scrisoare 
a lui I. Slavici către I. Negruzzi din 20 Dec. 1877: „Des- 
pre poezia lui Alecsandri, am făcut în numărul de as- 
tăzi o notiţă“.2) 


1) G. Bogdan — Duică în buletinul M, Eminescu, E, 1930, fas- 
cic. 3, p. 70; idem, M, Rașcu, op. cit., p. 9, 
2) I. E. Torouţiu, op. cit., H, p. 287. 

1. Tăcerea lui V. Alecsandri în ce-l priveşte pe M, Eminescu. 
2. Lectura lui la Ateneu în favoarea poetului bolnav. 3. Poezia 
„Unor critici”. 4. Rezerve asupra unei scrisori a lui M, Eminescu. 


I1. Deşi I. Slavici scria: „Una din cele mai frumoase 
însuşiri ale lui Alecsandri era slăbiciunea. pe care o avea 
pentru scriitorii mai tineri şi mai ales pentru Eminescu, 
pe care-l socotea mai presus de sine în ceia ce priveşte 
cultura generală şi pregătirea tecnică“.!) — nu găsim ve- 
rificarea acestei păreri în corespondenţa lui, de altfel, 
destul de bogată şi variată; lui I. Negruzzi îi pomenește 
de Matilda Cugler, de V. Schelitti, de T. Șerbănescu, — 
dar nici odată de M. Eminescu. Nici măcar Epigonii nu 
i-au trezit un comentar; e probabil deci că I. Slavici ră- 
mine în idilismul lui obişnuit. A ascultat la T. Maiore- 
scu Luceafărul şi nu găsim nici un ecou al părerii lui a- 
supra acestei capodopere?); de faţă se afla, de altfel, şi 
I. Slavici. 


1) I. Slavici, Amintiri, p. 86. 
2) T. Maiorescu, Insemnări, II, p. 132 — la data de 28 Oct. — 
9 Noembrie 1882. 

2. In timpul primei isbucniri a boalei lui M. Emi- 
nescu, notăm o însemnare a lui T. Maiorescu pe data de 
18/30 Oct. 1883: „Seara — Incheerea socotelilor despre 
casa pentru susţinerea lui Eminescu şi trimiterea lui la 
Viena întrun institut de boale mintale. Proces verbal 
semnat de mine şi de T. G. Rosetti, Simţion, Slavici, 
Nica şi Chibici. Conferenţa lui Alecsandri a adus 2000 
lei, (cu) bilete a 2 lei la Atheneu“. Conferenţa a constat 
din lectura Fîntinii Blanduziei”.1) 


La svonul relativei lui însănătoşiri în sanatoriul de 
la Ober-Dbling, V. Alecsandri îi scria lui Iacob Ne- 
gruzzi la 9 Febr. 1884, cu un sentiment de milă dar nu 
şi cu o apreciere literară: „Dea Dumnezeu ca însănăto- 
şirea, bietului Eminescu să fie deplină, însă mă tem.“ 


In acelaş ton de compătimire e şi scrisoarea bardului 
adresată fratelui său Iancu la 22 Martie 1884, cu ocazia 
scrisorii ce acesta trimisese lui T. Maiorescu privitoare 
la M. Eminescu: „Je viens de recevoir et de lire ta lettre 
à Maiorescu. Elle est fort interessante et certainement 
elle sera fort goutee de notre éminent critique. Quant à 
Eminescu, je me réjouis à l'idée du grand plaisir qu'il en 
€prouvera. En sorte que ta lettre a le double mérite d'€- 
tre une exquisse litteraire finement faite, mais encore, 
ce qui est le principal, un beaume consolateur pour le 
pauvre poète échappé à sa grave maladie“.2) 


Cu totul remarcabilă este atitudinea lui V. Alecsan- 
dri faţă de M. Eminescu în poezia lui intitulată Unor 


1) Perpessicius, în Romiînia din 21 August 1939, 
2) Scrisoare publicată de Perpessicius; Ion Alecsandri, în Re- 
vista Fundațiilor Regale, X, 1 Febr. 1943, p. 417. 

critici, care, deşi nedatată, trebue să fie scrisă după 1886, 
poate chiar în 1888, tind înălțarea lui M. Eminescu în 
spiritul public se accentua tot mai mult în dauna poe- 
tului îmbătrinit. 

Atitudinea e cea a unui ultragiat ce ştie să-şi dornine 
totuş nemulțumirea: 


Poetul care cîntă natura 'n înflorire, 
Simjirea omenească, a Patriei mărire, 
Chiar slab să-i fie glasul, e demn de a fi hulit 
Cînd altul vine 'n urmă cu glas mai nimerit? 


Ori: 


E unul care cîntă mai dulce de cît mine? 

Cu atît mai bine [ării şi lui cu atît mai bine! 
Apuce înainte sajungă cît de sus, 

La răsăritu-i falnic se'nchin'al meu apus. 


4. Cu toată rezerva trebue citită o scrisoare a lui M. 
Eminescu către Veronica Micle, publicată de Octav Mi- 
nar.1) 


„Azi am primit de la Vasile Alecsandri suma de două 
sute de lei. Banii au sosit la timp şi din ei îți trimit o 
sută, pentru că mi-ai scris că ai nevoe. Nu ştiu de unde 
a aflat despre adresa mea şi pentruce mi-a trimis suma. 
Desigur că voiu primi vreo scrisoare care îmi va explica 
destinaţia lor. Pină atunci îndrăznesc să-i întrebuinţez 
pentru mine, căci peste o zi, două voi lua chenzina şi, da- 
că va fi nevoe să-i înlocuesc, voi face-o cu plăcere, căci 


1) Octav Minar, Dragoste și Poezie, p. 55. 

ştiu că am alinat cu o clipă mai de vreme trebuinţa ta. 
Eu nu cunosc personal pe d. Alecsandri. L/am văzut la 
Junimea, fără ca cineva să mă prezinte. De altfel, nici 
nu se putea, eu sunt încă un începător față de marele 
poet. Ce frumos bărbat şi ce impresie plăcută mi-a lăsat 
în suflet. Nu ştiu pentru ce mi-a trimes banii, o fi aflind 
că sunt la strimtoare, căci nu cred ca el să mă fi apreciat 
singur, ori d. Negruzzi o fi vorbit despre mine, ori d. 
Maiorescu, în tot cazul să aştept să văd care e destina- 
ţia lor.“ 


Acestei scrisori Veronica i-ar fi răspuns: „M'am in- 
tilnit cu d. Pogor care mi-a confirmat că Alecsandri îți 
va veni în ajutor. Pasă-mi-te ajutorul de 200 lei e un in- 
ceput. N'ai de ce te îngriji să-i achiţi, căci banii sunt ai 
tăi“. 

Originalul scrisorilor nu Pa văzut nimeni; ele nu sunt 
datate şi nici nu pot fi datate, întru cit elementele lor 
sunt contradictorii. Un Eminescu necunoscut personal 
de V. Alecsandri nu poate fi decit în debuturile lui şi e 
cu totul improbabil să fi primit de la dinsul bani prin 
mandat poştal; in acea epocă relaţiile lui cu Veronica 
Micle erau de ordin platonic şi departe de a legitima 
chestiuni băneşti, Ştefan Micle trăind pină 'n 1879. V. 
Alecsandri nu-i putea trimite de cît in epoca bolii lui 
(după prima insănătoşire), tot atunci îi putea. poetul îm- 
părţi cu Veronica; cum e vorba de o „chenzină“ scrisoa- 
rea ar părea din epoca „Timpului“; în vremea aceea E- 
minescu nu era un „incepător faţă de marele poet“, ce 
nu-l cunoştea „personal“ — ci era considerat de mulţi ca 
cel mai mare poet, şi în relaţii destul de bune cu bardul, 
intru cît, după informaţia lui I. Slavici, stăteau discutind 


www.dacoromanica.ro 


V, ALECSANDRI 73 


la Junimea „pină'n zori“. Scrisorile nu pot fi deci folo- 
site ca documente. — E, probabil totuşi că Alecsandri să 
fi luat parte la colecta prietenilor cercului ce au sprijinit 
trimiterea marelui poet în străinătate. 

1. Convorbirile și triumful „Cintecului gintei latine”. 2, „So- 
cietatea pentru studiul limbilor romane”, 3. Exagerări. 


1. Triumful „Cîntecului gintei latine“ a constituit pen- 
tru contemporani şi constitue încă un fel de „image d'E- 
pinal“, adică o icoană frust zugrăvită pentru a fixa un 
moment istoric în ochii unui public nepricepător; astfel 
de „triumfuri“ în străinătate s'au repetat de atunci de 
multe ori aşa că nu ne mai impresionează; în vremea aceia, 
se produsese întiia oară; premiul acordat unei poezii romi- 
neşti de o Societate pentru studiul limbilor romane a luat 
în ochii contemporanilor proporţiile unei victorii naţio- 
nale: cinstea s'a răsfrint asupra poetului, asupra ţării şi 
Convorbirile literare şi-au dat toată silinţa ca să o multi- 
plice. Iată cum începe un articol intitulat „Cîntecul gin- 
tei latine“, redactat probabil de Iacob Negruzzi: 


„Griviţa şi Montpellier sunt astăzi două nume ne- 
deslipite şi deopotrivă scumpe Romiînilor, căci reprezintă 
două victorii strălucite prin care Rominii au afirmat 
dreptul şi voinţa lor de a fi. Să nu se creadă că voim a 
opune un nume altuia, ele se complectează şi nu se exclud. 

Nu putem însă să nu observăm că a doua biruinţă a fost 
o biruinţă fără lacrimi.“1) 


Griviţa şi cupa de argint de la Montpellier! Alătura- 
rea pare astăzi uluitoare; atunci era naturală. Insuşi V, 
Alecsandri credea în importanţa europeană a succesului 
său. Iată ce-i scria lui Iacob Negruzzi, de la Mirceşti, în 
ziua de 18 Mai 1878: 

„Rominia este astăzi mai cunoscută în lumea învăţa- 
ţilor din lumea occidentală şi ce mă bucură mai mult, 
este că poezia mea a motivat urările poeţilor latini pen- 
tru Rominia. Aicea este adevăratul triumf. Am cîştigat 
un nou drept la simpatiile marelor popoare de viţă latină 
şi poate că acele simpatii răsărite pe cimpul literelor, vor 
rodi pe cimpul politic“. 

Peste o lună, în urma articolului din Convorbiri, ve- 
dem, aşadar, că şi poetul accepta comparaţia succesului 
său cu cel al luării Griviței, după cum reiese din altă scri- 
soare tot către I. Negruzzi din 25 Iunie 1878: 

. „Măciuca politică din Berlin ne-a dat o lovire care 
ne-a ameţit, dar ameţeala trece şi trecînd ea, trebue să ne 
lase în picioare. Doar nu piere Rominul cu una, cu două, 
ba nici cu nouă, căci are şapte vieţi şi-i puiul dracului, 
după cum se exprimă ţăranii. 

Ne am luptat vitejeşte la Griviţa, am triumfat la 
Montpellier. Tot astfel vom triumfa cu vremea şi pe 
cimpul politic. Voința să ne fie tare şi vom ieşi iar in 
undă. Cine ştie dacă Dumnezeu nu ne-a pregătit, prin 
nedreptatea areopagului din Berlin, la lupte mari care să 
ne oprească de a nu adormi pe laurii noştri“. Cu alte cu- 


1) Conv. Lit. XII, i Iunie 1878, p. 110. 

vinte pierderea Basarabiei se echilibra prin succesul Cîn- 
tecului gintei latine! 


2. Pentru informarea cititorului amintim că această 
“Societate pentru studiul limbilor romane s'a înfiinţat la 
Montpellier la 1869, avind un organ de publicitate în pa- 
tru fascicole anuale. După cîțiva ani societatea se hotări 
să acorde nişte premii trienale pentru diferite lucrări li- 
terare, filologice şi istorice etc. şi un mare premiu, o cupă 
de argint, oferită, de A. de Quintana, autorului poeziei 
cele mai bune pe tema următoare: „Cîntecul latinului“ 
sau a „gintei latine“, urmind a fi tradusă în toate lim- 
bile romane şi pusă pe muzică. Juriul compus din Fré- 
deric Mistral, Albert de Quintana y Combis, deputat, pre- 
zidentul jocurilor florale de la Barcelona, filologul Ascoli 
din Milano, Charles de Tourtoulon şi Anfos Roque-Fer- 
rier, prezidentul şi secretarul Societății pentru studiul 
limbilor romane şi, în sfîrşit, Dr. Obedenaru premiară în 
unanimitate Cîntecul gintei latine al lui V. Alecsandri, 
una din cele mai slabe producţii ale bardului de la Mir- 
ceşti. Cîntecul a fost pus pe muzică de Marchetti din 
Roma. 


3. „Abia sosită în ţară, continuă articolul din Con- 
vorbiri, această ştire fericită a fost publicată şi comen- 
tată de toate ziarele. Pină acum două traduceri franceze 
au apărut, o traducere germană s'a comunicat redacţiei 
noastre şi una poloneză s'a trimis unui alt jurnal local. 

Din toate unghiurile ţării d. Alecsandri a primit cele 
mai entuziaste felicitări. Consiliul comunal al Iaşilor a 
hotărit ca str. Sf. Ilie, care duce de la Universitate şi în 
care s'a născut iubitul nostru poet, va primi numele de 

„strada Alecsandri“, a votat 5.000 de fr. pentru facerea 
bustului său care se va depune în aula Universităţii şi 
i-a conferit cetățenia de onoare. In Bucureşti, unde ase- 
menea entuziasmul a fost mare, se pregătesc serbări în 
onoarea poetului. In ziarele din Bucureşti, s'a spus că 
viitorul concurs se va întruni în capitala Rominiei. 

Este o mare onoare pentru Romini, ca ei, cei mai în- 
apoiaţi în civilizaţie dintre toate popoarele romanice, cu 
limba şi literatura celor mai puţin formate încă, să fi 
dat naştere poetului care o dobindit premiul pentru cîn- 
tarea latinităţii. Această onoare de care ne putem făli o 
datorim lui Vasile Alecsandri. 

Fie ca acest triumf să nu fie trecător şi să deştepte 
mai mult de cit pin'acum interesul publicului romin a- 
supra literaturii, poeziei şi în deobşte asupra lucrărilor 
intelectuale“. 


In acest concurs ‘de împrejurări fericite lipsia doar 
ca poezia să fie bună.!) Nu scapă însă nimănui rolul de 
amplificator al Convorbirilor literare. 


1) Participarea efectivă a lui V. Alecsandri la serbările pro- 
vansale nu sa realizat decit în 1882 și e povestită pe larg de 
Alexandru Naum, Alecsandri în Provența, 1882 în Convorbiri 
lit, număr jubilar, 1867—1937, LXX, 1—5 lan, — Mai 1937, p. 381. 

1, Fîntîina Blanduziei. 2, Ovidiu: scenariul scris de T, Maio- 
rescu. 3. Comparajia dintre acest scenariu şi piesă. 


I. La 10 Martie 1883 V. Alecsandri îi scria din Mir- 
cești lui Iacob Negruzzi: 

„Cu toate acestea am cercat să găsesc un adăpost în 
scrisul literaturii și, cu chiu cu vai, am scris o comedie 
în versuri, în trei acturi, intitulată: Fîntina Blandu- 
ziei. Lucrarea s'a făcut cu destulă repeziciune, în 4 săptă- 
mini, dar fi va ea nimerită sau nu? Mă tem că va face 
a se încreţi sprincenele asprei critice, căci biata piesă a 
venit pe lume în vaetul de suferinţe al nevestei mele, 

Mergind la Bucureşti o voi supune areopagului ce 
se adună pe fiecare săptămină la Maiorescu şi apoi voi 
vedea ce este de făcut cu manuscrisul. Cine ştie? poate 


yu 


că el este destinat a ațița focul din sobă“. 


Peste cîteva zile T. Maiorescu nota în Insemnările 
lui la data de 16/28 Martie 1); „Soir „Junimea“, beau- 
coup de monde: Alecsandri, Duiliu Zamfirescu, les 
Cretzeanu, Haşdeu — au dela d'une trentaine. Lecture 


1) T. Maiorescu, op. cit, p. 116. 

du bon récit sur la campagne 1877—78 par Chibici et 
de poésies de Zamfirescu“. 

Iar a doua zi: 

„Jeudi. Diner avec B. Alecsandri, Nic. Hurmuzachi, 
M-me Bengesco, Annette et Chibici. Lecture de la char- 
mante nouvelle comedie d'Alecsandri en 3 actes et en 
vers sur Horace. Jusqwă | heure de la nuit“. 

Cu alte cuvinte lectură în cerc restrins. Săptămina 
următoare: 

„Mercuri 23 Martie 8,30 seara, Junimea“ de vreo 42 
de membri. Alecsandri a citit frumoasa comedie nouă 
„Fîntina Blanduziei“—Faţă: d. şi d-na Roman din Pesta, 
d. şi d-na Creţeanu, d. Leon Ghica, les Rosetti, les Să- 
vescu, les Mandrea, Episc. Melchisedek, Știrbey, Babeş, 
Sbiera, Marinescu, Vulcan, Portius, Exarhu, etc. etc. 
Pină după 12 ore“. 

De altminteri, în această epocă desele întilniri cu V. 
Alecsandri sunt mereu notate în /nsemnări. Fîntîna 
Blanduziei s'a reprezentat, după cum se ştie, la 22 Martie 
1884. E ciudat că în însemnările acelei epoci nu e nimic 
menţionat asupra reprezentaţiei, în schimb, e înregistrat 
banchetul dat în cinstea poetului in ziua de Joi 
29 Martie:1) 


„Seara la 7, dîner în onoarea lui Alecsandri la Bu- 
levard dat de noi „Junimea“. Alecsandri, John Ghica. D. 
Sturdza, Exarhu, Hasdeu, Urechia, Creţeanu, T. Rosetti, 
Mandrea, col. Șerbănescu, col. Bengescu (Dabija), G. 
Lahovari, Petroni, Laurianu, Ang. Demetriescu, Stemil, 
Duiliu Zamfirescu, Nica, Slavici, Gane, I. Negruzzi, 


1) T. Maiorescu, op. cit. II, p. 239. 

Ollănescu, A.Balş. Foarte bine. A venit încă şi Carp şi 
Ventura, la sfirşit“. 


Reproducem ca un document al timpului darea de 
seamă a acestui banchet făcută de Duiliu Zamfirescu în 
Foija Romîniei libere de la 31 Martie 1884. 


Banchetul dat în onorul D-lui Alecsandri pentru a 
cincea reprezentație a Blanduziei. 


„Joi seara, vreo 40 de prieteni şi admiratori ai poetu- 
lui, între cari D-nii: loan Ghica, T. Maiorescu, Dem. 
Sturdza, P. Carp, Th. Rosetti, Mandrea, Creţeanu, Ure- 
che, Haşdeu, I. Negruzzi, L. Negruzzi, N. Gane, E.xarchu, 
Dem. Laurian, Dem. Olănescu-Ascanio, St. C. Mihăile- 
scu, Col. Șerbănescu, Col. Bengescu, Ang. Demetriescu, 
Slavici, Nica, Petroniu, Lahovary, Balş, etc., au dat un 
prinz în cinstea D-lui Alecsandri, pentru a cincea repre- 
zentaţie a admirabilei sale piese: „Fântâna Blanduziei“. 


La 7 ore fix, sala de mâncare din primul etaj al ma- 
relui hotel Bulevard îşi deschidea uşile. celor 40 de 
fracuri, care se adunau să sărbătorească pe mai marele 
lor întru ale poeziei, împrejurul unei mese ă la Lucullus. 
Sala, împodobită cu simplitate, părea croită aşa de mare 
ca să adăpostească bustul celui sărbătorit, ridicat pe un 
baldachin de catifea, care privea cu linişte intrarea mo- 
safirilor săi, şi printre cei dintâi, mosafirul care semăna 
aidoma cu dânsul. După cuvenitele plecăciuni la cei mai 
mari în nume şi în vârstă, fiecare se aşeză în locul ce-i 
era pregătit mai de'nainte, găsind alături un carton ele- 
gant, cu numele său, care cuprindea, în rezumat, mani- 
festaţiunea a trei genii deosebite: Horaţiu, poetul... 

Göbl tipograful şi Antoine birtaşul. Partea cu care co- 
laborase Horaţiu era următoarea: 


„Nulla placere diu nec vivere carmina possunt 
„Quare scribuntur aquae potoribus 1)” 


Şi: 


„Quis post vina gravem militiam pauperiem crepat?”?) 


e Partea cu care colaborase Göbl era tiparul. Pe un à 
jour format din u (u scurt) se deosebea lista de bucate, 
le menu, care, cu vinurile sale de tot soiul, înneca pe 
sărmanul u, de nu l-ar mai fi putut scoate nici chiar un 
redactor dela „Românulu“3), Colaboraţia lui Antoine era 
cu totul culinară, şi, dacă, pe cartonul artistic venea al 
treilea la rând, în stima celor flămânzi era cel puţin egală 


cu a lui Horaţiu, 


* 
++ 


Odată aşezaţi la masă, priveliştea se schimbă. Văzute 
„à vol d'oiseau“, capetele pleşuve ocupau mijlocul mesei, 
ŞI, cu cât te depărtai mai mult spre cele două extremi- 
tăţi, cu atât părul devenea mai stufos. Explicaţia e foarte 
simplă: la mijloc stau tinerii, .. academici şi la extremi- 
tăţi bătrânii din zilele noastre. Ceea ce era în adevăr a- 
tingător în această adunare, erau cei doi bătrâni: D-nul 
Alecsandri şi D-nul Ioan Ghica, Prieteni din alte vre- 


1) Versurile pe care le scriu băutorii de apă nu pot nici să 
placă mici să trăiască înddelung. 

2) Cine sa văicărește, după ce a băut, că sărăcia e o grea sar- 
cină? ă 

3) Ştiut este că Dl, Alecsandri e dușmanul neîmpăcat al aces- 
tei litere iar „Românulu” bunul ef prieten. 

muri, ei se găseau la aceeaşi masă, după ani întregi de 
muncă, în cari şi unul şi altul avuseseră de luptat contra 
elementelor vitrege ţării acesteia şi păreau a-şi vorbi pe 
tăcute, înţelegându-se din privire, iubindu-se prin du- 
rerile lor, mulţumindu-se unul de fericirea celuilalt şi, 
«leşi bătrâni, dându-şi mâna cu credinţă spre a lucra în- 
ainte, pentru binele şi ridicarea ţării. 

Nu ştiu până la ce punct avea dreptate D-nul Maio- 
rescu, în Observaţiunile ce făcea generaţiei noastre cu 
ocazia toastului purtat D-lui Alecsandri; ceea ce însă 
nu se poate tăgădui e amorţirea ce pare că cuprinde din 
<e în ce mat mult orice avânt nobil, orice sacrificiu pen- 
tru o idee, orice ridicare peste nivelul ordinar al prozei. 
Cel dintâiu care şi-a ridicat glasul spre a vorbi poetului 
a fost prietenul său, D-nul principe Ion Ghica. D-sa, cu 
voce lină și puţin cam mișcată, i-a urat vieață lungă, 
spre a putea să producă noui opere ca „Fântâna Blan- 
duziei“. D-nul Alecsandri a răspuns în câteva cuvinte, 
că cea mai mare mulţumire a sa este de a se găsi în 
mijlocul celor cari-l înconjură; că se va sili să facă o a 
doua „Blanduzie“ şi că, mai cu seamă, va fi fericit dacă 
se vor găsi alţii să-l întreacă. Abia așezat, D-nul Alecsan- 
dri, dela cellalt colț al mesei se aude tunând o voce pu- 
ternică, iar D-nul Ureche, proprietarul ei, se vede în pi- 
cioare, cu ochelarii ridicaţi pe frunte, declamând versu- 
rile următoare, poetului: 


Lui V. Alecsandri 


Ca și Horaţiu cîntat-ai fîntîna Blanduziei 
Poet cu viers sonor; 

Ca dinsul, nesecată fînlîn 'a poeziei 
Ai dat l-al tău popor, etc.... 

După D-nul Alecsandrescu Ureche, își înalță glasul 
D-nul Dem. Ollănescu, elegantul traducător al lui Horaţiu, 
care a cântat gloria lui Alecsandri, poftind, cu reverenţe 
de diplomat, pe toate femeile visate şi cunoscute de Ho- 
raţiu spre a-i da mână de ajutor să glorifice geniul 
epocei noastre. 


D-lui V. Alecsandri Fintina Blanduziei 
Qui Musas amat impares O fons Bandusiael... 
Ternos ter cyathos attonitus petet, Fies nobilium tu quoque 
Vates! fontium. 
(Cartea III, oda XIX) (Cartea III, oda XIII) 


Din trecuta nemurire unde doarme-al vostru nume, 
Amintiri, podoabe scumpe, străluciri din altă lume, 
Veniţi! Lydio iubită, Pyrrho cu picior frumos, 
Neobulă drăgălașă, Tyndaris cu glas duios, 

Veniţi toate! blonde visuri de iubire și de dor 
Azi e mîndră sărbătoare la Fîntîna Blanduziei 
Sărbătoarea lui Horaţiu, sărbătoarea Poeziei... 


2. Se crede, în deobşte, că, îndemnat de marele succes 
al Fîntânii Blanduziei reprezentată la 22 Martie 1884, V. 
Alecsandri a scris Ovidiu, reprezentat la 9 Martie 1885; 
cronologia impune o astfel de concluzie. In realitate Fin- 
tina Blanduziei a fost scrisă în patru săptămini la sfirşi- 
tul anului 1882 şi începutul lui 1883; şi înainte de a fi 
reprezentată, deci înainte de a-i fi constatat succesul, V. 
Alecsandri s'a şi apucat să scrie Ovidiu, la sfirşitul lui 
1883, după cum se vede dintr'o scrisoare a lui T. Ma- 
iorescu către Vasile Alecsandri. Pe ziua de Luni 12/24 

Dec. 1883 el notează!). „De la Alecsandri scrisoare cu o 
grije plină de simțire delicată pentru fratele său de la 
Paris bolnav“. 

Scrisoarea lui V. Alecsandri pare a se fi pierdut; în 
schimb avem răspunsul lui T. Maiorescu inserat tot în 
Însemnări, pe care-l reproducem în întregime!) : 


Bucureşti, 13/25 Dec. 1883 


Iubite Domnule Alecsandri, 


Vă sunt foarte recunoscător că ne dați prilejul de a 
scrie fratelui D-voastră, i-am scris astăzi cu atît mai 
mulţumit cu cît „Dorul de morți?) mi-a plăcut, în ade- 
văr, abstrăgind de intenția delicată ce ați atribuit scri- 
sorii mele. Ce bine se citesc unele expresii adevărat 
populare, întrebuințate în gura unui idealist ca Iorgu. 
De ex. la p. 333 col. 2: „minunata incolțire a acelei 
cereşti săminţe“, „mişcările ei neisprăvite“, etc. Şi toată 
descrierea călugăriţei la fintină e foarte frumoasă. 

Inceputul dacă este un început promite mult. 

Admirabilă e ideea unei tragedii „Ovid“. 

Act. I. — Ovid, din familie bogată „eques“ (cavaler), 
frumos la faţă, deşi cu nasul mare, berbant (vorba ceia, 
nas mare...) dar un berbant tinăr şi genial (d. e. Ale- 
csandri în tinereţe), urmărit de iubirea fără saţ a fes 
meilor, înconjurat de amicii săi poeţi (Tibullus, Pro- 
pertius, Gallus şi de medicul Celsus, purtat de favoarea 
publicului din Roma. 


1) T. Maiorescu, op. cit. II, p. 213. 
2) E vorba de nuvela lui Iancu Alecsandri, Conv. lit, 1 Dec. 
1883. 

Actul II. — Favoarea generală şi alţi amici, ca 
Maximus, Hyginus, Cotta, Rufinus din Curtea lui 
Augustus îl aduc în apropierea Cezarului. August, fabri- 
cant şi el (în tinereţe) de versuri mult mai licenţioase 
de cit Ars amandi a lui Ovid, dar rămine tiran prepuitor 
în inimă (grea figură de teatru). 

Actul. III. — Pasiunea între tinăra Iulia (nepoata 
de fată a lui August şi fata lui Agrippa, şi Ovid. Ovid 
cîntase deja pe maică-sa Iulia sub numele Corina (poate 
a treia soţie a lui Ovid, pe care se zice că o iubea, trebue 
să fie ignorată în tragedie). Dar Iulia e frumoasă şi in- 
trigantă. 

Vctul. IV. — Catastrofa. Iulia, în mijlocul intrigilor 
ei cu mulți bărbaţi, vrea să-i atragă pe toţi împreună cu 
Ovid într'o conjurare pentru succesiunea la tron a fra- 
telui ei Agrippa în contra tatălui vitreg Tiberius. August 
sub influenţa Liviei surprinde o scenă de jumătate orgie, 
jumătate conspirare şi exilează atit pe nepoată-sa Iulia 
cit şi pe Ovid, luînd la acesta de pretext poeziile lui 
desfrinate. 

Actul. V. — Ovid în Tomis, înconjurat de admirarea 
şi a acestor indigeni, vorbindu-le în limba lor barbară 
(ce limbă va fi fost aceia? „Tracică?“ dar zici tracică 
sau zici X, tot atita este) în mijlocul unei festivități bar- 
bare spre glorificarea lui, moare de nostalgia Romei. 

Vă rog să nu-mi luaţi în nume de rău, că mi-am 
aruncat aici pe hirtie cîteva reminiscenţe clasice. Cine 
ştie la ce gind mai bun vă poate aduce? Şi apoi, din 
multe burueni se face parfumul. Chestia cea mare e cauza 
catastrofei, dacă e vorba de oarecare fidelitate istorică. 
Cu siguranţă nu se ştie nimic. Eu am dat aici o explicare 
ce mi-a părut totdeauna ca probabilă. Veţi fi remarcat 

că Ovid îşi atribue însuşi oarecare vină, o vină îndoită. 
In prima elegie a „Tristelor“ zice că geniul său i-a 
cauzat exilul. Apoi în lunga elegie din cartea II a Tris- 
telor (vers 207) vorbeşte de două cauze ale pierderii lui: 
de versurile sale şi de o ofensă fără voe, asupra căreia 
nu se explică niciodată. 'Tot în această elegie, vers 122, 
123 zice că este căzut sub povara unei singure crime, 
dar a unei crime sau greşeli grave, 

Riscată (istoriceşte) este în scenariul de mai sus figu- 
ra junei Iulia, Probabila relaţie de amor între Ovid şi 
Iulia este cea cu Iulia mama (fata lui August) care pe 
urmă a fost silită a se căsători cu Tiberius şi a fost şi 
ea exilată, vreo 9 ani înainte de exilul fiicei sale Iulia. 
Dar tocmai în timpul splendoarei lui Ovid această Iulie 
mamă nu era la Roma ci în exil. lar că Ovid a trebuit 
să fie în relaţie şi cu Iulia fata (nepoata lui August) 
se vede din simultaneitatea exilului ei cu exilul lui. 

Apoi, dacă a fost în oarecare relaţii, e uşor a admi- 
te că şi această relaţie s'a întemeiat mai ales pe... nasul 
cel mare al lui Ovid. 

Dar în fine, aceasta Dumnezeu să o mai descurce... 
şi poetul. 


Al d-voastră devotat 
T. Maiorescu 


3. Ne aflăm aşa dar, în faţa unui scenariu complect 
al piesei oferit de T. Maiorescu lui V. Alecsandri. Să 
vedem intrucit poate fi vreo comparaţie între piesă şi 
scenariu. La T. Majorescu, actul I nu spune nimic, act 
de atmosferizare vagă, pentru a arăta situaţia poetului 
la Roma, în el nu se află simburele inițial al viitoarei 
piese. Mult mai bine e la V. Alecsandri. Bogatul Ibis e 


www.dacoromanica.ro 


V, ALECSANDRI 87 


gelos pe Ovidiu pentru legăturile lui cu curtezana Corina, 
aşteaptă amindoi în preajma palatului imperial, unde de 
citva timp Ovidiu are întilnire noaptea cu o necunoscută, 
Ibis plăteşte un gladiator ca să-i omoare pe amindoi. Ne- 
cunoscuta iese din palat, urmează o scenă de dragoste, 
întreruptă de pumnalul lui Rutuba; cînd să şi-l împlinte, 
necunoscuta îl opreşte: 


In lături. Priviţi în fața mea: 
Sunt Iulia, nepoata lui Cezar! 


Pumnalul cade; iar Ibis exclamă: 
Triumi! de însuși Cezar voi fi eu răsbunat. 


Actul nu are aşa dar nici o legătură cu vagul scenariu 
al lui T. Maiorescu: el constitue un adevărat punct de 
plecare al piesei. 

Scenariul actului II al criticului e tot atit de lipsit 
de conţinut: apropierea lui Ovidiu de August. Un act 
tot de „pregătire“, în nici o legătură cu drama viitoare. 

La V. Alecsandri în actul al doilea piesa merge; ac- 
tul sar putea numi răsbunarea lui Ibis, care organizează 
o scenă de insultare a Iuliei în for de plebe. Scena are 
loc, dar Iulia e scăpată de Ovidiu care aruncă bani 
plebei. 

Scenariul actului III, la T. Maiorescu, e tot atit de 
vag ca şi al celorlalte „pasiunea între tiînăra Iulia şi 
Ovid“. Nu indică nimic. 

La V. Alecsandri avem un act plin de mişcare, el se 
petrece în palatul lui August; pus în curent de Ibis, 
August, întors de la Capreia, află de legătura Iuliei cu 

Ovidiu — mărturisirea, minia, intenția de a o mărita. 
cu Cotizon, regele Daciei, condamnarea la moarte a lui 
Ibis, denunţătorul, sunt momentele patetice ale acestui 
act plin de mişcare. 

In actul IV, T. Maiorescu propune amestecul lui Ovi- 
diu şi Iulia într'o conjurație ce are de scop să înlăture 
de la tron pe Tiberiu, în favoarea lui Agrippa fratele 
Iuliei. De aici urmează dublul exil al lui Ovidiu şi al 
Tuliei. 

Actul al IV la V. Alecsandri se petrece în vila lui 
Ovidiu, unde vine Iulia ca să-l îndemne să fugă de urgia 
răsbunării lui August; retrasă un moment, ea reapare 
apoi în mijlocul orgiei ce avea loc în triclinium: 


Ovidiu, fă-mi parte la orgie, 
Nepoata lui Octaviu, ia loc azi printre voi, 
Frumoase curtizane a Romei! 


Soseşte şi August, a cărui minie se deslănţue; el con- 
damnă pe Ovidiu la exil, iar Iuliei îi strigă: 


Prostituită! 


Actul al V la T. Maiorescu se situează la Tomis, 
Ovidiu moare în timpul unei serbări a barbarilor întru 
glorificarea lui. 

La V. Alecsandri actul se desfăşoară, fireşte, tot la 
Tomis. În ultimele lui momente, soseşte Iulia cu grație- 
rea; Ovidiu moare prevestind în delirul sfirşitului vii- 
toarea odrăslire a neamului nostru pe malurile Istrului. 

E, evident că scenariul lui T. Maiorescu — de altfel 
atit de vag — nu i-a servit lui V. Alecsandri. Exact 

după un an, adică la 12/24 Dec. 1884 poetul şi-a cetit 
piesa. „La masă, notează criticul în Însemnări, V. Ale- 
csandri, Negruzzeştii, M-me Costiescu et sa soeur Natalie 
Ghica, Al. Balş, Zizin Cantacuzene.” Seara încă Theod. 
Rosetti şi doamna (în total 12): Inainte, Alecsandri ne-a 
citit noua sa dramă Ovidiu. Minunată. Mici îmbună- 
tăţiri (necesare!)“. Iar la 8/28 Dec. 1884 £ doua lectură 
cu public mai mult, de aparat: 

„Aseară notează el de la 8 pină 12!/2a citit încă 
odată Alecsandri Ovidiu al său la noi. Junimea cu doam- 
ne vreo 8o de persoane cu totul, cred. Episcopul Melhise- 
dek, era şi prinţul Handjerly cu fiica sa şi bărbatul ei 
G. Philipescu, Al. L.ahovary cu doamna, ministrul Stur- 
za cu doamna, soții Candiano-Popescu, soţii Petroni, so- 
ţii C. Arion, soţii Culoglu, soţii Casimir, Argetoianu, so- 
ţii Valerian-Urşanu, Mme Ghica cu Natalie şi Costeasca, 
soţii Mandrea, soţii Th. Rosetti, Mite, advocat Misir, 
Păucescu, G. Radu, Marian, Miclescu, Virnav, V. Bră- 
tianu, Gion, Ventura, 2 studenţi: Ghioroceanu şi Nisi- 
pescu (probabil Nisipeanu), Vlahuţă, A. Balş, tînărul 
Davila, 2 Grant, Stemil, Chibici, Jacques Negruzzi, Pop- 
pini, Caloianu, Bianu, Gaster, Lubicz, Ollănescu, Balş, 
Alduleanu, Făgărăşanu, M-me Duca-Canta, Nanu, Her- 
mes, Jean Cerkez cu doamna, preşed. Rădoi, Alecsandri. 
A fost foarte animat, bufet în camera de mincare“. 


Deşi părerea lui T. Maiorescu se formulase în cu- 
vintul „minunat“, publicul şi critica nu i-au ratificat 


opinia: Ovidiu n'a avut de cit şase reprezentații. In 1886 
V. Alecsandri i-a mai adaugat un prim act, introducînd 


1) T. Maiorescu, Insemnări, II, p. 278. 

ca personagiu nou pe Corina; sub această formă ea s'a. 
jucat în 1887 fără să obțină nici de data aceasta succesul 
aşteptat. 


In Însemnări nu găsim, de altfel, nici o notă despre 
reprezentaţia de la ọ Martie 1885. 

1. Reacțiunea generației tinere de scriitori împotriva lui V. 
Alecsandri. 2. Apărarea lui T. Maiorescu în Poeți și Critici, 1886. 


I. Succesul sau „regalitatea“ lui V. Alecsandri dura 
de prea mult pentru a nu trezi reacţiuni în generaţia 
tinără. Lupta latentă dintre dinsul şi M. Eminescu se 
sfirşise — mai ales după înebunirea acestuia — prin apo- 
teoza lui M. Eminescu. In jurul bardului de la Mirceşti 
se ridică o întreagă literatură de detractori, în care se 
distingea, în interes propriu, Al. Macedonski, apoi C. 
Mille, V. G. Morţun, Delavrancea, Al. Vlahuţă, etc.!) 
Cu impietatea tinereţii. Delavrancea într'o cronică dra- 
matică din Epoca (11 Ianuarie 1886) asupra lui Despot 
Vodă reluat atunci pe scena Teatrului Naţional şi Al. 
Vlahuţă într'o conferinţă la Ateneu (27 Febr. 1886) se 
năpustesc asupra bătrinului poet. Articolul lui Delavran- 
cea e iscălit Fra-Barbaro şi se intitulează astfel: Despot 
Vodă dramă în versuri de d. V. Alecsandri; sistemul 
d-lui A. de a face drame în versuri, în loc de gîndire; fi- 


1) G. Bogdan —Duică în Vasile Alecsandri, admiratori şi de- 
tractori, București, 1926, adună materialul detractorilor. 

guri retorice, stilul său, factura versurilor; o mică pro- 
bă despre această factură; cum a primit lumea reluarea 
pe scenă a lui Despot Vodă. 


Tonul e acesta: „O mare copilărie făcută de un poet 
şi premiată grăsun de Academie“. — Ori: „stihăria dra- 
matică a la Alecsandri se poate forma cu cotul, cu metrul 
pătrat şi cu prăjină. cubică“. „Rodica și Groza, două poe- 
zii mici, fac mai mult decît două mii de drame ca Despot 
etc,“ 


In broşura lui de ma: tîrziu Curentul Eminescu, 1892, 
Al. Vlahuţă nu l-a mai strivit pe V. Alecsandri prin com- 
paraţia lui cu Eminescu. E, poate, efectul articolului lui 
T. Maiorescu scris în apărarea bardului, asupra căruia 
ne oprim. 


2. Faţă de atacurile la care începuse să fie expusă li- 
teratura lui V. Alecsandri şi, în genere, față de scăderea 
interesului public şi mai ales al generaţiei tinere pentrir 
dinsa, cîştigată deplin de poezia lui M. Eminescu, T. Ma- 
iorescu se simte obligat să intervină în favoarea aceluia, 
sub al cărui prestigiu şi patronat îşi pornise cariera re- 
vista în începuturile ei contestate de atiţi duşmani. Rea- 
litatea de sigur nu-i scăpa; „regalitatea“ literară a lui 
V. Alecsandri era sfirşită, poezia lui depăşită, epoca 
„Pastelurilor“ trecuse şi nici succesul Fiîntinei Blandu- 
ziei nu putea crea o nouă atmosferă bardului îmbătrinit; 
Luceafărul eminescian stăpinea fără rival peisagiul lite- 
raturii noastre. Reluind firul Direcţiei noi, din 1872, în: 
Poeți şi Critici din 1886, T. Maiorescu constată progre- 
sele literare realizate de atunci pină astăzi. După Paste- 
lurile din 1872 „Alecsandri ne-a înavuţit poezia cu Os- 
taşii noştri şi cu drame, în deosebi Fintina Blanduziei“, 

işi exprimă convingerea că „Pastelurile şi Ostaşii lui A- 
lecsandri vor curăţi de la sine atmosfera viţiată de... 
Macedonski! etc.“ Intrind în subiect, adică la apărarea 
poetului împotriva atacurilor tinerii generaţii de scriitori 
reprezentată prin Delavrancea şi A. Vlahuţă, el proce- 
dează, opunindu-le o axiomă „de regulă poeţii înşii sunt 
cei mai răi critici asupra poeziei altora, în genere artiş- 
tii înşii cei mai contestabili apreciatori teoretici ai artei“. 
Pe motivul că „criticul este din fire transparent, artistul 
este din fire refractar. Esenţa criticului este de a fi flexi- 
bil la impresiile poeţilor, esenţa poetului este de a fi in- 
flexibil în propria sa impresie. De aceea criticul trebue 
să fie mai ales nepărtinitor, artistul nu poate fi decit 
părtinitor“. Al. Vlahuţă şi Delavrancea erau, aşa dar, tri- 
mişi la uneltele lor, neavind calitatea de a face critică. 
Critica revenia criticilor. 


Nu intrăm aici în discuţia acestei teorii, cu elemente 
de adevăr, dar numai cu elemente. Ne interesează nu- 
mai sistemul de apărare a literaturii lui V. Alecsandri 
împotriva valului eminescian ce avea să înghiţă în gus- 
tul public toată literatura dinaintea lui. Problema se 
pune brutal: „cine este mai mare poet, Eminescu sau 
Alecsandri?“ Pusă aşa, pentru cei ce sunt deprinşi nu- 
mai cu judecăţi de valoare, răspunsul nu putea fi de cit 
categoric. Abilitatea obişnuită a lui T. Maiorescu con- 
stă în a înlătura însăşi termenii problemei; „Poet mare! 
Poet în ce înţeles? Poet în care întindere?“ Adică de la o 
valoare absolută, în sine, problema e deplasată la o ches- 
tiune de amplitudine; de la estetic, adică singurul do- 
meniu ce trebuia să intereseze pe un critic estetic, ea e 
trecută în domeniul cultural, al unui rol jucat în istoria 
culturală a ţării. Făcînd apoi o paralelă între Leopardi 

şi Victor Hugo arată superioritatea unor poezii ale lui 
Leopardi, dar: „Victor Hugo este încarnarea geniului 
francez al timpului său în mai toate aspirările poetice. 
Iubirea şi ura contemporanilor săi, mindria şi vanitatea 
lor, desrobirea spiritelor de sub jugul clasic şi de sub 
jugul politic, emoţiunea măririlor şi căderilor istorice, 
lupta celor prea puternici — toate acestea vibrații ale 
unei întregi epoci au trecut prin resfringerea lui Victor 
Hugo. Şi acuma ce înţeles poate avea întrebarea: cine 
este mai mare poet. Înţelesul de a măsura incomensu- 
rabilul, adică nici un înţeles“. 

Ba înţelesul rămine întreg, intact; numai abilitatea 
lui T. Maiorescu vrea să-l anuleze, deplasind compara- 
ţia în domenii diferite, punind față în faţă calitatea cu 
cantitatea, valoarea lucrului în sine, cu cea a rolului său 
social. — Pentru un critic estetic cum era creatorul cri- 
ticei noastre estetice, problema trebuia deci să se mărgi- 
nească numai în domeniul estetic; pe dinsul nu trebuia 
să-l intereseze nici „ura“, nici „iubirea“ nici „mindria“, 
nici „vanitatea“ contemporanilor, întrun cuvint valoa- 
rea reprezentativă a operei de artă, ci numai valoarea! ei 
estetică. Terenul pe care se pune T. Maiorescu este cel 
al istoricului cultural, care vede în artă numai un docu- 
ment de psihologie etnică. 

Pornit de la un punct de vedere atit de falş, fie din 
abilitatea ce i-o cerea ‘obligația de a-l apăra pe V. 
Alecsandri, deşi situaţia lui nu mai putea fi apărată 
estetic, fie din incertiutdinea lui T. Maiorescu, care e- 
nunţa teorii estetice absolute şi practica uneori o critică, 
în care esteticul intră în aliagii culturale, pledarea criti- 
cului faţă de controversa Alecsandri — Eminescu se des- 
tăşoară în aceiaş confuzie. Problema o vede şi dinsul în 

termeni adevăraţi şi o rezolvă în felul cum o rezolvase 
întreaga generaţie tinără de la 1887 pină a ajunge ca 
astăzi nici să nu se mai poată pună. „Dacă din cele 70 
de poezii ale lui Eminescu, începe el, în adinca lor me- 
lancolie şi în amărăciunea lor satirică, am lua pe cele 
mai bune şi le-am pune alături cu cele mai bune din su- 
tele de poezii lirice ale lui Alecsandri, în eleganța lor 
străvezie şi în simplicitarea lor gingaşe uneori banală, 
discuţia ar fi cu putinţă“ — Pusă astfel problema, discu- 
ţia nu e posibilă şi nu mai era, poate, nici în 1886. Cri- 
ticul o simte şi o împinge pe alt teren. „Alecsandri are 
o altă însemnătate, declară el. In Alecsandri vibrează 
toată inima, toată mişcarea compatrioţilor săi, cit s'a 
putut întrupa într'o formă poetică în starea relativă a 
poporului nostru de astăzi. Farmecul limbii romine în 
poezia populară, el ni l-a descris, iubirea rominească şi 
dorul de patrie în limitele celor mai mulţi dintre noi — 
el le-a întrupat, frumuseţea proprie a pămintului nostru 
natal şi al aerului nostru — el a descris-o, „chauvinis- 
mul“ gintei latine şi ura contra Evreilor — el le repre- 
zintă, cind societatea mai cultă a putut avea un teatru în 
Iaşi şi Bucureşti, — el a răspuns la această dorinţă. 
scriindu-i comedii şi drame; cînd a fost chemat poporul 
să-şi jertfească viaţa în răsboiul din urmă — el singur 
a încălzit ostaşii noştri cu raza poeziei“. 

„A lui liră multicoloră a răsunat la orice adiere ce 
sa putut deştepta din mişcarea poporului nostru în mij- 
locia lui“. 

In ce stă valoare unică a lui Alecsandri? 

In această totalitate a acţiunii sale literare“. 


Discuţia este, aşa dar, strămutată într'un plan cultu- 

ral cu puţine adiacenţe cu valoarea estetică; printr'o ast- 
fel de argumentare clădită „pe starea relativă a popo- 
rului nostru de astăzi“, T. Cipariu, P. Maior, G. Şincai 
sau I. Eliade Rădulescu, pe care i-a combătut în începu- 
turile acţiunii sale critice, îşi au şi ei valoarea lor necon- 
testată, la fel cu V. Alecsandri pentru epoca lui. A fi 
ecoul sonor al unui moment istoric, cîntind preocupările 
contemporanilor, ura şi iubirea, „chauvinismul“, răsboiul 
etc., înseamnă a împlini un rol social foarte meritos dar 
vremelnic; arta e insă absolută, cel puţin pentru un cri- 
tic. Privim acest articol al lui T. Maiorescu ca ieşind 
din linia înaltă, pragul de sus al misiunii lui istorice; 
pentru relativităţi culturale avem destui nespecialişti, 
care să pună accentul aprecierii lor pe merite naţionale, 
sociale, culturale, fără să pomenească de meritul estetic, 
singurul însemnat. E cazul de a spune: numerantur sed 
non ponderantur. 

1. V. Alecsandri cunoştea dinainte că T. Maiorescu se pre- 
gătea să scrie In lături! 2. Atacurile lui Al. Macedonski în Li- 
Heratorul. 3. Atacurile lui Aron Densușeanu împotriva „Finti- 
mii Blanduziei”. 4. „În lături!” 


1. Deşi faimosul articol In lături? în care V. Alecsan- 
dri constitue un punct principal al discuţiei, a apărut în 
Convorbirile literare de la I Iunie 1886, poetul cunoştea 
intenţia lui T. Maiorescu de a-l compune încă din Ianua- 
Tie. Iată ce-i scria el de la Paris la 31 ale lunii: 

„Trecînd acum dela X la Densuşianu, îl pling dacă 
îţi da cădea sub condei. Aţi nimicit şcoala pernicioasă 
a lui Barnuţiu, pe succesorul lui îl veţi face să reintre în 
întunerecul din care s'a încercat să iasă cu Negriada.!) 
“Toată furia lui provine din păcatul ce am făcut la Aca- 
demie de a nu cunoaşte sublimitatea poemului său şi de 
a nu-i da un premiu. 

Am observat că în tinerimea de astăzi s'a format un 
grup de ciocli literari ce şi-au impus misiunea de a mă 


1) Negriada, epopea națională a lui Aron Densușianu, fusese 
respinsă de la premiu în urma raportului lui T. Maiorescu, în 
An. Ac. Rom. seria II, tom. VII, 1884—85, p. 186. 

îngropa de viu. Macedonski a început săparea groapei şi 
Densușianu urmează a da cu sapa pentru a o face mas 
adincă. Atita supărare numai să-mi dea D-zeu! 

Singurul lucru ce mă îngrijește este influenţa fatală 
bunului gust, ce poate să aibă pedantismul unui prost a- 
supra unei generaţii întregi, condamnată a-l asculta. Re- 
gularisiţi-l şi pe acest trintor ce s'au virit în stupul Aca- 
demiei ieşene. El minincă miere şi scoate fiere. Nu me- 
rită nici o milă“. 


2. Pentru a începe cu o digresiune vom lichida atacu- 
rile lui Al. Macedonski la care face aluzie poetul. 

O tradiţie orală pretinde că Alecsandri a voit să fi- 
xeze în invidiosul Zoil pe poetul Al. Macedonski; tradi- 
ţia e verosimilă, de ţinem seama de campania veninoasă, 
pe care Macedonski o întreprinsese încă din. 1880 impo- 
triva bardului de la Mirceşti prin Literatorul, (1880, III, 
P. 449. 537. 591). Pentru a da o idee de această campa- 
nie reproducem numai citeva rinduri, în care Alecsandri 
pare a fi învinuit de faptul că Bolintineanu a murit să- 
rac la spital şi e strivit prin comparaţia absurdă cu acest 
poet: 

„Ce făcea în acest timp marele poet, confratele său 
de poezie? Ei! Ce vreţi să facă? Işi înfloria averea ma- 
terială. Fericit în salonul sän, pe moşia sa — el — deşi 
nu cunoscuse sărăcia, ştia printr'un instinct ciudat că 
fără bani la noi în ţară nu însemnezi nimic nici în viaţă, 
nici după moarte. Privighetoarea, dar, îşi închidea inima 
pentru orice simţiri omeneşti, lăsind-o deschisă numai 
pentru parfume şi raze, pentru şoapte şi cer albastru. 

Aceasta a făcut, aceasta a produs 


In poeziile domniei sale, să nu căutăm dar, ce aflăm 

într'ale lui Bolintineanu şi să nu ne mirăm, dacă ele mau 
deşteptat ecouri puternice în inima poporului şi dacă mai 
nici una nu a devenit populară. Mila, ambiţiunea, amo- 
rul chiar, sunt nişte patimi, pe care privighetoarea dela 
Mirceşti, le cunoaşte abia din auzite, deoarece, necunos- 
cînd sărăcia nu a putut să cunoască mila şi suferinţa şi 
nici cel puţin lumea“. 

Campania n'a încetat nici după apariția piesei Fintina 
Blanduziei, căci iată ce găsim în Literatorul din 1884, 
P. 291: 

„Nu tot astfel merge lucrul cu ilustrul meu criticat 
V. Alecsandri, care este cea mai supremă incarnaţiune 
a egoismului şi care, în afară de poezia şi de persoana sa, 
nu vede decit un gol întins. Astfel în toate versurile sale, 
în care printr'o dibace scamatorie de cuvinte aruncă praf 
de aur în ochii maselor, posteritatea nu-l va trece prin- 
tre poeţii mari, etc.“ 


3. Pentru a reveni la atacurile lui Aron Densuşianu 
vom începe cu cele îndreptate impotriva piesei Fîntina 
Blanduziei. 

„Cind este vorba de un subiect istoric şi încă din vi- 
aţa unui popor vechiu clasic, scrie el în Cercetări lite- 
rare, înainte de toate ni se impune întrebarea: are auto- 
rul preparaţiunile, cunoştinţele absolut necesare pentru 
a putea trata un subiect din viaţa unui popor clasic, a 
Romanilor!). Autorul ne spune că acțiunea se petrece 
„Io ani înainte de Christos“, La pag. 41—43, 132 Me- 
cena şi Horaţiu vorbesc să scape pe poetul Ovidiu de exil 
la care-l condamnase August. Autorul era dator să des- 


1) Ar. Densușianu, Cercetări literare, 1887, p. 218. 

chidă vreo carte sau vre-un lexicon ca să se convingă, 
ce colosală eroare comite, zicind că Ovidiu a fost exilat 
la an. 10 înainte de Christos, pe cînd acesta s'a întim- 
plat la an. 9 după Christos cînd nici Mecena nici Horaţiu 
nu mai trăiau, căci murise deja la an. 8 inainte de Chris- 
tos, vasăzică cu 17 ani mai înainte. La pag. 31r cetim: 


Neera 


Origo şi Cynthia, ferice, ah! de ele 
Au partea glorioasă căci au... şi e destul 
Cynthia pe Virgiliu, Origo pe Tibul! 


Acestea se zic la an. 10 înainte de Christos, pe cînd 
şi Virgiliu şi Tibul murise deja cu 9 ani mai înainte la 
19 a Chr. Autorul nu ştie nimic de toate acestea. Ii tre- 
buesc figuri şi nume sunătoare, şi le scoate ca pe nişte 
păpuşi. 

Autorul introduce pe Gallus ca tinăr şi amorez al Ge- 
tei, are însă nefericirea a-i face pe meştiute actul de naş- 
tere. La pag. 15 cetim: 


Gallus 


Sunt Gallus, al meu tată 

A fost un Brenn puternic în Galia comată; 
El s'a luptat cu Cesar, neîmpăcat, aprins 
Și s'a ucis el însuși cînd sa văzut învins, 
Eram copil atunci; 


Cezar s'a luptat şi a cuprins Galia între anii 58—53 
înainte de Christos, Gallus atunci ca copil era, dar, cel 
puţin de 7—10 ani, care va să zică, el pe la 10 ani îna- 
inte sau mai drept după Christos, cînd se petrece acţiu- 

nea piesei avea o etate între 50o—60 de ani. Şi apoi acest 
vij bătrin să fie amorezul junei, frumoasei Gete? Ade- 
vărat, Gallus pe scenă se prezintă tinăr, aceasta însă 
probează numai cum actorii ştiu să pătrundă piesa ce o 
joacă, nu schimbă însă nimic situaţiunea autorului ca 
scriitor. Cel puţin, actorii, dacă pătrundeau piesa, pu- 
teau să atragă luarea aminte a autorului asupra acestei 
abnormităţi, ceeace — trebuia, dealtmintrelea, s'a facă 
mai "nainte comitetul teatral, prin a cărui recensiune a 
trebuit să treacă piesa. Dacă aceasta sar fi intimplat 
aiurea, nu la noi, lumea mai linsă şi ziarele aveau a doua 
zi voioasă petrecere, ba se putea intimpla ca şcolarii 
dela galerie să corecteze pe actori şi pe autor, cum ştiu 
ei să corecteze. La noi? De! ca la noi! 

Horaţiu văzind pe Geta (pag. 23) se întreabă: 
Romană-i sau străină? Intrebarea este neiertată în gura 
unui Roman faţă cu un sclav şi Geta era sclavă, pentru 
că sclavilor nu le era permis să poarte veşmintele romane 
şi prin urmare Horaţiu numai de pe port putea să vadă 
că este sclavă, prin urmare şi străină şi nu romană, etc.“, 

Ca încheere: 


„Singure aceste greşeli, în ochii oamenilor cunos- 
cători şi cu atit mai mult înaintea acestor capete judi- 
cioase, sunt de ajuns pentru a compromite nu numai 
scrierea, în care se cuprind ele, ci o întreagă literatură 
în a cărei frunte se pune o asemenea scriere“. 


4. Nu la aceste atacuri se referă T. Maiorescu în ar- 
ticolul său /n lături! ci la cele din Istoria limbii şi lite- 
raturii romîne (laşi, 1885), asupra căreia I. Bogdan 
făcuse o dare de seamă în Convorbiri (1 Noembrie 1885) 
destul de favorabilă in-ce priveşte metoda cărţii. Pre- 

zentată la un premiu academic, Istoria fu respinsă în 
urma raportului lui Haşdeu publicat în Convorbiri, în 
anexa articolului lui T. Maiorescu; în el se menţiona: 
„Nu vom vorbi nimic despre modul d-lui Densuşianu de 
a privi asupra literaturii romine moderne, în care Bo- 
lintineanu şi Mureşeanu îi apar ca nişte uriaşi pe cînd 
Alecsandri devine mai mititel de cit răposatul Lepădatu 
de la Braşov“. Aceasta e şi tema articolului lui T. 
Maiorescu. lată cum se exprimă amăritul antijunimist 
de la Iaşi despre poeziile lui V. Alecsandri: 

„Poetul nu s'a ocupat în lirică cu un anume gen, nu 
s'a specializat, ci s'a legat mai virtos de tot felul de 
ocazii externe, care, oricît le-ar nimeri poetul pentru mo- 
ment, fiind ele trecătoare, slăbeşte şi interesul şi se ră- 
ceşte şi sentimentul sau dispoziţia specială ce domina 
odată şi prin urmare slăbeşte şi se şterge şi valoarea 
poeziilor. 

De aici provine, că poeziile lirice ale lui Alecsandri 
n'au putut prinde adînc şi persistent în viaţa şi sentimen- 
tul întregului Popor Român, cum au prins elegiile lui 
Cirlova, plingerile şi baladele lui Bolintineanu şi 
Deşteaptă-te Romiîne, al lui A. Mureşanu. Lirica lui a 
putut fi uşor imitată, pe cînd Cirlova... în elegie... şi 
A. Mureşanu în oda au rămas neimitaţi“.l) 

Și după ce laudă inspiraţia, „gustul estetic în limbă“ 
al lui Bolintineanu şi Mureşeanu, adaugă: „Ceilalţi (adică 
V. Alecsandri) vacilează între o limbă mai aleasă literară 
şi între curentul de toate zilele; pentru aceia scrierile lor 
sunt o împestriţare acum de cuvinte foarte înaintafe şi 
de neologisme neimpămintenite, acum de elemente or- 


1) Ar, Densușianu, Istoria limbii şi literaturii romîne, p. 245. 

dinare, lipsite de orice graţie şi estetică, cugetind ei că 
aşa ar fi popular, fără să iee seama, că nici în poezia po- 
pulară nu afli cuvinte ca sburdalnic, harapnic, năprasmic, 
prielnic, îndoelnic, şăgalnic, tovarăș, teafăr, jivină, etc“.1) 

Acestea sunt premizele destul de favorabile, de la care 
T. Maiorescu îşi porneşte atacul: „Nu vorbim de compa- 
rarea cu Bolintineanu. Nu doar că pentru noi ar fi o în- 
doială cine în întregimea operei literare este superior, A- 
lecsandri sau Bolintineanu? Ci pentru că discuţia cere aici 
un şir de distingeri mai fine, care vor trebui să fie şi 
ele făcute la vremea lor, dar care tocmai că sunt mai fi- 
ne, nu pot sta în nici o legătură cu părerile d-lui Densu- 
şianu“. Comparaţia se limitează la Andrei Mureşanu. 
Urmează turtirea lui Mureşanu prin citaţii masive din 
poeziile lui, ce se închee sdrobitor pentru panegiristul 
lor: „Acest concepist guverniale“, care, pe lingă „salariul 
defipt“, mai avea „o remuneraţie anuală pentru oficiul 
de translatură“ şi care astfel „a putut lucra mai mult în 
rezortul poeziei“ — acesta este autorul romin, pe care d. 
Densuşianu îl pune cu mult deasupra lui Alecsandri şi 
despre care zice că are gustul estetic în limbă, că a rămas 
neimitat în odă, că a servit ca organ al unui ce superior, 
că a fost nu numai poet ci şi un om inspirat de divini- 
tate, că limba lui este curată rominească, ferită de cuvin- 
te vulgare şi cit se poate de corectă din punct de vedere 
gramatical şi sintactic, pe cind Alecsandri (p. 231) co- 
mite „enorme greşeli gramaticale şi sintactice şi are lim- 
bă împestriţată, cuvinte străine şi ordinare.“ 

Concluzia? 
— In lături! 


1) Ar, Densuşianu, op. cit, p. 97. 

1. Atitudinea lui T. Maiorescu la moartea lui V. Alecsandri, 
1890, şi obiecțiile lui N. Iorga. 2. Apărarea lui V. Alecsandri în 
discursul de recepție a lui A. Naum (1904). 3. Aceeaş apărare 
în discursul „In chestiunea poeziei populare”, 16 Mai 1909. 


I1. Cu ocazia morţii lui V. Alecsandri, T. Maiorescu 
îi scrie lui Iacob Negruzzi la 5/16 Sept. 1890: „Despre 
Alecsandri nu se poate scrie nimic în numărul viitor al 
Convorbirilor. In cel din 1 Septembrie a stat pe ultima 
pagină (mai bine ar fi fost pe prima, dar se vede că era 
prea tirziu) „Vasile Alecsandri a murit“. Iorga îi scrie 
in felul lui sec un mixtum-compositum pentru Revista 
Nouă!). Dar Convorbirile n'au trebuinţă de aşa ceva. Li- 
terariceşte Alecsandri a fost deseori apreciat in Conzor- 
biri. A face astăzi un nou studiu asupra lui, care să spue 
altceva de cit s'a spus imi pare prematur. Aşa că păre- 
rea mea este ca la intoarcerea ta în ţară, să faci din „A- 
mintirile“ asupra „Junimii“ şi din alte amintiri un ar- 
ticol de suvenire curat personale, lăsind la o parte toată 
blagomania a atitor lorgi asupra poziţiei sale în lite- 
ratura romînă.“ 


1) Revista nouă, 1890, III, p. 201, 242, 293. 


www.dacoromanica.ro 


V. ALECSANDRI 105 


La publicarea acestei scrisori!) în 1931, N. Iorga îi 
replică în O viaţă de om din 19342: „In scrisorile lui 
Maiorescu, ale obiectivului, totdeauna demnului, goethea- 
nului și olimpianului Maiorescu, de care aceiaş sfială mă 
oprise să încerc a mă apropia, am găsit cele două rîn- 
duri amare şi nedrepte — tant de fiel entre-t-il dans 
Pâme des... dieux? — în care, orînduindu-i-se lui Ne- 
gruzzi să puie în Convorbiri un simplu necrolog al iui 
Alecsandri, — orice alta, pentru un astfel de om, de alt- 
minteri întrebuințat la Junimea, mai mult ca ornament 
dintr'o garderobă scumpă, trebuind să fie o lipsă de gust 
— se vorbia de tonul „rece“ pe care-l întrebuinţasem eu 
în „Revista Nouă“. Explicaţia lui N. Iorga cădea asu- 
pra faptului ostilităţii ce-i arăta T. Maiorescu din pri- 
cina colaboraţiei lui la foi duşmane (Lupta, Revista 
Nouă) şi a prieteniei ce-l lega de A. Vlahuţă şi Dela- 
vrancea. Nu interesează de cit graba lui T. Maiorescu 
de a-l impiedica pe Negruzzi de a publica un studiu asu- 
pra operei lui V. Alecsandri sub cuvint că „a face astăzi 
un nou studiu asupra lui, care să spue altceva de cit s'a 
spus îmi pare prematur“. Despre V. Alecsandri s'au s:us 
multe articole în Convorbiri, dar T. Maiorescu se gin- 
dia, probabil, la propriul său studiu din 1886 din Poeți şi 
critici. E, evident că se temea să nu se spună „altceva“. 
Consideraţiile lui din 1886 erau de mult depășite în con- 
ştiinţa estetică a contemporanilor. Prin marele lui talent, 
prin nenorocirile anilor lui ultimi, prin tragica lui moar- 
te, M. Eminescu ajunsese la meridian, lumina lui orbise 
pe cea a lui V. Alecsandri. In încheerea bilanţului celor 


1) I. E. Torouţiu, op. cit. I, p. 29. 
2) N. Iorga, op. cit. I, p. 94. 

două activități (M. Eminescu murise puţin inainte la 
1889) o comparaţie se impunea şi ea nu putea fı de cit 
nefavorabilă bardului de la Mirceşti, a cărui actualitate 
pălise mai de mult. Insăşi încercarea lui T. Maiorescu din 
Poeți şi critici ocolea problema estetică — punindu-se pe 
„totalitatea“ acţiunii literare şi pe legătura ei în momen- 
tele principale ale vieţii noastre publice, ca şi cum poezia 
ar avea un rol funcţional în afară de estetică. 


2. In discursul său la recepţia lui Anton Naum (1904), 
atit de rezervat în elogii, T. Maiorescu aminteşte că 
traducerea „Toboşarului de la Arcola” şi a cintulu al 
IV din „Mirea“ i-au adus poetului ieşean in 1882 răx- 
plata unui condei de aur „impodobit cu briliante din 
partea juriului „jocurilor florale“ al felibrilor, din Pro- 
venţa, cu prilejul serbărilor latine internaţionale“ de la 
Forcalquier şi Gap. Insărcinat să-i aducă darul, V. Ale- 
csandri l-a însoţit cu aceste cuvinte: „pour traduire 
Mireille, il faut une plume d'or“. „Fără a exagera, a- 
daugă Maiorescu importanţa întregului felibrigiu, n'am 
putut totuşi să trec cu vederea acest eveniment extrem 
din viaţa d-tale, de altminteri aşa de retrasă“. In 1682 
felibrigiul era deci văzut la justa lui valoare; nu se mai 
făceau comparații ca la 1878 între cucerirea Griviței şi 
„triumful“ de la Montpellier al »„Cîntecului gintei la- 
tine“. „Pe volumul lor (al poeziilor proprii) ai pus data 
1878—1890 continuă el. Vasă zică ele au fost concepute 
tocmai în vremea cind mişcarea noastră literară era în- 
semnată prin acea originalitate în care scriitorii noştri 
de frunte, pornind de la poezia poporală, s'au inspirat 
de viaţa naţională şi ne au înfăţişat sub forma frumosu- 
lui o realitate etnică, adică aceia ce este şi cum simte Ro- 

mînul după propria sa fire. „Pastelurile* „Ostaş" lu 
Alecsandri, poveştile şi „Amintirile“ lui Creangă, pne- 
ziile lui Eminescu, pentru a nu vorbi de cît de cei în:e- 
taţi din viaţă, sunt manifestările acelei epoci de renaşte- 
re literară“. Afirmaţie, căreia i-am putea obiecta că nu 
e scriitor romîn, cu adevărat scriitor, care să nu repre- 
zinte o „realitate etnică“ şi în care să nu se vadă „ceea 
este şi cum simte Rominul după propria sa fire“. Fie- 
care scriitor, ca şi fie care om, este expresia poporului, 
rasei sale; orice talent nu poate fi de cît „etnic“ chiar 
dacă ar trata subiecte străine. Eroarea relativă a lui T. 
Maiorescu este eroarea epocii crescută poate la dinsul şi 
de nevoia de a se apăra de o veche şi persistentă învi- 
nuire de cosmopolitism. 


Amintirile lui Creangă şi poeziile lui M. Eminescu 
işi capătă marea lor valoare prin talentul scriitorilor şi 
prin legătura cu poezia ori cu literatura populară; cît 
despre Pasteluri şi Ostaşii, părerea lui T. Maiorescu era 
de mult depăşită, chiar din timpul cînd îşi rostise discur- 
sul academic. 


3. Cea din urmă manifestare critică a lui T. Maiore- 
scu este răspunsul la discursul de recepţie al lui Duiliu 
Zamfirescu rostit la Academia Romină în ziua de 16 Mai 
1909 cu titlul „In chestiunea poeziei populare“. Discur- 
sul, în bună parte, e apărarea lui V. Alecsandri îm- 
potriva învinuirilor aduse de Duiliu Zamfirescu, pentru 
că a introdus unele dulcegării sentimentale în viaţa ver- 
sificată a poporului nostru“. Apărarea lui T. Maiorescu 
pune accentul principal „pe marea însemnătate a acestei 
manifestări a neamului nostru“, ceiace în adevăr nimeni 
n'o poate contesta. Duiliu Zamfirescu susţinuse că „A- 

lecsandri a auzit şi a înţeles că în murmurul poporului e 
o muzică naivă şi sentimentală a doinelor ce se cuvine să 
fie notată, că este o muzică eroică a baladelor ce se cuvine 
şi mai mult să fie scrisă“. Cu drept cuvint se întreba T. 
Maiorescu: „de ce şi mai mult?“ „Pentru Alecsandri ca 
şi pentru unii din noi, se cuvenia tot aşa de mult să fie 
păstrată sentimentalitatea doinelor, căci — deşi — după 
luminoasa d-tale cercetare — partea eroică şi cuminţenia 
politică sunt mai ales semnele moştenirii etnice, aceasta 
nu exclude partea sentimentală nici la Romani şi cu atit 
mai puţin la descendența lor, după o evoluţie culturală 
de atitea veacuri“. Punctul de vedere al lui T. Maio- 
rescu e îndreptăţit: V. Alecsandri a adunat mai mult 
ce-i convenia temperamentului său liric, adică poeziile 
erotice „prin care ne-a făcut mai bine primiţi printre 
occidentalii de cultură literară din acea epocă“. 


Acţiunea lui V. Alecsandri e privită tot prin latura ei 
socială: prin poeziile noastre populare ne-am făcut cu- 
noscuţi străinătăţii şi am scuturat şi inerția societăţii 
noastre franţuzite. „Cu adincul său instinct de poet na- 
tional V. Alecsandri găseşte în poezia, populară cea mai 
bogată comoară de frumuseţe literară, din care să se 
adape societatea, fie direct, fie indirect prin inspirarea 
scriitorilor de talent, mai accesibili gustului ei“. Părerile 
lui T. Maiorescu asupra poeziei populare nu fac însă 
obiectul acestui capitol; le-am discutat de altfel în altă 
parte. Ne interesează numai stăruința cu care îl apără 
pe V. Alecsandri patruzeci de ani după primul lui arti- 
col; elogiul ar fi fost poate şi mai mare, dacă şi-ar fi 
dat seama că versurile populare, pe care le laudă mai 
insistent, nu erau în realitate populare, ci creaţia însăşi a 
lui V. Alecsandri. Ori cum putea fi judecată lipsa de me- 

todă ştiinţifică a lui V. Alecsandri în culegerea folklo- 
rului, participarea lui la „intocmirea“ culegerii este un 
element de valoare. Numai dacă alăturăm variantele au- 
tentice ale Mioriţei cu varianta „întocmită“ de V.. Ale- 
csandri, ne dăm seama de însemnătatea contribuţiei 
bardului de la Mirceşti. 

XIX 


1. Concluzii. 


I. În răzmeriţa trezită de criticismul acut, iconoclast 
al Convorbirilor literare, cu deosebire prin acţiunea lui 
T. Maiorescu, în mijlocul ostilităţii generale (criticul 
numărase 8o de articole împotriva lui în presa literară 
şi politică ardeleană şi bucureşteană), incadrarea pină 
la identificare a lui Vasile Alecsandri în rîndurile miş- 
cării ieşene reprezintă o importanță covirşitoare pen- 
tru Junimea şi revista ei. Critica cercului în şedin- 
tele pregătitoare ale „antologiei“ şi cea orală a lui T. 
Maiorescu în „prelecţiunile“ lui nu-l cruțaseră; opera 
îi fusese scrutată cu severitatea aplicată şi celorlalți îna- 
intaşi, din care s'a cernut puţin. Atacurile criticului din 
O cercetare .. . împotriva diminutivelor atingeau punctul 
nevralgic al dulcegăriei poetice a lui V. Alecsandri; din 
această pricină şi-a arătat poate el nemulțumirea faţă de 
I. Negruzzi privitor la eseul criticului. Colaboraţia la 
Convorbiri, şapte luni după apariţia lor (15 Oct. 1867), 
şi mai ales publicarea Pastelurilor la începutul anului ur- 
mător (1868) constituie un eveniment istoric în destinul 
mişcării şi al revistei ieşene şi, deci, al culturii noastre. 
Deşi se afla într'un fel de popas, situaţia poetului ajun- 

sese în 1867 la meridian; legat de revoluţia de la 1848 şi 
apoi de epoca eroică a Unirii, cu roluri în politica naţio- 
nală de primă importanţă; devenit oarecum expresia 
poetică a tuturor evenimentelor epocei, el aducea, aşa 
dar, cu sine o mare autoritate necontestată de nimeni 
unei acţiuni revoluţionare foarte contestată tocmai în ati- 
tudini, pe care patronatul poetului era în măsură să le 
acopere sub prestigiul lui. Criticismul junimist ataca 
formele civilizaţiei şi ale culturii noastre şi, mai ales, 
exprima teama unui viitor ce se desemna liberal, fără să 
aibă o legătură intimă cu trecutul; unii junimişti, Vasile 
Pogor îndeosebi, se arătau chiar negatorii lui, neadmi- 
tind că am avea o istorie şi o literatură. Insuși T. 
Maiorescu făcea în articolele lui tabula rasa a mai tutu- 
ror valorilor trecutului; „direcţia nouă“ reprezintă, 
aşadar, o soluţie de continuitate, un conservatism fără tra- 
diţie. In aceste condiţii era deci natural să-i coalizeze 
împotrivă toate forțele trecutului şi ale prezentului, folo- 
sindu-se în polemică de arma totdeauna eficace a învi- 
nuirii de cosmopolitism, căreia nu-i rezistă nimic; în 
astfel de domenii supralicitarea e la indemina oricui. In- 
regimentarea poetului prin excelenţă naţional într'o miş- 
care, pe care dușmanii o declarau antinaţională, devenia 
pavăza şi garanţia cea mai bună faţă de oamenii de bună 
credinţă. Cum opinia publică nu e formată însă numai 
din oameni de bună credinţă, acuzaţia s'a perpetuat to- 
tuşi cîteva decenii în publicistica noastră. 

In ochii lui V. Alecsandri Convorbirile literare re- 
prezentau o continuitate; continuau anume propria lui 
revistă, România literară. apărută cu doisprezece ani în- 
ainte (1855) şi lupta impotriva latinismului şi a teo- 
reticienilor ardeleni ce voiau să ne fabrice o limbă ar- 

tificială; pe această linie acţiunea lui s'a confundat cu 
lupta întreprinsă cu alt aparat ştiinţific de T. Maiorescu 
la revistă şi la Academie. Faptul că în colaboraţia lui 
poetul a debutat printr'un gen nou, în care se simţia o 
primenire evidentă a talentului său, în Pasteluri, matu- 
rizindu-se oarecum prin mai multă densitate şi pregnanţă 
de expresie, a dat putinţă criticului, ca. fără să se retrac- 
teze, să-l înglobeze pe poetul generaţiei trecute în „di- 
recţia nouă“ de începători; nu-i răminea criticului şi 
Convorbirilor de cit să insiste mereu asupra acestei me- 
tamorfoze a bardului ce-i legitima prezenţa într'o miş- 
care nouă. Dacă înregimentarea lui la revistă îi aducea 
un mare spor de autoritate în ochii celor ce nu se închină 
de cit dinaintea valorilor consacrate, şi Junimea i-a 
adus poetului o prelungire de tinereţe, o menţinere în 
planul atenţiei publice, timp de două decenii, fără să mai 
vorbim de îndemnul la activitate, pe care o stimulează 
ori ce lărgire de răsunet; nu e aşa dar o exageraţie a- 
firmaţia că o bună parte a producţiei lui V. Alecsandri 
n'ar fi existat dacă mar fi fost îmbrăţişată cu atita căl- 
dură de Jummea. Patronatul lui a avut o compensație 
egal de spornică pentru amindouă părţile şi, pe deasupra, 
şi pentru literatura noastră. V. Alecsandri şi-a găsit nu 
numai o revistă, cea mai bună apărută pină atunci, ci şi 
un critic, primul şi cel mai mare critic al nostru. Dela 
1867, adică de la articolul lui asupra poeziei populare, şi 
pină la 1909 la discursul lui de la Academie, — timp de 
patru zeci de- ani pana şi autoritatea lui T. Maiorescu au 
fost puse în serviciul carierei literare a lui V. Alecsandri 
într'o serie de articole şi de împrejurări festive ce au 
ajutat să-i stabilească „regalitatea“ literară, învestidu-l 
cu acea hlamidă a oficialităţii, pentru care era de altfel 

făcut, şi prin demnitatea vieţii lui sociale şi prin însăși 
fibra naţională, sărbătorească a talentului ce-şi trăgea 
firul principal al inspiraţiei din izvorul popular la în- 
ceput, din cel al faptelor poporului nostru, mai pe urmă. 
Ca nimănui altuia rolul de „poeta laureatus“ convenia în- 
săşi naturii lui. 

Din punctul nostru de vedere şi al lui T. Maiorescu 
însuşi din O cercetare şi din articolele estetice de mai 
tirziu, atitudinea necondiționată faţă de bard reprezintă 
o abandonare a poziţiei sale revoluţionare; cu excepţia 
inceputului, cind critica lui se punea încă pe terenul, su- 
mar de altfel, al rezervei estetice, toate articolele în a- 
părarea poetului şi cu deosebire Poeti şi critici(1886) 
se situează dincolo de estetică, în naţional, în social. In 
paralela dintre dinsul şi M. Eminescu — problema — 
singura valabilă in fața esteticei — a valorii în sine este 
eludată. Accentul cade pe totalitatea acţiunii literare — 
punct de vedere de importanţă secundară, întrucit poezia 
nu reprezintă o „acţiune“; el mai cade pe rolul de expo- 
nent literar al tuturor momentelor naţionale şi sociale 
din viaţa poporului nostru, merit apreciabil în altă cate- 
gorie de cit cea estetică. Faptul că „incoronarea“ de la 
Montpellier a fost transformată mai ales de Convorbiri 
intro mare biruinţă în domeniul internaţional, asimi- 
lind-o cu biruinţa de la Griviţa, nu-i acordă Cînteculut 
Gintei Latine, un spor de valoare estetică; literatura, po- 
ezia în special, nu trebue judecată sub raportul succesu- 
lui social. Putem oare bănui că T. Maiorescu nu şi-a dat 
seama de situaţia mereu declinantă a bardului, asaltat 
atit de violent şi de neomenos de nerăbdarea generaţiei 
tinere? Nu. Dovada stă în faptul că de la O cercetare, 
adică din 1867 în tot ce a scris despre poetul devenit ofi- 

«cial al Convorbirilor şi apoi al poporului nostru, criticul 
nu s'a aşezat nici odată în planul discuţiei estetice. Pen- 
tru noi, posteritatea sa critică, această atitudine, care ar 
fi putut fi, de altfel, raportată la timp, îndreptăţită în 
parte şi de motive literare, reprezintă o abatere de la li- 
nia principală a misiunii sale estetice, adevărata revolu- 
ţie maioresciană. Ea a îndreptăţit pe mulţi alţii să-i de- 
formeze imaginea ce ne-a lăsat-o. 

M. EMINESCU 


1, Atitudinea lui M. Eminescu înainte de a se apropia de 
Junimea. 


I. Puţine luni inainte de a-şi începe colaborația la 
Convorbiri Literare şi de a deveni „junimist“, admirator 
al lui 'T. Maiorescu în unele privinţe, M. Eminescu şo- 
văia încă între cele două tendinţe ale lui: solidaritatea 
faţă de trecut, cu toate erorile lui, a cărei espresie literară 
avea să o realizeze curind în Epigomui, problemă şi 
temperamentală şi de formaţie culturală, şi adeziunea pur 
intelectuală la ideile „şcoalei noi“ de la Iaşi. Care e po- 
ziţia lui reală faţă de ideologia junimistă va fi însă 
obiectul unei cercetări în alt loc. Semnele acestei şovăiri, 
ale acestei contradicții le găsim în articolul O scriere 
critică!) din Albina din Pesta No. 3 şi 4 (7/19 Ian. 9/21 
Ian.) 1870 privitor la broşura: „Pugine cuvinte despre 
coruperea limbii romine în Bucovina de D. Petrino, 


1) Republicat în M. Eminescu, Diverse, ed. Șaraga, p. 76 şi a- 
poi în I. Scurtu, M, Eminescu: Scrieri politice şi literare, ed. Mi- 
nerva, 1905, p. 63; I. Creţu, M, Eminescu, Opere, X, p. 411. 

Cernăuţi, 1869“. Iată cum începe: „După faimoasele cris 
tice, în sine bine scrise, ale d-lui Maiorescu, trebuia. 
neapărat să iasă la lumină o şcoală de partizani minus 
spiritul de o fineţe femenină şi minus stilul bun şi lims 
pede al dasale să aibă şi ea aceleaşi defecte, ce le are păr 
rintele, aceiaş ridicare la, nivelul secolului al 19-lea, a- 
celaş aer de civilizaţie şi gravitate, care din nenorocire 
sunt numai o mască, ce ascunde adeseori numai foarte 
rău tendinţa cea adevărată şi ambiția personală. Aser 
menea cum Kant cu sistema lui filozofică a ridicat ca 
din nimica o oaste de ex. mm şi aplicatori ai săi, tot aşa, în 
analogie, după criticile numitului domn, trebuia să se 
ivească o şcoală întreagă de critici sau criticaştri; singura. 
diferenţă dintre amindouă şcoalele, e doar asta că partiza- 
nii lui Kant, ştiau d. e. că baronia nu aduce de moştenire 
ştiinţa sau geniul şi că nu e destul ca să aibă cineva un 
privilegiu mm chiar cu pajura împărătească fie, pentru 
ca să aibă la dispoziţia sa imperiul cel vast al ştiinţei 
filozofice. Adepții şcoalei romine de filozofie sunt cu 
mult mai încrezuţi şi mult mai nejenaţi: baronia şi 
nimbul poetic sunt un drept, nu la critică ci pină şi la 
batjocură, pină şi la persiflaj asupra acelora, care ar a- 
vea cutezarea de a fi de o opinie contrară. In locul ni- 
hilismului adeseori sincer şi onest al unora din autorii 
noştri, care poate nici nu pretindeau altceva de la public, 
de cit ca să cedăm onoarea de a fi autorii noştri nesala- 
riaţi, s'a ivit acum alt nihilism, cel savant şi pretenţios. 
care, uitindu-se cu dispreţ din fruntea şi prin ochii seco- 
lului asupra a toţi şi toate, se crede la nivelul învăţătu- 
rilor (analog al politicilor) din Germania sau Europa 
civilizată, pentru că a învăţat sau mai bine n'a învăţat 
în şcoalele de acolo“. 

T. Maiorescu, personal, e cruțat sub raportul „scri- 
sului“; „principiile“ nu numai „şcoala“ lui sunt însă iro- 
nizate, ca ridicind tonul prea sus peste realitatea noastră 
— la înălţimea veacului XIX. Atacul ţinteşte pe D. 
Petrino, aventurosul şi tragicul baron, care avea să-i 
devină un vajnic duşman — el atingea însă şi pe T. 
Maiorescu; n'o putea face de cit apărind sau mai bine 
zis justificind fonetismul lui Aron Pumnul. „In capitolul 
V criticul nostru vorbeşte despre germanismii cei stre- 
curaţi şi ţesuţi im bătătura scrierilor ce se publică în 
Foaie; adică rumegă — o copie cam infidelă a d-lui 
Maiorescu — ceia ce a zis acesta în Convorbirile hterare 
despre limba romină în ziarele din Austria“. Situaţia, o 
explică poetul tot prin împrejurările de fapt. La o astfel 
de obiecţie făcută şi de alţii, T. Maiorescu răspunsese încă 
în Observările polemice din 1869; „Din aceia că o stare 
de lucruri se poate explica istoriceşte, nu rezultă că se 
poate justifica şi numai prin o raţionare sofistică s'ar 
aduce un argument în contra criticelor“. Tot aşa şi cu 
atit de combătutul G. Șincai: „chiar dacă mar fi atit de 
mare cum pretindem noi că este, totuşi el a fost la în- 
ălțimea misiunii sale — la o înălțime cronistice absolută, 
pentru că, dacă criticul ce-l califică de mincinos, ar fi 
avut bunăvoința de a cerceta istoria istoriei, atunci ar 
fi putut băga de seamă, că procesul întru scrierea isto- 
Tiei la orice naţiune se începe mai întîi din cronografie, 
cu sau fără tendinţă, din culegerea de prin toate părţile a 
materialului“. 


Poziţia se prezintă de la început destul de ciudată: un 
M. Eminescu întrucitva antimaiorescian, adică potrivit 
temperamentului său şi un D. Petrino maiorescian, el 
care avea să atace apoi pe T. Maiorescu și Junimea. 

1. Primul contact cu Junimea: Venera și Madona. 2. Epigonii.. 
3. Intîlnirea la Viena a lui 1. Negruzzi cu M. Eminescu. 


1. Apropierea lui M. Eminescu de Junimea, descope- 
rirea lui mai bine zis, nu se poate povesti fără a nu cita 
venerabilele rinduri ale lui Iacob Negruzzi din capitolul 
închinat marelui poet în Amintirile din Junimea!). La 
sfârşitul lui Februarie sau începutul lui Martie 187p: 
„Aruncind ochii din intimplare asupra mesei mele de lu- 
cru văzui o scrisoare, nedeschisă pe care no băgasem de 
seamă. Era adresată „Redactorului“ „Convorbirilor Li- 
terare“ şi scrisă cu litere mici şi fine ca de o mină de fe- 
meie. Mi-am zis că trebue să fie de la una din numeroa- 
sele poete tinere din provincie, care voiau să li se tipă- 
rească versurile în revista noastră. Deschizind plicul, 
găsii o scrisoare împreună cu o poezie intitulată „Venere 
şi Madona“, amîndouă iscălite M. Eminescu. 


Numele Eminescu nu avea aparenţă a fi real ci îmi 
păru împrumutat de vreun autor sfiicios ce nu vrea să 
se dea pe faţă. 


1) I. Negruzzi, op. cit. p. 266, 

Deprins cu pachete întregi de versuri şi proză ce-mi 
veneau zilnic, mă pusei să citesc cu indiferență poezia 
„Venere şi Madona“ dar de la a treia strofă, care începea 
cu versurile: 


Rafael pierdut în visuri ca 'ntro noapte înstelată, 
Suflet îmbătat de raze şi d'eterne primăveri. 


interesul mi se deşteptă şi merse crescind pînă la sfirşit; 
foarte impresionat am citit poezia de mai multe ori în şir, 
iar a doua zi des dimineață m'am dus la Maiorescu cu ma- 
nuscriptul în mină: „In sfîrşit am dat de un poet“, i-am 
strigat intrind în odae şi arătindu-i hirtia. „Ai primit 
ceva bun? răspunse Maiorescu, să vedem“. El luă poezia 
şi o ceti, apoi o ceti şi a doua oară şi zise: „Ai dreptate, 
aici pare a fi un talent adevărat. Cine e acest Emine- 
scu?“ — „Nu ştiu, poezia a trimisă din Viena“ — 
„Foarte interesant, zise încă odată Maiorescu, lasă ma- 
nuscriptul la mine“. Peste citeva zile fiind adunarea 
Junimii şi Maiorescu citindu-ne versurile Venere şi Ma- 
dona toţi şi mai ales Pogor au fost încîntaţi de acest 
poet necunoscut. Imi pare foarte rău că printre hirtiile 
mele n'am mai putut găsi scrisoarea lui Eminescu, care 
a întovărăşit poezia Venere şi Madona, căci era tot atit 
de originală şi interesantă ca şi poezia însăşi“. 

In relaţia lui Iacob Negruzzi se simte tendinţa de a-şi 
atribui meritul descoperirii lui M. Eminescu, ceia ce, 
la urmă, e cu, putinţă, cu observaţia că singura opinie 
critică a lui T. Maiorescu avea greutate în această ma- 
terie şi opinia lui s'a arătat categoric favorabilă. Şedinţa 
aceasta a Junimii, a cărei proces verbal, din nefericire, nu 
ni s'a păstrat, constitue punctul de plecare al marei ca- 
tiere poetice a lui M. Eminescu; ea face cinste şi lui 

Iacob Negruzzi şi lui T. Maiorescu şi lui V. Pogor, om s 
de gust, totdeauna entuziast pentru lucruri noi, şi poezia. 
lui M. Eminescu pornia o adevărată revoluţie în literatu- 
ra romină. E, ciudat chiar că acest element revoluţionar 
faţă de tot ce se scrisese pină atunci — din moment ce 
poezia a fost unanim apreciată, — nu l-a pus în lumină 
nici unul din cei prezenţi. Pentru noi, adică 72 de ani 
de la publicare, ea constitue începutul literaturii romine 
moderne. 


In no. de la 1 Aprilie 1870 la „Corespondenţă“, re- 
dacţia anunţă „D-lui X. Z: Pre bine. Se va publica cît 
mai curind“. Venere şi Madona apăru în no. din 15 
Aprilie 1870 — dată memorabilă! La 22 Mai/2 Iunie I. 
Negruzzi îi scria lui A. D. Xenopol, ļa Berlin. „A propos- 
cum ţi-a plăcut poezia Venere şi Madona? In Junimea 
a fost peste măsură de înălţată. Nimeni din noi nu cu- 
noaştem pe dl. Eminescu“t) Entuziasmul Junimii este 
aşa dar cert. Nu pare a fi fost totuşi şi al lui A: D. 
Xenopol, de oarece în răspunsul de la 17 Mai?) comen- 
tează numărul din 15 Aprilie, fără a pomeni de poezia, lui 
M. Eminescu, după cum nu va pomeni nici de Epigonii. 
Abia într'o scrisoare din 11 Dec. 1870 va aminti de M. 
Eminescu: „Povestea“ lui Eminescu mi-a plăcut acuma 
mai mult de cît întiia oară, cînd am cetit-o la Junimea. 
Tocmai partea a doua care e cea mai frumoasă, nu se 
citise atunci. In partea întîi menţin că sunt prea multe 
inflorituri. Slăbiciunea descrierii frumosului, a fericirii, 


1) d. E. Torouţiu, op. cit. III, p. 412. 

2) I. E. Torouţiu, op. cit. II, p. 78. 

3) E vorba de Făt-Frumos din lacrimă, în Conv. Lit. 1870, LV, 
277 şi 298. 

în asemănare cu acea a uritului, a nenorocirii este în 
genere ceva cu totul natural. Chiar în Divina Comedie a 
lui Dante cea mai „frumoasă“ este Infernul şi desigur nu 
paradisul. Care este cauza? Schopenhauer ar spune: 
Fiindcă fericirea e mai străină naturii omenești şi cu ne- 
norocirea e deprins. Eu cred din contră, fiindcă neno- 
rocirea este mai străină, mai deosebită de natura ei des- 
tinaţiei omului şi de aceia acesta, în puterea contrastului, 
o pătrunde mai adinc. Aşa şi în povestea lui M. Emi- 
nescu îmi explic, deşi talentul lui rămîne acelaş, slăbi- 
ciunea începutului povestirii în asemănare cu finitul ei“. 
Reise că la lectura parţială făcută la Junimea A. D. 
Xenopol (venit de vacanţă în ţară) se arătase ostil po- 
vestei lui M. Eminescu. Mai reiese că el era un optimist 
structural. 


2. Epigonii, a doua lui poezie, Eminescu a trimis-o tot 
de la Viena la 5/17 Iunie 1870, însoţind-o cu o scrisoare 
publicată de I. Negruzzi în Amintirile lui, din care extra- 
gem pasagiile ce cuprind explicarea exceselor temei sale: 
„Dacă în Epigonii veţi vedea laude pentru poeţi ca Bo- 
liac, Mureşeanu ori Eliade, — acelea nu sunt pentru me- 
ritul intern al lucrărilor lor, ci pentru că, într'adevăr, te 
mişcă acea naivitate sinceră, neconstruită cu care lucrau 
ei. Noi aceştia mai noi cunoaştem starea noastră, suntem 
trezi de suflarea secolului şi de aceea avem atita caznă 
-de a ne descuraja. Nimic, de cît culmile strălucite, nimic 
— de cît conştiinţa sigură, că nu le vom ajunge nici o- 
dată. Şi să nu fim sceptici? Atta lucru, cele mai multe 
puteri sfărimindu-se în van, în lupte sterile, cele puţine 
descurajate, ameţite de strigătul gunoiului ce înoată a- 
supra apei. Imi place să citesc printre şire. Deşi dv. cer- 

caţi a ride în „Copii“ — totuşi adesea văd descurajarea. 
internă, convicţiunea amară, că nu veţi putea ajunge la 
ceva cu ele — căci e o generaţie acea cu care vă luptaţi. 


Poate că „Epigonii“ să fie rău scrisă. Ideea fun- 
damentală e comparaţia dintre lucrarea încrezută şi nai- 
vă a predecesorilor noştri şi lucrarea noastră trezită dar 
rece. Prin operele liricilor romini tineri se manifestă a- 
cel aer bolnav deşi dulce, pe care Germanii o (îl) numesc 
numesc Weltschmerz. Aşa Nicoleanu, aşa Schelitti, aşa 
Matilda Cugler — e oarecum conştiinţa adevărului trist 
şi sceptic, învins de către colorile şi formele frumoase — 
e ruptura între lumea bulgărului şi lumea ideei. Predece- 
sorii noştrii credeau în ceeace scriau, cum Shakespeare 
credea în fantasmele sale, îndată ce însă conştiinţa vine- 
că imaginele nu sunt de cit un joc, — atunci după pă- 
rerea mea se naşte neincrederea sceptică in propriile sale 
creaţiuni. Comparaţia din poezia mea cade în defavorul 
generaţiei noi şi — credem cu drept“, 

Explicația nu explică, de cit, că, vizionar de pe atunci, 
la două zeci de ani M. Eminescu trăia într'o lume imagi- 
nară, aruncată în trecut, fără nici o legătură cu realitatea. 
aşa cum avea să o dovedească mai tirziu în întreaga lui 
activitate poetică şi mai ales politică. El se proecta singur 
„cu acel aer bolnav deşi dulce“, pe care-l aducea cel din- 
tii cu sine, peste întreaga lui generaţie. 

Ideologia FEpigomilor nu suportă nici un fel de ana- 
liză critică; frumuseţea versurilor, plasticitatea caracteri- 
zărilor sunt însă neindoioase. Şi, deşi tendința poeziei 
contrazicea sensul însuşi al mişcării junimiste, e un fru- 
mos exemplu de lepădare de sine şi de primat al sentimen- 
tului estetic, faptul că Epigonii au apărut în fruntea (pro- 
cedeu excepțional) numărului 12 din 15 August 1870 

al revistei — Iacob Negruzzi o recunoaşte în Amintirile 
lui: „peste citva timp îmi trimise a doua poezie intitu- 
lată „Epigonii“, care iarăşi a făcut mare efect în socie- 
tatea noastră din cauza frumuseţii versurilor şi origina- 
lităţii cugetării. Negreşit că în fond nu era cu putinţă să 
ne unim cu părerile lui Eminescu. O societate, în care 
critica juca un rol aşa de însemnat, nu putea considera ca 
autori de valoare pe Cichindeal, Momuleanu, Prale, 
Bolliac, etc. din care unii sunt mult mai pe jos chiar de 
cea mai simplă mediocritate, dar ţinind seama de talentul 
poetului, i-am publicat poezia chiar în fruntea Convorbi- 
rilor, unde apăreau versuri foarte rareori, numai în ca- 
zul cînd credeam că ele au o valoare deosebită.“ Inainte- 
de publicare, autorul fu înștiințat la Corepondenţă în no. 
dela 15 Iunie sub inițialele convenite X. Z: „Meritul 
poetic e incontestabil, chiar cînd nu ne-am uni cu totul 
în idei. Mulţumiri sincere“. A trimite la o revistă o bu- 
cată ce-i contrazice programul e una din sumeţiile tine— 
reții. 


3. In răstimpul celor două luni (15 Iunie — 15 
August 1870) de la trimeterea poeziei şi publicarea ei, se 
situează şi întîlnirea lui Iacob Negruzzi cu M. Eminescu 
la Viena. 

Această întilnire „istorică“ ne-a descris-o mai pe 
larg însuşi I. Negruzzi în Amintirile sale. O prezentăm 
deci pe scurt. Ea trebue să fi avut loc prin Iunie 1870 la 
cunoscuta cafenea Troidl la Wollzeile, local de întîlnire al 
Rominilor. I. Negruzzi vine fără să se fi anunţat, sigur 
că-l va recunoaşte pe Eminescu numai după înfăţişare. 
„Deodată se deschide uşa, scrie el, şi văd intrindun 
tinăr slab, palid, cu ochii vii şi visători totodată, cu părul 

negru, lung, ce i se cobora aproape pînă la umeri, cu un 
zîmbet blind şi melancolic, cu fruntea înaltă şi inteligen- 
tă, îmbrăcat în haine negre, vechi şi cam roase“. Cei doi 
scriitori se recunoscură reciproc, fără să se prezinte, I. 
Negruzzi a rămas o săptămină la Viena în tovărăşia lui 
M. Eminescu. La întoarcerea. de la băi, îl întrebă dacă 
nar voi să se stabilească la Iaşi după sfirşirea studiilor: 
„aş veni bucuros îmi răspunse el, căci Societatea Juni- 
mea are pentru mine o mare atracţie, însă mai tîrziu. 
De odată ne-am înţeles cu Slavici să punem în mişcare 
pentru anul viitor o mare întrunire a studenţilor Romini 
din toate părţile la mormintul lui Ştefan cel Mare din 
-miînăstirea Putna. Cînd ne-om fi îndeplinit această dato- 
Trie, vin“ 

1. Pregătirea serbării dela Mînăstirea Putna. 2. Articolul ma=- 
nuscris: Naţionalii şi Cosmopoliţii. 3. Elogiul acţiunii lui T. 
Maiorescu. 


1. Serbarea de la Putna, care avea să aibe loc anut 
următor, — pusă la cale în momentul întilnirii lui Emi- 
nescu cu Iacob Neguzzi, s'a. aminat din pricina izbucnirii 
războiului franco-german. Incă din Martie 1870 un comi- 
tet central reprezentat prin: Preşedintele Nic. Teclu, „ca- 
sariul“ Petru Pitei şi „secretarul“ M. Eminescu trimi- 
sese un manifest, publicat şi de ziare!). Iniţiativa serbă- 
rii a pornit, probabil, chiar de la M. Eminescu; în orice 
caz, singur el participă în amindouă comitetele, din 1870- 
şi din 1871. In urma întilnirii la Viena, M. Eminescu 
publică sub inițiala E. o „notiţă asupra proectatei întru- 
niri la mormîntul lui Ştefan cel mare la Putna“ în no. 14 
din 15 Sept. 1870 al Convorbirilor Literare. „Dacă pri- 
vim fierberea vieţii noastre publice, scrie el, putem vedea 
bine, că neliniştea perpetuă din generaţia ce e azi la or- 


1) Federaţiunea, Budapesta, 22. V (3. VI) 1870, Curierul de Iaşi, 
no. 42, 31 Mai 1870; Teodor Balan, Serbarea de la Putna, Cer- 
năuţi, 1932;— I. E, Torouţiu, op. cit., IV, p. 78 și urm. 

dinea zilei şi frecările ei atât din viaţa politică cît şi din 
cea spirituală nu-şi au cauza lor pe atita în interese per- 
sonale (precum o susţin unii), ci mai mult în profunda 
sciziune dintre direcţiile, pe care au apucat unii, pe deo- 
parte, alţii pe de alta. Adăugind pe lingă acestea un ca- 
racter cam vehement, precum e cel al rasei noastre, ne 
putem lesne explica de ce simple divergențe de păreri se 
schimbă în neincredere şi în acuzări de intenţii subver- 
sive. 

Răul cel mare nu e că o asemenea stare de lucruri 
există ci că se perpetuă şi se moşteneşte, şi, dacă gene- 
raţia ce creşte azi, ar aduce cu sine o moştenire atit de 
tristă nu ne îndoim că prin o consecinţă neapărată şi me- 
reu în creştere, antitezele ar deveni mai mari şi mai ne- 
împăcate“. Ceiace ne trebue, susține M. Eminescu, e „o 
singură direcţie a spiritului“ pentru „generaţia ce cre- 
şte“. In serbarea de la Putna el nu vedea numai o ser- 
bare cu caracter istoric şi religios „ci şi punctul de plecare 
al unei desvoltări organice, pe care spiritele bune o voesc 
din toată inima“. 

In şedinţa din (6 Noembrie 1870!) România jună îşi 
alese un nou comitet, dar preşedintele Ion Bumbac de- 
clară că nu poate sta alături de M. Eminescu, din pricina 
participării lui la Societatea Junimea (Maiorescu); — 
poetul bănueşte că motivele reale ar fi altele, dar nu le 
exprimă. Patru din membri își dau demisia în semn de 
protestare împotriva lui Bumbac; ei sunt realeşi, ră- 
minind ca în şedinţa viitoare să se aleagă şi alt Preşedin- 
te. „Pentru seara şedinţei a doua, scrie Eminescu, Co- 


1) Datele sunt restabilite de I. Grămadă, Mihail Eminescu, 
Heidelberg, 1914, p. 24. 

mitetul latent şi-a procurat din Rominia jurnale umoris- 
tice şi serioase, unde Maiorescu era stigmatizat ca per- 
soană publică şi privată; pentru seara alegerii au fost 
inventate mici calomnii ad-hoc aşa de ex. că Maiorescu 
ar fi dilapidat averea Junimii, că a abuzat de încrederea 
ei şi că în urmă ar fi fugit din Rominia cu familia cu 
tot etc.“ 


2. Istoricul şedinţei în care s'a ales noul comitet e 
foarte circumstanţiat redat în ciorna de articol, intitulat 
Naţionali şi Cosmoboliţii!), centrul de greutate al apără- 
rii „biroului“ demisionat cade pe libertatea de opinie. 
„Ideile şi principiile, hotăra punctul al treilea al apărării, 
al căror proces se propunea Societăţii a-l face (antiteza 
nominală Maiorescu şi Barnuţiu) nefiind cunoscute 
părţii celei mai mari din tinerime, a blama pe unele şi a 
aplauda pe altele răminea un fapt nesocotit. Afară de a- 
ceea, societatea ne avind îndreptăţirea de a decide între 
vreuna din seriile de idei profesate în viaţa publică a 
Rominilor, prin asta e exclus şi dreptul de a determina 
măsura romanităţii şi a patriotismului, după cum indi- 
vidul profesează una sau alta din ele. Fiind înşii în virsta 
ideilor, măsura patriotismului nostru va fi dată de fap- 
tele, pe care vom avea ocazie de a-le împlini în yiitor, 
iar nu de profesarea nimic costisitoare a unor idei, pe 
care individul şi le alege după plac“. Cuvinte foarte înţe- 
lepte, cu o ponderare de necrezut la un tinăr de douăzeci 
de ani. Atacurile aduse fostului „birou“ se rezumă în 
trei puncte: „că: 

a) nu suntem Romini buni, ci răi, asemenea chiar 


1) I. E. Torouţiu, op. cit., IV, p. 85. 

cum trădătorii de patrie ş: de naţiune pot fi Romini de 
origine. 

b) că trebue să fim sau proşti sau plătiţi de străini 
pentru a susţine principiile ce le susţinem. 

c) că direcţia literară a Junimii (şcoala Maiorescu) 
nu merită de cit ca să scuipe cineva în ea şi Societatea. să 
decidă că scuipă în şcoala lui Maiorescu) (ipsissima 
verba ale d-lui Ioniţă Bumbac)“. 

Şi pentru că li se arunca în faţă şi lor ca şi celor de la 
Iaşi, învinuirea de cosmopolitism, Eminescu pune astfel 
problema cosmopolitismului: „Am susținut întotdeauna 
că chestia cosmopolitismului e una ce nu există. Să nu 
fim inventivi (?) în chestiuni, al căror înţeles ar fi greu 
de definit pentru fiecare din noi. Poate că ar exista. 
cosmopolitism — dată el ar fi posibil. Dar e imposibil. 
Individul, care are într'adevăr de a lucra pentru socie- 
tate, nu poate lucra pentru omenire, care nu există de cit 
în părţile ei concrete, — în naţionalităţi. 

Individul e osindit prin timp şi spaţiu de a lucra pen- 
tru acea singură parte, căreia el îi aparține. In zadar ar 
incerca chiar de a lucra deodată pentru toată omenirea 
— el e legat prin lanţuri nedesfăcute de grupa de oameni, 
în care s'a născut. Nimic nu e mai cosmopolit de cît ma- 
tematica pură de ex. şi cu toate acestea omul de ştiinţă 
va fi silit să o scrie într'o limbă oarecare şi prin acest 
mediu de comunicare ea devine întii şi întîi proprietatea 
unui grup de oameni, a unei naţionalităţi şi acea naţio- 
nalitate priveşte omul de ştiinţă de al său, oricît teoriile 
lui ar putea să aparţină omenirii întregi. 

Cosmopolitismul e o simulație şi nimic alta, el n'a 
fost nici odată un adevăr. Străinii care au interese perso- 
nale în ţara rominească de ex. vor simula totdeauna cos- 

mopolitismul, pentrucă declarindu-şi adevăratele lor sim- 
ţiri ar putea să pericliteze interesele lor individuale. State 
slabe cum era Germania în secolul al XVIII vor simula 
cosmopolitismul, pentru a denigra tendinţele naţionaliste 
ale inamicilor lor tari. C'un cuvint cosmopolitismul nu e- 
xistă decit ca simulaţie, ca fățărnicie. El mai e pretextul 
pentru lenea şi indiferentismul celor care nu cunosc un 
alt scop în lume, de cît acela de a trăi bine. A acuza însă 
de cosmopolitism oamenii care se interesează de toate 
chestiunile vitale ale naţiunii noastre, oamenii care lu- 
crează, pe cînd alții numai vorbesc, este ca. un semn de 
rea credinţă, sau unul de primitivitate. Maiorescu este 
încă tinăr şi fructul unei însemnate vieţi interne se coace 
încet, iese tirziu la lumină.“ 


3. După ce dovedeşte prin scrisul lui anterior (artico- 
lele din Federațiunea, 38 şi 39 din Mai 1870 sau scrisoarea 
către Dumitru Brătianu, Rominul din 15 August 1871) 
că nu e cosmopolit ci naţionalist, deşi aderă la „direcția 
nouă”, el închee cu această magistrală apărare a lui T. 
Maiorescu: „Principiul fundamental al tuturor lucrărilor 
d-lui Maiorescu este, după cîte ştim noi, naționalitatea 
în marginile adevărului. Mai concret: ceia ce-i ne- 
adevărat nu devine adevărat prin împrejurarea că-i na- 
tional: ceia ce-i injust nu devine just prin aceia că-i na- 
tional; ceia ce-i urit nu devine frumos prin aceia că-i 
naţional; ceia ce-i rău nu devine bug prin aceea că-i 
naţional. 

Exemple: 

1. Norma limbii scrise trebue să fie cea care există şi 
în realitate în gura poporului de jos şi a societăţei mai 
fine, iară nu fantaziile mai mult sau mai puţin ingeni- 

oase ale filologilor noştri. Aşa dar, adevăr obiectiv şi nu 
arbitraritate subiectivă. In acest proces de a stabili o nor- 
mă pentru limba scrisă trebue luate în considerare şi ar 
cele influenţe istorice, care au rezistat tendinței de 
expulsiune şi s'au conservat în limba vie. 

2. Principiile fundamentale din dreptul public al lui 
Bărnuţ sunt injuste din punctul de vedere al jurisdicției 
moderne. Ele nu devin juste, prin aceia că au fost pro- 
fesate de un naţionalist mare, ale cărui merite pe alt 
teren nu i-a venit nimănui în minte de a le contesta. 

3. Poezii urite (Drăgescu, Bota, Grădişteanu, Mace- 
donski, Costiescu, Adrian ș. a.), nu devin frumoase prin 
aceia că-s naţionale. Avem atite modele nobile în poeţii 
mai vechi şi mai ales în neîntrecuta poezie poporală, în 
cit suficiența cu care sunt privite asemenea anomalii li- 
terare te umple de o spaimă lesne de justificat. 

4. În fine fapta rea ori greşită nu devine bună prin 
acea că a fost comisă de un naţional sau în numele na- 
ţiunii, ci este şi rămîne rea. Limba noastră, cum ea 
există obiectiv, toată lumea, o va recunoaşte de frumoasă 
şi dulce (I. Scherr, Allg. Litteraturgeschichte). 

Dreptul, intrucit e scris la noi în consonanță cu ade- 
văruri recunoscute, este valabil pentru toată lumea; po- 
ezia noastră poporală şi artistică, întrucit e frumoasă, e 
frumoasă pentru toată lumea, în fine binele obiectiv din 
noi ni-l recunoaşte asemenea ori care om de bună cre- 
dinţă. 

„Cumcă din acest principiu fundamental s'au tras 
apoi cu intenţie concluzii falşe, nu trebue s'o mai pome- 
nim, căci altfel publicul n'ar fi azi în eroare în privința 
adevărului. Tocmai în concluzii falşe şi imposibile, în 
răsuciri a vorbelor, în mistificare, cun cuvint în rea. 

credinţa consistă gloria celor mai mulţi dintre contrarii 
lui Maiorescu, căci într'astă privinţă suntem în genere 
foarte imventivi. Aşa s'a zis că cere egala îndreptăţire a 
jidanilor (fiind justă). Dar nu-i adevărat că a cerut-o, 
cum nu-i adevărat că o asemenea faptă e justă, Nu poate 
fi just de a lăsa mina liberă asupra populaţiei întregi 
unor oameni, cărora religia (Talmudul) le ordonă de a 
uri şi înşela pe creştini. Invoit ma fost nimeni cu mo- 
durile de deslegare a chestiunii israelite. 


S'a zis că este francmason şi prin asta cosmopolit. 
De asta noi nu ştim dar posito că este: nu este adevărat 
că masonismul exclude naționalismul. Unii din cei mai 
influenţi oameni ai partidei roşii (care trece de emina- 
mente naționalistă) au fost şi sunt francmasoni. In 
Ungaria de ex. vom găsi un mare naţionalist în marele 
maistru al francmasonilor (D. Pulscky). Celelalte ni- 
micuri cîte se suţin despre viaţa sa ca om privat sunt mes- 
chine şi demne numai de cei ce le lăţesc. E acuzat că nu-şi 
vizitează prelegerile în curs de trei luni, cînd cei ce-l acuză 
nu le vizitează cu anii. Regulă este, că tot ce este permis 
generalităţii oamenilor din Rominia liberă, toate ce ei 
fac nepedepsiţi şi necontrolaţi, toate comise de (d. Maio- 
rescu) iau denumiri gigantice şi sunt taxate de crime. 

Cumcă în Rominia liberă există episcopi atei, care 
îşi ţin metrese, e un fapt ce nu uimeşte pe nimeni, dar că 
d. Maiorescu, în locul lipsei absolute de religie pozitivă, 
cearcă a pune principii filozofice morale pentru a aşeza 
stavilă unei necredinţe oarbe şi a imoralităţii născute din 
ea, asta este o crimă“. 

Scopul cărţii de faţă nu cere prelungirea studiului 
certei dintre tinerii de la România Jună; din ea reținem 
doar această atit de judicioasă şi de matură apărare a lui 

T. Maiorescu făcută de un tînăr de două zeci de ani M. 
Eminescu se identifică cu totul cu mișcarea critică por- 
nită la Iaşi, deși în structura lui sufletească, cum ne-o do- 
vedesc între altele Epigonii, exista un naționalism şi mai 
ales un retrospectivism ce nu se încadra în „marginile 
adevărului“. Incă de la această dată îl putem considera 
un „junimist“ cu toate nuanțele de ideologie ce se schi- 
țau de pe atunci; e un admirator lucid şi teoretic al lui 
T. Maiorescu, înainte ca acesta să-şi fi exprimat vre-o 
părere publică despre poeziile lui. 

1. Serbarea de la Putna.: prima scrisoare a lui M, Eminescu 
către T. Maiorescu. 


1. Nu urmărim serbarea de la Putna, asupra căreia e 
o literatură întreagă, de cît prin raportare la legăturile 
dintre T. Maiorescu şi M. Eminescu. Comitetul de la 
Viena (adică I. Slavici şi M. Eminescu) alege o comisie 
pentru examinarea cuvîntărilor compusă din T. Maio- 
rescu, I. Negruzzi, şi Vasile Pogor, ceeace atrage ata- 
curile multor ziare întru cît îi socoteau „cosmopoliți“1); 
acestui fapt se datoreşte poate înlocuirea lui I. Negruzzi 
prin V. Alecsandri, cu o autoritate necontestată de ni- 
meni. Alegerea cuvintării lui A. D. Xenopol avea să a- 
ducă alte învinuiri împotriva Junimii. Ea pricinui şi cea 
dintii scrisoare cunoscută a lui M. Eminescu către T. 
Maiorescu datată din Ipoteşti, 6 August 18712): 
„Comitetul serbării de la Putna a primit cuvintarea îm- 
preună cu opinia Dv. şi m'a însărcinat pe mine (unul din 





1) Ecourile din presă sunt adunate de I. E. Torouţiu, op. cit., 
IV. p. 283. 

2) I. Grămadă: Mihail Eminescu, Heidelberg, 1914, reprodus 
I. E. Torouţiu, op. cit, IV, p. 82. 

secretarii săi) a vă mulţumi în numele-i atit dv. cît şi d-lor 
Alecsandri şi Pogor pentru bunăvoința ce aţi desvoltat-o 
în această privinţă. Rămine acum ca să vă mai dau o 
singură explicare într'o circumstanţă, care se poate că 
cu drept cuvint să fi atins susceptibilitatea dv. aceia a- 
dică, cum că aţi fost „reduşi la rolul“ de a citi un singur 
operat. 

De nu mă înşel, se pare cum că nu v'ar fi supărat într'- 
atita împrejurarea, că vi s'a prezentat o singură cuvinta- 
re pe cit aceea cumcă Comitetul a anticipat opiniilor dv. 
Nu a fost însă Comitetul acela care a anticipat opinării 
dv. ci numai membrii aceia, care lucrase şi ei cuvintări 
şi care, cetind pe a d-lui Xenopol şi convingindu-se cum 
că într'adevăr ar fi cea mai bună din toate, şi-au retras 
din bunăvoie pe ale lor, nevoind a le expune la o com- 
parare, de care ei erau siguri, cum că ar eşi în defavoa- 
rea lor. 

Eu din parte-mi n'am putut de cit să aprob, că oa-. 
menii au avut pătrunderea de a distinge între rău şi bine, 
chiar dacă ar fi răul al lor şi binele al altora. In fine, 
scrisoarea mea nu are alt scop de cit scopul de clarifi- 
care, cum că Comitetului nu i-a venit în minte ca să an- 
ticipeze opinia dv., să aprobe sau să dezaprobe, ci cumcă 
cuvintările, cîte erau, au fost retrase prin libera voinţă 
a compuitorilor lor, o voinţă, pe care poate că şi dv.o 
veţi găsi din multe puncte de vedere lăudabilă. 


Alte cuvintări (din Bucureşti) au sosit după terminul 
scris — şi de aceea au fost retrimise autorilor lor. Pe 
deplin încrezut, cumcă dv. veţi binevoi a ţine cont de a- 
ceste împrejurări toate, rămin cu tot respectul, al 
dv. supus.“ 

1. Consacrarea lui M. Eminescu în Direcţia nouă. 


1. M. Eminescu publicase de un an Venere şi Ma- 
dona, (15 Aprilie 1870), cind apăru la 15 Mai 1871 me- 
morabilul articol al lui 'T. Maiorescu Direcţia nouă, prin 
care îi făcea recunoaşterea publică a talentului său. Pină 
la acea dată el mai tipărise în Convorbiri literare: 

Epigonii la 15 Aug. 1870. 

Făt-Frumos din lacrimă, poveste, 1 şi 15 Noem. 1870. 

Notiţă asupra întrunirii de la Putna (semnată E.) 15 
Sept. 1870. 

Mortua est, ı Martie 1871. 

Cu .alte cuvinte, în tot, trei poezii, pe temeiul cărora 
tinărul poet de două zeci şi doi de ani este pus, cu oare 
care forme, după V. Alecsandri, cu o activitate de peste 
trei zeci de ani. Aprecierile lui T. Maiorescu au fost pri- 
vite sub lumini diferite: contemporanii le au găsit prea 
favorabile, constituind un punct de minoră rezistenţă în 
atacurile aduse „direcției noui” şi Convorbirilor literare; 
judecindu-le după evoluția ulterioară a poetului şi si- 
tuaţia incomparabilă ce şi-a ciştigat-o pe urmă în cadrul 
literaturii noastre, urmaşilor li s'au părut insuficiente. 

Aşezate în timp (1872) şi raportate numai la cele trei 
poezii publicate (debuturile din Familia neputind fi luate 
în considerare), caracterizarea lui M. Eminescu constitue 
un act de perspicacitate şi îndrăzneală critică. Chiar dacă 
primele lui poezii au trezit în cercul Junimii entuziasmul 
descris de Iacob Negruzzi, singur T. Maiorescu poartă 
răspunderea şi meritul în faţa contemporanilor şi a pos- 
terităţii; numai el şi-a riscat reputaţia şi aducea cu 
dinsul autoritatea unei chezăşii certe. Entuziasmul lui V 
Pogor, de pildă, era un act individual, sentimental, pe 
cînd aprecierile cumpătate, rezervate ale lui T. Maiorescu 
echivalau prin girul lor un adevărat act de naştere lite- 
rară. Fie care din cele trei poezii este reprodusă aproape 
în întregime (numai două strofe din FEpigomu; din 
celelalte două revista reproduce mai mult de cît Criticele), 
cu puţine comentarii de amănunt printre care unul de 
totalitate: „Cu totul deosebit de felul său, om al timpului 
modern, deocamdată blazat în cuget, iubitor de antiteze 
cam exagerate, reflexiv mai peste marginile iertate, pină 
acum aşa de puţin format, în cit ne vine greu să-l cităm 
îndată după Alecsandri, dar, în fine, poet în toată poterea 
cuvîntului este d. Mihail Eminescu“. 


Deşi nu e plenară, apreciarea e de mare valoare; unele 
note sunt mai mult caracterizări de cit rezerve: entuzi- 
asmul poetului, de pildă, nu-i obligator, iar „blazarea“ 
nu e o insuficiență estetică; „reflexiv mai peste margini- 
le iertate“ e una din obiecțiile obişnuite ale arsenalului 
lui T. Maiorescu, a cărui estetică tindea să excludă ele- 
mentul „intelectual“ din poezie, de unde lupta împotriva 
„declamaţiilor politice“ şi tot ce constituia reflecția și 
cugetarea; antiteza romantică e, în adevăr, una din for- 
mele de expresie ale poeziei eminesciene, şi o vom găsi 

apoi în multe din poeziile viitoare ale poetului de la Inger 
şi Demon, Împărat şi proletar pînă la Scrisori şi la Lu- 
ceafărul; caracterizarea lui T. Maiorescu este deci în- 
dreptăţită, fără esenţiale repercusiuni estetice. Meritele 
ce i le recunosc sunt „farmecul limbagiului (semnul celor 
aleşi), o concepţie înaltă şi pe lingă aceste (lucru rar în- 
tre ai noştri) iubirea şi înţelegerea artei antice“, 

Concluzia, în ce priveşte arta clasică, T. Maiorescu 
şi-o scoate din două strofe din Venere şi Madona; poate 
că din puţin; acele strofe conţineau însă versuri ca: 


Ideal pierdut în noaptea unei lumi ce nu mai este, 
Lume ce gîndea în basme și vorbea în poezii. 


Venere, marmură caldă, ochi de piatră ce scînteie, 
Brał molatic ca gîndirea unui împărat poet, 
etc. etc. 
ce înseamnă, prin originalitatea expresiei, o adevărată 


revoluţie în istoria poeziei noastre. 


In ce priveşte Epigonii, cu o atit de sfruntată con- 
tradicţie faţă de poziţia critică a şcoalei noi, T. Maio- 
rescu se miilţumia să spună: „Epigonii“ cuprind o anti- 
teză foarte exagerată. Pentru a arăta micimea epigo- 
nilor, se înalţă peste măsură poeţi mai vechi şi lauda di- 
tirambică a lui Țichindeal d. e. şi a lui Heliade cu greu 
va putea încălzi cititorii mai critici de astăzi“. Venera şi 
Madona i se pare „stranie“ şi găseşte că cuprinde „o 
comparare confuză. Femeia a fost divinizată în Venera 
antică şi apoi (de Rafael) în Madonă. Tot aşa poetul 
asupra unei feţe „pală de o bolnavă beţie“ aruncă „vă- 
lul alb de poezie“ şi o divinizează. Insă Madona nu este 
o idealizare a Venerei, nici Venera antică o realitate bru- 
tă pe lingă Madona modernă şi strofa: 

O, cum Ralael creat-a 


prin care poetul rezumă incă odată compararea, nu o lă- 
mureşte mai bine, ci slăbeşte poezia prin repetiţie“. 

Obiecţia criticului că „Madona nu este o idealizare a 
Venerei, nici Venera antică o realitate brută pe lingă 
Madona modernă“ nu e cu totul îndreptăţită. Femeia a 
fost idealizată în dubla ei funcţiune, în funcțiunea fru- 
museţei ei fizice, de antichitate, prin creaţia Venerei; în 
funcțiunea frumuseţii spirituale, de moderni, prin creşti- 
nism, în creaţia Madonei. Nu poate fi vorba de o „idea- 
lizare a Venerei în Madonă“ — amindouă fiind idealizări 
ale femeei în dublul ei aspect. „Modelul“ cîntat de poet 
e văzut mai mult prin elementul ei de Madonă — de cit 
de Veneră — dar nici amănuntele transfigurării plastice 
nu lipsesc, aşa că poate fi raportat la amindouă „idealu- 
rile“ de femeie: Veneră şi Madonă. 

1. Contactul cu ceilalți junimişti: P. P. Carp. 2. Contactul 
cu T. Maiorescu; întîlnirea la Botoșani, 


I. Venit în ţară în vara anului 1871 în vederea pre- 
gătirii campaniei de presă în favoarea serbării de la Put- 
na (o scrisoare către T. Maiorescu e datată din Ipotești 
în 6 August 18711), nu e exclus că în acest răstimp sau 
după serbare, să fi venit la Iaşi, pentru a lua contact cu 
membrii Junimii, cu T. Maiorescu în deosebi, şi chiar 
cu şedinţele ei, deşi nu e probabil ca ele să fi început atit 
de devreme. Nici o dovadă scrisă nu avem însă în acea- 
stă privință, de cit doar tonul de relativă cunoştinţă în 
scrisul de mai tirziu. Sigur e că dintre Junimişti cuno- 
ştea pe Iacob Negruzzi, din cele două intilniri de la Vie- 
na în vara anului 1870 şi, după cum reiese dintr'o scri- 
soare către Negruzzi, pe P. P. Carp. „Am fost odată la 
d. Carp, îi scria el de la Viena la 16 Mai 1871. Impresia 
ce dumnealui a făcut-o asupra mea a fost foarte plăcută, 
deși după prima vedere n'am putut să-mi formez o opi- 
nie definitivă asupra d-sale. Atit e sigur că raţionează 
foarte original. O a doua oară nu l-am găsit acasă şi 


1) I. E. Torouţiu, op. cit, IV, p. 82. 


www.dacoromanica.ro 


142 E. LOVINESCU 


fiind că a plecat după aceia la Berlin, am rămas pe de- 
plin în nesigur, dacă şi cînd se va întoarce prin Viena“.1) 


2. In Iunie 1872, M. Eminescu se afla la Botoşani şi 
de data aceasta avem siguranţa că l-a cunoscut pe T. Ma- 
iorescu, chiar acolo. Aceasta o deducem dintro notă în 
Insemnări ?): „I. Scipione Bădescu, acum redactor la 
noul Curier (de Iaşi) tipărise în 300 exemplare un volu- 
maş de poezii proaste, cu pagina întii goală. Atunci se 
adresă lui Ivanovici, membru la „tabula regia“ (Curtea 
de Casaţie) din Pesta şi i le dedică; obținu print'asta cos- 
tul tiparului, dar pe o altă sută de exemplare le dedică pe 
întiia pagină lui Mocioni şi căpătă vreo 100 de fiorini, şi, 
în sfirşit, a treia sută Principelul Carol. „Ce, nu sunt 
poeziile mele?“ răspunde el, cind îi cere cineva soco- 
teala“. Cu adausul: povestit de M. Eminescu, Botoşani, 
28 Iunie 1872. E, posibil ca T. Maiorescu să se fi dus la 
Botoşani pentru vreun ptoces. 

In toamna aceluiaş an M. Eminescu se afla tot la Bo- 
toşam, după cum reiese dintr'o scrisoare a lui din Au- 
gust 1872, prin care îl ruga pe T. Maiorescu să-și acorde 
protecţia violonistului Toma Micheru, prietenul lui de 
la Viena — ţigan de origine — ce-şi propunea să dea un 
concert la Iaşi 3). Pe lingă oarecare consideraţii filozo- 
fice, scrisoarea are şi un ton de umor de buna calitate, 
neobişnuit în corespondenţa lui de obiceiu gravă, susţi- 
nută; „Cit despre latura materială, încheie el, — cea spi- 


1) I. E. Torouţiu, op. cit. I. p. 321. 

2) T. Maiorescu, Însemnări, I, p. 221. 

3) Scrisoarea se află în I. E. Torouţiu, op. cit, V. p. 117. In 
favoarea aceluiaș Toma Micher scria și I. Slavici lui I. Negruzzi 
la 25/2 Aprilie 1872. I. E. Torouţiu, op. cit., II, p. 189, 

noasă atit a întregului lucru cit şi a acestei scrisori ea 
îşi are două părți cam binişor deosebite, în privirea că- 
rora nu mă tem că protecţia dv. nu i-ar putea fi întrucit- 
va de folos. Aceste două părţi sunt: localul şi biletele. 
Localul va fi cred sala Conservatorului şi dacă cunoş- 
tinţile dv. cu personalul acestui Institut vor putea fi 
de folos, sper că veţi binevoi a le angaja în cazul de faţă. 
Cit despre bilete — cassa este numai o masă de lemn — 
foarte indiferentă şi adese foarte crudă în deşertăciunea 
sa — iar agentul ce le desface este simpatia semănată mai 
dinainte în iubitorii artelor. 

Să mă repet puţin. Nu vă rog pentru o protecţie ne- 
condiţionată, nu, va să zică pentru un om nedemn de 
ea. Cum am spus, veţi putea cerca pe cale privată de- 
monul care trăeşte în acest om, după părerea mea un de- 
mon viguros şi armonic mai cu seamă. Restul va fi o 
consecinţă, care poate chiar dv. vă va fi de nu uşor cel 
puţin nu ingrat de iîmplinit.:) 

Veţi găsi poate cum că această epistolă e cam lungă 
pentru o recomandare, dar veţi concede — şi o veţi cam 
trebui — cum că o asemenea epistolă rămine întotdeauna 
spinoasă, şi dacă n'o acopăr cu roze, atunci cel puţin cu 
vorbe: vorbele multe acopăr temerile multe, dintre care 
unele se ating chiar de lipsa de îndreptăţire, cu care vă 
adresez aceste şiruri încurcate“. E poate singura scri- 
soare a lui M. Eminescu plină de graţie stilistică 
şi umor. 


1) Se știe că în raportul prezentat Adunării deputaților la 10/ 
22 Martie 1877 de comitetul de acuzare a foștilor Miniștri dați în 
judecată, figura printre capetele de acuzare împotriva lui T. Ma- 
iorescu şi subvenţia acordată lui Toma Micher, pentru a-și con- 
tinua studiile muzicale la Berlin. 

1. Situaţia literară a lui M. Eminescu după apariţia artico- 
Jului Direcţia nouă. 2. M. Eminescu la lași: cele două ședințe la 
care participă. 3. 1. Negruzzi și trimiterea lui M. Eminescu la 
Berlin. 4. Şedinţa dela 22 Septembrie 1872. 


1. Deşi avem siguranţa că-l cunoaştea de mai înainte 
personal pe T. Maiorescu, abia în Septembrie 1872 îl gä- 
sim la Iaşi, în sînul Junimii. Pină la acea epocă el publi- 
case în Convorbiri literare: Venere şi Madona, la 15 
Aprilie 1870, — Epigonii la 15 August 1870, — Mortua 
est, la 1 Martie 1871, — Înger și demon, la 15 Iunie 1871, 
— Noaptea, la 15 Iunie 1871, în tot cinci poezii, fără a 
mai pomeni de basmul Făt-Frumos din tei (1 şi 15 Noem- 
brie 1870) şi notiţa asupra serbării de la Putna (15 Sept. 
1870...) Articolul lui T. Maiorescu „Direcția nouă” a- 
păruse încă de la 15 Mai 1871, aşa că poetul intrase în 
discuţia publică prin importanţa ce i-o dase criticul. In 
lupta lui împotriva Convorbirilor, B. P. Hasdeu se şi fo- 
losi de poezia Noaptea, ultima. Incă dela 9 Iunie 1871, el 
înființase în Columna lui Traian, — rubrica cu titlul Va- 
rietăfi, cu un capitol Poezia Maiorescu, unde da „mustre“ 
din poeziile lui „Bodnărescu, Eminescu, Pogor, Iacob 

Negruzzi, Matilda Kugler“; în numărul din 28 Iunie 
1871, reproduce cu sublinieri critice poezia Noaptea, în 
numerele următoare atacurile impotriva poeţilor dela. 
Convorbiri continuau. Eminescu nu era uitat. 


2. Cel dintii contact personal cu Junimea îl găsim au- 
tentificat în procesul verbal al şedinţei I dela 1 Septem- 
brie, cu care se incepe sesiunea anului 1872—73: 

„La Maiorescu, — Prezenţi: Maiorescu, Pogor, I. 
Negruzzi, L. Negruzzi, N. Ganea, M. Pompiliu, Emi- 
nescu, — D. Eminescu citeşte fragmente din Diorama, 
şi anume Egipetul, şi inceputul Evului de mijloc. Apoi 
citeşte novela sa Sărmanul Dionisie. Asupra acesteia D. 
Pogor şi Maiorescu observă că sfirşitul şi modul desle- 
gării nu corespunde cu caracterul intregei scrieri. Se pri- 
meşte pentru a se tipări. 

A. D. Xenopol. 
şi peste o săptămină: 


Sedința II, 7 Septembrie 


(la Pogor) 

Prezenţi: Pogor, Maiorescu, I. Negruzzi, N. Ganea, 
Eminescu, Tassu. 

D. Eminescu citeşte două poezii: Inger şi Demon 
şi Floarea albastră, care ambele se primesc. 

După ce se discută asupra chestiunii Evreilor, şe- 
dinţa se ridică. 

A. D. Xenopol. 


N. Pentru şedinţa viitoare se va lua în vedere: 
1) Subvenţia încă pe două luni pentru Slavici (20 
galb.) pentru a-şi putea depune examenul. 


10 

2) Subvenţie de acordat lui Eminescu. 

3) Trecerea creanţei Junimii (prin d. Pogor) de la 
Bălăsanu asupra Societății Naţionale.“ 

Atit! Numai la două şedinţe. E, de regretat că nu 
ne-a rămas nici un document scris asupra impresiei pro- 
duse de apariţia lui M. Eminescu şi de lecturile lui în 
sinul Junimii. Impresiile lui G. Panu sunt posterioare!). 


3. Trimiterea lui M. Eminescu la studii la Berlin con- 
stituia un fel de tradiţie pentru Junimea; îl precedaseră 
A. D. Xenopol şi I. Slavici. Iată pentru ce nu înţelegem 
adausul lui Iacob Negruzzi 2): „Pe lingă scopul de a 
face din Eminescu un doctor în filozofie, poate că şi do- 
rinţa ce aveau cîțiva dintre noi mai iniţiaţi în tainele vie- 
ţii sale private de a-l despărţi de Veronica, a fost una din 
cauzele pentru care societatea se hotări să trimită pe E- 
minescu cu contribuţia membrilor ei la Berlin pentru ca 
să urmeze studiile sale universitare“. Negruzzi scrie 
aceste rînduri cu impresii ulterioare. Pe Veronica Micle 
a cunoscut-o, probabil, la Viena, — legătură platonică, 
după cum pare a fi rămas multă vreme. Doi ani după 
aceia, adică după întoarcerea de la Berlin, ei erau încă 
în raporturi oficioase. Intr'o scrisoare din 8 Noembrie 
1874 îi confirmă acceptarea invitaţiei de a veni la o se- 
rată literară a ei. Din faptul că-i spune: „Nu merit lau- 
dele aduse pentru poezia Epigonii. E, o concepţie pe care 


1) I. Slavici îi scria lui I, Negruzzi din Viena la 28/16 Sept. 
1872 „Eminescu se află la Iași. Foarte bine, Are el să și rămână 
în lași ? Ar fi foarte bine, fiindcă el are lipsă de o societate rès- 
pectată de către el. Altfel „mortua est”. I. E. Torouţiu, op. cit. 
II. p. 97. 

2) I. Negruzzi, op. cit., p. 277. 

o făurisem încă la Viena, într'un elan de patriotism“.1) 
Deducem că în patru ani (Epigonii au apărut la 15 Au- 
gust 1870) M. Eminescu şi Veronica Micle n'au avut 
poate ocazia să se vadă sau să-şi scrie. Opreliştea juni- 
mistă în legăturile celor doi poeţi avea să se producă mai 
tirziu. Exprimăm totuşi şi altă ipoteză; e cu putință ca 
scrisoarea să fi avut un caracter oficial, urmind a fi ci- 
tită de soţ şi a preceda o prezentare acasă la Veronica. 

Trimiterea lui M. Eminescu la studii la Berlin se 
poate, aşa dar, pune numai pe seama interesului cultural. 
Ea s'a decis în memorabila: 

Şedinţă din 22 Sept. 
(la Pogor) 

Prezenţi: Rosetti, Pogor, Negruzzi, Maiorescu, Tas- 
su, Castano, Panu, Pompiliu, Buicliu, Melik, Culiano, 
Xenopol, Virgolici. 

Se decide a se mai da lui Slavici suma de 20 galbeni. 
Se decide ca să se dea lui M. Eminescu subvenţia acor- 
dată pină acum lui Slavici pentru studii la Viena. 

Contribuțiile declarate sunt: Pogor, 1 galb. pe lună, 
Maiorescu 1 galb., Rosetti 1 galb., Culiano 1 galb. pe 
2 luni, pe urmă cîte 1/2 galb. Melik idem, Ciurea 1/2 galb., 
Negruzzi 1 galb., Virgolici 1/2 galb., N. Gane 1 galb., 
Xenopol 1/2 galb., Paicu 1/2 galb., Neiu 1/2 galb. Ciuper- 
cescu 1/2 galb. (Carp 1 galb.) 

Incă în laşi poate, M. Eminescu nu a luat totuş parte 
la şedinţă, din motive lesne de înţeles. Prin Noembrie 
1872 îl şi găsim la Berlin. 


1) I. E. Torouţiu, op. cit, IV—p. 127. 

1. G. Panu și lectura Sărmanului Dionis. 2. Realitatea. 3. In- 
«compatibilitatea de caracter dintre M. Eminescu și G. Panu. 


1. Dovada făcută cu ocazia lui V. Alecsandri o vom 
face cu aceiaş evidență şi pentru M. Eminescu, în preci- 
zarea caracterului de veridicitate, în ce-l priveşte, a 
Amintirilor de la Junimea ale lui G. Panu. La V. 
Alecsandri era vorba de lectura Dumbrăvu roşii, la M. 
Eminescu e vorba de lectura Sărmanului Dionis, asupra 
căreia se opreşte într'un capitol. Dacă n'ar fi de şapte 
pagini lam reproduce în întregime atit e de semnificativ 
pentru natura Amintirilor. Il dăm în extrase. — Şedinţa 
are loc la V. Pogor, care îi întimpina pe cei ce veneau: 
— Astă seară avem lectură, Eminescu citeşte o nuvelă, 
Maiorescu care a citit-o spune că-i o capodoperă. Emi- 
nescu răsturnat întrun fotoliu şedea plictisit şi indife- 
rent la ce se petrecea în juru-i. D. Maiorescu soseşte: — 
Ei,  Eminescule, zice d. Iacob Negruzzi, haide vino şi 
începe. Eminescu îşi trage un scaun lingă masă, scoase 
manuscrisul din buzunar şi începe a citi“. Urmează pri- 
-mele fraze din Sărmanul Dionis; la ascultarea lor „cei 
-opt“ care nu înțelegeau nici odată nimic, deveniră „trei- 

zeci“, „neştiind ce este aceasta şi unde ape să ajungă“. 
Cind, mai tîrziu sityaţia reală a lui Dionis începu să se 
mai precizeze, prin amănunte biografice, „cei treizeci de- 
veniră iarăşi opt, dezarmind, chiar d. Nicu Gane, prezi- 
dentul, îşi mai descgeţi sppincenile. Povestirea încilcin- 
du-se din nou în neguţi filozofice, „cei opt care deveniră 
trei zeci şi cinci, începuţă a ide cu indulgență“ „d. Ia- 
cob Negruzzi, care de obicei, deşi cu zimbetul pe buze, 
aproba teoșiile lui Eminescu, începu a tuşi tare şi repetat, 
făcînd din ochi şi din mini semne despeţate că nu mai 
este chip de înțeles ceva şi aplecîndu-se spre Xenopol, 
care era lingă d-sa gise: 

— Ce fac cu cititorii Çonvorbirilor cînd voi publica 
nuvela aceasta? Au să-mi întoarcă toți înapoi prevista. 
Eminescu însă, senin, foarte senin, îşi continua lectura“. 

Cind Dionis deveni călugărul Dan, trăind în Iașii lur 
Alexandru cel bun, „noi cei trei Romini, adică Tassu, 
Lambprior şi cu mine, ne-am deschis bine urechile să ve- 
dem cum Eminescu avea să descrie casele, costumele, 
etc., din timpul lui Alexandru cel bun. „Casele se pre- 
zentau cu rindul de sus mai larg de cît rîndul de jos „aşa 
in cit jumătatea catului de sus se păzima pe stilpi de 
lemn, şi numai jumătate pe cea de jos“. — Apoi stai că 
nu-i aşa, întrepupse Lambţior, dumneata descţii un oţaş 
turcesc, arhitectura din veacul trecut; sub Alexandru cel 
bun, Rominii nici nu veniseră încă în contact cu Turcii. 

Eminescu dădu din umeţi şi-şi continuă citirea. Ce-i 
păsa lui de adevăruţile istopice! Nici odată el nu s'a in- 
teresat de aceasta, totdeauna el a avut credința că ome- 
nirea şi Rominii au trăit aşa, după cum el şi-i-a închipuit, 
iar nu după cum au trăit în gealitate. Mintea lui Emi- 
nescu a fost incapabilă de a înțelege vreodată un adevăr 

care nu ar fi intrat în sistemul credințelor sale, care nu 
i-ar fi gidilat o manie a lui, fie filozofică, fie istorică“. 

După multe incidente de lectură, G. Panu încheie 
astfel: 


„Citirea durase lung timp. A trebuit să luăm ceaiul 
pe la douăsprezece jumătate. Nu-mi aduc bine aminte 
de critica d-lui Maiorescu, asupra nuvelei, dar ştiu că a 
făcut o critică. Cit despre ceialți, era unanim admis că, 
aparte teoria metempsicozei, nuvela era de o extrava- 
ganţă neiertată. 

D. Iacob Negruzzi repeta necontenit: 

— Ce au să zică cititorii Convorbirilor? 

Asta nu l-a împedicat însă să ia din minile lui Emi- 
nescu manuscriptul şi să-l pună în buzunar. Eminescu nu 
a discutat cu noi; rămăsese istovit după citire; se vedea. 
că citind nuvela, trăise viaţa sărmanului Dionis şi avea 
aerul că chiar la Junimea nu era în elementul lui, părin- 
du-i rău că nu s'a născut aievea, în timpul bătrinului 
Alexandru cel bun. Ne-am despărţit tirziu. Grupuri, gru- 
puri am continuat discuţia asupra Sărmanului Dionis. 
Eminescu s'a separat de vreme de noi, ducindu-se sin- 
gur“. 


2. Iată, aşa dar, şedinţa lecturii Sărmanului Dionis, 
zugrăvită atit de viu şi de circumstanțiat de G. Panu în 
Amintirile lui. 


Deschidem acum procesele verbale ale Junimii pe 
anul 1872—73 care, miraculos, s'au păstrat în redacţia 
şi în hirtiile rămase dela A. D. Xenopol, unde găsim:1) 


1) I. E. Torouţiu, op. cit., IV. p. 457, 

Şedinţa I — 1 Septembrie 
(la Maiorescu) 

Prezenţi: Maiorescu, Pogor, I. Negruzzi, L. Ne- 
gruzzi, N. Ganea, M. Pompiliu, Eminescu. 

M. Eminescu citeşte fragmente din Diorama şi a- 
nume Egipetul şi începutul Evului de mijloc. Apoi citeşte 
nuvela sa Sărmanul Dionisie. Asupra acestei nuvele D. 
Pogor şi Maiorescu observă că sfirşitul şi modul desle- 
gării nu corespunde cu caracterul întregei scrieri. Se pri- 
meşte pentru a se tipări. A. D. Xenopol“. 

Cu această simplă însemnare rămasă întimplător pos- 
terităţii întreg capitolul lui G. Panu asupra lecturii lui 
M. Eminescu se prăbuşeşte, de oarece vedem că autorul 
Amintirilor nici wa asistat la lectură. Totul nu e de cît 
o invenţie fantezistă. Sedinţa a avut loc la T. Maiorescu 
şi nu la V. Pogor, tot începutul nu e decit o „mise en 
scene“, „cei opt care nu înțelegeau nimic“ şi se transfor- 
mau la anumite pasagii în trei zeci sau chiar trei zeci şi 
cinci nu puteau avea această elasticitate, — de oarece în- 
treaga asistenţă se rezuma la opt persoane, iar din cei ce 
nu înțelegeau nimic nu se afla de cit N. Gane supranumit 
şi Drăgănescu; „cei trei Romini“ (Tassu, Lambrior şi G. 
Panu), despre care pomeneşte nu erau de faţă, toate a- 
postrofele lui V. Pogor, nedumeririle şi întreruperile as- 
cultătorilor, „Mirmilik“ care uită să-şi smulgă musteaţa, 
tusa „caracudei“ — sunt invenţii; nici Melik nici „cara- 
cuda“ nu erau prezenţi. Se pune iarăşi întrebarea ce va- 
oare istorică au Amintirile lui G. Panu? Răspundem, ca 
şi în cazul lui V. Alecsandri, aproape nici o valoare ca 
document istoric şi o precisă valoare ca document psiho- 
logic şi ca evocare de atmosferă. Scena lecturii nu e re- 
produsă în amănuntele ei reale ci cele ideale, e recon- 

struită din imaginaţie cu elemente verosimile şi chiar a- 
devărate, ţinind seama de psihologia cunoscută a parti- 
cipanţilor. 

Fără ca G. Panu să fi fost de faţă şi chiar cei mai 
mulţi din cei indicaţi ca prezenţi, scena e posibilă şi pro- 
babilă; fie care e văzut cu rolul şi în reacţiunea lui fi- 
rească. Puteau să nu asiste „cei trei Romini“ ori cei „opt“ 
care deveneau „treizeci“ la anumite momente, ori cara- 
cuda, ei se manifestau aşa cum trebuia la. ascultarea unui 
text atit de dificil cum e Sărmanul Dionis. N. Gane e în 
rolul lui „de a nu înţelege nimic“, V. Pogor de a se 
strimba împotriva obscurităţilor nemţeşti. I. Negruzzi 
de a se întreba „ce vor zice cititorii Convorbirilor“, gră- 
bindu-se totuşi să ia manuscrisul. Toate obiecțiile aduse 
Sărmanului Dionis în şedinţă sunt de fapt propriile o- 
biecţii ale lui G. Panu, obiecţii de cap logic, pozitivist; tot 
aşa şi cu observaţia asupra arhitecturii turceşti introduse 
în Iașii lui Alexandru cel bun, inainte ca Moldova să fi 
avut vreun contact cu Turcii. Atitudinea nepăsătoare a 
lui M. Eminescu în faţa observaţiei e plauzibilă, intru- 
cit se încadrează în psihologia: cunoscută a poetului. Din 
prelungita lui convieţuire cu şedinţele Junimii, G. Panu 
i-a creat atmosfera, fără să-şi dea cea mai mică osteneală 
ca să respecte adevărul material, istoric; nu putea: pre- 
vedea că se va publica vreodată o parte din procesele ver- 
bale scăpate uitării veșnice. 


3. E de la sine înţeles că oamenii pe care 
îi evocă sunt trecuţi prin propriul temperament, prin 
simpatiile şi antipatiile lui. Nimic nu-l apropia sufle- 
teşte pe G. Panu de M. Eminescu; tot ce spune el de ma- 
rele poet pleacă deci de la această respingere organică. 

G. Panu a fost, desigur, un om inteligent, isteţ, spon- 
tan, cu o cultură istorică mai mult improvizată; a de- 
butat cu o serie de articole impotriva lui Hasdeu şi a 
scoalei bucureştene, pline de bun simţ şi de spirit po- 
lemic; cu mai puţină prolixitate şi cu mai mult talent li- 
terar şi mai ales continuitate în lucru ar fi insemnat ceva 
în direcţia studiilor istorice; a deviat repede spre adevă- 
rata lui vocaţie, a agitaţiei politice. Structura lui sufle- 
tească era liberală democratică, radicală chiar; la bătri- 
neţe a lunecat spre alte compromisuri, ce nu interesează 
aici, întrucît au fost dictate de acea omnia pro pecunia, cu 
care l-a înfierat definitiv T. Maiorescu... Sceptic, vol- 
“airian, dialectic, „zeflemist“, liber cugetător şi incă din 
tinereţe „pozitivist“ de ai lui Auguste Comte, el nu a- 
yea puncte de atingere cu M. Eminescu; adevărat simţ 
estetic pare să nu fi avut, neințelegind frumosul de cit 
prin expresia logică şi considerind de pildă „Mortua est” 
şi Epigonii numai sub raportul adevărului şi nu al senti- 
mentului şi expresiei. Cum îl putea vedea deci pe Emi- 
nescu altfel de cit cum l’a văzut şi cum, privit dintr'un 
punct de vedere raţionalist, şi era? Un Eminescu incapabil 
„de a înţelege vreodată un adevăr care nu ar fi intrat în 
sistemul credințelor sale, care i-ar fi gidilat o manie a 
lui fie filozofică, fie istorică“. M. Eminescu era, negreşit, 
un om serios, grav, un cap sistematic, doctrinar, cu un 
fanatism ce-i împingea idiosincrasiile pină la cele mai 
uluitoare concluzii, un tacitura orgolios, cu rare isbuc- 
niri de violenţă, ce nu admitea replica şi mai ales spi- 
ritul, gluma, ironiaj el era deci la antipodul lui G. Panu. 
Eminescu, mărturiseşte cu sinceritate G. Panu, mergea 
rar în tovărăşia noastră, mai ales tovărăşia mea nu-i 
plăcea, din cauza spiritului meu zeflemist. Eminescu 

era şi el în momentele lui bune vorbăreţ şi glumeţ, deşi în- 
totdeauna cu o umbră de melancolie, însă nu admitea, 
gluma asupra credințelor şi convingerilor sale. Şi fiindcă- 
tocmai acele credinţe şi convingeri puneau în mişcare 
vervă mea, de aceea mă evita cu toate că reciproc ne 
stimain. .. Eminescu trata cu asprime, iar cuvintul de 
proşti şi ignoranți era la fiecare pas pe buzele sale. Toată 
lumea îl menaja. Nu ştiu, dar parcă era o presimţire în 
noi toţi că o mare nenorocire era să i se întimple“.!) 
Din aceste motive pune G. Panu în gura lui M. Emi- 
nescu aprecieri grele faţă de alți membrii ai Junimii. 
Cind, de pildă, în lipsa lui T. Maiorescu, V. Pogor şi 
Iacob Negruzzi aflaţi la București, se propuse ca şedinţa. 
să se ţină la N. Gane. „Credeam, strigă Eminescu, că am 
scoborit ultima treaptă cînd ne-am adunat la Negruzzi. 
Iată că din cauza mizerabilei politice suntem nevoiţi ca 
să ajungein la Nicu, mine, poimine, poate vom fi obligaţi 
să ne adunăm la Burlă sau la Gheorghiu“.2) E drept că 
memorialistul pune aceste vorbe în gura lui Eminescu în 
1873, pe cind poetul se afla la Berlin, iarăşi adevăr psi- 
hologic şi nu istoric. În puţine cuvinte, raporturile lui 
G. Panu cu M. Eminescu, le defineşte el însuşi astfel: 
„N'am dus nici odată casă bună, eu totdeauna îl consi- 
deram mentaliceşte un sdruncinat de geniu — dacă voiţi 
— el simţia oarecare antipatie pentru felul meu de a 
gindi şi de a mă exprima“.3) 


1) G. Panu, op,, cit, I, p. 52, 
2) G. Panu, op. cit., p. 129, 
3) G. Panu, op, cit., I, p, 332. 

1. M. Eminescu la Berlin: Schimbul de scrisori între T. Ma- 
iorescu și M, Eminescu în jurul doctoratului și al catedrei uni- 
versitare de la Iași. 2. M, Eminescu spre ară. 


1. În epoca şederii lui M. Eminescu la Berlin (Noem- 
brie 1872. Sept. 1874) se întimplă epizodul încercării lui 
T. Maiorescu de a face dintr'insul un profesor universi- 
tar, prea cunoscut -prin publicarea scrisorilor amindo- 
rora 1); nu-l puteam totuşi ocoli întru atit e de esențial 
pentru natura raporturilor dintre poet şi critic şi a lumi- 
nii ce aruncă asupra psihologiei poetului. 


Generalul Chr. Tell dindu-şi demisia la 10 Ian. 1872: 
„Cică eu o să fiu succesorul lui“ — nota T. Maiorescu 
în Însemnările zilnice 2). Tot în Ianuarie se produse in- 
tervenţia lui pe lingă M. Eminescu ce se afla la Berlin 
de 14 luni de a zori cu studiile în vederea doctoratului 
şi a eventualităţii numirii la fosta lui catedră de filozo- 
fie de la Iaşi. Faptul arată gradul lui de solicitudine 
faţă de poet. Situaţia e rară; un viitor ministru, un mi- 


1) Adunate în I. E. Torouţiu, op. cit., IV. p. 99. etc, 
2) T., Maiorescu, Insemnări zilnice, I, p. 212. 

nistru care solicită pe cine ar trebui să-l solicite pe din- 
sul. Cazul e atit de singular şi psihologia poetului atit 
de specială în cît merită să fie analizate. 


In scrisoarea de la 17 lan. 1874 T. Maiorescu îl in- 
treabă asupra situaţiei doctoratului „nimica toată“ (el îl 
trecuse în opt luni la Giessen); dacă cei din Berlin ţin 
la „trieniul“ lor, îl îndemna să se ducă la o Universitate 
mai mică, îi anunţă apropierea intrării în guvern a u- 
nuia din cei de la Junimea. „In acest caz am dori să-ţi 
propunem dumitale catedra de filozofie la Universita- 
tea din Iaşi, căci după cit te cunosc — gimnaziul nu este 
pentru d-ta“. Şi pe urmă, acest final din care se vede nu 
numai delicateţa criticului, dar şi o înţelegere desăvirşită 
a caracterului poetului: „Te rog să nu vezi în această în- 
trebare mai mult de cît cuprinde în privinţa realizării 
practice. Sigur nu este încă nimic, deşi este foarte cu 
putinţă. In orice caz, te rog să vezi şi în această intre- 
bare un semn de atenţie şi considerare, ce o avem toți cei 
din cercul nostru pentru d-ta; asemenea cuvinte ar fi de 
prisos pentru alţii, căci ei ar simţi de la sine ceeace se cu- 
prinde în ele; dar pesimiştii de felul d-tale trebue, poate, 
să fie din cînd în cind deşteptaţi din visul concentrat aF 
microcosmului lor interior şi îndreptaţi în atenţia lor 
spre legăturile intime, ce-i uneşte cu noile încercări de 
viaţă în patria comună“, 

M. Eminescu îi răspunde la 5 Februarie 1874. Pro- 
punerea i se pare măgulitoare: „după conştiinţa mea ea 
devine totuşi prea de vreme!“ S'ar mulţumi cu mai pu- 
țin — „O docenţă liberă deci privată, relativă la prele- 
gerile asupra unui teren absolut mărginit din filozofie, 
de pildă, specială din aceea a lui Kant sau Schopenhauer, 
aşa cum e expusă în scrierile lor respective, aşi fi in- 

drăsnit s'o iau asupra mea, din cauză că nu te prea poți 
abate de la text, şi depinde mai mult de redarea exactă 
Şi clară a celor ştiute, de cît de elaborarea întinsă a numite- 
lor sisteme. Dar spre a reda filozofia schopenhaue- 
riană în aşa fel în cit ea să formeze un curs complect, 
după cum prescrie însuşi autorul, se cer cunoştinţe, care 
mi-ar impune o pregătire specială, anume cunoştinţi de 
ştiinţă naturală şi antropologie“. Din înalte scrupule de: 
conştiinţă ştiinţifică dar mai ales din implacabilul destin 
al caracterului său nehotărit, neîncrezător, cu simţul ob- 
scur, profund al inconformismului ce nu-l sorocia carie- 
relor strălucite, ci numai locurilor de umbră, unde per- 
sonalitatea lui se putea desvolta fără constrîngeri, Emi- 
nescu vedea complicat, absolut şi nu relativ. Ii trebuiau 
studii de ştiinţă naturală şi antropologie, îşi descoperea 
lacune în cunoaşterea lui Kant şi Schopenhauer. „Nicio- 
dată nu m'am gindit la posibilitatea unei eventuale nu- 
miri ca profesor al acestei ştiinţe şi deci nam început 
aşa cum ar fi trebuit să înceapă un viitor profesor, ci am 
atacat lucrurile mai ales în acel punct, unde după cu- 
prins sistemul mi se părea prea puţin prelucrat“. Ii mai 
trebuia filozofia dreptului de stat şi a istoriei... un se- 
mestru pentru studiul anatomiei şi al fiziologiei. Şi, cul- 
mea paradoxului, iată-l pe T. Maiorescu combătut cu 
propriile lui teorii: „Directiva noastră (adică Junimea) 
se caracterizează doar printr'o conştiinciozitate, pentru 
care nu sunt suficiente numai condiţiile exterioare ale 
lucrurilor ce vrei să le reprezinţi.“ Cu alte cuvinte: însuşi 
T. Maiorescu nu-i putea cere să aspire la o catedră cit 
timp el nu se simţia destul de pregătit. „Un titlu de doc- 
tor mar aranja cu lumea şi cu legile ei de ordine, nu 
însă cu mine însumi. Tocmai această împrejurare con- 

cretă mi-a, expus clar seriozitatea, sarcinii mele, iar mo- 
tivul foloaselor ce mi s'ar oferi pe această cale, nu poate 
birui gîndul datoriei“. Numai un M. Eminescu putea 
scrie o astfel de scrisoare. In loc de doctorat şi de ca- 
tedră, el ar voi să mai rămînă încă un an la Berlin: „De 
aceea aş cere timp — cit? — depinde iar de împrejurările 
mele. Şi acum iată-mă ajuns la acele împrejurări, care 
nu-s mai puţin de cît de invidiat, adică — nemulțumit 
cu ele nu-s de loc, dar îmi impun multe lipsuri — şi aş 
putea să devin nemulţumit. De acasă am puţin de aş- 
teptat, atît cal şi nimic şi dv. ştiţi: primum vivere, deinde 
philosophari. Din acest punct de vedere şi nu din imbold 
propriu, ar fi trebuit să-mi iau doctoratul, în cursul a- 
cestui semestru, sau la începutul celuilalt, pentru ca să 
pot căpăta vreun locşor — panem ei circenses — la Stat. 
Mi s'a, oferit o ocazie însă, să pot urma liber cel puţin 
incă un an studiile mele, prin faptul că sunt legat, de 
sigur întrun chip foarte indirect, de o dependenţă a Mi- 
nisterului afacerilor noastre externe. Şi, dacă într'adevăr 
conducerea şcoalei noastre va fi încredinţată vreunui 
membru al direcţiei critice, atunci aş ruga de o camdată 
pentru un astfel de ajutor — care mi-ar reda timp şi ră- 
gaz, pe care nu le-am avut sub actualul titular 
biurocratic“. 

Catedră? Nu intra în ambițiile lui... ci un „locşor“, 
„panem et circenses“ la stat mai tirziu, deocamdată un 
„ajutor“, de oarece înlocuirea lui Th. Rosetti, ca agent 
diplomatic, prin N. Kreţulescu, îi sdruncinase bugetul, 
aflat, de altfel, totdeauna în pană. Pe lingă subvenţia 
„junimistă“ de la Iaşi, M. Eminescu avusese norocul de 
-a fi numit la agenţie de junimistul Th. Rosetti cu o lea- 
fă de 16 napoleoni pe lună; urmaşul lui Th. Rosetti, N. 

Kreţulescu i-a redus-o însă la 30 de taleri. Tot ce rivnea 
era deci o restabilire a finanţelor lui.) 

T. Maiorescu nu-i dă răgaz, precizindu-i intenţiile; 
n'avem scrisoarea lui dar răspunsul poetului din aceeaşi 
lună (25 Febr. 1874) nu ne lasă îndoială. M. Eminescu e 
în panică: „Pentru doctorat se cer trei materii — pentru 
două ar trebui deci să mă prepar...“ Inaintea plecării 
lui Th. Rosetti îşi fixase un termen de 5—6 luni, pe 
care-l părăsise: „lectura mea actuală ar putea da dovada 
cea mai bună cit de departe poate fi un om de gindul 
condiţiilor academice ale unui post de profesor“. Işi 
spunea deci: „Cu cit mai tirziu cu atit mai bine“. Pro- 
punerea lui 'T. Maiorescu i-a căzut „ca un fulger din 
senin“. Intrebarea lui asupra timpului cit i-ar trebui ca 
să-şi ia diploma, el ii răspunde printr'o extravaganţă: 
„Mă întrebaţi cît timp şi ce mijloace îmi trebuesc. In- 
torc mai de grabă întrebarea şi spun: cit timp şi ce mij- 
loace mi s'ar putea pune la dispoziţie?“ 

E, neindoios că poetul mare de gind să-şi ia diploma, 
nu e făcut pentru cariere academice, şi o confirmă 
singur prin această definitivă recunoaştere de sine: „cind 
e vorba să spun ceva (da ori ba) atunci nu spun de obi- 
ceiu nimic şi adevărata mea fire primordială se arată 
fără şovăire: — devin ticăit“. 

Deşi nu încă Ministru, T. Maiorescu nu-i dădu ră- 
gaz; voia, cu orice preţ să-l vadă doctor şi profesor. 
Scrisoarea lui ne lipseşte, avem numai răspunsul lui M. 
Eminescu de la 26 Martie 1874, şi mai paradoxal de cit 
cele precedente. Poetului, căruia un simplu doctorat 


1) Scrisoarea lui către taică-su. I. E. Torouţiu, op. cit., IV. p- 
119 și nota 42, p. 288. 

(cine ma trecut pe acolo?) i se părea o problemă nespus 
„le complicată, i-ar fi convenit să facă el un curs, să 
obțină o „docenţă“ (erau pe atunci docenţe?). Deşi fără 
interes real pentru valoarea lui, chestiunea examenelor lui 
M. Eminescu e una din problemele, căreia eminescologii 
nu i-au dat încă o deslegare pină acum. După acte, e 
dovedit doar atit că a absolvit două clase gimnaziale la 
“Cernăuţi, şi probabil a treia la Sibiu. Cum de a ajuns cu 
aceste trei clase să se înscrie ca student regulat al Uni- 
versităţii din Berlin nu se poate şti. Se pare că la Blaj 
(1866) încercase să treacă clasa a patra şi a cincea deo- 
«dată, dar că nu fusese primit sau căzuse la limba greacă, 
după informaţii contemporane. La Viena nu se prezenta- 
se cu nici un certificat şi urmase la Universitate ca, sim- 
plu auditor, la Berlin se îinscrisese, totuşi, la 12 Dec. 
1872 pe baza unui certificat de absolvire eliberat de gim- 
naziul din Botoşani — ce nu se mai găseşte în arhiva 
Universităţii. La Viena, Eminescu afirma la Facultate 
-că ar fi urmat într'un institut particular din Bucureşti, 
ceeace nu era cazul; unii susţin că i s'ar fi dat un atestat 
de curs secundar de Silvestru Morariu, membru în Con- 
sistoriul din Cernăuţi; G. Călinescu bănueşte !) că ar fi 
-dat, ca pregătit în particular, la Botoşani în toamnele 1870, 
71, 72 examenele de clasa III (?) IV, V, VI, VII. In 
cazul acesta ar fi trebuit să se găsească actele în arhiva 
şcoalei; s'ar putea deasemenea presupune că prezenţa lui 
T. Maiorescu la Botoşani la 28 Iunie 1872 (cînd s'a în- 
tilnit cu M. Eminescu) nu era poate străină de regle- 
mentarea situaţiei şcolare a poetului. Linia influenţei lui 
T. Maiorescu asupra vieţii lui M. Eminescu ar fi avut, 


1) G. Călinescu, Viaţa lui Mihai Eminescu, p. 239. 

aşa dar, următoarele puncte: publicarea poeziilor în Con- 
vorbiri literare, proclamarea lui ca al doilea poet al ță- 
rii din Direcția Nouă (1872), clarificarea situaţiei lui 
şcolare (Iunie 1872), subvenţia acordată de Junimea pen- 
tru studii la Berlin (Sept. 1872), demersurile atit de in- 
sistente pe lingă dinsul de a-i face o carieră Universi- 
tară (începutul anului 1874). 

Cu toată hărnicia şi multilaterala lui cultură, M. E- 
minescu a fugit totdeauna de examene şi, în afară de 
cele două clase gimnaziale, nu se mai găsesc în dosa- 
rul lui alte certificate. Cazul de la Berlin poate fi expli- 
cat şi prin această fobie inconformistă. Pentru a reveni 
la scrisoarea din 28 Martie 1874, îl vedem dispus să-şi 
amine doctoratul dar să ia o suplinire la Universitatea 
din Iaşi. „Luna April, scrie el, mi-ar servi numai pen- 
tru expunerea unei scheme a prelegerilor şi complecta- 
rea lor cu un cuprins cel puţin general, ceia ce e absolut 
necesar faţă de intinderea şi fineţa obiectului de tratat. 
Afară de aceasta, prelegeri încercate de pe acum ar arăta 
limpede dacă e sau nu dotare în această chestiune, ceia 
ce nu e de neglijat“. Soluţia lui e, aşa dar, să demisio- 
neze de la slujbă, să vină la Iaşi ca suplinitor al catedrei, 
unde să se ocupe şi cu „numitele două obiecte ale docto- 
ratului“. 

Işi va trece docenţa, (ca și cum la noi ar fi existat 
docenţe) pe la 1 Mai. „In alt -caz hotărirea mea, tocmai 
pentru imposibilitatea unei prelungiri a unui timp dat — 
mar mat avea nici un rost“. 


Diiatoriu şi tineresc, e de la sine înţeles că planul poe- 
tului nu intră în vederile lui T. Maiorescu, care, ajuns 


în sfârşit ministru (7 Aprilie 1874), răspunse la 19 A- 


11 

prilie — 1 Mai din Cernăuţi unde se afla, probabil, pen- 
tru aducerea documentelor Hurmuzache. El nu vrea de- 
cit numiri legale: la catedra lui N. Ionescu anulase nu- 
mirea lui Bonifaciu Florescu, reintegrindu-l pe titularul 
înlăturat ilegal de Chr. Tell; la propria-i catedră voia 
să-l înlăture pe C. Leonardescu pentrit a-l numi pe M. 
Eminescu, dar în condiţii normale. Răspunsul lui e dect 
categoric: „In înţelegere cu prietenii de azi, trebue totuşi 
să te rog din nou, să-ţi iai mai întîi doctoratul, Numi- 
rile care le fac trebue să fie perfect corecte. In ziua cind 
îmi vei anunţa titlul d-tale de doctor vei fi numit pentru 
un am profesor suplinitor de filozofie la Universitatea. 
din Iaşi, iar după acest răstimp vei trebui să te anunţ? 
la concurs. Aştept doctoratul d-tale pe la mijlocul lui Iu- 
lie“. Şi brusc la fapt: „şi acum ciţi bani îţi trebuie? Ca 
avans, care se va scade treptât din viitorul d-tale salar 
de profesor. In forma aceasta, chestiunea nu poate fi 
pentru d-ta nici de cum penibilă. Dar te rog, nu pticăit“, 
ci răspunde clar: de ce sumă ai nevoe şi pe cind doctora- 
tul? Răspunde cel mai bine telegrafic, la Bucureşti“. Nu 
se poate concepe o solicitudine mai mare, în cadre legale 
şi cu un respect mai delicat al susceptibilităţii poetului. 


Scrisoarea din 7 Mai 1874 şi telegrama din aceeaş zi 
aduc răspunsurile poetului. Cere suma de 300 taleri 
(1000 lei) dar i se pare prea mare. „Voi pleca deci cît se 
poate de curind la Iena şi sper că deja la începutul lui 
August să-mi pot da doctoratul. Adică n'o sper, căci eu 
nu sper nici odată, ci voi încerca numai cu siguranţă. 
Incorectitudinea reglementară a propunerii mele din ul- 
tima mea scrisoare ma luminat. A fost însă numai um 
expedient pentru a-l face nevătămător pe Janet (C. Leo- 
nadescu) şi o idee rea, deoarece momentan nu aveam al- 

tul mai bun“. E o dare îndărăt; cu T. Maiorescu nu se 
glumia. 


2. Se cunosc cele ce au urmat; nu sunt numai ciudate 
dar angajează oarecum şi sentimentul moral al poetului. 
Primind cele trei sute de taleri, el face, probabil, o călă- 
torie pe Rin şi la Weimar, răsărind deodată la Königs- 
berg în căutarea de documente interesind istoria noastră; 
cum pentru cercetarea arhivelor trebuia o autorizaţie a 
guvernului dela Berlin, chestiunea i se pare deodată prea 
complicată, trezindu-i multă neincredere în puterile pro- 
prii. „E altceva, scria el la 19 Sept. 1874 din Iaşi lui I. 
Al. Samurcaş, secretarul agenţiei noastre la Berlin 1) — 
a face cercetări pentru sine însuşi, care, greşite chiar 
fiind, nu au nici un caracter oficial, şi altceva ca repre- 
zentant (cel puţin à peu pres) al unui guvern, cercetezi 
cu toată responsabilitatea morală documente vechi, de a 
căror autenticitate şi analiză arhaică atirnă tranşarea 
unei chestiuni de politică internaţională poate“. Argumen- 
tarea e de domeniul fantasticului, copierea unor docu- 
mente din arhive devine cauza eventuală de conflicte in- 
ternaţionale! Panica ce-l cuprinsese în faţa doctoratului, 
îl cuprindea acum în faţa unor documente de arhive. S'a 
mai oprit la Cracovia, inutil. de oarece documentele ce 
voia să copieze erau in curs de publicaţie de chiar direc- 
torul Arhivei; la Lemberg ar fi voit să scoată cel puţin 
fotografia bisericii Movileştilor, dar mavea nici bani 
pentru fotograf şi, după confuzia ce face transformind 
un administrator al vămilor unei provincii în mare can- 


1) I. E. Torouţiu, ap. cit., IV, p. 121. 

celar al Poloniei, se vede că nu avea nici pregătirea ne- 
cesară.!) 


La sfirşitul lui August 1874 îl găsim astfel la Iaşi, 
fără doctorat, cu banii, trimişi de T, Maiorescu, cheltuiţi 
şi nici măcar cu fotografia bisericii Movileştilor, întors 
aşa cum plecase, la destinul lui de boemă şi mizerie, sin- 
gurul ce-l atrăgea şi de a cărui fatalitate era convins. 
Din scrisorile lui către T. Maiorescu, reiese suficient că 
dorinţa lui intimă era să se întoarcă la Faşi, — vorbia de 
o inexistentă docenţă, dar în gindul lui se mulțumea cu 
mult mai puțin, după cum reiese dintr'o destăinuire ma- 
nuscrisă publicată de G. Călinescu?): „Nevoind nici să 
împărtăşesc soarta fraţilor mei, nici să adaug la lipsa 
lor, am decis să mă întorc în ţară peste cităva vreme şi 
să mă arunc iarăşi în valurile vieţii practice, Mi-e indi- 
ferent cum — eu şi aşa mu mai pot fi fericit în lume, iar 
nici cind nu-mi vor lipsi trebuinţele de toate zilele pre- 
cum 'mi lipsesc adeseori azi. Îmi venise întrun rînd 
idei, adică 'n anul trecut (1873?) ca să cer un ajutor de 
la Junimea dar am fost în laşi (în 1873 wa fost în laşi) 
şi m'am convins în persoană cum că societatea nu are 
mijloace, iar din sacrificii personale în sensul strict al 
cuvîntului nu mi-a trecut nici prin minte v'odată ca să 
trăesc. Am deci o rugă către tine. Ştiu că-i supărătoare, 
şi numai eu ştiu cit ma costat pină mam decis a lua con- 
deiul ca să-ţi scriu. Caută-mi o ocupaţie la laşi — ea 





1) Pentru această călătorie a lui, sorisoarea lui din lași 19 
Sept. 1874 către I. Al. Samurcaș, I, E. Torouţiu, op, cit., IV, p. 128 
și mai ales notele de la p, 291—294 cu explicările lui P. P, Panai 
tescu. 

2) G. Călinescu, op. cit, p. 262. După ms. 2255, f. 341. 

poate fi foarte modestă şi neînsemnată, căci nu sunt pre- 
tenţios şi ştiu a trăi cu puţin. De vei găsi ceva scrie-mi 
dar nu spune nimănui. Dacă s'ar putea să trăesc în Iaşi, 
să lucrez fără să o ştie nimeni mi-ar părea şi mai bine. 
De nu vei găsi o ocupaţie pentru mine, fă-te ca şi cum 
mai fi primit scrisoarea mea, scrie-mi de altele şi voi în- 
țelege şi voi tace. Mă vei întreba poate de ce nu mam 
adresat către persoane mai influente de cît tine — dar 
cu cit cineva e mai influent cu atit trebue să îmi calc mai 
mult pe inimă pentru a mă adresa la el. Ei nu cunosc 
aceste stări sufleteşti; la ce să te expui la oameni, care 
chiar prin vorba lor cred că-ţi fac o onoare dacă ţi-o 
adresează? Voi să reiîntru în nimicnicia din care am ie- 
şit“. 

E cu putință că şi dorul de Veronica Micle să-i fi 
zorit întoarcerea la Iaşi, în condiţii atit de anormale. 

Cum a primit T. Maiorescu această neaşteptată reve- 
nire a lui M. Eminescu la Iaşi — după toate stăruinţele 
ce depusese şi după cele ce-i făgăduise? Putem presu- 
pune. Citeva rînduri şterse dintr'o scrisoare de la 29/11 
1874 către I .Negruzzi ne aduc un ecou: „Doctoratul ce 
'mi promisese sä’l facă, pe baza cărei promisiuni i-am 
mandat subvenţia anume pentru acel scop. Lipsirea lui 
la făgăduinţă dată, ar fi greu de calificat între amici“.!) 
Cert e că el se ocupă şi mai departe de „cariera“ poetu- 
lui fără să trădeze vreo nemulţumire; îl voise profesor 
universitar, succesor al propriei sale catedre, nu-l va pu- 
tea numi decit bibliotecar şi revizor şcolar. 

De pe urma celor trei sute de taleri trimişi la Berlin, 
T. Maiorescu avea să se aleagă cu încă un cap de acu- 





1) I. E. Torouţiu, op. cit., I, p. 2. 

zare: „b) împrumutul făcut d-lui M. Eminescu şi ajuto- 
rul făcut d-lui I. Slavici, studenţi la Universitate de Vie- 
na şi Berlin (40 de galbeni ajutor lui I. Slavici şi 100 
galbeni lui Eminescu,“ pentru depunerea doctoratului şi 
tezei, cu condiţiunea ca în urmă să înapoieze Ministeru- 
lui, aceşti una sută de galbeni. Prin acest fapt preveni- 
tul Maiorescu a comis o adevărată risipă de banii Statu- 
lui, dînd cu împrumut.“1) 

Nu poate fi om obiectiv, care în fața acestei corespon- 
denţe să nu recunoască atitudinea atit de înţelegătoare a 
marelui critic faţă de poet, nu numai în debuturile lui li- 
terare, ci în stăruința de a-i înlesni o situaţie universitară, 
care să-i deschidă şi o carieră socială la înălțimea marei 
lui culturi de autodidact. El s'a isbit însă de temperamen- 
tul poetului iremediabil destinat unei vieţi dezordonate, 
boeme, obscure şi orgolioase, Nimeni nu putea face mai 
mult de cit a încercat să facă T. Maiorescu, fără să 
isbutească. 


1) Raportul prezintat Adunării Deputaţilor în ziua de 10/22 
Martie 1877: de către Comitetul de Acuzare a foştilor Miniştri 
dați în judecată (Buc. 1877, p. 139, 153. Cf. T. Maiorescu, Insem- 
nări zilnice, I, p. 258, nota editorului, 

1. La Iași: un portret al poetului de 1. Slavici. 2, Caracterul 
]ui din Amintirile lui I. Negruzzi și portretul lui T. Maiorescu; 
realitatea conștiinței de sine şi a orgoliului poetului. 


1. Odată cu venirea la Iaşi a lui M. Eminescu in- 
registrăm un fragment dintr'o scrisoare a lui I. Slavici 
către I. Negruzzi, prețioasă pentru portretul moral al 
poetului, de data asta isbutit.t) 


Hinter-Bruhl 6/18 Sept. 1874 


„Mă bucur foarte mult primind ştirea că Eminescu 
este în Iaşi. Au trecut doi ani de zile de cînd i-am pierdut 
urma. Pe semne a fost şi el dus cu expediţia polară. Iţi 
mărturisesc apoi că eu țin foarte tare la Eminescu, nu 
numai pentru că el m'a introdus în lumea, în care petrec 
acum, făcindu-mă cunoscut cu dv. dar şi pentru altele. 
Felul gindirii sale mă seduce şi nu mai puţin mă sedu- 
ce forma în care se manifestă acest fel. Intre altele, sunt 
foarte preocupat de măestrul meu — a nimănui limbă 
nu-mi place ca şi a lui M. Eminescu. Imi place precizita- 
tea lui Xenopol (care în realitate era prolix). Imi place 


1) I. E. Torouţiu, op. cit., II, p. 270. 

uşurinţa lui Pantazi Ghica (să nu fi citit I. Slavici 
Beția de cuvinte?), Eminescu îmi pare însă precis ca şi 
unul şi uşor ca şi celălalt. Xenopol este trecutul în lim- 
bă (?), Pantazi Ghica este prezentul (?) şi tot atît de ex- 
trem unul în trecut ca şi celălalt în prezent. Eminescu 
este o combinare din amindoi, o combinare armonioasă 
a trecutului cu prezentul (caracterizarea e confuză şi 
inexactă). 

Pentru Xenopol limba este muruială cu care inve- 
leşte pereţii palatului zidit de cugetarea sa, Pantazi 
Ghica nu cugetă, ci încarcă flori cu furca şi le aruncă în 
faţa lumii, Eminescu gindeşte şi formează deodată; pen- 
tru dinsul limba este marmur, în care varsă chipul gin- 
durilor sale alese. 

Dar să cunoşti pe Eminescu şi vei afla un om de felul, 
în care natura nu produce de cit în momentele sale de pre- 
ocupaţie. Par'că n'a ştiut ce face, cînd a făcut, şi părindu-i 
rău mai apoi incepe a strica fapta sa. Eminescu este 
dintre acei puţini oameni, care nu sunt meniţi a vieţui în 
societate, pentru că nu-şi află semeni. In deobşte el este 
nesuferit pentru că ştie, cine este el, ştie cine sunt alţii, 
nu-i pasă de lume, pe care trebue să o dispreţuiască şi 
stă ca o carte deschisă inaintea tuturor. Toate sufletele 
alese sunt nerezervate şi tocmai pentru oamenii comuni 
lipsa de rezerve a unui ales este nesuferită. Nu ne place să 
vedem că suntem mai proşti de cît alţii, pentru aceia nu 
ne întovărăşim bucuros cu cei mai cuminţi de cit noi. Cu 
atit mai prețioasă arătare este Eminescu, pentra noi, care 
nu suntem dintre oamenii cu desăvărşire comuni. Il 
cercăm tocmai pentru comorile, ce ni se desfăşoară în 
sufletul său. El este o literatură vie, galerie în care tot 
momentul se produce noui întrupări a gîndirii frumoase. 

Imi aduc aminte de Rousseau, cînd exclama în confe- 
siunile sale: „O! ce frumoase lumi s'au ivit şi au dis- 
părut cu sufletul meu“. Aşa este şi Eminescu şi cel puţin 
eu priveam bucuros această viaţă internă. 


Iar pesimistul Eminescu n'află mai bun loc de cît în 
mijlocul Dvoastră“. 


Caracterul singular, solitar, din cale afară de orgolios 
al poetului e fixat în nota lui exactă, aşa cum se găseşte 
în Amintirile lui G. Panu şi mărturiile contemporanilor. 


2. Din portretul lui T. Maiorescu şi chiar din 4min- 
tirile lui Iacob Negruzzi („o împreunare de aşa mare 
talent şi de atita modestie este ceva extraordinar“) ne-a 
rămas totuşi icoana unui M. Eminescu impersonal (şi 
era) deslegat cu desăvărşire de destinul operei lui, de 
îndată ce ea era inchegată: la şedinţe îşi citea poeziile 
luate apoi pentru a fi publicate cu latitudinea redacției 
de a se amesteca în amănunte. Actul creaţiei era singurul 
ce-l interesa; după lectură, modalităţile apariţiei îl lăsau 
indiferent; de altfel, părerile despre opera sa n'aveau un 
caracter tăios; era, cu alte cuvinte, modest. O icoană ce 
merită să fie circumstanţiată cu ajutorul corespondenţei 
lui cu I. Negruzzi. Părerea lui despre operele sale a fost, 
probabil, totdeauna aceeaşi. N'a evoluat de cît expresia 
ei, odată cu evoluţia situaţiei sale literare. Iată modestia 
cu care îşi prezenta Epigonii în scrisoarea lui din Viena 
de la 17/6 18701): „Mi se pare că strofa a treia nu se po- 
triveşte cu întregul. Se poate cumcă numai mi se pare, 
se poate cumcă şi multe altele mi s'ar fi părînd bune şi 


1) I. E. Torouţiu, op. cit., I, p. 312. 

ar fi rele, în fine — ceia ce nu se va potrivi, puteţi şter- 
ge. In caz de aţi şterge strofa a treia, apoi veţi fi bun 
de a corege într'a patra — vorba zidia în zidind: „Eliad 
zidind“. Emițînd strofa a treia ar suna mai bine cores 
astfel“ Redacţia nu i-a schimbat nimic, dar Emineşcu îi 
dădea voe să schimbe, cum va găsi de cuviinţă. Tot aşa 
în scrisoarea din 16/4 Sept. 1870 din Viena, privitoare 
la Făt Frumos din lacrimă: „Veţi vedea din stingacele 
schimbări şi din neputinţa de a corege esenţial pe Făt 
Frumos că vam spus adevărul. De aceia vă rog mai 
citiţi-l dv. şi ştergeţi ce veţi crede că nu se potriveşte, 
căci eu nici nu mai ştiu ce se potriveşte şi ce nu“, Găsim 
iarăşi un Eminescu conciliant, dispus la orice corecturi. 
In aceeaşi scrisoare adaugă: „Alături de povestea (Făt 
Frumos) vă trimit şi o notiţă asupra serbării de la Put- 
na. Puneţi să o tipărească cu litere cît se poate de mici; 
nu trebuie să-i daţi nici în cea mai extremă aparenţă o 
importanţă, pe care nu va fi capabilă de a o avea“. 

Şi mai categoric în scrisoarea tot de la Viena din 6 
Febr. 1871 „mă mir de ce mai cereţi autorizarea mea în- 
tru suprimarea strofelor rele cînd eu vam dat-o de mult 
cu atita încredere şi, vă asigur, cu atita bucurie. Ştergeţi 
numai, pentrucă nu sunt inamorat de loc în ceia ce scriu; 
ştiu numai prea bine că chiar ceeace rămîne neştets nu-i 
de v'o seamă deosebită“. Trimiterea poeziei Mortua est 
o însoţeşte (scrisoarea din Viena, 11 Fbr. 1871) cu ur- 
mătoarele rînduri: „Apoi vă mai trimit nişte versuri de 
ale mele. Bune, simt că nu sunt, poate însă să nu fie cu 
desăvirşire rele. Ştergeţi ce vi se va părea bun de şters“. 
La fel într'o scrisoare de la 16 Mai 1871: „Dacă cele ce 
vă alătur de la mine ar fi rele, nu vă jenaţi de fel, şi a- 
runcaţi-le în foc. Afară de astă am să vă fac o confe- 

siune — confesiunea unei crime ce am comis-o acum doi 
ani“. E vorba de tabloul dramatic Andrei Mureşanu, pe 
care de altfel poetul nici nu Pa trimis Convorbirilor. Iar 
ca încheere: „Cit despre versurile ce vi le trimit — de se 
vor primi spre publicare — mi-ar plăcea dac’ ar ieşi 
cite-şi trele piesele într'un singur număr!) “. Aşa dar, ati- 
tudine de totală supunere la aprecierile lui Iacob Negruz- 
zi, indiferenţă faţă de textul odată trimis. După ciţiva 
ani atitudinea lui se schimbă cu totul: credinţa în scri- 
sul, în intangilitatea lui, se afirmă în forme categorice: 
„Deci trimit această coală de versuri — scrie el lui Ne- 
gruzzi, în lan. sau Febr. 18782), făcînd trei rugăminţi 
cit se poate de stăruitoare, a căror împlinire voi privi-o 
totdeauna ca un deosebit semn de prieteșug: 


1) Să nu se schimbe o iotă din ceeace am scris, căci 
îndată ce-s tipărite cu iscălitura mea, răspunderea gre- 
şelilor mă priveşte pe mine; II) să se tipărească tuspatru 
de odată — III) să nu aibă în marginea putinţii nici o 
greşală de tipar“8). 


Tonul e altul; dăm peste un Eminescu conştient de 
valoarea operelor sale şi intransigent faţă de orice schim- 
bare — adevăratul Eminescu. Intreaga: scrisoare e com- 
pusă, de altfel, într'un ton de nemulţumire faţă de Juni- 
mea, a cărei atmosferă de „zeflemea“ i-ar fi stinjenit ela- 


1) Iacob Negruzzi, Conv. lit, 1899, XXXIII, p. 7. I. Negruzzi, 
Conv. lit. 1899, XXXIII. 8 — arată că în plic erau numai 2 poe- 
zii: Inger de pază și Noaptea, publicate în Conv, lit, V. p. 131. 

2) I. E. Torouţiu, op. cit., IV, p. 135. 

3) E vorba de Povestea Codrului, Povestea teiului, Singurătate, 
Departe sunt de tine şi Singur lingă foc, apărute în Conv. lit., 
1878, XI, p. 453. 

nul liric: „Spun drept, începea el, că n'aveam de gind a 
mai tipări versuri, Această cură radicală de lirism o 
datoram Junimii din Iaşi, căci, de sigur că pentru con- 
vulsiuni lirice, risul e mijlocul cel mai bun şi cel mai rău. 
Atirnă adică totdeauna de valoarea ce esten ele şi de 
valoarea ce le-o dă autorul. Acest din urmă punct e mai 
cu seamă important, nu pentru deşertăciunea personală 
(departe de mine aceasta) dar pentru convingerea că lu- 
crează în zadar. Eu sunt scriitor de ocazie şi dacă am 
crezut de cuviinţă a statornici pe hirtie puţinele momente 
ale unei vieţi destul de deşerte şi de neinsemnate, e un 
semn că le-am crezut vrednice de aceasta. Dacă forma 
pe care ele au îmbrăcat-o e vrednică de ris, vei concede 
că nu aceasta a fost intenţia mea şi c'atunci e mult mai 
bine ca să nu se publice niciodată. In nici un caz eu n'am 
vrut să le dau o formă ridicolă şi dacă sunt greşeli eu 
din parte-mi am cîntărit orice cuvint“,!) De unde reiese o 
mare amărăciune față de atitudinea membrilor Junimii 
în şedinţele cînd îşi citia poeziile, şi cu siguranţă că avea 
dreptate, lectura unei poezii reclamind o anumită atmos- 
feră de convingere anticipată şi nu de îndoială. M. Emi- 
nescu îşi arată de altfel intransigenţa de scriitor faţă 
chiar de 'T. Maiorescu. Intr'o scrisoare din 6/18 Dec. 
1876 către Nicolae Gane, T. Maiorescu îi propunea co- 
recturi la nuvela Cînele Bălan şi altele la Moş Nichifor 
Cojcariul al lui I. Creangă; ei s'au grăbit să le facă. Nu tot 
aşa şi M. Eminescu, despre care criticul scrie: „Foarte 
frumoasă şi admirată de toţi poezia lui Eminescu „Stri- 
goù“. Il rog însă să facă neapărat o schimbare: la pag. 
341 col. 2-a strofă de acolo, vine versul „Și stinci în te- 


1) I. E. Torouţiu, op. cit, III, p. 180, 

melie clătindu-se vedem“. Acest „vedem“ este cu neputin- 
tă, strică tot. Dacă în acea groaznică peşteră sau „dom“ 
nu este numai magul şi Arald, ci mai „vedem“ şi noi ci- 
titorii cu ţigara aprinsă, apoi unde mai rămine groaza 
fantastică? Fără această eroare însă poezia este puter- 
nică în efectul ei şi are, ca toate lucrările lui Eminescu, 
nu ştiu ce suflare măreață“, 


Poezia a apărut totuşi fără vreo îndreptare. Eminescu 
na admis-o. 


www.dacoromanica.ro 

1. Numirea lui ca bibliotecar al Universităţii. 2. Colabora- 
rea la Conwversations-Lexikom Brockhaus, 3. Intrigile lui D. Pe- 
trino. 


1. Revenind la „cariera“ poetului, se cunosc cele ce 
au urmat dar nu e în planul nostru de a le urmări, de 
cit în interferenţele cu T. Maiorescu. Adăpostit la V- 
Pogor, fu numit cu ajutorul lui bibliotecar al Universită- 
ţii, pe ziua de 1 Sept. 1874. Nu-i rămase lui T. Maio- 
rescu, Ministrul instrucției publice, decit să-i confirme 
numirea. E cazul de a repeta cuvintele lui Tacit „mae- 
rens Burrus ac laudans“. Ce voise el şi ce ieşise! Poetuk 
trăgea la viaţa lui obscură, fără constringeri, de boemă 
totală, de dezordine, pe care a dus-o totdeauna şi ar fi 
dus-o, oricare i-ar fi fost împrejurările, viața primitivă, 
pe care a realizat-o pe urmă cu I. Creangă în chipul cu- 
noscut. Postul de la bibliotecă îi convenia; era un „cul- 
cuş demn“, credea el. 

„Sunt fericit, spunea Eminescul), că mi-am ales un 
loc potrivit cu firea mea singuratecă şi dornică de cerce- 


1) G. Călinescu, op. cit., p. 264. 

tări, Ferit de grija zilei de miine, mă voi cufunda ca un 
budist în trecut, mai ales în trecutul nostru atit de măreț, 
in fapte şi oameni. Voi fi obligat moralmente d-lui Po- 
gor, care m'a găzduit şi care mi-a găsit acest culcuș 
demn pentru iernele noastre friguroase. Înţeleg prin 
ierni schimbarea răutăcioasă a semenilor noştri, care 
caută să lovească chiar şi în cei ce nu se pot apăra. Cu- 
nosc răravurile politice dela noi, de aceia mă îngrijesc, 
cu toate că trebue să mă bucur de norocul ce-a dat peste 
mine!" 

Fericit de norocul ce dăduse peste dînsul! Işi închi- 
puiss, naivul, că, dacă postul în care se refugiase era mo- 
dest, va fi şi ferit de valurile politice. Se ştie cît se înşe- 
lase şi cit avea să pătimească în colţişorul lui ce i se pă- 
rusė adăpostit. Işi făcea totuşi iluzia că se va întoarce la 
Berlin. „Pe la mijlocul lui Noembrie — îi scria el lui 
I. Al. Samurcaş, secretarul agenţiei noastre de Berlin, 
mă întorc în Germania pentru examen — se înţelege că, 
«coelesta deorum gratia favente, nefiind caz împiedicător. 
Călătoria mea va avea scop înainte de toate depunerea 
doctoratului“. Sau: „după sosirea mea în ţară, d. Mini- 
stru al Instrucțiunii publice, cu care după cum ştiţi stau 
de multă vreme în corespondenţă, mi-a conferit postul 
de bibliotecar al bibliotecei centrale din Iaşi, singurul 
care nu e în stare de a-mi întrerupe întru nimic nici pre- 
paraţiile mele pentru doctorat, nici ocupaţia mea, care în 
totdeauna va rămine ştiinţifică şi literară“.1) Aceste le 
scria la 19 Sept. 1874 — nici două zeci de zile de la nu- 
mire. Intenția lui de a-şi da doctoratul era poate sin- 
ceră, deşi din tot ce-am văzut din corespondenţa lui cu 


1) I. E. Torouţiu. op. cit., IV. p. 122. 

T. Maiorescu, spaima de doctorat era şi mai sinceră, sau 
era poate o simplă continenţă pentru a înfrunta deziluzia 
ce trezise în sînul Junimii şi mai ales în opinia lui T. 
Maiorescu. Peste citeva luni, în scrisoarea ce-i adresa, la 
4/16 Noembrie 1874 aceluiaş E. Al. Samurcaş, în chestia 
întreţinerii fratelui său întrun spital de alienaţi, adică 
chiar în luna cînd trebuia să se ducă la Berlin pentru doc- 
torat, nici pomeneală de această intenţie. E, de altfel bol- 
nav „de o aprindere la incheetura piciorului“, după cum 
la Berlin avusese „o paralizie reumatică a minii drepte“, 
semne, probabil, prevestitoare ale infecţiei contractate la 
Viena, ce avea să ducă la dezastrul din 1883. „Totuşi 
trebue să-mi caut de serviciu şi să dau lecţii în Institutul 
Academic în care înlocuesc pe Xenopol, în cursul de lo- 
gică“. La această dată îl văzuse pe T. Maiorescu, la Iaşi, 
şi-l solicitase pentru frate-su Şerban, fără să fi obținut 
ceva. „Ministrul cultelor a fost la Iaşi, îi scrie el tatălui 
său la 4/16 Noembrie 18741). E] ştia deja despre Şerban, 
dar neavind nici o sumă disponibilă din buget, nu putea 
veni în ajutorul său“. Sau peste citeva zile, cind Şerban 
murise: „Maiorescu promisese că, începînd de la 1 Ianu- 
arie anul viitor, să-i facă un mic ajutor lui Şerban, de 
6o de franci pe luni. Acest ajutor se înţelege că acum e 
de prisos. Pentru anul acesta suma prevăzută în buget 
pentru asemenea scopuri fiind mintuită na putut să-l a- 
jute la moment“. 


2. T. Maiorescu se interesa de M. Eminescu şi sub 
altă formă: voise să-i dea propria-i catedră şi încercarea 
ieşise lamentabil; acum îi trecea colaboraţia la „Conver- 


1) I. E. Torouţiu, op. cit., IV, p. 125. 

sations Lexikon Brockhaus“. „Fă bine, aminteşte lui 
Eminescu, îi scria el lui Iacob Negruzzi la 28 Noembrie 
1874, adică în aceeaşi lună!), să-mi comunice de urgenţă 
lista tuturor articolelor despre care crede, că trebuesc să 
figureze în Conversations Lexikon Brockhaus precum. şi 
a celor ce ar trebui eliminate din ultima ediţie. Am pri- 
mit o scrisoare de la Brockhaus care aprobă colaborarea 
lui Eminescu şi pe de altă parte Vodă se interesează a 
cunoaşte lista lucrărilor“. 

Aici se află şi rindurile, suprimate de altfel, în care 
T. Maiorescu îşi exprima nemulţumirea pentru incorec- 
titudinea întoarcerii poetului de la Berlin, pe care le-am 
citat aiurea. 

Despre chestiunile colaborării lui M. Eminescu, la 
Brockhaus mai avem citeva rinduri, ale poetului, care, 
şase luni după aceia (18 Iunie 1875), îi scria lui T. Maio- 
rescu: „Eu nu m'am simţit de fel atins de scrisoarea lui 
Brockhaus, după cum credeaţi, ci am văzut numai că el 
wa ţinut cont de articolele nouă, ce i le-am fost trimis 
şi nici de cele modificate ci a trimis lui Xenopol textele- 
sale vechi, ca să le coreagă pe acelea, Xenopol i-a scris, 
că eu sunt cel însărcinat cu această lucrare şi să se adre- 
seze la mine, deci aştept hotărirea ce va lua2)“.' 


3. Fericirea poetului la „Biblioteca Centrală“ nu dură 
mult; în urma unei intrigi locale, regizată de Andrei Vi- 
zanti, duşmanul lui T. Maiorescu, M. Eminescu fu în- 
locuit prin poetul bucovinean D. Petrino în Iunie 1874.. 
E, de neînțeles cum a consimţit T. Maiorescu, care tre- 


1) I. E. Torouţiu, op. cit, I, p. 2. 
2) I. E. Torouțiu, op. cit, V, p. 120. 

buia să confirme propunerea, chiar şi cu oferirea unei 
“compensaţii. M. Eminescu a fost înlocuit printr'un duş- 
man personal, ce avea, de altfel, să-i pricinuiască în- 
“scenări şi procese cu mari sdruncinări morale. Cu D. 
Petrino, poetul se ciocnise încă în 1870 prin articolul „O 
scriere critică“ apărută în Albina din Pesta!) ca răspuns 
la broşura lui „Pugine cuvinte despre coruperea limbii 
române în Bucovina“, articol scris cu maturitate dar şi 
cu violenţa obişnuită a marelui poet. Partea paradoxală 
a situaţiei e, după cum am mai spus, că D. Petrino se a- 
rată un continuator al lui T. Maiorescu din „Limba ro- 
mină în jurnalele din Austria“ (1868), pe cînd M. Emi- 
nescu în răspunsul lui polemic limita acţiunea lui T. 
Maiorescu prin legăturile formației lui naţionaliste, cu 
Aron Pumnul şi cu Ardelenii. Corespondenţa poetului 
bucovinean cu Iacob Negruzzi?) nu ni-l pun într'o lu- 
mină favorabilă. După o viaţă de risipă, petrecută în 
străinătate, tuberculos, el se reîntoarce la Cernăuţi, ruinat 
şi sărac. Vrea să se apropie de Convorbiri literare, prin 
“scrisori pline de elogii repede întoarse spre critică şi ne- 
<az. T. Maiorescu se ocupase în broşura lui poetică 
Lacrimi... în Direcţia nouă (1872) în termeni, pe care 
noi îi găsim astăzi binevoitori, dar care nu par a fi satis- 
făcut pe nestatornicul baron. Prin 1874 Convorbirile îi 
publicau trei — patru poezii originale şi o singură tra- 
ducere, din mai multe trimise, din H. Heine. Inde irae... 
Tactica lui în corespondenţă e de a încărca cu elogii pe 
Iacob Negruzzi personal şi de a ataca pe T. Maiorescu şi 
pe scriitorii susținuți de dinsul, în deosebi pe M. Emi- 


1) Albina, No. 3 şi 4( 7/19 Ianuarie şi 9/21 lan.) 
2) I. E. Torouţiu, op. cit., I, p. 249 etc. 

nescu, vechiul lui critic. „La noi Rominii, îi scria el, de 
pildă, la 11 Ian. 1874, critica încă nu a produs nimic şi 
cei ce au fost înaintea ei, sunt şi acum cei mai buni scri- 
itori şi sunt poate chiar mai pe sus de dinsa. Cu toate a- 
cestea critica nu poate strica nimănui findcă publicul nu 
este un ce artificial, ci natural şi nu se ţine de opinii par- 
ticulare“. Ori în altă scrisoare: „In sfîrşit aveţi să mă 
faceţi critic fără voe şi am să mă pun de hatirul Junimii 
să critic Cartea Criticelor a d-lui T. Maiorescu“. Deşi îl 
învinue că a pus Venera şi Madona alături de Pasteluri. 
se mai moaie la ajungerea lui T. Maiorescu în fruntea 
Ministerului de Instrucție: „Să vedem acum or de Cri- 
tica va şi putea pune bine în locul celor rele. Eu cred şi 
suntem îndreptăţiți de a aştepta mult bine de la un om ca 
d. Maiorescu. Spiritul care-l însufleţeşte este adevărul şi 
asta rămine calitatea cea maj mare. Am căpătat deunăzi 
cartea d-sale de critice şi deşi poate îl aflu uneori prea 
sever şi uneori prea indulgent, trebue să mărturisesc că. 
totalul este de mult merit şi dacă d-sa nu este destul poet 
pentru a secta detailuri totuşi are calităţi străine pină. 
acum (a noi“. 

Refugiindu-se în ţară în 1875, el mai publică poezii 
în Convorbiri; la serbarea comemorativă pentru moartea 
Domnului Grigore Ghica Voevod, de la 1 Oct. 1875 
ţine o înflăcărată cuvintare reprodusă de revistă!) — în- 
preună cu o poezie: La mormântul lui Grigore Ghica V. 
D. Petrino e primit bine în înalta Societate ieşeană şi 
cum trăeşte din expediente, printr'o intrigă universitară, 
i se oferă ca o simplă sinecură direcţia bibliotecei cen- 
trale în locul lui; M. Eminescu. E, de mirat totuşi că T. 


1) Cobv. Lit. IX.—.no. 1 Oct, 1875 p. 293. 

Maiorescu a putut confirma o astfel de înlocuire. Poetul 
bucovinean s'a certat repede cu noii lui „protectori“. In- 
tr'o scrisoare publicată în Romînul din 1876, el învinue 
pe Junimişti că ar face o politică antinaţională şi arătin- 
du-se jignit că e considerat ca făcînd parte dintr'o astfel 
de societate. „Scrisoarea adresată de d. Petrino ziarului 
Rominul m'a cuprins de mirare, scrie, după cum am mai 
spus-o, V. Alecsandri lui Iacob Negruzzi la 28 Martie 
1876. Cum se poate ca un om inteligent să răspundă cu 
asemenea manieră amabilităţilor cu care a fost întimpi- 
nat la venirea sa la Iaşi de către societatea Junimea? Şi 
el a căzut în capcana grosolană ce caută să întindă oa- 
-menii ostili acestei societăţi? Şi el crede în stafia Direc- 
Hei noui inventată pentru spaima copiilor şi a idioţilor? 
Incă un molipsit de boala imaginară, un molipsit ajuns 
la gradul acel pernicios, unde omul își pierde pină şi 
regulele cele mai elementare ale bunei cuviinţe. Dumne- 
zeu să-l ierte că nu ştie ce mai zice. Imi pare rău însă că 
Carp s'a potrivit lui şi s'a grăbit de a-l destitui, făcînd 
astfel dintr'un rătăcit o victimă politică“.1) 


1) I. E. Torouţiu, op. cit,, I, nota dela p. 263, P, Carp înlocuise 
pe T. Maiorescu la Ministerul de Instrucție. 

1, Numirea ca revizor școlar, 2. Destituirea și depresiunea 
qui sufletească. 


1. T. Maiorescu s'a gindit imediat să-i dea poetului o 
compensație pentru înlocuirea lui de la Bibliotecă. Ii 
scrie deci la 16 Iunie 1874, oferindu-i postul de revizor 
şcolar peste judeţele Iași şi Vaslui. N'avem scrisoarea 
lui dar ni s'a păstrat răspunsul poetului dela 18 Iunie 
18751): „La scrisoarea dv din 15 |. c. am onoarea vă 
răspunde că primesc bucuros funcția de revizor şcolar 
peste districtele Iaşi şi Vaslui, nu că prin asta ași adauga 
ceva la bunăstarea mea materială, căci în faptă cîştig pe 
loc cu lecţiile dela Institutul academic?) şi Școala nor- 
mală impreună 367 l. n. astfel încît adausul nu este con- 
siderabil în vederea cheltuelilor ce le aş avea cu drumul. 
Punctul meu de vedere este că aş intra în contact cu popu- 


1) I. E. Torouţiu, op. cit, V, p. 119. 

2) Asupra profesoratului nefericit a lui M. Eminescu la Insti- 
tutul Academic: cf, Eugeniu E. Vincler: Institutul Academic 1876 
—1879. Institutele Unite 1879—1907, din Iași. Buzău 1914. Se po- 
vestește incidentul din Mai 1875 a răzvrătirii elevilor contra lui 
M. Eminescu. 

laţia rurală, singura care mă interesează în deosebi. 
Cred a fi în stare de a vă da relaţii fidele asupra stării şi 
traiului ei, precum şi a marginilor, între care ar fi cu pu- 
tinţă a se lărgi sau a se adinci învățămîntul primar“.1) Se 
ştie, de altfel, că M. Eminescu a fost un foarte bun revi- 
zor, cum îl consacră şi T. Maiorescu în Insemnările lui. 
„Mih. Eminescu bun revizor şcolar, rău profesor, idea- 
list“. 

Că M. Eminescu a fost un bun revizor şcolar e ne- 
îndoios, tot aşa după cum fusese un bun bibliotecar cu o 
înaltă conştiinţă în împlinirea unei modeste atribuţii, cu 
care marea lui cultură se acomoda mai mult de cit cu pos- 
turile ce i sar fi potrivit mai bine. Simţul răspunderii, 
neincrederea în sine îl făceau să prefere să se scoboare 
de cît să se înalțe; linia vieței lui practice nu urca, ci 
declina, în timp ce linia speculaţiei lui intelectuale mer- 
gea spre mare, spre măreț chiar. Activitatea lui de revi- 
zor prin inspecții şi rapoarte se poate urmări în volumul 
de Scrieri politice şi literare?). Nu despre ea e vorba aici. 

In urma votului de neincredere al Senatului în şedin- 
ţa de la 28 Ianuarie 1876 T. Maiorescu se retrage din 
guvern fiind înlocuit cu P. P. Carp, dar nici guvernul 
nu putu ţinea de cît pînă la 3 Aprilie 1876. Din acest mo- 
ment de panică trebue să dateze scrisoarea lui Eminescu 
către I. Negruzzi’) „In oraş circulează sgomotul că Mi- 


1) Fiind revizor pe două judeţe salariul era dublu de 500 lei. 
Și faptul acesta avea să constitue un cap de acuzaţie în „Ra- 
portul prezintat Adunării Deputaţilor în ziua de 10/22 Martie 
1877” de către Comitetul de acuzare a foștilor miniștri daţi în 
judecată, București 1877, p. 139—155. 

2) M. Eminescu, Scrieri politice şi literare, ed. Minerva 1905. 

3) I. E. Torouţiu, op. cit., I, p. 322. 

nistrul ar fi căzut. Acest sgomot ne nelinişteşte atit pe 
mine cît şi pe Bodnărescu. Dacă ştiţi ceva pozitiv, vă 
Tog să ne spuneţi şi nouă cit şi despre vreo nouă combi- 
nație de care s'ar fi vorbind“. Guvernului Lascăr Catargi 
îi urmă un guvern General I. Em. Florescu, cu Al. 
Orăscu la Instrucție, care nu dură de cit trei săptămini; 
succesiunea lui o luă la 27 Aprilie un guvern al opoziţiei 
coalizate prezidat de Manolache Kostaki cu G. Chițu la 
Instrucție. In urma unei invitaţii de a arăta, de ce nu 
inspectase în intervalul de la 15—31 Martie nici o şcoală 
rurală din judeţul Iaşi, M. Eminescu trimise protestul 
cuvenit, monument de vehemenţă, care s'a publicat de 
mai multe orit): „Fiind că legile timpului şi ale spaţiului, 
filozofa poetul, sunt apriorice şi nu sufăr nici o discuţie, 
de aceia vă veţi convinge că îndatorirea de a inspecta 
şcoalele din 15 în 15 zile este o imposibilitate, asupra 
căreia ma insistat nici chiar Ministrul, care a emis ordi- 
nul respectiv. De aceia îmi pare foarte rău, că sunt silit 
a respinge ca nefondat avizul Consiliului permanent, 
că nu mi-aş îndeplini datoria“. Urmarea nu putea fi alta 
de cit destituirea lui M. Eminescu pe ziua der 
Iunie 1876. 


2, Destituit din postul de revizor şcolar pe ziua de 1 
Iunie 1876, M. Eminescu e aruncat „pur şi simplu“, cum 
ar fi spus el, pe drumuri. E, poate epoca cea mai sumbră 
a tristei lui vieţi, inainte de boală. Sdruncinul lui moral 

nu mai pomenim de cel material, trebue să fi fost 
cumplit pentru a-l fi făcut să trimită Veronicăi la 8 Iu- 


1) M. Eminescu, Scrieri politice şi literare, ed. Minerva 1905, 
p. 259. I. E. Torouţiu, op. cit, IV, p. 130. 

nie 1876 o scrisoare atit de tragică, într'un ton şi de in- 
dignare dar şi de umilinţă ce nu se potriveşte cu ceia ce 
ştim de orgoliul lui; recunoaştem însă că scrisoarea nu 
are toate garanţiile de autenticitate, întru cit originalul 
nu există. Iat-o totuşi: „Am citit scrisoarea dv. care e 
plină de compătimire. Canalia liberală a nimicit ideile ce 
mi le făurisem despre viaţă! Rămas fără o poziţie mate- 
rială asigurată şi purtind lovitura morală ca o rană care 
nu se mai poate vindeca, voi fi nevoit să reiau toiagul 
pribegiei ne avind nici un scop, nici un ideal. Crede-mă, 
stimată Doamnă, că de azi sunt un om pierdut pentru 
societate. O singură fericire ar renaşte în sufletul meu, 
dacă aş putea să ascund nedreptatea. Posteritatea nu 
vreau să afle că am suferit de foame, din cauza fraţilor 
mei. Sunt prea mindru în sărăcia mea. l-am disprețuit 
şi acest gest e prea mult pentru un suflet care nu s'a co- 
borit în mocirla — vremurilor de azi“.!) 


1) Octav Minar, Cum a iubit Eminescu, p. 52. 

1. M. Eminescu redactor la Curierul de Iași. 2. Polemica lui 
cu dr. Zolu în jurul Logicei lui T. Maiorescu. 3. Părerile lui de- 
spre propriile lui articole: 4. Plecarea de la Curierul de Iași. 


r. Fără mijloace, se adăposteşte în bojdeuca lui I. 
Creangă păstrată şi azi pentru a arăta urmaşilor în ce 
peşteră de troglodiţi au putut trăi cei doi mai mari scri- 
itori ai epocii lor. Peste o lună prietenii junimişti îi gă- 
seau un loc de redactor-administrator şi corector al zia- 
rului Curierul de Iaşi, un fel de buletin al publicaţiilor 
Curţii de Apel din Iaşi, cu adausul unui oarecare mate- 
rial politico-literaro-social, redactat de M. Eminescu pen- 
tru o sută de lei lunar. E iarăş un motiv de meditaţie a- 
supra repartiției bunurilor pămintești, faptul de a se 
vedea pana cea mai viguroasă a presei romineşti umplind 
anonim coloanele unei foi necitite de nimeni cu note şi 
articole ce aveau să se adune-mai tirziu în volume, cu un 
răsunet atît de mare. „Buna gospodărie bătrinească“ din 
4 Iulie 1876 pare a fi primul articol al acestei colaboraţii 
ciudate. 


2. Reţinem din această colaboraţie, în cadrul cărţii, 

doar articolul Observaţii critice din 12 August 1877 ca 
răspuns la recensia d-rului Zotu asupra Logice lui T. 
Maiorescu apărută în Columna lui Traian (no. 6 şi 7 
Iunie — Iulie 1877). Articolul e strîns şi matur; el îşi 
propune „respingerea bănuelilor de plagiat, a contrazi- 
cerii flagrante şi a bănuelilor de superficialitate“. Nu 
urmărim argumentaţia lui M. Eminescu pentru a-şi do- . 
vedi afirmaţiunile, am făcut-o aiurea.!) Reproducem doar 
o parte din final, de valoare pur literară: „Ştiinţă poate 
cîştiga oricine voeşte, judecată nu. Judecata e un dar 
preţios, care se găseşte în porțiune mică la orice om, dar 
încăpătoare şi clară numai la aristocrația spirituală, pe 
care natura a semănat-o cu multă sgircenie pe faţa pä- 
mintului. Şi această aristocrație şicanată în republica li- 
terelor, ca şi aristocrația numelui istoric în republica ce- 
tățenilor. In amîndouă republicile mediocritatea (din 
invidie şi din sentimentul nimicniciei sale) va bănui ca- 
petele pe care nu va putea sau nu va voi să le înţeleagă. 
Şi un asemenea cap cu judecată vastă şi limpede este în- 
tradevăr autorul manualului de logică, din care cauză 
republica literelor romine e pe cit se poate în contra lui. 
Insinuări, biiguiri confuze despre cosmopolitism, bănu- 
iala de neştiinţă, acuzări de plagiat, toate aceste se aruncă 
asupra unui spirit care în fiecare şir e de transparenţa 
cristalului şi nu lasă nimănuia îndoeli asupra celora ce 
voia să zică“.2) 

Pentru a i se da o mai mare răspiîndire articolul doc- 
torului Zotu fu reprodus de ziarele inamice Presa lui V. 
Boerescu şi Telegraful lui I. C. Fundescu. Convorbirile 


1) E. Lovinescu, T. Maiorescu, I, p. 413. 
2) I. Creţu, M. Eminescu, Opere, I, p. 502. 

literare răspund iar dr. Zotu le replică tot în Presa. M. 
Eminescu mai publică şi el un articol chiar în Convorbiri 
literare (1 Sept. 1877). „A plagia, scrie el, va să zică a 
lua ideile sau formularea lor de la autor, fără a-l cita 
nicăeri. De la Mill în cele trei citate autorul logicei ma 
luat ideile nouă, căci aceste se găsesc în orice logică ele- 
mentară, ci numai formularea lor limpede. Ajungea deci 
să citeze o singură dată cartea ca op. întrebuințat, pentru 
a-i lua oricui dreptul de a presupune plagiare.“ 

Şi după o exemplificare: 

„Dintr'aceasta e evident că, dacă autorului logicei 
i-a rămas în minte în mod neconştiu o idee a lui Trende- 
lenburg, el a întrebuințat-o mai limpede, mai cu temei 
de cum s'a întrebuințat Trendelenburg pe el însuși. Do- 
rim multe plagiate de această natură care să traducă 
idei spuse în treacăt, în monetă bine tipărită a gîndirii 
clare, şi hotărite, care să prefacă metalul ascuns în 
pietriş, în metal curăţat şi preţios“. 

Adevărul este că şi aici, caşi în chestiunea Vischer, 
T. Maiorescu s'a arătat un „clasic“, clarificind şi perso- 
nalizind materiale împrumutate într'o organizare pro- 
prie. 


3. In privinţa acestui articol din Convorbiri literare 
avem o scrisoare a poetului către I. Slavici (care inter- 
vine şi el în polemică sub pseudonimul de 'Tanda prin- 
trun articol intitulat „Bietul Dr. Zotu“ în Timpul din 
23 şi 25 Sept. 1877), din care facem citeva extrase!): 

„Apropos de Trendelenburg şi Maiorescu. Deosebirea 
între pasagiile citate de mine e foarte mare. „Cea mai 


1) I. E. Torouţiu, op. cit. III p. 126. | 

înaltă abstracţie a intuiţiei“ a lui Tr. este „esse“ copula- 
tiv, verbul auxiliar, nu „ezistere“ a lui Maiorescu. Trend. 
recunoaşte asemenea existenţa unor silogisme ipotetice, 
Maiorescu la preface pe aceste pur şi simplu în silogisme 
categorice. 

Eu am închipuit următoarele silogisme pentru a arăta 
deosebirea: 

Dacă este seminarul din Bucureşti, este D. Zotu. 
Insă seminarul din Bucureşti este ca cea mai înaltă ab- 
stracţie a intuiţiei. Deci d. Zotu este cea mai înaltă ab- 
stracţie a intuiţiei. 

Categoric însă astfel: 

D. Zotu este o dependenţă a seminarului din Bucu- 
reşti. 

Seminarul există în realitate. 

Deci d. Zotu există în realitate ... Nu ştiu dacă M. 
a fost mulţumit sau nu de anticriticele mele. Sunt scrise: 
în grabă şi nu prea sunt de seamă, dar n'am ce face: 


De unde iei privirea clară 
Care “n linişte alege, 

La gîndiri menite vieții, 
Viața “n floare să le-o lege? 


N'avem nici o informaţie despre părerea lui T. Maio- 
rescu; ca de obiceiu, (în chestiunea plagiatului din Vis- 
cher ridicată de Aron Densuşeanu) el nu s'a amestecat, 
lăsînd discuţia pe seama altora. 


4. Se cunoaşte sfirşitul colaboraţiei poetului la Cu- 


rierul de Iaşi. Intrat în conflict cu un oarecare Mircea, 
directorul Tipografiei Naţionale, unde se tipărea ziarul, 

el fu silit să plece în toamna anului 1877 (ultimul articol 
Răpirea Bucovinei s'a publicat la 30 Sept. 1877); rămas 
fără mijloace, el e, în fine, chemat la Bucureşti, în re- 
dacţia ziarului Timpul, fondat la 15 Martie 1876, a cărui 
direcție o avusese T. Maiorescu cinci luni de la sfirşitul 
lui Ianuarie pină la 5 Iulie 1877, cînd plecase, nefiind în 
armonie cu o parte din conservatori pe chestia politică 
cu Ruşii, în faţa apropiatului răsboiu. 

1. Venirea la Bucureşti, la Timpul; mizeria primelor luni. 
2. Articolele lui în Timpul, în legătură cu T. Maiorescu. 


I. Cu banii reclamaţi la 12 Oct. 1877 lui I. Slavic: 
(... n'am cu ce veni — 100 de fr. — am pe lună, din ce 
dracu, să plec? Am şi bagaje: cărţi, manuscripte, ciobote 
vechi, lăzi cu şoareci şi molii, populate la 'ncheeturi cu 
diferite naţionalităţi de ploşniţe. Cu ce să transport aceste 
roiuri de avere mobilă în sens larg al cuvintului?5), a 
sosit, probabil, la Bucureşti şi şi-a pornit activitatea, la 
Timpul cu articolul „Bălcescu şi urmaşii“ din 24 Noem- 
brie 1877 pentru a o continua apoi statornic de la 11 
Dec. 1877. 

Epoca acestor debuturi la Bucureşti pare să fi fost o 
cumplită mizerie. La 4 Noembrie, T. Maiorescu îi scria 
lui I. Negruzzit). „Cum stă cu contribuţiile Timpului? 
Fă bine spune ca să trimită banii adunaţi lui Teodor 
Rosetti. Căci Eminescu continuă a muri de foame — a- 
gonia poeţilor romini“. 


1) I. E. Yorouţiu, op. cit. I p. 8. 

La 27 a lunii insistă!): „Trimite Pogor bani lui Sla- 
vici şi Eminescu pe Oct. şi Noembrie la Timpul? Să-i 
trimită deadreptul lui. Adressa: Ion Slavici, la redac- 
ţia Timpului, Bucureşti, Palatul Dacia“. Peste citeva 
luni la 26 Februarie 1878 îi scrie relativ la Albumul So- 
cietății Junimea?): Portretele lui Rosetti şi Mandrea 
le tot execut şi nu mai isbutesc. Cu Eminescu am să mă 
duc eu mine la fotograf, mai "nainte însă la bărbier, să 
se radă. La boheme roumaine“. Dacă ar fi să acordăm 
o autenticitate scrisorii nedatate a lui M. Eminescu către 
Veronica Micle (reprodusă în capitolul asupra lui V. A- 
lecsandri), prin care poetul îi anunţa că a primit 200 lei 
de la V. Alecsandri, în această epocă ar trebui fixată, de- 
oarece vedem îndemnați susținătorii ziarului să-şi trimi- 
tă cotizaţia pentru ca redactorii să poată trăi. Nu e de 
admis însă ca la această dată V. Alecsandri să nu fi cu- 
noscut „personal“ pe M. Eminescu. 


2. Asupra febrile: activităţi a lui M. Eminescu la 
Timpul culeasă azi în mai multe volume şi obiect de stu- 
dii şi parafraze, cu imense repercuțiuni asupra desfăşu- 
rării ideologiei noastre politice, nu ne vom ocupa de cit 
în stricta limită a legăturii ei cu T. Maiorescu. 

„Ai citit în Timpul, îi scria criticul lui I. Negruzzi la 
8 Februarie 18742), poate articolul lui Eminescu care nu-şi 
poate stăpini indignaţia) şi prin urmare ştii ce s'a petre- 
cut. Şi Rominia liberă le-a aruncat un strigăt de indig- 
nare“. 


1) I. E. Torouţiu, op. cit. I p. 9. 
2) I. E. Torouţiu, op. cit. I p. 11. 
3) I. E. Torouţiu, op. cit. I, p. 10. 

Iată ce anume se petrecuse. T. Maiorescu fusese ales 
deputat conservator în alegerea parţială de la Iaşi din 
23—24 Ianuarie. Camera amina însă mereu discuţia asu- 
pra validării alegerii. Motivul şi-l explica 'T. Maiorescu 
astfel într'o scrisoare către I. Negruzzi la 8 Februarie: 
„Nu vor ca unul din noi (se mai alesese şi Generalul I. 
Em. Florescu) să deştepte Basarabia în Cameră.!) Acesta 
e şi argumentul de care se foloseşte şi Eminescu în arti- 
colul său „Contestarea alegerii d-lui Maiorescu“ apărut 
în Timpul de la 8 Februarie adică în aceeaşi zi cu scri- 
soarea trimisă lui I. Negruzzi. Producindu-se o cerere 
de invalidare a alegerii, ea fu respinsă în şedinţa de la 
6 Febr. 1878; dar fracţionistul ieşean A. D. Holban, is- 
buti să obțină instituirea unul „comitet judiţiar“ compus 
din Locusteanu, Pătărlăgeanu, Dimancea, Pantazi Ghica, 
Eraclide ca să „acheteze alegerea“. Peste două zile apăru 
articolul lui M. Eminescu. Iată elogiul lui T. Maiorescu: 
„Partidul conservator din Iaşi ştiind pe deplin, că acel 
petec de pămint de la Dunărea (Basarabia) este rațiunea 
de a fi a statului romîn din punctul de vedere al Euro- 
pei, şi urmărind fățărnicia liberalilor, care sunt în stare 
să joace comedia protestării pentru a o da totuşi Ruşilor, 
în schimbul unor foloase personale de tot soiul, a ales cu 
majoritate absolută pe d. Maiorescu în acele momente 
grele, dind astfel un vot de neincredere purtării îndoel- 
nice a guvernului şi a Camerei. 

Afară de aceia d. Maiorescu mai insemnează şi alt- 
ceva: tendenţa pentru răspindirea unei culturi naționale 
şi uniforme la ţăranul rominesc. Pedagog şi fiu de pe- 
dagog, el a văzut cu ochii limpede beţia de fraze şi lipsa 


1) I. Creţu, op. cit. II. p. 215. 

de cultură pozitivă a clasei de cenuşeri din Rominia şi 
na găsit un alt antidot mai puternic contra epidemiei 
spirituale de cît cultura ţăranului. Dar pentru aceasta 
era nevoe ca limba ţăranului, fie el în Rominia, fie în 
Ardeal, să fie pusă iar în scaunul de onoare, ce i se cu- 
vine, în locul în care pusese cronicarii şi biserica. In lup- 
ta pentru limbă şi adevăr şi contra jargoanelor franţu- 
zite sau nemțţite şi a beţie: de cuvinte, d-sa a rămas în- 
vingător, autorii loviți de pana sa energică nu mai cu- 
tează a se întoarce la obiceiul lor de a înşira cuvinte nouă 
în loc de idei adevărate, limba şi împreună cu ea mintea 
se curăţă şi se lămureşte, căci numai o limbă, în care cu- 
vintele sunt împreunate c'un înţeles hotărit de veacuri, 
este clară şi numai o cugetare care se serveşte de o ase- 
menea limbă, e limpede şi cu temei“.!) Contestării lui A. 
D. Holban se ştie că i-a răspuns G. Vernescu. M. Emi- 
nescu reproduce cele cinci puncte ale contestării şi toate 
argumentele apărării lui G. Vernescu. Punctul al pa- 
trulea spunea: „D. Maiorescu aparţine unei şcoli filozo- 
fice periculoase, căci Schopenhauer şi Max Stirner spun 
că „forţa primează dreptul“, etc. Aicea d-sa citează în 
franțuzeşte ce avea acest cuprins. Intrebat de un depu- 
tat cine susține aceasta, d-sa răspunde: „Schopenhauer“. 
Contra acestei confuzii protestează cu virulenţa lui obiş- 
nuită M. Eminescu: Pasagiul nu era al lui Schopenhauer 
ci al lui Stirner. „A atribui lui Schopenhauer, îl invec- 
tează el, ideile lui Schmidt (numele adevărat al lui Stir- 
ner) înseamnă tot atit ca şi cînd Praxiteles, sculptind sta- 
tua lui Apollo, ar fi luat drept model umerii d-lui Pan- 
tazi Ghica (era cocoşat) şi fizionomia d-lui Holban“. 


1) I. Creţu, op. cit., II, p. 300. 

Raportul conchise la invalidare; discutindu-se în şe- 
dinja de la 1 Aprilie 1878, au lipsit doar trei voturi ca 
să nu fie ratificată de Cameră — cu toată opoziţia pre- 
şedintelui C. A. Rosetti ce spusese: „Nu este permis, mai 
cu seamă unui partid democratic, să atace o alegere pen- 
tru opiniile filozofice ale candidatului“. Cu această oca- 
zie M. Eminescu publică un nou articol la 9 Aprilie in- 
titulat Domnul Holban şi Arthur Schopenhauer. Depu- 
tatul fracţionist de la Iaşi, declară: Inainte de toate, par- 
tidul naţional democratic şi liberal are de cea dintii da- 
torie să apere proprietatea, onoarea şi castitatea familiei, 
patria... are datoria să propage în popor onoarea, mo- 
ralitatea, virtutea... iar nu materialismul abjectului 
Schopenhauer, care propagă concubinatul, dreptul bătăir 
cu biciul, disprețul amorului de patrie şi sentimentelor 
de onoare. Aceste lucrări sunt bune la sălbateci, nu la 
noi“. M. Eminescu isbucneşte: „In şapte rînduri de spalt 
ale Monitorului, d-sa aruncă 7, zi: şapte neadevăruri, 
nemai auzite prin colosala lor sfruntare, prin lipsa. de 
ruşine a acelui ce cutează să le pronunţe“. Urmează re- 
stabilirea ideologiei lui Schopenhauer în toate punctele 
în discuţie. 

1. Participarea lui M, Eminescu la Junimea bucureșteană. 


1, De la sosirea lui la Bucureşti, M. Eminescu devine 
unul din cei mai statornici membri ai nouei Junimi din 
jurul lui T. Maiorescu, al cărei inceput se semnalează în- 
tr'o notă din Însemnări cu data de 28 Sept. (10 Oct. 1876): 
„Au fost la mine d-nii Anghel Demetrescu, d. Aug. 
Laurian şi Ştefan Mihăilescu cu Nica şi a fost una din 
cele mai animate convorbiri pină la 12 1/2 noaptea. Pare 
a fi ca un început de Junimea bucureşteană“. Altă întru- 
nire e semnalată pe data de Duminecă 3/15 Oct.: „Ei au 
fost din nou seara la mine, cu încă St. Virgolici, Bodnă- 
rescu şi Verussi, care erau intimplător aici de la Iaşi şi 
cu I. Slavici. După convorbiri literare despre ceeace este 
personal şi ce e impersonal s'a hotărit să ne intrunim 
odată pe săptămină la mine şi anume Vineri seara!),“ 
Iată începutul Junimii bucureştene pornită cu forţe ina- 
mice, La 26 Mai 18782) găsim semnalată prezenţa lui 
M. Eminescu (care trebue să fi participat cu mult în- 


1) T. Maiorescu, Insemnări, I, p. 268, 
2) T. Maiorescu, Insemnări, I, p. 294. 

ainte): „Ultima Junime, la mine (ca întotdeauna, în tim- 
pul din urmă, în această stagiune). A fost şi Vasile Alec- 
sandri (tocmai foarte sărbătorit pentru premiul ce a 
primit poezia sa de 4 strofe Gintea latină, la concursul 
respectiv din Montpellier; îi se dă un banchet prin sub- 
scripție săptămina viitoare). Şi Kneazul Cantacuzino, 
Theod. Șerbănescu, Olănescu şi a. m. d. vreo 23 de per- 
soane, Ronetti Roman („Radu“), Caragiale (bun tradu- 
cător al Romei învinse de Parodi), Eminescu, Slavici, 
Nicu Gane, etc. Splendidă seară! Frumoase poezii de 
Eminescu, o baladă de Gane, poezii drăguţe de Şer- 
bănescu, frumoase traduceri din Horaţiu de Olănescu şi 
la urmă, interesantă „causerie“ a lui Alecsandri“. Prin 
stimularea Anei Rosetti, noua pasiune a lui T. Maio- 
rescu, şedinţele incep a se înmulți in 1878: „odată pe 
săptămină la mine, şi odată în aceeaş săptămină la Mite“. 
In această epocă intervine legătura de dragoste dintre 
M. Eminescu şi Mite semnalată de T. Maiorescu încă din 
Februarie 1879. „In interval, greul timp intern cu Mite 
şi Eminescu‘), ce anunţa nota din 1/13 Iunie 1879. „Grea 
epocă Eminescu“ — de care ne vom ocupa mai tirziu. M. 
Eminescu vine totuşi la şedinţe unde se semnalează 
„citeva poezii nouă ale lui Eminescu foarte frumoase şi 
o satiră veche deasemenea?). El e foarte prețuit. Iată, de 
pildă, fişa Luceafărului: Prima lectură are loc Simbătă 
17 Aprilie 1882. „Seara Junimea la mine. Puţină lume, 
numai 12. Citit frumoasa legendă de Eminescu)“. La 


1) T. Maiorescu, Insemnări, I, p. 321. 
2) T. Maiorescu, Insemnări, |, p. 328. 
3) T. Maiorescu, Insemnări, Il, p. 58 

şedinţa următoare dela 14 Aprilie seara lectură în pre- 
zenţa lui P. Carp, Ştirbei, etc. 

După 6 luni la 8 Oct. 1882 „Seara Luceafărul lui 
Eminescu, cu el şi Annette şi familia mea, citit corec- 
tind“), 

In şedinţa de la 28 Oct. se citeşte „frumosul Luceafăr 
al lui Eminescu, șlefuit“, la 31 Oct. îl citeşte la Buftea 
la Al. Ştirbei?), la 12 Ianuarie 1883 se făcea lectura tra- 
ducerii germane a Mitei5) şi aşa mai departe cu un mi- 
nunat zel de propagandist. M. Eminescu e, de altfel, pre- 
zent la toate marile lecturi, şi chiar la lectura Nopții de 
Noembrie a lui Al. Macedonski, la 5 Martie 1882. (Erau 
de față şi P. Carp, V. Alecsandri, Haşdeu, AL Ştirbei, 
Bariț, etc.) 


1) T. Maiorescu, Insemnări, II, p. 127. 
2) T. Maiorescu, Însemnări, II, p. 134. 
3) T. Maiorescu, Insemnări, II, p. 149. 
4) T. Maiorescu, Insemnări, Il, p. 152. 

1. Intervenţia lui T. Maiorescu între poet și Veronica. An- 
tecedentele Veronicăi. 2. Părerea lui I. Negruzzi; date cronolo- 
gice asupra legăturii dintre Veronica și M. Eminescu. 3 Părerea 
lui G. Panu. 4. Cum trebue înțeles acest amestec al criticului. 
5. ingratiludinea poetului față de critic. 6. Alte nemulțumiri ale 
poetului. 7. Coniesiunile lui I. Al. Brătescu-Voinești în chestiu- 
nea Luceafărului, 


1. Una din învinuirile cele mai des repetate impotriva 
lui 'T. Maiorescu e faptul de a se fi amestecat în legătura 
de dragoste dintre M. Eminescu și Veronica Micle şi de 
a-l fi împedicat de a o lua în căsătorie. Chestiunea merită 
să fie cercetată. 

Veronica Micle era o veche cunoştinţă a lui T. 
Maiorescu și nu în bine, încă de pe cînd se numia Vero- 
nica Cimpeanu, fata moașei Ana Cimpeanu, întrată în 
complotul familiei Cobilcescu și al lui N. Ionescu îm- 
potriva lui T. Maiorescu în așa zisul „scandal de la 
Şcoala Centrală din 1864“. Iată declaraţia moaşei la an- 
cheta judiciară: „Fiica mea, anume Veronica Micle (se 
măritase în răstimp), ce se afla în etate de 14 ani, elevă 
în clasa V, cu ocazia venirii acasă, după vacanţa sărbă- 
torilor Paștelor, anul curent mi-a arătat următoarea îm- 

prejurare, că într'una din zile pe la orele 5, 30 după a- 
miază, viind d. Maiorescu în internat a intrat direct în 
camera d-rei guvernante Emilia Richert, elevele fiind 
intrate în clasă, numita mea fiică era ocupată cu ştergerea 
unei table din sală, în acelaş timp a văzut că a venit d-na 
Maiorescu, aceasta voind a intra în camera d-rei Richert, 
a bătut la uşe, dar nu i s'a deschis şi nici ma voit a-i 
răspunde, numai atunci Doamna a trecut peste sală şi 
bătind la uşa d-nei Gros i s'a deschis şi numai atunci s'a 
deschis şi uşa dela D-ra Richert, unde era d. Maiorescu, 
după care d-na Maiorescu a intrat înlăuntru, şi ce se 
va fi petrecut nu cunoaște“.1) 


Iată cum în replică T. Maiorescu la interogatorul din 
20 Oct. 1864: „...Că după ce nevastă mea a bătut la 
uşa guvernantei din năuntru odăii ma voit nimeni să 
răspundă. Această spusă însă, singura care are valoare 
de indicii din arătările d-rei Cimpeanu, a zis-o adau- 
gind-o Ana Cimpeanu, fiindcă o moaşă şi un ofiţer au 
ajuns apărătorii unei şcoale de fete în privinţa 
moralității!“ 

T. Maiorescu arată că în 1863 fusese o singură dată 
pină la 9, în ajunul plecării la Berlin, la 22 Oct. 1863, ca 
să ia măsuri pentru aşezarea unei clavir, pe care nu-l pu- 
tea lăsa acasă din pricina frigului; a doua zi clavirul şi 
fusese transportat în lipsa lui în odaia guvernantei Ri- 
chert. 


Şi după ce respingea învinuirile diverşilor martori,, 
punea la zid pe moaşa Ana Cimpeanu şi pe fiica ei Ve- 
ronica în cel mai bun stil maiorescian: 


1) E. Lovinescu, T. Maiorescu, I, p. 137. 

„Din salon este absolut cu neputinţă a auzi, dacă răs- 
punde cineva din lăuntru odăii guvernantei sau nu. In- 
tre salon şi odaia guvernantei sunt scări bifurcate în 
dreapta şi în stinga care separă, într'o distanță așa de 
mare încît nici nu va cuteza d-ra Veronica Cimpeanu, 
nu-i va trece prin cap a zice că ar fi putut auzi, dacă răs- 
punde cineva din lăuntru sau nu. Eu cer să se întrebe 
d-ra Veronica Cimpeanu însăși, asupra acestui punct, iar 
nu d-na Cimpeanu, care în fantezia d-sale de moaşă, a 
putut face multe şi variate schimbări şi îngroşări a ade- 
vărului“. 


Simpatie nu putea, aşa dar, avea T. Maiorescu pentru 
Veronica Micle încă din debuturile ei. 


Această „ostilitate“ nu înseamnă o rupere de relaţii; 
Veronica a colaborat, după cum se ştie, la Convorbiri. In 
Însemnări înregistrăm că T. Maiorescu a vizitat-o de 
mai multe ori. Iar următoarea scrisoare din 3 Mai 1879 
a Veronicăi către Eminescu ne descrie circumstanţele u- 
neia din vizite: „Prin urmare, gindeşte-te cu drag la mine, 
şi lasă-mă să-ţi spun ce fericire nespusă am simţit în su- 
fletul meu, cind am văzut pe d. Maiorescu în casă la mi- 
ne şi că pacea și iertarea atit de mult dorite de mine 
le-am căpătat. Ce să-ţi fac, tu ştii că eu sunt sinceră; ei 
bine, trebue să mărturisesc că: precum era sărbătoare 
pentru mine cînd veneai tu să mă vezi, tot astfel, ba încă, 
mai mult, am simţit cînd lam văzut pe d. Maiorescu și 
aceasta din mai multe puncte de vedere, intre care a fost 
şi acela că am vorbit de tine, ce anume ţi-oi spune la 
toamnă, cînd ne vom vedea.“ 


La această dată Ştefan Micle trăia. „Pacea și ierta- 
rea“, de care vorbeşte Veronica, nu se poate raporta decit 

la atitudinea ostilă a criticului față de legăturile cunos- 
cute ale poetului cu Veronica. 


2. Amestecul lui T. Maiorescu şi al Junimii în legă- 
tura celor doi poeți e admisă de contemporanii cei mai în 
măsură să cunoască lucrurile de aproape, cum e, de pildă, 
Iacob Negruzzi. In Amintiri el susține chiar ca unul din 
motivele trimiterii lui M. Eminescu la Berlin e poate că 
şi dorința ce aveau cîțiva dintre noi mai inițiați în 
tainele vieții sale private de a-l despărți de Veronica“. 
Ne-am exprimat convingerea că impresia lui I. Negruz- 
zi era posterioară. Deşi se cunoscuseră probabil la Viena 
in 1870, ei nu se revăzuseră de cît în cele citeva săptă- 
mini cît stătuse Eminescu la Iaşi în Septembrie 1872, 
cînd îi votase Junimea subvenţia pentru Berlin. Veronica 
nu constituia pe atunci o primejdie. 

Puţina corespondenţă autentică dintre Veronica şi M. 
Eminescu mai trebue citită şi cu rezerva că, destinate a 
fi citite şi de Ştefan Micle, scrisorile poetului au un ca- 
racter oficial; numai scrisorile Veronicăi dau timbrul 
real al relaţiilor lor. Aşa se explică nota strict protoco- 
lară a scrisorii de la 8 Noembrie 1874, pornind de la 
„stimată doamnă“, pentru a-i spune că a zărit-o într'o 
lojă la teatru şi că şi-a amintit de invitaţia de a lua parte 
la o serată a ei literară ca să citească poezii.!) E greu 
de admis, că, fiind la Iaşi de două luni jumătate, unde 
venise în bună parte pentru dinsa, n'o întilnise încă. 

Acelaş caracter oficial are şi scrisoarea din 8 Iunie 
1876, în urma destituirii lui din postul de revizor şcolar, 
scrisoare lamentabilă din toate punctele de vedere şi de 


1) I. E. Torouţiu, op. cit. IV. p. 126. 

neinţeles, faţă de orgoliul solid al poetului: „Crede-mă, 
stimată Doamnă, că de azi sunt om pierdut pentru socie- 
tate“.!) Inainte de a pleca la Bucureşti, în Octombrie 
1877, el îi făcuse o vizită protocolară și n'o găsise acasă. 
Scrisoarea ei din 3 Noembrie 1877 iscălită „Tolla cea ne- 
norocită“ dă adevărata situaţie a legăturii lor, cu mult 
mai intimă de cît o arată scrisorile lui măsurate. „Scum- 
pul meu Titi“ spune mai mult de cît „stimată Doamnă“. 
Femeia pare plină de sine şi e sigură de iubirea lui: 
„Titi, dacă ai inimă (şi sunt sigură că ai pentru că mai 
iubit pe cit o meritam), ascultă-mă, judecă şi nu mă con- 
damna de cit după aceea. Nu e aşa că indiferența mea ţi-a 
sdrobit inima, inima plină de fiinţa mea? Erai așa de 
puţin stăpin pe tine, încît cel mai prost om îşi dădea sea- 
ma că eşti îndrăgostit de mine: de aceia nu trebuia oare 
să dau o desminţire şi să ascund ochilor scrutători reci- 
procitatea unei dragoste tot aşa de mare?“ Poetul îi fă- 
cuse, după cît se pare, propuneri de căsătorie, pe care ea 
le respingea din motive de prudenţă materială. „O fe- 
meie săracă totdeauna e o povară unui bărbat, vrei tu 
să devin povara unui om pe care îl iubesc? Mă crezi prea 
uşoară ca să-mi dărueşti un suflet, dar îţi pot mărturisi 
că sunt o femeie de inimă, că n'aş vrea cu nici un preţ 
să-ți creez o viaţă nenorocită“, — Il invită să vină de 
sărbători la Iaşi. „Atunci eu voi fi atît de blindă cu tine 
şi te voi legăna pe braţul meu“. Scrisoarea e de o inti- 
mitate complectă; alta de la 7 Oct. 1882 ne-ar face să 
credem că această intimitate nu s'a desăvirșit de cit mai 
tirziu. In aşteptarea unui răspuns de la dinsul, hotărită 
să se sinucidă, Veronica îşi fixează ziua morţii. „Imi 


1) Octav Minar, Cum a iubi Eminescu, p. 52. 

vei permite, îi scria ea, să aştept un răspuns de la d-ta, 
voi muri în ziua de 27 Octombrie cînd pentru prima oa- 
ră intro casă mică şi modestă ţi-am dat dovadă despre 
iubirea mea vor fi tocmai patru ani în acea zi“. Data ce- 
dării se fixează deci la 27 Oct. 1878, pe cind Ştefan Micle 
trăia încă. Cum rămine atunci cu „te voi legăna pe bra- 
tul meu“ încă din 3 Noembrie 1877? Scrisorile de dra- 
goste sunt documente foarte instabile 


Demonul informaţiei ne face să căutăm în Insemnă- 
rile zilmice ale lui T. Maiorescu, unde găsim la data de 
Simbătă 11 Noembrie 1878 următoarele rinduri: „Plecat 
cu Eminescu, Caragiale, Slavici, Nica şi Olănescu la Iaşi 
la a 15-a aniversare a Junimii (cei dintii trei pe socoteala 
mea“). Prezenţa la Iași a lui M. Eminescu e certificată, 
aşa dar, aproximativ la data cînd Veronica Micle îşi 
fixează singură ziua „dovezii“ dragostei ei pentru poet. 


3. Şi celălalt memorialist al Junimii, G. Panu, pri- 
veşte ca probabil amestecul lui T. Maiorescu şi al Juni- 
mii în legăturile de dragoste ale lui M. Eminescu cu Ve- 
ronica Micle. El îl întăreşte şi prin citarea altor cazuri, 
cum ar fi îndepărtarea lui Mihail Cornea de la Junimea 
din cauză că, insultat de un ofiţer într'o chestie delicată, 
el nu l-a provocat la duel; instituită în tribunal de onoa- 
re, Junimea a votat excluderea lui Cornea. Alt junimist 
Şt. Virgolici, voind să-şi legitimeze un copil ieşit din le- 
găturile de dragoste cu o tînără văduvă: „Şefii Junimii 
nu ştiu din ce cauză, sfătuiră şi insistară pe lingă Virgo- 
lici să nu contracteze această căsătorie şi acesta, cu toată 
dragostea, ce avea pentru tinăra văduvă, se supuse Juni- 
mii şi legăturile fură rupte definitiv“. „Aşa trebue să se 

explice şi cabala în contra Veronicăi Micle relativ la a- 
morul ei cu Eminescu“.!) 


4. Amestecul lui T. Maiorescu şi al Junimii în legă- 
tura de dragoste a lui M. Eminescu cu Veronica Micle 
dar mai ales în intenţiile lor de a se căsători nu trebue 
înţeles de cit ca un amestec îngăduit intimităţii dintre 
prieteni şi, mai ales, unui prieten care era totodată şi o- 
crotitorul lui în păsurile vieţii. Legenda ne-a lăsat o mo- 
tivare, în adevăr „maioresciană“; poezia, arta nu poate 
ieşi din relaţii conjugale ci din raporturi contrariate. Rea- 
litatea era probabil alta: părerile ce avea despre Vero- 
nica Micle, ce se pot rezuma în vorbele lui I. Negruzzi;2) 
„fiind dat şi caracterul uşuratec al acestei tinere femei 
nu e de mirat că ea nu se credea legată prin lanţurile că- 
sătoriei pină întratita încît să păzească cu stricteţe cre- 
dinţa conjugală bătrinului Micle, pe care îl considera mai 
mult ca un părinte de cit ca un soț. Veronica n'a simțit 
un adevărat amor de cit pentru Eminescu, In casa bă- 
trinului Micle, Eminescu petrecea ceasuri întregi în fie- 
care zi, acolo îşi declama poeziile cu acea cadență plin- 
gătoare care făcea farmecul lecturii sale.... Acolo şi 
Veronica i-o fi cetit încercările sale poetice, care pe ici 
pe colo or fi fost îndreptate după sfaturile lui Eminescu. 
Prin zilnicile lor relaţiuni s'a desvoltat această violentă 
pasiune reciprocă, tinerii amorezaţi îşi jurară să se căsă- 
torească, după moartea lui Micle, ba încă Eminescu cu 
fantezia lui nemăsurată, temindu-se de pe atunci de po- 
sibilitatea unei despărţiri după eventuala lor căsătorie, 


1) G. Panu, Amintiri de la „Junimea”, ed, Cioflec, p. 331, 
2) I, Negruzzi, op. cit, p. 276. 

propunea ca amindoi să treacă în secret la catolicism din 
cauză că această lege nu admitea divorţul“. 

Dar maj presus de această părere asupra Veronicăi, 
trebue să fi influenţat părerea lui T. Maiorescu despre 
însuşi caracterul lui M. Eminescu, despre singularitatea 
geniului, despre dezordinea vieţii ce-l făceau nepotrivit. 
oricărei căsnicii. Nimeni nu poate să nu recunoască drep- 
tatea de apreciere a criticului; amestecul lui n'a fost, aşa 
dar, nu mai bine intenționat ci, ieşit din realitatea lucru- 
lui, chiar şi util. Insuşi M. Eminescu era de aceiaşi părere 
în scrisoarea de la 28 Febr. 1882: „nu văd nici o perspec- 
tivă deocamdată de a trăi impreună, pentru că nu mi s'a 
oferit pină acum nimic în laşi cu care aş duce o viaţă con- 
venabilă cu tine şi în mizerie nu voi să trăeşti“. Opune- 
rea lui T. Maiorescu trezi, fireşte, ostilitatea Veronicăi, 
aşa că în corespondenţa ei găsim aluzii; nu ne interesea- 
ză însă ea, ci numai singură reacţiunea lui M. Eminescu; 
din nefericire toate scrisorile Veronicăi sunt autentice, pe 
cind cele ale lui M. Eminescu mau acest caracter de cît 
în parte. 

lată, de pildă, o scrisoare a poetului către Veronica 
din 10 Septembrie 1880, publicată în fragmente, pe al că- 
rei original nu Pa văzut nimeni, şi care pune chestiunea 
în miezul ei: 

10 Sept. 1880 

„Acum pot să-ţi desvălui marele secret care m'a tor- 
turat ani de zile, neputînd să-ţi spun atunci, ce pot să-ţi 
spun azi. Iubirea noastră aşa de sinceră, aşa de nevino- 
vată, trebue să aibă un sfirşit. Sfirşit nu pentru noi care 
ne vom iubi pină la moarte, dar pentru a acoperi ipocri- 
zia lumii aceştia, care fără să cunoască adevărata cauză 
a prieteniei sufleteşti ce ne-a unit, vorbeşte cu răutate 

bărfind sentimentul cel mai înălțător al vieţii. Dorinţa 
mea mai are o întorsătură născută din logica unui bun 
prieten, care mi-a făcut mult bine la Junimea, şi care azi 
crede că a venit momentul să-mi facă şi rău pentru a 
dovedi caracterul speciei umane. Am căutat să conving 
pe d. M. că e frumos şi cavaleresc să te iau în căsătorie 
în mod legitim. Dinsul mwa mustrat foarte vehement, 
spunînd că n'am altceva mai bun de făcut de cît să mă 
insor. Am tăcut. leşind de la dinsul, o revoltă sufletea- 
scă, asemeni unei furtuni, a început să clocotească în vi- 
nele mele, credeam că îmi crapă timplele de indignare şi 
supărare. 

Reflectînd mi-am zis: filozofii nu vor pricepe nici 
odată iubirea poeţilor. Sufletele lor prea șlefuite au pier- 
dut din farmecul duioşiei. Femeile sunt pentru dinşii 
probleme, în timp ce pentru noi poeţii ele sunt isvoare 
de inspirare. Azi cînd mă gindesc la prostia ce am fă- 
cut, mă căesc amar“.1) 

După cele ce ştim, cuprinsul scrisorii este neverosimil; 
originalul ei s'a pierdut însă în chip inoportun. În orice 
caz, la acea dată inspiratoarea lui M. Eminescu nu mai 
era nici Veronica nici Mite, ci Cleopatra Poenaru, după 
cum o mărturiseşte chiar Mite, nu fără ciudă, în nişte 
scrisori către N. Gane: „Eminescu était-il tout désespéré 
hier, îi scria ea la 2 Oct. 18802), şi fétais méchante 
comme vous, je dirais que l'absence de la dame de son coeur 
expliquerait sa melancolie. Le pauvre garçon! Je crois 
qu'elle a répondu à ses déclarations par un éclat de rire 
et lui, ă ce qwon dit, espérait être accepté comme mari. 





1) Octav Minar, Cum a iubit Eminescu, p. 39. 
2) L E, Torouţiu, op. cit, III, p. 2993. 

Mon Dieu, pourquoi vous moquez-vous de son gout“. 
Ori: „Eminescu nous apporte din cînd în cînd des poé- 
sies, dédiées ă une nouvelle flamme de son coeur de 
poète, espérons qu'il ne la tourmentera pas, comme il a 
+ourmente la pauvre M-me Micle?“1) Mite ridea galben. 


5. Dar dacă această scrisoare a lui M. Eminescu are 
o dată certă şi un conţinut acceptabil, în parte, cu totul 
alt ceva este altă scrisoare nedatată, publicată de acelaş 
editor puţin scrupulos, cum s'a dovedit în alte împreju- 
tări, scrisoare devenită o armă sensaţională în mina ce- 
lor ce susțineau şi susțin incă, pe deoparte, lipsa de in- 
teres a lui T. Maiorescu faţă de poet iar, pe de alta, ne- 
mulţumirea lui M. Eminescu-faţă de criticul ce i-ar fi 
exploatat gloria. O reproducem ca simplu document: 
„Tot acum pricep de ce Jacques Negruzzi îmi tot da a 
înţelege că d. Maiorescu m'a ajutat mult, făcînd să fiu 
cunoscut, adică un fel de celebritate pe care eu n'am riv- 
nit-o nici cind, dar mai ales din partea d-lui Maiorescu, 
care s'o fi lăudind cu talentul meu, fără să ştie că mie 
nu-mi prea place lauda d-sale lipsită de sinceritate, avind 
tot interesul să ciştige cu numele meu un credit moral 
revistei Convorbiri literare. Am fost condus cu toate că 
aveam dreptul să conduc, fiind superior multor din acel 
cerc literar... D. Maiorescu a căutat să-mi impue mo- 
dul său de a vedea, dar eu îl priveam în ochi fix, aşa ca 
să creadă că-l înţeleg, pe cînd de fapt sburam cu gindul 
în alte părți. Din îndemnul lor n'am scris nici un rind, 
nici n'am fost inspirat. Acum cind sunt departe, îmi su- 


1) Scrisoarea dela 27 Sept. 1880. I, E. Torouţiu op. cit, IH, 
p. 290. 

nă în urechi sfaturile spuse pe un ton dulce, ademenitor, 
cu scopul de a mă atrage, ca paianjenul prada, apoi, sa- 
tisfăcut, dacă se poate prin umilirej iată cine e chemat 
să stăpinească. Mărire cit se poate, prin ce mijloace nu 
întreba, sunt mai murdare şi negre de cît glodul.“ 

Nu numai conţinutul pare neverosimil, dar şi tonul 
depăşeşte impersonalitatea bine cunoscută a marelui 
poet. M. Eminescu considerindu-se „o pradă“ şi pe T. 
Maiorescu „un paianjen“ — e greu de închipuit. Supără- 
toare e, în deosebi, lipsa datei scrisorii, amănunt impor- 
tant mai ales pentru precizarea condiţiilor de sănătate a. 
poetului. Chiar, dacă s'ar dovedi, ceeace nu e cazul, că 
o astfel de invectivă a ieşit de sub pana lui M. Emine- 
scu, ea trebue să fie opera unei iritații momentane, a u- 
nei depresiuni morale, aşa că nu poate exprima adevă- 
rata lui convingere, tradusă public prin atitea manifes- 
tări de stimă şi recunoştinţă. Prin astfel de iritații îm- 
potriva oamenilor celor mai iubiţi sau de care ne leagă 
recunoştinţa trecem fiecare din noi; ele nu trebue consi- 
derate ca expresia definitivă a sufletului nostru; la su- 
părare putem scăpa multe vorbe injuste, istoria nu tre- 
bue să pună nici un temeiu pe dinsele: valorile morale se 
stabilesc pe alte criterii. 


6. In aceeaș ordine de idei, de nemulţumire momen- 
tană, de data asta nu întoarsă spre invectivă ci spre iro- 
nie, sunt şi cele cîteva notații ale poetului din foi răsleţe 
de la Academie, publicate de G. Călinescut) fără să ne 
dea şi indicaţii cronologice. Iată, de pildă, această înşi- 
rare ironică de titulaturi ale lui T. Maiorescu: 


1) G. Călinescu, Viaţa lui M, Eminescu, p. 307. 

„Excelenţa sa d. Titu Liviu de Maiorescu, Ministru 
Secretar de Stat la departamentul Cultelor şi instrucţiu- 
nii publice, Ministru plenipotenţiar al Maestăţii (sale) 
Regelui Rominiei, pe lingă Curtea Maestăţii Sale Impă- 
ratului Germaniei şi Regelui Prussiei, Comandor şi al 
Marelui Cordon al Stelei Romîniei in spe, Cavaler al Or- 
dinului Benemerenti, clasa I, de facto, Dr. în filozofie şi 
magistru al artelor liberale. De utriusque juris, Membru 
al Academiei romine, Rector magnificus al Universităţii 
din Iaşi, membru al societăţii geografice din Paris, pre- 
zident al ilustrei societăţi „Junimea“ şi al multor altor 
ilustre şi învăţate Societăţi, membru al Societăţii filozo- 
fice din Berlin, Redactor en chef al Jurnalului Timpul, 
Director al institutului pentru înalte învățături al Rege- 
lui Moldav Vasile Lupu, şef al partidului conservator 
din Rominia, director al răspinditului organ european 
Convorbiri literare, profesor universitar de metafizică, 
estetică, logică, morală, psihologie şi istoria filozofiei, 
profesor de altfel de istorie la şcoala centrală de fete, 
etc. etc.“1) 

Verva lui ironică se îndrepta uneori, la fel şi împo- 
triva Convorbirilor literare, fără să tragem de aici vreo 
concluzie negativă asupra legăturilor lui sufleteşti cu re- 
vista, căreia i-a închinat întreaga-i literatură. Iată, ca 
exemplificare, aceste citeva versuri: 

Tu revistă agiamie, Convorbiri mult lăudate, 
O tu moară de palavre, ce lucrezi atît de harnic 
Contra oamenilor vrednici al tău glas este zadarnic 


Sumuțind a tale javre tu la capăt n'o vei scoate. 
Vînt și pleav' a ta știință, visul tău e o nălucă, 


1) G. Călinescu, op. cit., p. 307. 

Rătăcești pe pîrtii veche vrînd să scoţi din rătăcire 
Dar menit îţi este capul, tonţii sunt meniji din fire 
Flori să poarie la ureche, șarlatani de nas să-i ducă. 


7. E cunoscută comunicarea lui I. Al. Brătescu-Voi- 
neşti asupra genezii Luceafărului după o însemnare pe o 
hirtie cu următorul cuprins: „Luceafărul, Eminescu, Ca- 
vagiale, „Păstreaz-o pentru mult mai tirziu“ 1892 Iunie. . . 
In puţine cuvinte, iată ce i-a mărturisit T. Maiorescu 
memorialistului. M. Eminescu nu mai venia de cîtva timp 
la şedinţele Junimii, ceia ce T. Maiorescu o punea pe 
seama relaţiilor lui cu Veronica; peste citva timp Cara- 
giale îi înşiră numele „prietenilor“ ei, printre care nu se 
sfii a se înscrie şi pe dinsul. La reapariţie, M. Eminescu îi 
mărturisi intenţia de a se însura cu Veronica. Criticul îi 
arătă atunci toate greutăţile materiale ale unei căsnicii, de 
“care poetul nu părea a ţine seama. Cum rămine cu poe- 
zia? adaugă atunci T. Maiorescu, formulindu-şi încă odată 
punctul de vedere bine cunoscut al criticului; poetul îi 
declară că se lasă de poezie şi că mai bine n'ar fi scris 
niciodată. Nu-i rămase lui T. Maiorescu de cit să-i atra- 
gă atenţia asupra numeroaselor legături amoroase ale Ve- 
ronicăi, printre care pomeni şi pe Caragiale. „Canalia“ 
rosti M. Eminescu, şi dispăru multă vreme de la T. Ma- 
1orescu, publicindu-și Luceafărul în Almanahul Romîniei 
June şi nu la Convorbiri pentru a nu se recunoaște para- 
lelismul Luceafărul-Eminescu; Cătălina-Veronica, Că- 
tălin-Caragiale; Demiurgul-Maiorescu. 

Şerban Cioculescu a luminat definitiv chestiunea în 
cartea sa Viaţa lui I. L. Caragiale!). Exactă e numai le- 


1) Şerban Cioculescu, op. cit, p. 250 şi urm. 

gătura lui Caragiale cu Veronica, despre care avem re- 
ferinţi în chiar corespondenţa dintre M. Eminescu şi Ve- 
ronica; „scandalul“ isbucneşte în toamna anului 1881, 
Veronica îşi mărturiseşte legătura, poetul îl „bruschează““ 
pe Caragiale, ba se gindeşte la o satisfacție; o îndemnă. 
să-i ceară scrisorile iîndărăt. „Dacă s'ar lăuda cumva la 
Maiorescu, precum s'a lăudat faţă de Bădescu, o poate in 
orice caz“. 'Tragem de aici concluzia imediată că M. E- 
minescu cunoştea relaţiile Veronicăi cu Caragiale înainte 
de a i-o fi spus T. Maiorescu, de oarece se întreba, dacă 
nu cumva Caragiale se va lăuda şi lui cum se lăudase 
faţă de Scipione Bădescu. Ca deobiceiu în astfel de im- 
prejurări, în faţa evidenţei, Veronica îşi recunoşte vina. 
dar o mai aruncă puţin şi asupra duşmanilor ei, a lui T- 
Maiorescu şi a Junimiştilor. „Dacă tu m'ai părăsit, îi 
scria ea la 28 Dec. 1881, încetind de a mă iubi, poate te 
uitam şi eu de mult, dar nici odată nu m'am crezut atit 
victima ta, cît victima altora, de aceia toată ura mea a 
fost îndreptată în contra acelora, care, voindu-mi mie 
răul — mult bine nu ţi-a dorit nici ţie.“ 


Caragiale a fost numit revizor şcolar al Judeţelor 
Suceava şi Neamţ în Oct. 1881 şi şi-a cerut mutarea în 
judeţele Argeş — Vilcea în Februarie 1882 — in spaţiul 
acestor patru luni, trebue fixată intriga lui de dragoste 
cu Veronica. M. Eminescu a fost informat de prietenul 
lor comun Scipione Bădescu şi nu de T. Maiorescu. In 
afară de asta, este astăzi cunoscut, după însăşi o însem- 
nare a poetului, că Luceafărul i-a fost inspirat de un 
basm al lui Kunisch: Das Maedchen in Goldenen Garten, 
pe care mai întii la transpus în versuri. dindu-i mai pe 
urmă o coloratură personală; mai ştim după cercetările 

lui C. Botez că poemul se afla în lucru în 1875, adică 
şase ani înaintea incidentului cu I. L. Caragiale. 


E, drept că Luceafărul împreună cu alte poezii au fost 
publicate întîi în Familia şi nu în Convorbiri literare, 
dar aceasta nu se explică din motivul stinjenirii ce ar fi 
simţit-o faţă de T. Maiorescu ori de cercul Junimii. Lu- 
ceafărul, dimpotrivă, a fost una din poeziile cele mai dis- 
cutate împreună cu T. Maiorescu. Prima lectură după 
cum am mai spus-o, a avut loc la 17 Aprilie: „Citit fru- 
moasa legendă de Eminescu Luceafărul“.1) După 6 luni 
la 8 Oct. „Seara Luceafărul lui Eminescu, cu el şi An- 
nette şi familia mea, citit, corectînd“2) In şedinţa de la 
28 Oct. se citeşte „frumosul Luceafăr al lui Eminescu, 
şlefuit“ 3) Undeva T. Maiorescu spune că de zece ori 
poetul şi-a refăcut opera. Criticul îl citeşte la 3r Oct. la 
Buftea la Al. Știrbei; la 12 Ianuarie 1883, Luceafărul e 
citit în traducerea germană a Mitei, care şi ea e refăcută 
de citeva ori.î) Înţelesul alegoriei poemului l-a dat în- 
suşi Eminescu: „Geniul nare moarte dat mare nici no- 
roc. Mi s'a părut că soarta Luceafărului din poveste sea- 
mănă mult cu soarta geniului pe pämînt şi i-am dat acest 
înțeles alegoric“. 


După o migală de 8 ani Luceafărul a fost publicat în 
Aprilie 1883. 


Ce rămine atunci din comunicarea făcută de T. Maio- 
rescu lui I. Al. Brătescu-Voineşti? Nici o legătură cu 





1) T. Maiorescu, Însemnări, ]], p. 46. 
2) T. Maiorescu, Insemnări, Il, p. 127. 
3) T. Maiorescu, Insemnări, Il, p. 134. 
4) T. Maiorescu, Insemnări, Il, p. 149 

poemul în sine, ci un oarecare paralelism de situaţii, pe 
care, se vede, criticul l'a comentat şi în epoca dramei şi 
apoi mult mai tirziu, după zece ani, şi lui I. Al. Brătescu- 
Voineşti, ce, nu auzise, probabil, încă de conflictul dintre 
M. Eminescu şi Caragiale în jurul Veronicăi. 

1. Conflictul dintre poet şi critic din pricina Mitei Kremnitz. 
2. „Grea epocă Eminescu”. 3. Concluzii. 


1. Amestecul, de altfel cuminte, al lui T. Maiorescu în 
legăturile lui M. Eminescu cu Veronica, nu putea decit 
constitui un incident fără deosebită repercuţie; cu totul 
altă rezonanţă ar fi putut avea intervenţia Mitei Krem- 
nitz între critic şi poet, prin acţiunea mai eficace a gelo- 
ziei. Contemporanii au cunoscut, de sigur, legătura veche 
dintre T. Maiorescu şi Mite, au mai cunoscut şi legă- 
tura dintre scriitoare şi poet, ori cit ar desminţi-o Slavici 
în naivele lui Amintiri. Despre această din urmă legă- 
tură, o primă revelaţie publică am avut-o sub forma mas- 
cată a ficţiunii literare în nuvela Un caracter de artist 
semnată George Allan şi publicată chiar în Convorbiri 
literare.!) Caracterul lui M. Eminescu este destul de stră- 
veziu, fabula e fireşte imaginară, urmărind însă coordo- 
nata caracterului singular al marelui poet cu infiltraţii şi 


1) Conv. lit. 1885, XIX, p. 557. A apărut însă în limba germană 
în volumul Fluch der Liebe, Leipzig, 1881. Traducerea nuvelei a 
fost făcută chiar de T. Maiorescu. 

de situaţii proprii, după cum s'a văzut pe urmă din frag- 
mentul de memorial al scriitoarei publicat de Al. Tzi- 
gara-Samurcaş „Amintiri fugare despre M. Eminescu“) 
In puţine cuvinte, înainte de a-l cunoaşte, Mite fusese im- 
presionată de ceeace auzise despre tinărul şi misteriosul 
poet dela T. Maiorescu, T. Rosetti şi bărbatu-su. Citin- 
du-i poezia Melancolie, ea îşi exprimă entuziasmul. „Ti- 
tus, scrie ea, se uită la mine nedumerit. „Ce naş da eu 
spuse el, să fiu în locul acestui om, pe care îl pui aşa de 
sus âsupra (deasupra) celorlalți!“ Aceste singure vorbe 
ar fi putut constitui o indicație asupra legăturilor dintre 
T. Maiorescu şi Mite. Cind am scris romanul Mite, nu 
le-am bănuit în toată realitatea lor, ci le-am pus în planul 
unei gelozii spirituale; publicarea /nsemnărilor zilnice 
ne-a adus dovada că era vorba de cu totul altceva. Dra- 
gostea ei pentru M. Eminescu şi-o motivează singură, 
cum fac toate femeile: „mă gindeam cit de fericit aş fi 
voit să fac pe acest om, a cărui viață era aşa de singu- 
ratecă, aşa lipsită de fericire“.2) Din aceleași motive caută 
să-i vină în ajutor: „Cumnatul meu îi găsise un loc la 
Timpul şi mănţelesei de îndată cu Titus, ca, pentru a 
putea ajuta pe Eminescu într'o formă demnă, să iau lec- 
ţii de romineşte de la dinsul, şi aşa ca orele să fie puse 
imediat înaintea mesei“. Găsim şi aici tactul criticului cu 
care venia în ajutorul poetului, căci, după cum vedem în- 
tr'o notă a Insemnărilor, el îi oferea cei o sută de lei Mi- 


1) Apărute în Convorbiri literare, LXVI, lan. şi Febr. 1933. Re- 
publicate în I. E. Torouţiu, op. cit, IV, p. 23, Fragmentul memo- 
rialistic e datat Oct. 1893, adică patru ani după moartea poetului. 

2) Acelaş lucru l-a făcut și cu I. Slavici; sub altă formă chiar 
cu Chibici, ca secretar de advocatură: „spre a-i da o mînă de 
ajutor” îi oferi o sută de lei pe lună. Insemnări, I, p. 310. 

tei pentru a-i da ea lui M. Eminescu; caută deci, ca tot- 
deauna, să menajeze susceptibilitatea poetului, care, în 
adevăr, trebue să fi fost mare. Mobilul femeei, aşa cum 
vrea să-l lase posterităţii, este de a-i fi muza, inspiratoa- 
rea: „Vreau să fiu totul pentru el, el nimic pentru mine!“ 
Nu urmărim aici popasurile acestei dragoste, pe care ar 
fi voit să-o provoace, fără să o simtă, în centrul căreia 
se aşează doar scena sărutului, cu lectura apoi a celebru- 
lui pasagiu cu sărutarea Francescăi da Rimini din In- 
fernul lui Dante. Nu ne interesează aici decit atitudinea 
lui T. Maiorescu faţă de această legătură a poetului cu 
prietena lui. „Cumnatul meu, inseamnă memorialista, ob- 
servase de citva timp că Eminescu şi cu mine aveam 
ochi numai unul pentru altul şi nu-i plăcea de loc că tot- 
deauna găsia pe Eminescu la noi şi că el se simţea aici 
ca la el acasă. Vorbi cu mine în această privință în mai 
multe rînduri, începuse să-şi ridă de Eminescu în fața 
mea, şi mă întreba, dacă nu care cumva uitasem să-l fac 
să simtă distanța socială care ne separă, spunind că a- 
ceşti boemi uită adesea cuviinţa, etc., etc.“ 

E o atitudine de subminare a „rivalului“ în faţa iubi- 
tei, normală, clasică. Găsim în rindurile Mitei şi un ter- 
men caracteristic lui 'T. Maiorescu pentru a-i trata pe 
scriitorii, din jurul lui, cu un uşor dispreţ de om chibzuit, 
„range“: de „boemi“. Epitetul revine destul de des în co- 
respondenţă şi în Insemnări: “la bohème roumaine“.I) 


2. „Intr'o dimineaţă cînd se întorsese de la Iași, con- 
tinuă Mite, foarte agitată din cauza unei ştiri pe care în- 





1) Însemnări, I, p. 311, epitetul de „La bohème roumaine” e 
aplicat lui Eminescu, Slavici, Ronetti Roman, Caragiale, invitaţi 
la masă la Kremnitz. 

timplător o aflase acolo, Doamna Miclea, o femee puţin 
onorabilă, zise el, este aceia, pe care Eminescu a cîntat-o 
în poeziile sale din tinereţe. Cumnatul meu îmi comu- 
nică diferite amănunte din viaţa acestei femei, care-i erau 
cunoscute şi adaugă că îi e silă că eu aş putea fi în inima 
lui Eminescu, succesoarea unei astfel de femei. Afară de 
acestea îmi mai spuse că Eminescu n'a rupt legăturile 
sale — de natură dubioasă — cu această femeie. 

Spunea Titus acestea numai pentru a mă desgusta 
de Eminescu sau erau adevărate, nu ştiu“. Erau şi ade- 
vărate, i le spunea însă şi pentru a-l scobori pe Eminescu 
în ochii ei, deşi în acea epocă, 1879, dragostea lui T. Ma- 
iorescu devenise mai mult „amor propriu“, ceia ce re- 
prezintă încă o forță însemnată de reacțiune. Pe cerul 
preocupărilor sale sentimentale se urca astrul Anei Ro- 
setti 

Notele memorialistice ale Mitei au căpătat o confir- 
mare în Însemnările zilmice ale lui 'T. Maiorescu. La 
data de 24 Mai 1879 găsim următoarele rinduri: 

„Grea epocă Eminescu. 

„Dacă ai fi fată nu te-aş lăsa să trăeşti ci te-aş ucide“. 

„Ingenunchiare. 

Sărutare de .... şi de mină. 

Scoate un volum de poezii din bibliotecă şi zice (ci- 
tind ceva de acolo): asta a făcut-o el pentru ea „Cînd eu“ 
şa. m. d. 

Să fugă cu el în Dobrogea. 

Articol al lui în chestiunea evreească în contra mea şi 
după asta (eu) totuşi aceiaş simpatie pentru el, poate mai 
puternică“.1) 


1) T. Maiorescu, op. cit., I, p. 324. 

Rindurile acestea care ar fi rămas neinţelese altfel, se 
clarifică prin tot ce cunoaştem din fragmentul Mitei „A- 
mintiri fugare despre Eminescu. 'Tragem concluzia ca 
Mite îl ţinea în curent pe T. Maiorescu cu toate fazele 
dragostei lui Eminescu pentru dinsa, dragoste, pare-se: 
platonică şi de substanță mai mult literară. Nu-i mai pu- 
ţin adevărat că raporturile trebue să fi fost încordate de 
oarece criticul notează: „Grea epocă Eminescu“. La nota 
de sus, în continuare se mai adaugă: „Stingăcia lui (E- 
minescu) la boccia (e vorba de un joc de popice) — fără 
legătură cu restul. Şi „Risul lui.... (cuvint şters) cu 
Caragiale şi „Barometrique“, iarăşi inexplicabil. Amin- 
tim totuşi că primul articol al lui 'T. Maiorescu a fost: 
„măsura înălţimei prin barometru de dr. Titu Liviu Ma- 
iorescu“ apărut în Isis sau natura, jurnal pentru răspin- 
direa ştiinţelor naturale şi exacte în toate clasele redi- 
geat de profesor dr. Iuliu Barasch“.2) Nu ştim dacă e 
vreo legătură între ironiile lui M. Eminescu şi Caragiale 
şi articolul lui T. Maiorescu, apărut cu două zeci de ani 
înainte. 

Cu mult mai semnificative sunt rîndurile ce urmează: 
„Eu însumi în Cameră în situaţie nefavorabilă în ches- 
tiunea evreească, privit cu neîncredere, în orice caz ciu- 
dat. De fapt eu nu cunosc şi nu pricep de loc ura ce auw 
oamenii în contra Evreilor. Sentimentul lor naţional e 
foarte puternic cînd vorbesc de rău pe Evrei, dar nici o- 
dată destul de tare ca să facă ceva pozitiv pentru Romini. 
Din simpla negaţie însă nu se produce niciodată o evo- 
luţie“. Este epoca marilor agitaţii din ţară şi din parla- 
ment în jurul modificării articolului 7 din Constituţie: 


1) No. 31 (anul IV) din 22 Aug. 1859, 

privitor la situaţia Evreilor. Discuţiile vehemente aveau 
loc şi în cercul intim al lui T. Maiorescu. Ecoul acestor 
discuţii e adus şi de Mite, în Amintiri fugare despre M. 
Eminescu. „Dealtmintrelea, scrie ea, la ordinea zilei, 
chestiunea; alegerea pentru Camera de revizuire trebuia 
să aibă loc şi Eminescu, un antisemit turbat, scria zilnic 
cele mai violente articole contra Evreilor. Discutam mult 
asupra acestei chestiuni. Ştiam că el ajutase un student 
sărac Evreu şi-l primise la el, — în relaţiile sale perso- 
nale era caritabil faţă de Evrei cît şi faţă de creştini — 
“însă teoretic era un duşman al Evreilor. In discuţiile a- 
supra acelei chestiuni faţa sa îşi pierdea expresiunea sim- 
patică şi amabilă şi lua o înfăţişare în adevăr respingă- 
toare“. Cuvintele acestea ne dau nota discuţiilor contra- 
dictorii din cercul intim al lui T. Maiorescu, discuţii ali- 
mentate şi prin articolele lui M. Eminescu din Timpul. 
Nu ştim la ce anume articol face aluzie T. Maiorescu 
cind scrie: „Articol al lui în chestiunea evreiască în con- 
tra mea“ pentru că nu găsim un astfel de articol în care 
T. Maiorescu să fie luat ca obiectiv direct. In epoca de 
propunere a unei Adunări Constituante, părerea intimă 
a lui M. Eminescu era însă împotriva atitudinii preco- 
nizate de P. P. Carp şi T. Maiorescu. Pe cînd aceştia ce- 
reau grăbirea alegerii unei astfel de Camere, el o admi- 
tea numai din pricina stării precare a relaţiilor noastre 
internaţionale şi a lipsei noastre de putere !). Avea to- 
tuşi naivitatea să creadă că Adunările de revizuire ar pu- 
tea declara „că nu e de fel caz de revizuire şi că menţin 
intact art. 7“. După alegerea Constituantei vehemenţa 


1) Revizuirea articolului 7 din Constituţie, din Timpul, 27 Febr. 
1878, Ed. I. Creţu, Opere, II, p. 445. 

articolelor poetului spori. Sub pana lui Guvernul lui I- 
C. Brătianu devine „guvernul Warszawsky-Mihalescu“, 
mai vorbeşte de „oamenii de opt ţinuturi“ vînduţi prin 
contract lui Warszawsky“, etc. T. Maiorescu era, după 
cum se ştie, avocatul acestui evreu-rus, reprezentant al 
societăţii de aprovizionare a armatei ruseşti. Poate că 
aceste atacuri le lua. T. Maiorescu ca îndreptate personal 
impotriva lui. Pornind de la aceeaş atitudine ca P. P. 
Carp de toleranţă faţă de Evrei, T. Maiorescu a trebuit 
succesiv să-şi modifice atitudinea sub presiunea opiniei 
publice — a ţării şi mai ales a corpului electoral de la 
Iaşi, patria antisemitismului, aşa că se uni cu opoziţia 
naționalistă şi cu V. Conta pentru a împiedica naturali- 
zarea colectivă a Evreilor, cu excepţia celor ce au parti- 
cipat la războiu. Atunci s'a făcut şi ruptura de P. P. 
Carp, ce la atacat pe această chestiune în discursul de la 
28 Sept. 1879, despre care T. Maiorescu avea să însem- 
ne: „Proastă cuvintare a lui Carp în contra mea“. Citind 
nota de sus asupra Evreilor scrisă la 24 Mai 1879, cînd 
în mod public luase o atitudine impotriva îimpămîntenirii 
lor, constatăm că „intim“ el rămăsese la vechea lui atitu- 
dine de toleranţă faţă de dinşii, atitudinea lui P. P. Carp 
în a întări elementul naţional, atit în cit să poată înfrin- 
ge concurenţa prin liberul joc al forţelor.!) 


3. Putem trage concluzia că incidentul sentimental al 
lui M. Eminescu cu Mite, pus deacurmezișul unei 
vechi legături de dragoste a ei cu cumnatu-su, n'a schim- 
bat de loc raporturile dintre dinşii. Vorbele lui T. Ma- 
iorescu „şi după asta (eu) totuşi aceiaş simpatie pentru 


1) E. Lovinescu, T. Maiorescu, If, passim. 

el, poate mai puternică“ reprezentau o realitate. E, drept 
că în acea epocă sentimentele lui T. Maiorescu față de 
Mite începuseră a se mai răci, Ana Rosetti trecind pe 
primul plan al preocupărilor lui sentimentale. Nu trebue 
să se uite, cum am mai spus, că în astfel de chestiuni nu 
e în joc numai amorul ci şi „amorul propriu“ tot atit de 
feroce, 


Peste un an de la „grea epocă Eminescu“ T. Maio- 
rescu notează cu data de 12/24 Iunie 1880. „La Iaşi aflat 
de la d-na Micle'tot felul de lucruri ordinare în contra 
mea (şi a Mitei) provenite de la Eminescu “. De unde 
se vede că, gelos, poetul, în plină dragoste şi el față de 
Cleopatra Poenaru, îl birfea „pur şi simplu“, cum ar fi 
spus el. 

XVIII, 


1, Etapele nebuniei poetului înregistrate în Însemnări, 2, T, 
„Maiorescu şi întreaga lui familie preocupată de poet. 3. Plecarea 
la Viena. 4. Pregătirea cărții de Poezii. 


I1. Ajungem acum la capitolul cel mai tragic al vieţii 
lui M. Eminescu care a conţinut şi înainte toate elemen- 
tele dramei: capitolul nebuniei şi al morţii lui. Pentru 
că T. Maiorescu a fost atacat cu înverșunare de a nu fi 
sprijinit îndeajuns pe poetul ce reprezenta cea mai mare 
glorie a Junimii, e necesar să adunăm toate documentele 
avute la îndemină, pentru a da o icoană fidelă a străduin- 
telor criticului în ajutorarea prietenului său și a spulbera 
o calomnie împrăștiată de cei ce mau făcut nimic pentru 
dinsul, iar unii l-au contestat în tot timpul vieţii, cum a 
fost, de pildă, Hasdeu. 


Iată etapele calvarului nebuniei marelui poet aşa cum 
sunt înregistrate în Insemnările zilnice ale criticului: 

„Luni 30 Mai/11 Iunie 83. Prea cald! Astăzi la 6 1/2 
la cină la mine ministrul american E. Schuyler, Beldi- 
mano, Gane, Jacques (Negruzzi) şi Doamna, Kremnitzii, 
Anette, Eminescu. Rămas cu toții în cea mai plăcută at- 

mosferă pină la 11!/2. (La) Eminescu, început de aliena- 
ție mentală, după impresia mea“.!) 


„Joi 23 Iunie 83. Foarte cald ... Seara Th. Rosetti 
cu doamna şi tînărul Beldimano la noi la masă. Şi Emi- 
nescu, care devine, din ce în ce mai evident, alienat. Foar- 
te excitat, sentiment al personalităţii exagerat (să înveţe: 
acum albaneza!), vrea să se călugărească dar să rămină. 
în Bucureşti“.2) 


Marţi 28 Iunie/ro Iulie 1883. 

„Astăzi, Marţi la ora 5 dimineaţa o carte (de vizită) 
de la d-na Slavici, la care locueşte Eminescu, cu aceste 
rînduri scrise: „Domnu Eminescu a înebunit. Vă rog fa- 
ceļi ceva ca să mă scap de el, că foarte rău“. Curind du- 
pă aceia Simţion la mine, întiia oară. M'am dus cu el la 
Dr. Suţu şi am pus să se pregătească în a sa „casă de 
sănătate“ o cameră pentru Eminescu, am luat asupra mea 
plata, pentru aceasta, 300 lei pe lună, apoi am venit a- 
casă, am înștiințat încă pe Th. Rosetti despre aceasta. Pe 
la 10 veni cu trăsura la mine Eminescu, binecuvintă cu 
privirea fixă pe soţia mea şi pe Ilie Nicolescu care toc- 
mai pleca, mă îmbrățişă tremurind. Eu îi arătai pe Her- 
mes şi pe Venus din Melos, la care el zise cu privirea în 
extaz: „lasă că va reinvia arta antică!“ Potrivit înţelege- 
rii (cu Simţion), i-am spus că trebue să se ducă la Sim- 
tion pentru Societatea Carpaţii. Mi-a cerut să-i dau 5 lei 
pentru trăsură şi a plecat cu trăsura acolo (la Simţion). 
De acolo e vorba să fie dus la Dr. Suţu. Numai de sar 


1) T. Maiorescu, Insemnări, II, p. 187. 
2) T. Maiorescu, Insemnări, II, p. 189. 

face asta fără greutate. A venit apoi la mine Caragiale, 
la masă, a isbucnit în lacrimi, cînd a auzit ce e cu Emi- 
nescu“.!) 


Duminecă 14/26 August. 


„Astăzi vizitat un minut împreună cu Wilhelm (Krem- 
nitz) pe M. Eminescu, alienat la dr. Suțu. Delirare ne- 
întreruptă. Nu m'a recunoscut, vorbind într'una, scui- 
pind în toate părţile. O privelişte care te întristează şi te 
desgustă, fără nici o atracţie. Acum două zile a fost la 
mine tatăl său (anecdote din societatea moldovenească de 
odinioară) şi după aceea fratele său, locotenentul, care 
s'a folosit de această ocazie spre a-şi anexa ceasornicul 
alienatului său frate?) 


2. Despre starea poetului, T. Maiorescu îi scria so- 
ru-si Emilia, la 4/16 Oct. 1883: 

„Pentru Eminescu se găsesc momentan în păstrarea 
mea 1140 franci (Regina a dat 500, încă înainte de a-i fi 
vorbit, deoarece este la Sinaia). Se va mai ţine aici o 
conferință, cu intrare în folosul lui. Cred că cel mai 
potrivit să rostească ar fi Alecsandri. De îndată ce s'o 
înapoia din Sinaia, voi stărui pe lingă dinsul. Cind voi 
avea 2000 de franci, ne vom putea gîndi la transportarea 
lui la Viena. Deocamdată şi aşa nu-i prea tirziu, deoa- 
rece el este încă neschimbat, în starea aşa numitei „ma- 
nii delirante“. Cum va începe să se liniştească va fi po- 
sibilă transportarea“.3) 


1) T. Maiorescu, Insemnări, Il, p. 191, 
2) T. Maiorescu, Insemnări, II, p. 192, 
3) L E, Torouţiu, op. cit, VI, p. 42. 

V. Alecsandri nu s'a întors de la Sinaia de cît la 10 
Oct. 1883. „Conferenţa“ lui a avut loc Vineri, ora 3, 14 
Oct. şi a constat în lectura Fintînii Blanduziei, nerepre- 
zentată încă în acel moment. Şi-a ajuns scopul material, 
de oarece 'T. Maiorescu notează pe data de Marţi 18/30 
'Oct. 83: 

„Seara încheerea socotelilor despre casă pentru sus- 
ținerea lui Eminescu şi trimiterea lui la Viena, intrun 
institut de boale mintale. Proces verbal semnat la mine 
de T. G. Rosetti, Simţion, Slavici, Nica şi Chibici. Con- 
ferenţa lui Alecsandri a adus 2000 lei (cu) bilete a doi 
lei la Atheneu“.t) Despre ea am mai vorbit şi în capito- 
lul despre Alecsandri. 

In aceeaş zi scrisese şi bătrinului Gheorghe Emino- 
vici: „Starea fiului d-tale şi amicului nostru literar M. 
Eminescu nu s'a îndreptat încă şi aşa am hotărit cu toţii 
cei de aici, să-l trimitem pe cheltuiala noastră la Institutul 
de alienaţi din Viena şi să-l lăsăm acolo vreme de un an. 
Dacă nu se va indrepta pină atunci, va fi timpul venit 
să-l aşezăm la Golia sau la Mărcuţa, ca pe un bolnav 
fără leac. Cu prilejul venirii dv. la Bucureşti ne-aţi de- 
clarat că lăsaţi asupra noastră toată îngrijirea materială 
şi morală pentru nenorocitul dv. fiu. Cu toate astea m'am 
crezut dator a vă da de ştire despre cele de mai sus“.2) 


3. Peste două zile el nota la 20 Oct./1 Noembrie 1883: 

„Astăzi la ora 9 dimineaţa, am fost la gară la pleca- 
rea la Viena a lui Eminescu cu Chibici şi cu un îngri- 
jitor“.!) 


1) T. Maiorescu, Insemnări, II, p. 201. 
2) T. Maiorescu, Însemnări, II, p. 201. 
3) T. Maiorescu, Insemnări, Il, p. 201. 

Epilogul acestei prime faze, în care solicititudinea 
criticului se arată susţinută şi sub raportul asistenţei 
materiale ca şi a celei morale. 


Nu numai T. Maiorescu se interesează de soarta poe- 
tului ci întreaga familie e în plină febră. 

„Privitor la Eminescu, îi scria Clara Maiorescu Emi- 
liei Humpel?) (îţi comunic că) alaltăeri a fost Rosetti la 
Soutzo, că i-a făcut şi lui bună impresie acest om ca şi 
institutul său şi el i-a repetat lui Soutzo că „fir Emine- 
scu nichts geschpart wird (nici o economie nu se face 
cînd e vorba de Eminescu). Mine îi voi scrie lui Soutzo, 
de vrei îți voi da veşti despre el (despre Eminescu). De 
ar fi acestea de vreun folos!“ Ori în altă scrisoare; „EI 
nu recunoaşte pe nimeni, nu rosteşte o vorbă legată. E; 
sguduitor, nici o urmă din ceeace a fost. Băi calde îl li- 
niştesc. Are un frate ofiţer, care e ţicnit, deunăzi a fost 
şi a vrut să-l scoată (de la Soutzo), şi să-l ia Ia ţară. Cunr 
insă Eminescu e înscris de Titus, doctorul nu-l liberează 
de cît la declaraţia acestuia. Natural că aceasta nu se 
poate întîmpla de cit la cererea tatălui, acesta însă n'a 
scris nimănui aici. Și Wilhelm (Kremnitz) zice că e im- 
posibil, că sărmanul trebue să rămină în cura medicală, 
că la ţară s'ar pierde cu totul. Burghelea al cărui cum- 
nat Cerchez a inebunit, spune că ceva aşa de cumplit ca 
la Eminescu n'a văzut. Fiziceşte e tot desfigurat“. 


Iată acum o descripţie amănunţită a poetului făcută 
de Livia, fiica lui T. Maiorescu, către Emilia într'o scri- 


1) C. Meissner: Despre T. Maiorescu, Mareșalul Averescu și M. 
Eminescu, în Conv. lit. număr jubilar Ian. — Mai 1937, p. 20, 21. 

soare, de la 21 Oct. 1883: „Azi dimineaţa am văzut la 
gară pe Eminescu, care a plecat la Viena cu un păzitor 
şi cu d. Chibici. El fusese adus în cupeu cu o oră înainte 
de plecarea trenului şi după cum ne povesti Ch. trecuse 
foarte incintat prin străzile puternic luminate de soare, 
îi făcuseră mai cu seamă plăcere numeroasele acoperi- 
şuri noi de tinichea. Cind ne apropiarăm de cupeu, pă- 
zitorul deschise fereastra. Eminescu întinse îndată mii- 
nile afară, se puse la fereastră şi făcîndu-şi un „ochian“ 
din degetul cel gros şi din arătătorul ambelor mini ce-l 
ținea la ochi şi rizind foarte înveselit, spuse lui papa: 
„Dr. Robert Mayer, marele moment, o conspirație şi 
colo marea domnişoară“, apoi scuipă de citeva ori, în- 
cepu să ridă şi se aşeză. Păzitorul ridică geamul şi FE. 
<ontinuă să vorbească, scuipă apoi de două ori în geam. 
In momentul plecării îl nelinişti flueratul şi sunatul şi 
începu să strige Argus, nu se ridică însă depe canapea. 
A devenit ceva mai slab ceeace se vede cu deosebire la 
minile lui, reduse acum la minușiţe de copilaş, cu păstra- 
rea însă a gropiţelor. E, palid, e ras ca şi mai înainte, 
numai musteața-i e lungă şi sprincenele ciudat de stu- 
foase. Unghiurile ochilor s'au lăsat în jos, ceiace-i dă o 
înfăţişare de chinez. Expresia e de om obosit, nu mai e 
nimic din fixitatea' ce o avea în ziua, în care, deja nebun, 
a fost ultima oară la noi, chiar în ziua internării lui. In 
total un aspect destul de neliniştitor. La drept vorbind 
mu voiam să merg, te stăpineşte un sentiment atit de du- 
reros pentru el, acesta dispare cu totul la vedere. Nu 
ştiu cum să mă exprim; la un om sănătos aş califica o 
asemenea atitudine drept exaltată veselie. In tot cazul, el 
nu sufere de loc. Vocea-i şi risul sunt exact ca mai îna- 
ante, cînd făcea mare haz de anecdote povestite. Soutzo 

crede că nu prea e speranţă de indreptare. Acum s'a dus 
fie spre a intra în institut de stat la Schlager, fie de nu 
va fi loc acolo, Leitersdorf, (!) unde se află şi Cerchez. 
Papa i-a scris şi lui Popazu, care va fi la gară spre pri- 
mire“. 


2. De îndată ce M. Eminescu fu instalat în sanatoriul 
de la Ober-Dobling, solicitudinea criticului se îndreptă 
spre publicarea volumului de Poezii la Socec. Iată eta- 
pele acestei publicări atit de rapide (mai puţin de o lună): 

Vineri 2/14 Dec. 1883: „Corectind aproape zilnic, 
pină la orele 2 şi 3 noaptea, la repedea tipărire a poezii- 
lor lui Eminescu pe care le editez la Socec-Teclu“.!) 

Peste citeva zile îi scria Emiliei la 6/18 Dec. 1883 
trimiţindu-i veşti despre starea lui Eminescu la Viena şi 
adaugă: „In răstimpul acesta am trimes astăzi corectura 
ultimei coli no. 20 tipografiei Socec-Teclu, care tipăreşte 
într'o admirabilă ediţie poeziile lui Eminescu, aşa că 
peste vreo zece zile apare volumul, pe care, natural, ţi-l 
trimite imediat. Ii mai scriu numai o scurtă prefaţă. 

Poeziile așa cum sunt orînduite sunt cele mai strălu- 
cite din cîte s'au scris vreo dată în romineşie şi unele 
chiar în alte limbi. Unele absolut inedite, mai ales un 
foarte frumos sonet despre Veneţia şi o Glossă“.2) 

Recunoaşterea e totală. 

La 13/25 Dec. 83 nota în Insemnări î): „Eu (am fă- 
cut aseară ultima corectură la prefața şi la arătarea cu- 
prinsului la volumul Poeziilor lui Eminescu“. 


1) T. Maiorescu, Insemnări, Il, p. 212. 
2) I. E. Torouţiu, op. cit, V, p. 18. 
3) T. Maiorescu, Insemnări, II, p. 18. 

Iar in posteriptumul scrisorii către V. Alecsandri din 
aceeaş zi adaugă: 

P. S. Volumul poeziilor lui Eminescu, apare peste 8 
zile. Vi-l voi trimite indată“.1) 


La data de 21 Dec. 1883, criticul dă lista persoanelor 
cărora li Va trimis volumul. Nu lipsesc: Regina (exem- 
plar de lux), B. Alecsandri, Iancu Alecsandri (care avea 
să-i trimită un comentar atit de interesant în cadrul unei 
scrisori publicate în Conv. Lit. 1 Iulie 1884), Emilia, 
Mite, Annete, Zizin Cantacuzino, etc., dar şi Rominia 
jună de la Viena, Junimea de la Cernăuţi, Gimnaziul ro- 
min de la Braşov, de unde se vede grija criticului de a 
răspindi volumul prin locul peregrinăritor poetului şi in 
genere tinerimii, 

Volumul a apărut, după cum se ştie, purtind data de 
1884, cu următoarea prefaţă: 

„Colecţia de faţă cuprinde toate poeziile lui Eminescu 
publicate în Convorbiri literare de vreo doisprezece ani 
încoace, precum şi celelalte aflate pină acum numai în 
manuscript pe la unele persoane particulare. 

Publicarea se face în lipsa poetului din ţară. El a fost 
totdeauna prea impersonal şi prea nepăsător de soarta 
lucrărilor sale pentru a putea fi înduplecat să se ingri- 
jească însuşi de o asemenea culegere, cu toată stăruința 
amicilor săi literari. 

Poeziile, aşa cum se prezintă în paginile următoare, 
nu sunt revăzute de Eminescu şi sunt, prin urmare, lip- 
site de indreptările ce avea de gind să le facă, cel puţin 
la cele vechi (Veneră şi Madona, Mortua est, Egipetul, 


1) T. Maiorescu, Insemnări, Il, p. 219. 

Noaptea, Inger de pază, Impărat şi proletar, Rugăciu- 
nea unui Dac, Inger şi demon). 

Dacă totuşi am publicat şi aceste poezii împreună cu 
celelalte, aşa cum se găsesc, am făcut-o dintr'un simți- 
mint de datorie literară. Trebuiau să devie mai uşor ac- 
cesibile pentru iubitorii de literatura noastră, toate scrie- 
rile poetice, chiar şi cele începătoare, ale unui autor care 
a fost înzestrat cu darul de a intrupa adinca sa simţire 
şi cele mai înalte gindiri într'o frumuseţe de forme, sub 
al cărui farmec limba romină pare a primi o nouă viaţă“. 


Volumul cuprinde 64 de poezii (dintre care cele trei 
variante la Mai am un singur dor); poeziile de adoles- 
cenţă sunt înlăturate. Ordinea adoptată nu e cronologi- 
că, după criterii care ne scapă ori fără nici un criteriu. 
Luceafărul e amputat de patru strofe apărute în Alma- 
nahul Romîniei June din Aprilie 1883 şi în Conv. lit. 
Aceeaş amputare de ordin critic o va aplica T. Maiore- 
scu şi la Dalila, tipărită întiiaş dată poate în ediţia V (ce 
ne e necunoscută), sub titlul Scrisoarea V, după ce apă- 
ruse mai întîi în Convorbiri literare. 

1. Oberdâbling; informatorii. Corespondența cu M. Eminescu. 
Memorabila scrisoare a lui T. Maiorescu de la 10 Februarie 1884. 


1. Criticul e informat asupra stării poetului de vărul 
său C. Popazu, doctorand în medicină, care în scrisoarea 
de la 28 Noembrie 1883!) îi dă amănunte asupra tuturor 
fenomenelor nebuniei lui delirante; peste o lună aceleași 
informaţii într'o scrisoare din 28 Dec., ce nu la găsit, 
probabil, la Bucureşti, de oarece, plecat la 25 Dec./6 Ian. 
cu data de Sîmbătă 31 Decembrie 1883, avem un bi- 
leţel al lui T. Maiorescu, trimis chiar din Viena lui C. 
Popazu: „Le rog dar să treci dimineaţa (te aştept pină 
la 12 ore) pe la mine, Hotel Metropole no. 95—96, ca 
să mergem la Eminescu“. lar în ziua de anul nou (Du- 
minecă 1/13 lan. 18842): „Am fost cu văru-meu C. Po- 
pazu afară (din Viena) la Oberdâbling, la institutul de 
alienaţi, Dr. Leidesdorf. Am vorbit cu Eminescu și am 
văzut pe generalul Cerchez“. In registrul institutului se 
găseşte pe data de 12 Ian. 1884: „Besuch Maiorescu ’s 

1) I. E. Torouţiu, op. cit., IV, p. 170. 
2) T. Maiorescu, Însemnări zilnice, II, p. 221. 

ohne nachhaltigen FEinfluss“.!) La sfirşitul lui Ianuarie 
C. Popazu îi raportează din nou despre starea poetului 
mult îmbunătăţită. „Tot timpul a fost liniştit şi clar. Ma 
întrebat cu mult interes, cine îngrijeşte de el şi cine plă- 
teşte pentru el“. Popazu crede că o călătorie în Italia i-ar 
prinde bine“.2) La 9 Februarie îi raportează în a patra 
şi ultima scrisoare, că la scos la plimbare — observă că 
e cuprins de îngrijorare, „dacă se plăteşte pentru el la in- 
stitut şi cine plăteşte. Este o deosebită dispoziţie care-l 
preocupă în momentele cind vorbeşte despre asta — o 
îngrijorare, o întristare“. Revine asupra ideei unei călă- 
torii. La 10 Febr. 1884, însuşi prof. Dr. Obersteiner îi 
scrie lui T. Maiorescu, aducindu-i „vestea îimbucurătoare 
că starea d-lui Eminescu se îndreaptă încet dar stator- 
nic“, Reiese că M. Eminescu îi scrisese lui T. Maiorescu, 
plingindu-se de reaua întreţnere de la Institut; amin- 
teşte şi de o vizită a lui Th. Rosetti şi e şi el de părere 
de utilitatea unei călătorii în Italia. Miercuri 1/13 Fe- 
bruarie criticul notează în Insemnări?): „Scrisoarea îm- 
bucurătoare a profesorului Obersteiner (Döbling) despre 
starea lui Eminescu. I-am răspuns. Cu această ocazie a- 
daugă: „Zizin Cantacuzino zicea eri că Eminescu va răs- 
plăti ostenelile mele pentru el cu cea mai neagră ingrati- 
tudine, căci, la o minte genială, ar fi avind un caracter 
comun“, 


2. Preocuparea asupra izvorului mijloacelor cu care 
este întreţinut în casa de sănătate, Eminescu începu a şi-o 


1) I. Grămadă, op. cit., p. 38. 
2) I. E. Torouţiu, op. cit, IV, p. 173. 
3) T. Maiorescu, Insemnări, II, p. 227. 

exprima şi prin scrisori: „Cine plăteşte pentru mine aici 
îi scria el lui Chibici la 12/24 Ian. 1884, de la Dâbling?) 
şi cine are grijă de mine? D. Maiorescu a trecut pe aici 
dar a stat mai puţin de un minut, încît, deşi mi-am venit 
în fire de mai bine de două săptămini, nu ştiu absolut 
nimic asupra sorții care mă aşteaptă, căci sper că nu voi 
fi condamnat a petrece aci ani întregi fără necesitate. 
Doctorii de aici îmi vorbesc de dl. Maiorescu şi de tine. 
Eu ştiu despre tine că tu mai mijloace pentru a îngriji 
de mine în starea în care sunt. Imi sunt dar necunoscute 
măsurile pe care d. Maiorescu va fi bine voit să le ia în 
privirea mea, etc“. (tonul protocolar vine probabil din 
faptul că era sigur că scrisoarea va fi arătată lui T. Ma- 
iorescu). 

Ingrijorările şi le exprimă şi faţă de T. Maiorescu în- 
suşi într'o scrisoare de la 4/16 Februarie 18842): „Astăzi 
ieşind din casă de sănătate pentru vreo două ore mă fo- 
losesc de vizita ce o fac nepotului d-voastră d. Popazu 
pentru a vă adresa aceste şiruri. Sunt mai bine de trei 
săptămini de cind au încetat toate simptomele boalei de 
care am suferit, incit, dacă ar fi stat în putinţa mea, aş 
părăsi institutul fie pentru a schimba mediul în care mă 
aflu, fie pentru a mă întoarce în ţară. Cu toate acestea 
nu ştiu dacă pentru un asemenea sfirşit va fi cu putinţă 
a se realiza mijloacele necesare. 

Amintirea stării mele trecute e foarte slabă, în cit pe 
mine însumi mă miră lungimea timpului în decursul 
căruia nu mi-am putut da seama de nimic. Punind în so- 
coteala acelei stări toate neajunsurile şi supărările, pe care 


1) I. E. Torouţiu, op. cit, IV, p. 157. 
2) I. E. Torouţiu, op. cit, IV, p. 159. 

le-am putut cauza atit dv. cit şi altor amici binevoitori, 
cutez a solicita din nou îngăduinţa dv şi a vă cere ca, prin 
citeva şiruri, să mă lămuriţi dacă am perspectiva de a mă 
întoarce curînd în ţară. 

In aşteptarea unui răspuns, rămin al dv. cu toată su- 
punerea şi stima“. 

Ca răspuns, peste cîteva zile (10/22 Febr. 84) — T. 
Maiorescu îi trimite acea memorabilă scrisoare, cea mai 
frumoasă din cite a scris, reprodusă de multe ori, dar 
care ar trebui reprodusă mereu, fiindcă nu numai că-l 
spală pe critic de toate învinuirile de a nu-l fi ajutat pe 
poet, dar dă şi o dovadă de înălţime sufletească şi de arta 
lui de a exprima lucruri delicate într'o formă persuasi- 
vă, învăluitoare, ca să înăbuşe toate scrupulele şi senti- 
mentele de umilinţă ale marelui poet bolnav; ea cuprinde 
şi elogiul lui plenar în formule definitive ce răscolesc 
emoția cititorului cel mai indiferent. O reproducem pen- 
tru a fi citită religios, silabă cu silabă şi pentru umani- 
tatea ei şi pentru fineţa expresiei: 


„Scrisoarea d-tale către mine şi scrisoarea de mai 
inainte către Chibici le-am citit eu cu familia mea şi cu 
toţi amicii d-tale, cu o nespusă bucurie. Căci ne-a fost do- 
vada sigură despre deplina d-tale însănătoşire. Nu te 
mira că-ţi vorbesc mai întîi de bucurie, deşi amindouă 
scrisorile sunt triste şi concepute sub un fel de „depri- 
mare a moralului“ cum ar zice galomanii noştri. Căci eu 
cred că tristeţa d-tale e trecătoare şi desigur neintemeia- 
tă, pentru noi rămine dar bucuria curată. 

Vezi, d-le Eminescu, diagnoza stării d-tale trecute 
este astăzi cu putinţă şi este absolut favorabilă. Se vede 
că din cauza căldurilor mari, ce erau pe la noi în Iunie 
1883, d-ta ai început să suferi de o meningită sau infla- 

maţie a pieliţei creerilor, mai întîi acută apoi cronică, 
din care cauză ai avut un delir continuu de peste cinci 
luni, pină cind s'a terminat procesul inflamaţiei. In tot 
timpul acestui vis îndelungat ai fost de o veslie exu- 
berantă, încît e păcat că nu ai păstrat nici o aducere a- 
minte a trecutului imediat. „Was nützt die Heiterkeit, 
wenn sie nur in errinnerungslosen Traum verläuft? Ei, 
acum ai ieşit din vis, precum trebuia să ieşi şi ţi-ai ridi- 
cat conștiința. De aici nu poţi lua motiv pentru atita 
greutate sufletească, cu tot pesimismul d-tale. Nici griji 
materiale nu trebue să ai. In privinţa aceasta iată cum 
stau lucrurile. Chibici pleacă poimine Duminecă la Vie- 
na şi va fi dar Luni la 4 oare la dta în Ober — Döbling 
precum ţi-am telegrafiat alaltăeri. El vine pentru ca în 
înţelegerea cu dr. Obersteiner şi după sfatul lui să te 
scoată din institut şi să facă împreună cu d-ta o excur- 
sie de vreo 6 săptămini spre sudul Alpilor, poate pină la 
Venezia, Padua, Florenţa. Are mijloace băneşti pentru 
aceasta şi — se'nţelege — pentru improspătarea gardero- 
bei d-tale, care va fi stat şi ea ca în vis aceste 7 luni. 


După aceasta, dacă nu va fi indicată vreo cură la băi 
la Hall, de ex. vă veţi întoarece împreună în ţară, unde 
trebue să te mai odihneşti citeva luni pentru a te întrema. 
fiziceşte deplin. Teodor Rosetti te invită să petreci aceste 
luni la moşia Soleşti, unde îţi va pregăti primirea în mo- 
dul cum îl vei dori d-ta. 

După aceasta, aşa dar pe la August, în urma inter- 
venirii Reginei (Carmen Sylva), care îți poartă cel mai 
sincer interes, vei fi numit în vreo funcţie, care să-ţi con- 
vină de ex. Bibliotecar al Universităţii. De aici înţelegi 
că despre vreo îngrijire pentru existenţa d-tale materială 
şi viitor, nu poate fi vorba. 

De vrei să ştii cu ce mijloace eşti susţinut deo- 
camdată? Bine, domnule Eminescu, suntem noi aşa de 
străini unii de alții? Nu ştii d-ta iubirea şi (dacă'mi dai 
voe să întrebuinţez cuvintul exact, deşi este mai tare) ad- 
miraţia adeseori entuziastă ce am şi eu şi tot cercul nos- 
tru literar pentru d-ta, pentru poeziile d-tale, pentru toată 
lucrarea d-tale literară şi politică? Dar a fost o ade- 
vărată explozie de iubire cu care noi toţi prietenii d-tale 
şi (numai aceştia) am contribuit pentru puţinele trebu- 
ințe materiale ce le reclama situaţia. Și wai fi făcut şi 
d-ta tot aşa din mult-puţinul ce Vai fi avut cînd ar fi fost 
vorba de orice amic, necum de un amic de valoarea 
d-tale? 

Acum trebuie să mai ştii că volumul de poezii ce ţi l-a 
publicat Socec, după îndemnul meu în Decembrie anul 
trecut a avut cel mai mare succes, aşa încit Socec stă 
încă uimit. In aceste 7 săptămini de la apariţia lui, s'au 
vindut 700 de exemplare, o mie este toată ediţia şi de pe 
acum trebue să te gindeşti la ediţia doua, care va fi 
reclamată pe la toamnă şi în care vei putea face toate în- 
dreptările ce le crezi de trebuință — Poeziile d-tale sunt 
astăzi citite de toate cocoanele, dela Palat pină la mahala 
la Tirchileşti şi la întoarcere în ţară te vei trezi cel mai 
popular scriitor al Rominiei. „Was ich mir dafor Koofe“. 
Aşa cum este dar tot nu este rău, cînd te simţi primit cu 
atita iubire de compatrioţii tăi. 

Aşa dar fii fără grijă, redobindeşte acea filozofie 
impersonală ce o aveai întotdeauna, adaugă-ţi ceva ve- 
selie şi petrece în excursia prin frumoasa Italie şi la în- 
toarcere mai încălzeşte-ne mintea şi inima cu o rază din 
geniul d-tale poetic, care este şi va rămîne cea mai in- 
altă încorporare a inteligenţei romine. 

La revedere cu bine şi o caldă stringere de mină de 
la toţi prietenii şi mai ales de la al d-tale devotat 


'T.Maiorescu 
Mai scrie-ne cîte un rînd din Italia, dacă ai vreme în 
mijlocul impresiilor de acolo“. 


Scrisoarea a rămas fără răspuns, după cum vedem 
din altă scrisoare către Chibici. 

1. A. Chibici la Viena. 2. Demersuri la Iași. 


1. A. Chibici Rivneanu e trimis la Viena ca să-l aducă 
în ţară, după o călătorie probabilă în Italia, pe care o şi 
porniră în ziua de 26 Februarie. La 8/20 Martie T. 
Maiorescu îi scria la Florenţa.!) „Prima scrisoare a 
d-tale cea de la Viena nu am primit-o. De cît va timp, 
poşta noastră e mai neglijentă. Am primit o scrisoare din 
Florenţa. Nu am trebuință să-ţi spun impresia ce ne-a 
făcut-o. Te rog acum de un lucru. Fiindcă amicul nostru 
(Eminescu) pare aşa de doritor de ţară, întreabă-l unde 
anume şi cum vrea el să trăiască aici? De Timpul nu 
mai poate fi vorba, fiindcă toată această întreprindere 
ziaristică e în momentul de faţă de a înceta sau de a se 
contopi cu Binele public şi alte asemenea idei. Ştii că 
Teod. Rosetti a oferit d-lui Eminescu să şadă la d-sa la 
Soleşti, cîtva timp. Nu ştiu dacă dl. Em. va fi mulțumit 
în singurătatea acea complectă de la Soleşti. 

Vrea să meargă deocamdată la Iaşi la Creangă? Noi 
am despăgubi pe Creangă în asemenea caz de cheltueală 


1) I. E. Torouţiu, op. cit., IV, p. 175, 

și am continua a da d-lui Em. un ajutor lunar pină vom 
găsi o ocupaţie definitivă care să-i convie. 

Vrea să meargă la Rimnicul Sărat la fratele său ofi- 
ţerul? Poate să meargă la Botoşani la căsuţa părintească? 

Fă bine şi răspunde-mi pentru a ţi mai scrie atunci 
şi eu un rind poste-restante Viena. Căci d-ta de la Viena 
vei avea a hotări dacă te întorci direct la Bucureşti cu 
Em. sau mergeţi întîi împreună la Iassi şi te întorci apoi 
singur la Bucureşti. Mai scrie-mi totodată, findcă s'a 
pierdut scrisoarea din Viena, care este părerea lui 
Obersteiner asupra dietei de urmat mai departe. 

Şi în orice caz nu uitaţi că toţi prietenii vă urmăresc 
cu cea mai caldă simpatie prin frumoasele locuri unde 
vă aflaţi și vă doresc la amindoi să petreceţi în voe bună 
puţinele momente de călătorie, care au să vă distragă din 
cenuşeria vieţei de toate zilele care vă aşteaptă cu toată 
plictiseala ei la întoarcere. 

Dar amicul Em. de ce nu-mi răspunde la scrisoarea 
mea, ce sper că a primit-o la Viena în preziua plecării 
de acolo?“ 

Cum nu primi la timp răspuns dela Chibici (scriso- 
rile se încrucişaseră), el reveni prin altă scrisoare (14 
Martie 1884), de data asta trimisă la Viena poste-restan- 
te:t) „Te rog vino cu Em. dacă starea sa continuă a se 
îndrepta direct la Iassi. Vorbeşte acolo cu Missir. Not 
credem că Em. să stea deocamdată sau cu Creangă sau 
cu preotul Ienăchescu în Iassi. Sau poate să meargă la 
Ipoteşti, unde se află acum soru-sa Harieta (aflu din- 
trun ziar de aici că fratele său mai mare, care se afla a- 
colo a murit de citeva zile. Am scris sorei pentru suc- 


1) L E Torouţiu, op. cit, IV, p. 178 

cesiunea rămasă de la bătrinul. Indată ce-mi va răspunde 
comunic rezultatul lui Missir pentru ca să-l afli d-ta la 
sosirea în Iassi. 

Şi din vinzarea cărţilor la Socec vor fi vreo 500 fr. 
Nu ar fi bine să întrebi la Viena pe Obersteiner cum să 
fie dieta lui Em. mai departe? Şi ce ocupaţie sfătueşte 
el? Să-l duci pe Eminescu ca să-l vadă, va fi greu. 

De ce nu-mi răspunde Em. la scrisoarea mea, primită 
încă la Viena? Al d-tale devotat şi nerăbdător după 
ştiri“) 

E, greu de conceput o solicitudine mai îngrijorată de 
soarta unui prieten. Solicitudinea i se mai îndreaptă, în 
adevăr, şi la succesiunea bătrinului Eminovici. Cum 
Harieta se interesează de sănătatea fratelui său, îşi atra- 
se această replică drastică a lui T. Maiorescu: „Departe 
de a fi supărat că mă întrebaţi despre starea actuală a 
fratelui dvs. Mihail, daţi-mi voe a vă spune că mam 
mirat cum de nu m'a întrebat nimeni din familia lui des- 
pre soarta şi întreţinerea lui, de cînd este trimes de no: 
la Viena. Nu-mi pot explica această indiferenţă a fami- 
liei, mai ales găsesc inexplicabil pe fratele său ofiţerul. 
Dar, în fine, bine că mă întrebaţi măcar acum“. 

După ce-i dă explicaţiile cerute, incheie: „Intrebarea 
este acum în ce mod să trăiască vreo 4—5 luni la ţară, 
cît îi mai trebue pină se va întrema deplin? După acest 
timp ne vom îngriji noi ca să aibă o funcţiune mai li- 
niştită. Poate să vie la Ipoteşti? Sau aveţi altă propu- 
nere? Incă o întrebare imi permit. Bătrinul dv. tată cind 
a fost la mine la Bucureşti în August anul trecut, mi-a 
spus că tot capitalul său mobil era de 18.000 franci! Care 


1) I. E. Torouţiu, op. cit, IV, Scrisoarea din 14/26 Martie 1884. 

este partea care îi revine acum lui Mihail, după moartea 
tatălui său? Aud că şi fratele cel de la ţară a murit“. 

In scrisoarea din 14/26 Martie trimisă încă din Flo- 
renţa, încrucişindu-se cu cea a lui T. Maiorescu, expe- 
diată în aceaşi zi la Viena, A. Chibici-Rivneanu îi co- 
munică criticului că dorinţa lui M. Eminescu era să 
se întoarcă la Bucureşti şi nu la Iaşi; îşi fixează plecarea 
din Florenţa la Viena la 17/291). Starea sănătăţii poe- 
tului se ameliorase: „el priveşte însă călătoria în Italia 
ca cea mai nenorocită idee şi mă duşmăneşte că Pam adus. 
aici „a devenit mai nervos, nu-i place nimic“. Apoi alte 
amănunte în privinţa regimului şi a banilor. 


2. T. Maiorescu şi făcuse demersuri la laşi pentru 
găsirea unui adăpost poetului. La 25 Martie 1884, P. 
Missir îi scrie?), că „nu sa găsit alt adăpost mai bun 
pentru amicul nostru decit casa lui Pompiliu, care ca 
unul ce este prezident de Caracudă, are o singură odae 
şi acea într'o casă locuită de mai mulți în centrul ora- 
şului fără grădină. Cum însă ţine locuinţa lui cu luna, ar 
fi uşor să se mute la un loc mai potrivit“. 

Văzind că nu mai era vorba de Bucureşti ci de Iaşi, 
el telegrafiază pe ziua de 24 Martie (5 Aprilie 1884 lui 
Chibici poste restante Viena, „primit scrisoare. Dacă nu 
posibil altfel, veniţi Bucureşti. In orice caz telegrafiaţi 
ziua şi ora sosirii dacă laşi, dacă Bucureşti“3). 


Şi de data asta întreaga familie Maiorescu e răscolită 
de apropiata sosire a poetului: cea mai aprigă pare a fi 


1) I, E, Torouţiu, op. cit, p. 179, 
2) I. E. Torouţiu, op. cit., p. 180. 
3) T. Maioorescu, Insemnări, II, p, 238. 

fost Emilia Humpel, nemulțumită că frate-său nu lucra 
în deajuns pentru dinsul. Acestei situaţii îi răspundea 
scrisoarea Mitei către Emilia: 

Luni (trei ore după primirea scrisorii tale) 

Cu scrisoarea ta am fost astăzi la Regina, ea a citit-o 
şi a promis să vorbească chiar astăzi cu Ministrul, la 
Academie. Eminescu soseşte aici miine seara, amicul său 
Simţion a pregătit o cameră pentru dinsul (invitaţia noa- 
stră a fost refuzată) şi domnii se duc, fireşte, cu toţii la 
gară ca să-l primească. Nu, nu, nu suntem nici noi aşa 
de răi, după cum ţi se pare. De altfel, primisem penul- 
tima ta scrisoare Vineri şi am răspuns Luni sau Marţi, 
deoarece am fost Duminecă la Sinaia fără să pot vorbi 
mai înainte cu Titus. De 18 zile însă nu poate fi vorba. 
Prima ta scrisoare a ajuns în miinile mele la 28 Martie, 
a doua e scrisă la 5 Aprilie. Totuşi toate aceste sunt in- 
diferente, ai fost violentă şi de aceea cam nedreaptă. A- 
dese sunt şi eu la fel, găsesc că Titus e lăsător, prea fi- 
lozof, aş voi să se pue mai mult suflet în această chestie 
spre a salva sufletește pe Eminescu, Titus zice că-i za- 
darnic. Dar vezi că de cele mai multe ori a avut Titus 
dreptate în viaţă, iar nu noi femeile. Afară de aceasta 
nu mă pot aştepta — vai! — la prea mult din partea Re- 
ginei; nu e ca la un ministru, care semnează un decret şi 
atunci lucrul e soluţionat. Toți au fost impotriva venirii 
aici a lui E. El e amarnic de supărat pe Titus, fiindcă 
i-a publicat poeziile, apoi aici s'a întîmplat izbucnirea 
(boalei) iar E. vrea şi acum sunt bucuroasă că-i pot spu- 
ne personal, cît de fericiți sunt toți“.!) 


1) C. Meissner, Despre T. Maiorescu, Mareșal Averescu şi M. 
Eminescu, în Conv. Lit. No. jubilar, Ian.—Mai 1937, p. 24. 

1. Intoarcerea lui M. Eminescu. Scrisoarea lui T. Maiorescu 
către Emilia Humpel. 


I. Intoarcerea poetului avind loc la 27 Mai, criticul 
notează 1) : Seara la 8 Eminescu reintors cu Chibici din 
Florenţa. „Eu la gară cu mai mulţi. Mai pe urmă Chi- 
bici la noi cu Rosetti şi nevastă-sa, Kremnitz cu Mite, 
Burghele, Jacques, Slavici, povestind despre Eminescu“.2) 

Poetul ma rămas la Bucureşti decît vreo zece zile. Pe 
data de 6/18 Aprilie găsim aceste rînduri în Insemnări: 
„Acum aci, întii să determin pe Eminescu să plece la Iaşi 
şi să-l însoțesc la gară. Apoi de mine încolo (este) posi- 
bilă liniştea sărbătorilor. 

Apoi: 

'Telegramă: 
D-nei Humpel, Iaşi 

Eminescu restabilit soseşte la Iaşi, mine Sîmbătă a- 
miazi cu trenul din Bucureşti. Inştiinţează amicii. Ingri- 
jiţi odaie. Chibici aduce scrisoare cu amănunte. 

T. Maiorescu. 


1) T, Maiorescu, Insemnări, II, p. 239, 
2) I. E. Torouţiu, op. cit, VL, p. 51. 

Scris scrisoare Emiliei, cu amănunte despre Emine- 
scu, care are memoria întreagă dar fără voinţă, are ne- 
linişte în privinţa existenţei sale, avariţie de bani). 

Reproducem acum iarăşi în întregime scrisoarea că- 
tre soru-sa Emilia Humpel, trimisă cu Chibici ca pe un 
document de solicitudine, de umanitate, încît nici nu ştii 
dacă vine de la un prieten, de la un doctor, de la un tată 
şi chiar de la o mamă întru atit grija lui e de afectuoasă 
şi de multiplă: 


Bucureşti 
Vinerea Mare, seara 1884 
Dragă Emilie, 


Cred că scrisoarea aceasta soseşte prin d. Chibici de- 
odată cu Eminescu, Spun „cred“ deoarece Eminescu este 
lipsit de voinţă şi hotărire, iar eu încă nu sunt tocmai si- 
gur că-l vom duce la gară (l-a dus). 

In ceeace priveşte gindirea logică şi-a revenit com- 
plet. Extraordinara lui memorie de totdeauna, aceeaşi 
desăvirşită şi evidentă. Mai observ însă oarecare trăsă- 
turi patologice. I. Lipsa de voinţă: nu face nimic nein- 
demnat, nechemat, neadus, la masă, la bărbierit, etc., 

Aşa dar de toate aceste trebue să îngrijească cineva 
zilnic sau aproape zilnic. Dimineaţa i se va da regulat 
cafea cu lapte, apoi i se va servi masa. Regim: vinul nu-i 
exclus, însă puţin, cafeaua neagră şi ceaiul oprite. Fu- 
matul permis, plimbări. 

2. Bolnăvicioasă preocupare de mijloace pentru exis- 
tenţă imposibil de înlăturat nici cu argumente raţionale. 
'Trebue să aşteptăm, aşa dar refacerea sistemului său ner- 
vos ân starea normală. 

3. Sgircenie şi lăcomia de bani cu totală lipsă a ori- 
“cărui demnități personale. Primeşte de la oricine cîțiva 
franci şi se plinge oricui ca să-i capete, deşi poartă cu 
dinsul încă din Viena 850 franci, pe care-i tăinueşte 
faţă de oricine e dispus să creadă şi din care nu vrea să 
scoată nici 50 de bani pentru bărbierit. Prin urmare să 
nu vă înşele idealismul. Cum am mai spus mai stărue o 
rămăşiţă patologică. 

Poate că ar fi chiar bine ca din cînd în cind să fie 
deadreptul forţat să dea ici şi colo din cei 850 franci ca 
un exerciţiu pentru complecta revenire. 

4. Nu-l interesează de loc chestiunile spirituale, nici 
familiare ş-a-m-d. E, tăcut şi liniştit, nu vorbeşte nein- 
trebat, cînd îl întrebi însă ceva, răspunde cu toată luci- 
ditatea. 

Aşa dar: mincarea, aerul, mişcarea, liniştea vor de- 
săvirşi în 4—6 luni cura. 

Ieri a fost împreună cu Mite, la Regina, care s'a ară- 
tat plină de atenţie faţă de el. Ce folos că Regina aproape 
mare nici o putere să obţină ceva de la stat. 

Am vorbit cu Ministrul Cultelor, care în curînd (în 
vreo zece zile probabil) va emite un decret de numire a 
lui Eminescu, numai de formă, ca bibliotecar al Universi- 
tăţii Iaşi, cu un salar efectiv de 285 franci lunar. Postul 
de bibliotecar îl ocupă acum profesorul Caraiani — un 
burghez borţos şi ca atare împrietenit cu Aurelian!) De 
bună voe nu va ceda. Te rog comunică tuturor cunoscu- 
ţilor că eu am aranjat cu Ministrul în următorul mod: 
el, Caraiani, îşi dă demisia, numai de formă. Eminescu 
este numit de asemenea numai de formă, nu-şi ia slujba 


1) P. S. Aurelian. 

în primire sau se prezintă numai din cînd în cînd. Aşa 
că de fapt tot Caraiani rămine bibliotecar şi continuă 
să-şi incaseze salariul. Salariul lui Eminescu însă de 285 
franci lunar îl plătim noi. 

Hotăriţi cu prietenii de acolo cui să expediem banii 
Chibici îţi va aduce primul salar (8 Aprilie—8 Mai), pe 
care-l încredinţezi casierului, asupra căruia aţi căzut de 
acord, luînd o chitanţă. 

Contribuțiile lunare pentru Eminescu vor continua 
atit la Iaşi cit şi la Bucureşti. 

Deocamdată nu-i rezonabil să se dea lui Eminescu 
banii, pe care îi ascunde şi pe urmă se plinge străinilor 
că nare nimic. Deci, cineva trebue să aibe permanentă 
grijă de el, de imbrăcăminte, de mîncare, să-i plătească 
serviciul şi să-i schimbe hainele. Bani să i se dea numai 
pentru cheltueli mărunte. 


Totuşi tu şi Humpel veţi vedea cel mai bine cînd i se 
va ameliora starea şi cînd va fi necesar o altă comportare. 

Şi astfel vine acum rindul prietenilor din Iaşi să-şi 
arate zilnic solicitudinea pentru Eminescu şi grija de 
nevoile lui. 

Trebue să adaug aici că chestiunea bănească n'are, 
fireşte, nici o importanţă. 

Hotăriţi întii acolo suma lunară pentru întreţinerea 
lui, comunicaţi-mi cît puteţi aduna în Iaşi şi în tot cazul 
rog să se rezerve partea mai mare pentru Bucureşti. Eu 
voi trimite regulat partea fixată de voi. Se întimplă ceva 
neprevăzut şi este nevoe de bani, telegrafiați-mi şi ime- 
diat mă voi conforma. 

Şi acum la revedere, încep abia miine să răsuflu. 
Alaltăeri am avut una din cele mai furtunoase şedinţe la 
Cameră, o încordată sesiune la Academie. Cînd l-oiu şti 

pe Eminescu plecat, ajuns cu bine şi aşezat în Iaşi atunci 
abia îmi voi permite să mă gîndesc la ale mele. 

Tare aş vrea ca el să aibă un pat călduț într'o cameră 
a lui, se înțelege alături de cea a unui prieten, care să-i 
îngrijească zilnic cel puţin de mîncare“. 

Cine îşi poate reţine lacrimile față de această solicitu- 
dine? 


Peste o lună T Maiorescu o întreţine din nou pe so- 
ru-sa, despre tot ce-l privia pe M. Eminescu, demersuri şi 
speranţe. „Potrivit îndemnului meu, îi scria el la 5/17 Mai 
18841). Socec trimite azi lui Missir peste 6oo de fr. pen- 
tru casa de întreţinere a lui Eminescu. Banii sunt din 
vinzarea poeziilor. Pentru 8 Mai pină la 8 Iunie aţi şi 
primit banii, cu aceştia 600 e asigurată întreţinerea pină 
la 8 August. Intre timp merg contribuţiile înainte. Ajung 
250 de franci pe lună? Nici vorbă că e lesne de mărit 
suma, dacă găsiţi aceasta nimerit. 


Proectul cu numirea pro-forma a lui E. ca bibliotecar 
contra căreia te-ai pronunţat așa de hotărit era singurul 
lucru cu putință cu actualul Ministru (P. S. Aurelian). 
O numire serioasă cu salar e pentru moment nerealiza- 
bilă. Cu vremea da. 

De ce nu face nimic Regina, de ce şi de ce? 

Da, de ce? 

S'a dat aceasta destul a înţelege, și ei şi Regelui şi 
guvernului. Tocmai că nu se poate face ceva de cit atunci 
cînd poţi face singur. Ca să-ţi explic care-s piedicile, e 
zadarnic. Verbal odată despre aceasta. 


1) C. Meissner: Despre T., Maiorescu, Mareșal Averescu și M. 
Eminescu, în Conv. Lit. no. jubilar, lan. — Mai 1937. 

Deocamdată e un punct ciştigat acesta, că existenţa 
materială a lui Eminescu este asigurată pe timpul cit are 
nevoe. 

De altfel, Pam putut îndupleca pe ministru să-i dea o 
misiune oficială (gratuită) la Iaşi, anume de a cerceta 
documente (impreună cu Burlă). O şi fi primit adresa 
sau îi va veni curind, 

La apropiata schimbare a ministrului, Eminescu va. 
fi numit fără indoială la Iaşi, întrun post plătit de 
stat“.1) 


1) I. E. Torouţiu, op. cit, IV, p. 182. 

1. M. Eminescu la lași. 2. Scrisoarea desperată a lui Miron 
Pompiliu. 


I. De la Iaşi, criticul e informat despre poet, de fi- 
delul P. Missir, şi probabil de soru-sa Emilia, a cărei co- 
respondenţă nu s'a publicat pînă acum (credem, va fi, 
o sursă de informaţie de mare valoare). Primul raport 
al lui P. Missir e de la 13 Mai 1885. M. Eminescu a tre- 
buit să se mute de la Miron Pompiliu, de oarece camera 
rezervată anume pentru dinsul s'a închiriat; s'a mutat la 
Burlă, unde nu-i plăcea viaţa în comun. Deşi are asupra-i 
1500 lei, a devenit „sgircit“, nu se îndură să-şi cumpere 
lucruri de schimb. Numirea în, locul lui Caraiani nu s'a 
făcut, subscrierea continuă şi la Iaşi printre prieteni. 
„Acum eu, deşi string înainte, nu ştiu, dacă este de vreun 
folos să-i dăm acum aceşti bani şi cei ce se vor mai 
stringe sau dacă nu ar fi mai bine să-i dăm pe urmă în 
timpul vacanţelor sau şi mai tirziu, cind ar fi nevoie“. 
Moralul poetului e însă scăzut; el se crede „ein 
aufgegebener Mensch“. Vine şi pe la Junimea, dar intu- 
necat.“ După vacanţă, la 30 August, alt raport: M. Emi- 
nescu pare mai bine, dar tot fără iniţiativă. Unii prie- 

teni de specia lui Petra Grigoriu îl atrag la chefuri. 
„Dealtminterea tot glumeşte, ba că vrea să se facă 
călugăr, ba că nu găseşte stricnină, ca să-şi curme zilele“. 


Emilia era nemulțumită că nu se lucrează mai activ 
pentru poet; acestei nemulțumiri îi răspund rîndurile lui 
T. Maiorescu dintr”o scrisoare de la 27 Sept. 18841). „La 
aceasta nici un răspuns din parte-ţi. (Erai pe semne su- 
părată pe mine din cauza lui Eminescu, cea mai stranie, 
nemotivată, nedreaptă supărare ce mi-o pot închipui). 
Eminescu e numit subbibliotecar, el însuşi a consimţit să 
accepte acest post.“ 


Miercuri 24 Oct. 1884 împreună cu T. Rosetti, 
Delavrancea, Chibici şi Caragiale, iar de la Mirceşti şi 
cu V. Alecsandri, T. Maiorescu pleacă la Iaşi pentru ani- 
versarea Junimii. „Joi seara, notează el, banchetul. 
Foarte mulţi şi Urechia, un tinăr Cuza, Eminescu, Prof.. 
Ralet etc. Foarte vesel. Mare efect lectura lui Caragiale. 
Scrisoarea pierdută. Pină la 1 noaptea“.2) Asupra aces- 
tui banchet, în care T. Maiorescu îl proclamă pe V. A- 
lecsandri „rege al poeziei“ în chiar prezenţa uriașă a lui 
M. Eminescu, avem un reportagiu al lui Delavreanceu 
în România hberă, 30 Oct. 1884 şi republicat de Şerban 
Cioculescu în Revista tineretului, no. 1 şi 2 din 1943. 


Nu ştim care e participarea, dar se poate bănui, a lui 
T. Maiorescu şi în numirea poetului ca suplinitor de: 
geografie şi statistică al şcoalei comerciale, unde a func- 


1) C. Meissner, Despre T. Maiorescu, Mareșal Averescu, şi M.. 
Eminescu, în Conv, Lit. no. jubilar, Ian, — Mai 1937, 


2) T. Maiorescu, Insemnări, II, p. 269. 

ționat, cu destulă neplăcere, în anul şcolar 1 Oct. 1884 
— I Sept. 18851). 

In vara acestui an, în August, îl găsim la Liman pen- 
tru băi de nomol din cauza ulcerelor la picioare ce-i rea- 
păruseră. Oarecare amănunte ne dă poetul într'o scrisoa- 
re către Vasile Burlă, din 18 August. Cere şi vreo sută 
de ruble. „Iar de nu le veți trimite, vor îngriji cinovnicii 
Ruși pentru mine în vreo încăpere a onorabilei poliţii“.2) 

In acelaş timp în Însemnările lui T. Maiorescu găsim 
notat: „Vineri 30 Aug./rr Sept. 85. Primit dela Socec 
500 lei acompto pentru Eminescu a 2-a ediţie a poeziilor 
lui“. Intorcîndu-se de la Iaşi, unde fusese pentru un pro- 
ces, el notează: „Joi 5/17 Sept. 1885. Eminescu încă la 
Liman, lingă Odesa. I-am adus şi i-am lăsat lui Hum- 
pel cei 500 de lei de la Socec ca à compte pentru a 2-a 
ediţie a poeziilor sale“. 


2. Numit la Biblioteca Universităţii tot prin mijlocirea 
tui T. Maiorescu, purtarea lui devine deplorabilă. Dintr’o 
scrisoare din 14 Mai 1886 a lui Miron Pompiliu către T. 
Maiorescu vedem că sănătatea i se înrăutăţeşte:). E, în 
această intervenţie energică a prietenului ieșean un semn 
că solicititudinea Bucureştilor şi chiar a lui T. Maiorescu 
începuse poate să slăbească: „Daţi-mi voe să vă arăt în 
următoarele rinduri că trebuesc numai de cit luate mă- 
suri pentru a veni în ajutorul lui Eminescu, dacă nu voim 
ca să-l vedem iarăşi în starea nenorocită în care a fost 
sau în starea celui mai decăzut şi mai ticălos om din lu- 
me“, Toate elementele demenţii poetului („nu mai ştie 


1) G. Călinescu, op, cit., p. 423, 
2) I. E. Torouţiu, op. cit, IV, p. 161. 
3) I, E, Torouţiu, op. cit,, IV, p. 188. 

nimic de respect şi de ruşine“ „cu purtarea sa, cu apucă- 
turile cele necuviincioase, în scurt, cu toată atitudinea sa, 
se face pe zi ce merge mai nesuferit)“ „și încheie catego- 
ric: „Vă rog cu toată stăruința să închipuiţi vreun mij- 
loc ca să fie trimis întrun stabiliment de cură, unde să 
fie liber dar priveghiat de aproape de către medici şi su- 
pus unui regim de cură potrivit cu relele de care suferă“. 


Peste două săptămini T. Maiorescu era la Iaşi pen- 
tru treburi avocăţeşti. Intors, nota, Marţi 27 Mai/8 Iu- 
nie: „La Iaşi. Am văzut şi pe Eminescu, care devine dim 
nou direct alienat“. 

1. Al doilea acces de alienaţie mintală: ospiciul de alienaji 
de la Mânăstirea Neamț. 2. Readucerea lui la Botoșani: cerșetoria 
publică. 3. Corespondența T. Maiorescu — M. Eminescu. 


1. Nu mai avem nici o ştire în Jnsemnări, nici în scri- 
sorile publicate pină acum despre rolul jucat de T. Maio- 
rescu în izbucnirea celei de a doua demenţe. La 9 Noem- 
brie 1886 poetul fu internat la Ospiciul de alienați de la 
Mănăstirea Neamţ, unde rămase pînă la ro Aprilie 1887. 
Din lipsă de documente nu putem nici măcar schiţa par- 
ticiparea criticului și a prietenilor bucureşteni la ajuto— 
rarea poetului in această ultimă fază a vieţii lui. Se poa- 
te totuşi afirma că solicitudinea a scăzut, grija bolnavu- 
lui trecînd mai ales asupra prietenilor ieşeni, a unor ti- 
neri entuziaşti, a unor doamne din Iaşi şi mai ales a Cor- 
neliei Emilian; începe epoca degradantelor liste de sub- 
scripție lansate prin ziare, în contra cărora avea să pro- 
testeze însuşi Eminescu într'un moment de luciditate din. 
Ospiciul de alienaţi dela Mănăstirea Neamţ. „Nu te pot 
încredința îndestul, scria el lui Al. Vlahuţă!), cît de o- 


1) O scrisoare autografă a lui M. Eminescu în Universul lite- 
rar, no. 24 din 16 Iunie 1913: 

dioasă e pentru mine această specie de cerşetorie, deghi- 
zată sub titlul de subscripţie publică, recompensă naţio- 
nală, etc. E drept că n'am bani dar aceasta. e departe de 
a fi un motiv pentru a întinde talgerul în public. Te rog 
dar să desistezi cu desăvirşire de la planul tău, ori cît de 
bine intenţionată ar fi, de a face apel la public. Mai sunt 
destule alte mijloace onorabile pentru a-mi veni în aju- 
tor, iar cel propus de voi e desigur cel din urmă la care 
aş avea vreodată de recurs“. 

Junimiştii de la Bucureşti, marii lui prieteni, care 
procedaseră atit de discret, cu ocazia primei lui nebu- 
nii, Pau lăsat, astfel, pradă unei publicităţi, cu un adevă- 
rat aspect de „cerşetorie“. 


2. Adus la, Botoşani, demenţa îl întunecă din nou; din 
corespondența Henriettei cu Cornelia Emilian se cunoa- 
şte calvarul lungei lui agonii fizice şi morale. Se porniră 
colecte cu o publicitate dezonorantă, se dădură concerte, 
V. A. Morţun şi A. C. Cuza interveniră şi cu obolul lor 
personal!); se inaintă Consiliului general judeţean o pe- 
tiție semnată de 6o de persoane pentru a-i veni în ajutor, 
— cu o frazeologie de felul acestea: „Copil al nostru! Pro- 
duct din singele acestor locuri! Nu voim ca viitorul să 
arunce asupra-ne vălul ruşinii şi un oprobiu fără mar- 
gini. Eşti fala noastră şi nu te-om părăsi, etc.“ Boala în- 
răutăţindu-se, poetul fu transportat la Iaşi la Ştefan E- 
milian; un consult de medici localnici la 14 Iulie 1887 îl 
trimisese la Hall unde şi plecă însoţit de doctorandul 
Focşa; întors la Botoşani în Septembrie e mai lucid şi 
are o oarecare activitate sau, mai ales, plănueşte să aibă. 





1) I. E. Torouţiu, op. cit., IV, p. 164. 

Deşi nu ducea lipsă de nimic, din această epocă datează 
lamentabila lui scrisoare, cu un simţ de demnitate atit de- 
scăzut către V. G. Morţun pe ziua de ro Noembrie 1887: 
„Mult iubite amic, boala îndelungată de care am suferit 
m'a impiedicat de la ţinerea unei corespondențe regulate. 
Acum fiind întrucitva mai restabilit, viu a vă ruga să 
vaduceţi aminte de mine de lipsa aproape absolută de 
mijloace de subsistență în care mă aflu. Dacă vă e cu 
putinţă de a-mi veni în ajutor, vă rog a o face cit de cu- 
rind, căci cea mai neagră mizerie mă ameninţă“. Quan- 
tum mutatus ab illo! Chiar în zilele acele M. Eminescu 
primise 600 lei produşi de o serată literaro-muzicală dată 
în beneficiul lui 1). In acelaş timp Scipione Bădescu pu- 
blica în Curierul romiîn relaţiuni alarmante despre starea 
poetului, declarind: „... nici un ajutor de nicăeri! — 
Ce timpuri, ce societate, ce barbarie!“ 


3. Dintr'o scrisoare a Henrietei către Cornelia Emi- 
lian din 27 Febr. 1888 reiese nemulţumirea poetului față 
de T. Maiorescu: „D-lui T. Maiorescu nu i-a scris să ti- 
părească o ediţie nouă, zicindu-mi că de nu va căpăta 
pensie va tipări o ediție nouă şi atunci îşi va procura 
mulţi bani. El e cam supărat pe dl. Maiorescu pentrucă 
i-a scris recomandat, rugindu-l foarte călduros pentru 
Biblioteca lui şi nişte manuscrise, pe care el ar voi să le 
mintue şi: nici un răspuns n'a primit pină acum“. 

Cu privire la plănuita ediție a III T. Maiorescu i-a. 
scris poetului prin mijlocirea d-rului Isaack, după 
cum reiese din această scrisoare din 5 Febr. 1888 a Hen- 
riettei către Cornelia Emilian: „După expedierea episto— 


1) G. Călinescu, Viața lui M. Eminescu, p. 414. 


www.dacoromanica.ro 


256 E. LOVINESCU 


lei lui Mihai către mata a venit doctoru Isaack aducind 
o scrisoare de la d. Maiorescu adresată lui, rugindu-l so 
deie lui Mihai în mină. Doctorul a pretextat că scrisoa- 
rea adresată lui personal a uitat-o acasă, făgăduindu-mi 
“că imi va arăta-o mai pe urmă. Către Mihai scrie relativ 
la tipărirea ediţiei a 3-a poeziilor lui, cerindu-i şi ce a 
mai scris să trimită la tipar. Pentru ca Mihai să răs- 
pundă d-lui Maiorescu îi trebue numai de cit scrisoarea 
d-lui Morţun ce v-am trimis-o. Vă rog, scumpă mamă, 
luaţi o copie şi mi-o trimeteţi imediat înapoi“. 

M. Eminescu îi răspunse lui T. Maiorescu la 14/26 
Martie 1888: „Mult stimatul meu domn. Vă cer iertare 
din toată inima pentru greşala mea de a nu fi răspuns 
imediat la scrisoarea dv. ce mi-a fost comunicată prin 
bunăvoința d-lui Dr. Isaack. 

Cauza întirzierii este.că desigur nu ştiam ce să răs- 
pund cu siguranţă, căci o veste ce-mi sosise de la Iaşi mă 
pusese în îndoială de mai pot scoate o a treia ediţie sau 
nu. Incă pe cind eram la Iaşi, D. V. G. Morţun actual 
deputat, 'mi făcuse propunerea de a scoate la lumină a 
‘treia ediţie şi într'o scrisoare ce mi-a adresat-o în urmă, 
'mi anunţă chiar: „pe săptămina viitoare scot în vinzare 
volumul ce-am editat“. Nici pină acum însă nu ştiu po- 
zitiv dacă această ediţie s'a făcut în adevăr sau nu. Mul- 
tele îndatoriri ce mi le-a făcut d. Morţun în timpul boa- 
lei mele, mau indemnat să ezitez a da un răspuns afir- 
mativ. 

Dacă însă d. Morţun ar fi renunţat la ideea dea 
scoate ediţia a treia atunci vă rog a da urmare binevoi- 
toarei dv. intenţii şi a încheea cu d. Socec, iar prisosul 


1) I. E. Torouţiu, op. cit, IV, p. 167, 

eventual dela ediția a doua sau un acont asupra ediţiei a 
treia vă rog să binevoiţi a le trimite sub adresa mea prin 
mandat poştal (M. Eminescu, Botoşani). 


Poezii nepublicate, de intercalat în noua ediţie, nu 
am. Vă rog, mult stimatul meu domn, a primi mulțumiri 
din inimă pentru interesul ce pururea mi l-aţi arătat şi 
să-mi daţi ertare pentru involuntara mea întirziere. Vă 
rog totodată a primi respectuoase salutări dela al dv prea 
plecat şi prea supus“. 

Impresionează şi tonul-protocolar păstrat de altfel în 
totdeauna faţă de T. Maiorescu, după o legătură de 16 
ani şi cea de complectă supunere şi umilință chiar, care se 
găseşte în general în toată corespondenţa lui de după 
boală. Nu putem şti cum a primit T. Maiorescu această 
schimbare de situaţie: poetul glorios al Junimii îngrijit 
de colecte publice, a căror iniţiativă era în mina tinerilor 
socialişti C. Mille, V. G. Morţuni!), etc. 

Ediţia. V. G. Morţun Proză şi Versuri n'a apărut, de 
altfel, de cit după moartea poetului, la Iaşi 1890. Ea n'a 
împiedicat ediţiile Socec ingrijite de T. Maiorescu. Că T. 
Maiorescu se mai interesa de situația materială a poe- 
tului, avem dovada în această scrisoare a lui Miron Pom- 
piliu către dinsul:2) 

„După înţelegerea ce am avut cu Dv. în privinţa achi- 
tării datoriilor lui Eminescu şi în urma comunicaţiei ce 


1) „A primit 100 de franci dela unul Mortzun și o scrisoare 
foarte amicală și încă nu i-a răspuns!” scria Henrieta Cormeliei 
Emilian la 9/31 Mai 1887. Primia totuși ajutoare și de la Emilia 
Humpel „în caz de nu-ți putea stringe, voi pleca cu banii care 
îi am de la doamna Humpel” scria ea la 1/13 Iunie 1887. 

2) I. E. Torouţiu, op. cit., IX, p. 382. 

mi-a făcut V. Burlă că deocamdată nu dispuneţi decit 
de suma de 600 lei — viu a vă ruga să destinaţi 200 le: 
din suma de mai sus pentru plata chiriei la hotelul Ro- 
mânia. Datoria poetului la otel a fost de zoo lei, din care 
d-na Humpel a avut deosebita bunătate a plăti roo lei; 
pentru rest, advocatul antreprenorului otelului ma avi- 
zat că, la caz de neplată cît mai în grabă, îmi va intenta 
proces“. 


www.dacoromanica.ro 


XXIV 


1. M. Eminescu la București. 2. Moartea lui. 3. Depunerea 
manuscriselor lui la Academie. 


I. In urma vizitei solicitate a Veronicăi la Botoşani, 
plecară amindoi la Bucureşti în primăvara lui 1888, după 
cum o anunță Henriette Corneliei Emilian într'o scri- 
soare din 15/27 Aprilie!). E, un M. Eminescu relativ resta- 
bilit; colaborează la Romînia Liberă, pentru 200 de lei pe 
lună. In Noembrie 1888 i se votează o pensie de 250 de 
lei, sub guvernul junimist şi din iniţiativa lui Iacob 
Negruzzi. Asupra raporturilor dintre 'T. Maiorescu şi 
poet din acea epocă avem un izvor tendenţios în volumul 
lui N. Petraşcu?). 

Cum într'o discuţie cineva susținuse că Logica T. Ma- 
iorescu era o simplă compilaţie, Eminescu replicase: „O 
compilaţie... neapărat... cum trebue să fie orice carte didac- 
tică“. „Auzindu-l, adaugă memorialistul, rămăsei un mo- 
ment pe ginduri. Bietul Eminescu! el, deşi bolnav de atîția 
ani şi ducindu-şi zilele în cea mai grozavă mizerie, ră- 
măsese încă nobil, se simţia dator să apere cartea lui 

1) I. E. Torouţiu, op. cit, IV, p. 251. 
2) N. Petrașcu, M, Eminescu, p, 60. 

Maiorescul) — în vreme ce acesta cu toate că era mi- 
nistru de culte de aproape un an şi cu toate că-i spuse- 
sem de citeva ori că vedeam pe Eminescu din timp în 
timp, nu m'a întrebat nici odată: ce face el, unde stă, cu 
ce trăeşte“. In notă mai adaugă că P. P. Carp, ministru 
de externe, îi dăduse de citeva ori cite trei sute de lei din 
cheltuelile Ministrului. Raporturile dintre poet şi critic 
în acest an ultim al existenţei sale constitue într'adevăr o 
lacună în istoria noastră literară. După cele arătate aici 
amănunţit pentru un spaţiu de timp de 16 ani, învinui- 
rile memorialistului sunt gratuităţi neserioase. El ne 
mai evoacă şi amintirea lecturii piesei Lats ultima fä- 
cută la T. Maiorescu. Intiia oară îi scrie tinărului şi ze- 
losului lui prieten că nu are piesa gata, a doua oară se 
scuză în chip atit de umilit, ca în toate manifestările lui 
de după boală: „Pe la 11 1/2 o să vă caut acasă însă nu 
cred să fiu în stare de a mă duce la d. Maiorescu. Sunt 
atit de descurajat în toate privirile şi am aşa de puţină 
încredere în mine, în cit nu cutez să mă prezint la d-sa. 
Vă rog dar să mă scuzaţi, dacă n'aş putea da urmare unei 
invitaţii, care desigur mă onorează dar pe care pentru 
mii de imprejurări nu o pot urma“. Lectura a avut loc 
la a treia intilnire in marea emoție a tuturor asistenţilor. 
In realitate, piesa era o simplă traducere a actului Le 
joueur de flute — al lui Emile Augier. 


2. Asupra imprejurării morţii la 15 Iunie 1889 şi a. 
inmormintării în ziua de 17 Iunie 1889 nu ne mai oprim, 


fiind în afară de linia preocupărilor noastre. Dăm doar 
notele laconice din volumul III al Insemnărilor: 


1) E de prisos să mai subliniem naivitatea acestor reflecţii. 

„Joi 15/27 Iunie 18 Iunie 1889“ ... pe la 6 ore venit 
Stemill (Ştefan C-Mihăilescu) şi Vitzu la mine să-mi 
spună că astăzi pe la 3 ore a murit Eminescu în institutul 
de alienaţi al d-rului Soutzo (strada Plantelor, Bucureşti) 
de o embolie“. 

Iar: 

„Duminecă 18/30 Iunie 1889. Ieri Simbătă în 17/29 
Iunie 1889 pe la 51/2 d. prinz serviciu funebru în biserica 
Sf. Gheorghe Nou pentru Eminescu. Eminescu în cos- 
ciug deschis desfigurat, de nu se mai cunoştea, numai 
sprincenele negre îl amintesc. Era de faţă în biserică, 
Lascar Catargiu, M. Kogălniceanu, T. Rosetti, M. 
Mandrea, Anicuţa, eu, Stemill direct. minist. Cultelor şi 
o lume de şcolari şi studenţi. Pe cosciug erau 6 coroane 
enorme: de la Academia Romină, dela Presa romină, de 
la Constituţionalul, dela Naţionalul (conservator), de la 
societ. studenţilor Unirea şi de la Amici (şi eu aici). 

Apoi pe jos, prin bulevard, Calea Victoriei, la ci- 
mitirul Bellu. L. Catargi a urmat pe jos pînă la Calea 
Victoriei, noi (eu, Teod. Rosetti, Mandrea, Anicuţa, 
Stemill, Laurianu. etc. pînă la Bellu. Liniştit şi frumos. 
Nimeni din familia lui. Au vorbit la biserică, nebunul şi 
ticălosul indiscret de Gr. Ventura (nepoftit) apoi la Uni- 
versitate Laurian şi studentul Calmuschi (bine) iar la 
cimitir Dr. Neagoe. 

Am terminat tot ieri între 4—5 1/2 cu examenele la 
Universitate şi cu teza lui Rădulescu-Motru“. 

T. Maiorescu a plecat la înmormintare cu studenţi 
ce asistaseră la examenul de licenţă al lui C. Rădulescu- 
Motru. 


3. Ca un semn postum de interesul lui T. Maiorescu 

pentru opera lui M. Eminescu amintim scrisoarea lui 
către casa editoare Socec, din 17/29 Dec. 1892, din care 
extragem: „De la încetarea lui din vieaţă, în 1889, vă 
spusesem că tot venitul viitoarelor ediţii, ce se vor pub- 
lica sub îngrijirea mea, să fie destinat — în memoria 
marelui poet — la premiarea acelor lucrări literare scrise 
de studenţi romini, care, — pe lângă valoarea lor — să 
fie în oarecare legătură cu concepţiile caracteristice cu- 
prinse în operele lui M. Eminescu. Acum că prin stăru- 
inţele aceloraşi prieteni, care s'au interesat de Eminescu 
nu numai prin vorbe, ci şi prin fapte, s'a îndeplinit şi 
ultima datorie de pietate şi s'a aşezat pe mormântul poe- 
tului din cimitirul Belu un monument funerar cuviincios, 
asigurându-se totodată o sumă anuală pentru întreţi- 
nerea lui în bună stare — este momentul venit ca să pre- 
cizăm cele convenite atunci oral. 


Să hotărim dar că pentru fiecare nouă ediţie de una 
mie exemplare din poeziile lui Eminescu publicate sub 
îngrijirea mea, dv. să plătiţi în totul 6oo lei, care să stea 
în păstrarea dv. pentru premierile menţionate. In limitele 
sumelor astfel adunate, prin scrisoare deosebită să nu- 
măraţi fiecărui student premiat suma destinată lui, luind 
dela el chitanţă pentru plată efectuată şi păstrind chitan- 
qele la dv“. 

Gh. Teodorescu — Kirileanu, care publică această 
scrisoare,!) arată că a apucat să se dea numai două mici 
premii, între care unul lui N. Basilescu. In realitate, s'a 
dat şi o mie cinci sute de lei lui M. Dragomirescu pentru 
a-şi scrie studiul Critica ştiinţifică şi M. Eminescu a- 





1) Conv. lit, 1906, XV, 1892/93; reprodusă în I. E. Torouţiu, op. 
cit, IV, p. 274. 

părut în Conv. lit. (1894; 1895; în vol. 1895 şi 19261) 
Iniţiativa lui 'T. Maiorescu fu oprită de intervenţia căpi- 
tanului Matei Eminescu apărută în Monitorul Oficial 
1892, prin care îşi rezerva dreptul de a edita el poeziile 
fratelui său, după cum, vorba lui T. Maiorescu, la prima 
alienaţie a poetului, profitase de ocazie pentru a-i „a- 
nexa“ ceasornicul. 


4. Am consemnat dintr'o scrisoare a Henriettei su- 
părarea lui M. Eminescu pentru că T. Maiorescu nu i-a 
trimis la Botoşani manuscrisele cerute; refuzul criticului 
sa dovedit folositor pentru literatura noastră. Treispre- 
zece ani după moartea poetului, el oferi Academiei în 
şedinţa de la 25 Ianuarie 1902 cele 43 de volume manu- 
scris cu un total de 15.000 de foi, însoţindu-le cu urmă- 
toarea scrisoare: „Dela Mihail Erninescu posed dăruite 
mie de dinsul la diferite ocazii — multe manuscripte, 
parte poezii publicate, parte încercări, fragmente şi va- 
riante de poezii, parte studii, traduceri şi articole de pro- 
ză. Toate aceste manuscripte, aşa cum se află, în cărţi 
cartonate, în caete cusute şi în foi volante vi le trimit 
alăturat şi le dăruesc la rindul meu Academiei Romine 
pentru a servi celor ce se vor ocupa în viitor cu cerceta- 
rea amănunţită asupra vieţii şi activităţii marelui nostru 
poet“.2) 

Au trecut de atunci patru zeci de ani şi mina aceasta 


de materiale eminesciene, deşi studiată de mulți cercetă- 
tori, nu s'a sleit încă. 


1) M. Dragomirescu, Legăturile mele cu Conv. lit, număr jubi- 
lar 1867—1937, LXX, 1—5. Ian — Mart. 1937, p. 58. 
2) An, Ac, Rom, p. II, t. XXIV, 1902, p. 15. 

1, T. Maiorescu despre poet în Direcţia nouă. 2. Răspunsu- 
tile Revistei contimporane, 3. In alte ocazii.. 4. In articolul: E- 
minescu şi poeziile lui. Concluzii. 


I. Intrucit priveşte aprecierea publică a talentului lui 
M. Eminescu, după afirmarea destul de categorică din 
Direcţia nouă, pe temeiul numai a trei poezii, T. Maio- 
rescu nu s'a clintit de pe poziţia lui afirmată cu atit cu- 
raj, de cit doar lărgindu-şi elogiul pe măsura însăşi a 
evoluţiei situaţiei poetului. Ca în toate celelalte cazuri, re- 
venirea la un subiect atins numar în treacăt, e, de altfel, 
rară şi întimplătoare, cu valoarea de exemplificare pen- 
tru susținerea unor idei generale sau din simple nevoi 
polemice. Vom înregistra cîteva din revenirile criticului 
asupra lui M. Eminescu. 


2. Citarea poetului în Răspunsurile Revistei contim- 
porane (1873) — (adică un an după apariţia articolului 
Direcția nouă) e făcută din motive polemice. P. Grădiş- 
teanu atacase Junimea în Revista contimporană (1 Iunie 
1873) că ar fi organizată pe principiul admiraţiei mu- 
tuale, pomenind şi de „genialul d. Eminescu, pe care di- 
recţia nouă îl pune alăturea de d. V. Alecsandri!“ Ca de 

obiceiu în polemicile sale, T. Maiorescu răspunde prin 
reproducerea exactă a textului său: 

„Cu totul deosebit în felul său, om al timpului modern 
în faza lui trecătoare, blazat în cuget, iubitor de antiteze 
cam exagerate, reflexiv mai peste limitele permise, pină 
acum aşa de puţin format, în cît ne vine greu a-l cita în- 
dată după Alecsandri, dar în fine poet, poet în toată pu- 
terea cuvîntului, este d. M. Eminescu“. 

Şi adaugă apoi categoric: 

„Simpla alăturare a acestor rinduri pe lingă afirma- 
rea d-lui Grădişteanu, că noi am pus pe Eminescu ime- 
diat alăturea cu d. Alecsandri ne scuteşte de a mai in- 
sista asupra acestei prime dovezi“. Punerea la punct pu- 
tea fi indreptățită la 1873, astăzi e insuficientă. In notă 
unei ediţii ulterioare criticul adaugă: „Ce ar zice astăzi 
d. Grădişteanu, chiar dacă am fi pus pe Eminescu imediat 
alături cu Alecsandri precum n'am făcut-o şi nu o pu- 
team face la 1872 numai după trei poezii începătoare ale 
lui!“ Nota ne pare iarăşi insuficientă — de oarece la data 
ei probabilă situaţia lui estetică şi nu socială şi naţională 
— era cu mult mai mare. 


3. Sporadic e pomenit de alte cîteva ori alături de 
scriitori mai vechi şi dintre cei noi, alături de V. Alec- 
sandri, de I. Negruzzi, I. Creangă, I. Slavici, T. Şerbă- 
nescu etc. cind e vorba să se citeze scriitori pe linia sä- 
nătoasă a gustului, a limbii, a stilului. In raportul lui 
asupra traducerii lui Horaţiu de D. Ollănescu aminteşte 
de „admirabila odă în metru antic una singură“. O ci- 
tează şi încheie: „Dar Eminescu este unic“. De mai multe 
ori îi laudă marea cultură, mai ales cînd e vorba să sco- 
boare pe alţii. „Relativ format — scria el în 1898 despre 

G. Coşbuc. Căci la deplina formare, la acea înălțime a 
manifestării artistice la care se urcase Eminescu, nu a 
ajuns şi nu credem că va ajunge vreodată... 


Se vede că-i lipseşte varietatea cunoştinţelor şi acea 
neobosită şi nemiloasă cizelare care transfigurează pe 
cei pătrunşi de sfinţenia formei, precum a transfigurat 
pe Eminescu în epoca sa de maturitate“, Il laudă cu deo- 
sebire pentru filonul popular al inspiraţiei. „Nota popu- 
lară este cu atit mai bine venită — scria el despre poeziile 
lui Goga — cu cit autorul se arată de altfel înzestrat cu 
acea cultură generală mai înaltă (ceia ce nu se putea ve- 
dea din volum ci din contact personal), care distingea şi 
pe Eminescu şi a cărei lipsă se simte din îngustimea, de 
vederi şi din prematura lincezire a unora din poeţii cei 
mai lăudaţi ai literaturii noastre actuale“. (Aluzia pri- 
veşte probabil tot pe G. Coşbuc şi poate şi pe Al. 
Vlahuţă). Elogiul transmisiunii inspiraţiei populare în 
„mlădierea“ formei artistice se continuă şi în discursul 
lui academic din 1909, unde V. Alecsandri trece în pri- 
mul plan tutelar al artei pornite din isvoare folklorice. 


4. In volumul III al Insemnărilor zilnice, criticul 
scria pe data de Simbătă 14 şi Duminecă 15/27 Oct. 
1889: „dictat Anicuţei şi apoi poleit singur articolul a- 
supra lui Eminescu“. 

Apoi Marţi 17/29 Oct. 1889. „Am terminat articolul 
sau articolele Eminescu le-am citit aseara lui Caragiale 
şi Jacques Negruzzi şi astăzi lui Zizin Cantacuzino... 
la 15/26 Oct. a murit în Botoşani Henrieta Eminescu în 
etate de 28 (de) ani“. 


Şi în sfirşit Joi 19/31 Oct. 1889 „de abia eri am dat 

la tipar articolul Eminescu pentru Convorbiri şi noua 
(a patra) ediţie Eminescu“. 

E vorba de Eminescu şi poeziile lui, unui din cele mai 
frumoase articole ale criticului. După cum toate ediţiile 
poeziilor pornesc într'un fel sau altul de la prima ediţie 
T. Maioresca din Dec. 1883, eminescologia porneşte de 
la acest venerabil articol, rămas în picioare şi pentru 
construcția lui estetică şi pentru viziunea poetului, care, 
cu toate protestările unora şi încercările altora de a o în- 
locui, s'a impus criticei şi posterităţii ca adevărata vizi- 
une. Asupra acestui studiu ne-am mai oprit în monogra- 
fia lui T. Maiorescu!) aşa că aici nu ne vom ocupa de cit 
de elementele lui esenţiale, reducindu-l la cele două 
axe ale lui, valoarea poeziei lui M. Eminescu şi portretul 
lui moral, 

Problema de căpetenie a literaturii noastre în epoca 
debuturilor criticei maioresciene era problema limbii li- 
terare pusă mai de mult de Al. Russo şi de alţii; lupta 
cu Ardelenii era departe de a fi sfirşită. T. Maiorescu o 
continuă şi cu armatura ştiinţii şi a bunului său gust şi 
prin literatura estetică pe care o impunea. Nimic nu pu- 
tea zăgăzui talazurile latinomaniei de cit revenirea la 
limba populară, la folklor. De aici preferinţele lui pentru 
poezia populară, modelul limbii reale, vorbite, singura 
din care se poate face o construcţie viabilă, model tot- 
odată de expresie naturală a unor sentimente simple, fără 
declamaţii şi tendinţe. Poziţia lui T. Maiorescu în această 
direcţie a fost salutară în inceputurile acţiunii lui critice: 
literatura noastră, ca şi cea germană din pragul vea- 
cului, trecut trebuia să se improspăteze şi din limba şi 


1) E. Lovinescu, T. Maiorescu, II. 


www.dacoromanica.ro 


268 E. LOVINESCU 


din inspiraţia populară, la isvorul dătător de viaţă, sin- 
gurul înstare să dea o originalitate expresiei etnice... 
Prin consecvenţa unitară a structurii sale, constatată de 
toți cei ce s'au ocupat de T. Maiorescu, inaccesibil la 
orice evoluţie, format odată pentru totdeauna, criticul a 
rămas la punctul lui de vedere, acordindu-i după patru 
zeci de ani aceiaş valoare de discriminare şi făcind din 
prezenţa elementului popular într'o operă de artă un cri- 
teriu de valorificare, pe cind, în realitate, problema se 
punea altfel în 1909 de cit în 1867 cu tendinţa sporită de 
a se pună mereu altfel, odată cu îndepărtarea de la obir- 
şie; aşezarea în lumină a acestor elemente de evoluţie şi 
de diferenţiere va rămine însă în sarcina criticei post- 
maioresciene. M. Eminescu este un poet mult prea com- 
plex pentru a fi explicat numai prin „poezia populară“, 
ca V. Alecsandri de pildă, în care criticul vedea punctul 
de plecare al regenerării noastre literare. După ce cu- 
rentul popular a învins „fiind ciştigată o temelie firească, 
recunoaşte criticul, cea, dintii treaptă de inălţare a litera- 
turii naționale, în legătură strinsă cu toată aspirarea ge- 
neraţiei noastre spre cultura occidentală, trebuia neapărat 
să răspundă la două cerinţe: să arate întîi în cuprinsul ei 
o parte din cugetările şi simţirile care agită deopotrivă 
toată inteligenţa europeană în artă, în ştiinţă, în filozofie, 
să aibă al doilea în forma ei o limbă adaptată fără silă la 
exprimarea credincioasă a acestei amplificări“. 

Ne închinăm cu respect dinaintea acestui adevărat T. 
Maiorescu, pe care avea să-l continue întreaga generaţie 
critică de postmaiorescieni, adică de maiorescieni aco- 
modaţi cu evoluţia şi cu cerinţele noi. Dacă critica mo- 
dernă ar voi să se pună sub protecţia unui text autentic 
maiorescian, rindurile de sus i-ar putea servi pentru a-i 

acoperi acţiunea în integralitatea ei. T. Maiorescu recu- 
noaşte, aşa dar, că, prin opera lui, V. Alecsandri s'a cîş- 
tigat: „o temelie firească“ aşa că răminea, altă treaptă 
de înălţare a literaturii naţionale, în legătură strinsă cu 
toată aspirarea generației noastre spre cultura occiden- 
tală“. Inălţarea nu se putea face de cît pe două căi. 

1.) pă se introducă în preocupările literare, cugeta- 
rea şi simţurile ce preocupă inteligența europeană în 
artă, ştiinţă, filozofie, adică printr'un proces de europe- 
nizare, de universalizare a literaturii, care nu poate trăi 
pină la sfirşit numai din motive folklorice şi din forme 


populare. 
2.) să adapteze „fără silă“ limba la exprimarea cre- 
dincioasă a acestei amplificări, — ceiace spus fără ocol 


şi învăluire de cuvinte, înseamnă să o neologizeze pe mă- 
sura nevoei şi în această nevoe nu intră numai necesita- 
tea absolută a termenilor tecnici absenţi ci şi cea a ex- 
primării unor nuanţe, prin care limba se subțiază, se îm- 
bogăţeşte, fără a mai adauga şi alte criterii estetice, pe 
care numai artiştii le înţeleg. Cei ce se luptă împotriva 
neologismelor cu arme „radicale“ şi iau ca patron al 
acţiunii lor pe T. Maiorescu se iînşeală. Problema e 
mult mai complexă şi delicată; ea nu poate fi rezolvată 
de cît de scriitori şi nici întrun caz de filologi şi cu atît 
mai puţin de simpli diletanţi, care au invadat publicistica 
noastră periodică cu sgomotul unei lupte ce nu-i pe mă- 
sura percepţiei lor estetice. Însăși limba lui T. Maiorescu 
e un model de limbă adaptată fără silă la exprimarea 
credincioasă a acestei amplificări, adică al unei limbi 
neologizate după necesităţile timpului. Pentru o astfel de 
realizare trebue însă gust şi simţ estetic. 
Criticul încheia apoi: 

„Amindouă condiţiile le realizează poezia lui Emi- 
nescu în limitele pe care le poate realiza o poezie lirică: 
de aceia Eminescu face epocă în mişcarea noastră lite- 
rară“. 

Odată importanţa poeziei lui Eminescu stabilită prin- 
cipial pe cele două axe: a aspirării generaţiei noastre spre 
cultura occidentală şi a adaptării limbii la această ampli- 
ficare naţională impusă de evoluţie, el le şi exemplifică, 
arătind că poeziile lui se alipesc de a dreptul de forma po- 
pulară, dar îi dau o nouă însufleţire şi o face primitoare 
de un cuprins mai înalt. Observațiile critice asupra, păr- 
ţii formale a artei lui M. Eminescu sunt îndrepăţite, ju- 
dicioase, dar tot odată şi elementare, instrumentul lui 
critic fiind bunul simţ şi gustul şi nici de cum analiza sau 
speculaţia. Din această lipsă de speculație, după ce fixase 
cele două axe ale rolului lui M. Eminescu în evoluţia 
poeziei romine, criticul nu se mai ocupă de partea idea- 
tivă, „europeană“ a poeziei lui. 


In ce priveşte portretul moral al poetului devenit 
oarecum clasic, pe lingă cercetarea făcută aiurea!), e de 
prisos o analiză; el e construit pe coordonatele omului 
de geniu, aşa cum le-a stabilit Schopenhauer în studiul 
lui asupra geniului, un Eminescu al cărui notă esenţială 
„e impersonalitatea, seninătatea, abstractă — în melan- 
colie şi în veselie“, trăind în lumea „ideilor generale“, 
eliminind tot ce era „caz individual“, întîmplare externă, 
convenţie socială, avere sau neavere, rang sau nivelare 
obştească şi chiar soarta externă a persoanei sale ca per- 
soană“. Dezinteresarea lui se manifestă pină şi în iubire, 





1) E. Lovinescu, T. Maiorescu, H 

„femeia iubită e copia unui ideal aşa că, îl iubea întimplă- 
toarea copie sau îl părăsia tot copie răminea şi el, cu me- 
lancolia impersonală, îşi căuta refugiul într'o lume mai 
potrivită cu el, în lumea cugetării şi a poeziei“. Văzut 
printr'o prismă atit de abstractă, M. Eminescu n'a cunos- 
cut mizeria pentrucă n'a simţit-o şi ca atare nu i se im- 
pută nimănui — societăţii şi prietenilor, în deosebi. „A 
vorbi de mizeria materială a lui Eminescu însemnează a 
întrebuința o expresie nepotrivită cu individualitatea lui 
şi pe care el cel dintii ar fi respins-o. Să fi avut ca redac- 
tor al Timpului mai mult de cît a avut, să fi avut mai pu- 
țin, pentru micile lui trebuinţe materiale tot atit era. Prin 
urmare legenda că mizeria ar fi dus pe Eminescu la ne- 
bunie trebue să aibă soarta multor alte legende, să dis- 
pară înaintea realităţii“. 

Viziunea portretului moral al lui M. Eminescu e 
exactă şi nimeni nu-l putea cunoaşte şi defini mai bine; 
impersonalismul, obiectivitatea, nevoia de absolut, dezin- 
teresarea faţă de tot ce e convenţie socială împinsă pină 
la proporţii anormale, înalta contemplativitate sunt 
notele esenţiale ale personalităţii lui. Nu-i mai puţin a- 
devărat că, mindru, şi cu absența oricărui control de 
sine, el a suferit cumplit din pricina lipsurilor materiale 
în mijlocul cărora a trăit; scrisorile şi mărturiile contem- 
poranilor ne sunt o dovadă. Prietenii şi-au făcut datoria 
şi nu se cunoaște un caz de o mai binefăcătoare iniţiati- 
vă de cit cea a lui T. Maiorescu; ajutoarele n'au putut 
însă umplea lipsa (provocată în bună parte de însuşi in- 
conformismul poetului), în care şi-a trăit toată viaţa, din 
copilărie chiar. De această „mizerie“ reală, răuvoitorii, 
care nu Pau ajutat cu nimic sau care-şi fac arme din 
orice, Haşdeu, Caragiale, N. Petraşcu, etc. şi-au scos 

argumentele împotriva nepăsării celor ce au înconjurat 


pe marele poet timp de 17 ani de asistenţa lor materială 
şi morală. 

1, Problema încadrării lui M. Eminescu în spiritul Junimii. 
2. In ordinea literară. 3. In ordinea concepțiilor sociale. 


I. A mai rămas o problemă şi poate cea mai impor- 
tantă: — problema încadrării acţiunii literare şi sociale 
a lui M. Eminescu în acţiunea mişcării Junimii. In unele 
puncte de natură ideologică am tratat-o sumar şi în Is- 
toria civilizației romîne moderne, volumul II, şi în Evo- 
lujia ideologiei literare din Istoria literaturi române con- 
temporane. Pe atunci ea ar fi putut fi tratată, negreşit, 
mai amănunţit, dacă ar fi constituit un subiect anume şi 
nu s'ar fi integrat în şirul unei expoziţii mai largi: astăzi 
însă studiul ar lua aşa proporţii şi ar pune în discuţie 
chestiuni atit de actuale şi de nerezolvate încă, în cît tra- 
tarea ei în spirit strict ştiinţific, şi din punctul de ve- 
dere al teoriei şi al rezultatelor sociale, a devenit aproape 
cu neputinţă. Iată de ce ne vom mărgini la indicaţii de 
ordin general, cum şi cere, de altfel, natura acestei cărți, 
ce nu-şi propune să fie un studiu critic al scriitorilor 
consideraţi în sine, ci al raporturilor lor personale şi 
ideologice cu T. Maiorescu în cadrul mişcării de la Iaşi. 


18 

2. Privind chestiunea din punct de vedere strict li- 
“terar, acţiunea politică a lui M. Eminescu se încadrează 
în acţiunea junimistă luată în totalitatea ei. După cum T. 
Maiorescu e cea mai înaltă expresie a întregei ideologii 
junimiste, M. Eminescu este expresia ei literară cea mai 
înaltă; ei sunt cariatidele, pe care se va sprijini în ochii 
posterităţii această mișcare unică în literatura noastră, 
care, deși apărută întrun moment de tranziţie, se contu- 
rează de pe acum cu elemente de clasicitate... Formaţia 
lui germană îl încadră de la început în Junimea, ce se 
desvolta prin fondatorii ei în liniile spirituale identice, 
iar în literatură prin micii poeţi N. Schelleti, Matilda 
Cugler, Samson Bodnărescu — acest „obscur“ al Junimii 
— ce aduceau în literatura noastră prin traduceri şi ori- 
ginale atmosfera romantismului german... Peste florile 
plăpinde ale acestor răzoare suflă deodată uraganul ge- 
nialității lui Eminescu, aducînd cu el toate elementele 
'sentimentalităţii germane trecute printr'un temperament 
unic, personal. Literatura romînă se văzu deodată inva- 
dată de aprigi vizionari, de regi barbari, de „strigoi“, de 
acţiuni magice, de „domuri“, de evocaţii faraonice, de 
mari dvalisme romantice (Inger şi Demon, Impărat şi 
Proletar), de indianism, de Kantianismul sui generis din 
“Sărmanul Dionis şi mai ales de Schopenhauerianismul in- 
fuz în generalitatea poeziilor lui de caracter filozofic etc. 
Nici nu putea găsi Junimea şi T. Maiorescu o expresie 
mai puternică a propriilor tendinţe estetice şi filozofice de 
cit au găsit-o în marele nostru poet. Că în Epigonii el 
depăşia în exaltarea trecutului ideologia junimistă, — 
după cum o depăşia poate şi în invectiva din Satira III, 
sunt numai amănunte de ordin structural. Tempera- 
ment pasional, poetul nu cunoştea nici o măsură în ex- 

presia'iubirii, sau a urii; excesul era o licență poetică. 


3. Dacă sub aspect literar, încadrarea lui M. Emi- 
nescu în Junimea poate fi considerată ca desăvirşită, îr 
ceea ce priveşte încadrarea lui în ideologia ei sunt foarte 
multe rezerve de făcut. Problema ar merita, după cum 
am spus, un studiu, pe care îl zădărnicesc şi vastitatea 
şi superactualitatea ei, experiența eminesciană prezentin- 
du-se astăzi în forma ei cea mai acută; studiul rămîne, 
probabil, pe seama altuia din postmaiorescienii generației 
a treia. Fără a intra în fondul discuţiei, adică a ideolo- 
giei politico-sociale a lui M. Eminescu, vom da citeva 
scurte indicaţii asupra raporturilor cu ideologia junimis- 
tă. Deşi sar părea că identificarea lor e completă mai 
ales că M. Eminescu a reprezentat mulţi ani la Timpul 
însăşi expresia politică a partidului, realitatea e alta; la 
Timpul i-a reunit mai mult ura comună împotriva libe- 
ralilor, „a roşilor“; sentimentele leagă mai mult de cît 
ideile. 

In realitate, Junimiştii erau în genere nişte doctri- 
nari. T. Maiorescu mult mai liberalizant mai ales în înce- 
puturile lui, evoluționist apoi, om care vrea să plece de la 
„realităţi sociale“ şi nu să le anticipeze prin forme fără 
fond; P. P. Carp mai conservator, iar, pe urmă, sub in- 
fluenţa lui Bismarck, marele lui model, înclinînd, prin 
reformele lui, spre socialismul de stat... Nici unul, nici 
altul mau fost tradiţionalişti, pentru mai multe cuvinte. 
din care principalul e că mau avut de cît puţin contact 
cu trecutul nostru. T. Maiorescu e chiar în poziţia oare- 
cum paradoxală de a exprima o ideologie conservatoare 
— antitradiţională. Doctrinarismul lui e strict filozofic 
şi nici de cum istoric; toate formele lui culturale şi este- 


www.dacoromanica.ro 


276 E. LOVINESCU 


tice pleacă dela criterii absolute şi nu de la consideraţii 
istorice. Anistoric, el a combătut tot ce a fost în calea 
lui, întreaga literatură şi ştiinţă, Cipariu, Bărnuţ, I. 
Eliade-Rădulescu etc, — judecind-o din punctul de ve- 
dere al valorii absolute, al unui estetism, ori al unui ade- 
văr intrasigent şi nu al incantenări istorice, care justi- 
fică. Literatura romină, pentru el, începe, la 1867 odată. 
cu apariţia Convorbirilor literare. Impotriva acestei in- 
trasigenţe protesta încă din 1869 A. D. Xenopol, punin- 
du-se în planul relativităţii istorice: discuţia va fi reluată 
chiar în cursul acestei cărţi la capitolul închinat lui A. D. 
Xenopol. M. Eminescu era structural un reacţionar (con- 
servator ar spune prea puţin) şi un tradiţionalist hrănit 
printr'un contact continuu cu formula vechei noastre cul- 
turi. Reacţionarismul şi tradiţionalismul trecute printr'un 
temperament pasional şi deformant ca al lui, printr'o 
mare viziune de poet, s'au formulat apoi într'o serie de 
teorii extremiste ce n'aveau nimic comun cu doctrinaris- 
mul lui T. Maiorescu şi P. P. Carp. Nu le discutăm aici: 
ele au avut însă o influență socială atît de considerabilă, 
încît se poate spune că de la 1900 încoace viața noastră 
politică şi chiar culturală a fost frămintată de săminţa 
lor, urmind a-şi face o verificare istorică chiar în cli- 
pele cînd scriem aceste rînduri. 

1. Controverse asupra originii lui A, D. Xenopol: versiunea 
lui A. D. Xenopol. 2. Versiunea lui Iacob Negruzzi. 3. Interven- 
ţia violentă a lui M. Eminescu în gceastă chestiune. 4. 'A. D. 
Xenopol. 


I. Pentru a stabili în toate vicisitudinile lor raportu- 
rile lui A. D. Xenopol cu T. Maiorescu şi cu Junimea va 
trebui să punem chiar de la început problema originii lui 
etnice, pe care n'avem pretenţia de a o rezolva, ci de a-i 
expune numai elementele cunoscute pină acum. Nu fap- 
tele în sine interesează, de altfel, ci urmele lăsate în isto- 
ria mişcării ieşene. 

Pentru fixarea originii familiei sale e drept să dăm 
cel dintii cuvint, chiar lui A. D. Xenopol, reproducîndu-i 
versiunea din Istoria ideilor mele, 19131). 


„Tatăl meu Dimitrie Xenopol se trăgea din o veche 
familie anglo-saxonă, după tată Brunswick, după mamă 
Smith. El a rătăcit în tinereţe, în urma unei dureri sufle- 


1) I. E. Torouţiu, op. cit, IV, p. 368—417. 

teşti, prin Suedia, pe mare pină la Constantinopol, de 
unde venise la Galaţi. Aici fu botezat de colonelul 
Schelety, tatăl generalului Carol Schelety, care-i dădu 
numele de Dimitrie şi-i schimbă totodată şi familia din 
Brunswick în Xenopol, adică fiul străinului. Acest botez 
a trezit uşor bănuiala protivnicilor familiei mele, mai a- 
les a celor ai fratelui meu, omul politic, că noi am fi de 
origine Evrei. Tatăl meu fusese în adevăr botezat însă nu 
din Evreu, ci din protestant şi întors la credinţa orto- 
doxă. El se strămută la Iaşi, unde fu mai mult timp 
dragomanul consulatului prusac de aici, încă o dovadă 
că el nu era Evreu, de oarece pe atunci Evreii nu erau 
primiţi în funcţiile prusiene.“ Situaţia tatălui pe lingă 
Consulatul prusac nu constitue o dovadă certă; pe vre- 
mea aceea „Evreul“ nu era o noțiune etnică, ci religioasă; 
faptul că fusese protestant, iar acum trecuse la ortodoxie 
il scosese probabil din rindul „Evreilor“, consideraţi ca 
atare numai cind erau mozaici. Acestor imprecizii ge- 
nealogice (ce înseamnă, de pildă, o familie anglo-saxonă 
venită nu se ştie de unde din Germania? apoi numele de 
Brunswick = Braunschweig nu dă, prin însăşi natura 
sa geografică, o indicație asupra originii etnice?), edito- 
rul I. E. Torouţiu le adaugă alte imprecizii romantice 
fără indicaţia izvoarelor. Neobţinind consimţămintul să 
se căsătorească cu o fată, tinerii s'au îmbarcat pe un va- 
por din Germania, pentru a fugi în lume; pe drum s'au 
aruncat în mare; fata s'a înecat dar tinărul 'a fost salvat 
de nişte pescari. A rătăcit apoi prin Suedia, Norvegia şi 
pe mare vreo zece ani, „făcînd diverse servicii pe vapoa- 
re“. Nu cunoaştem elementul de adevăr din țesătura a- 
cestui roman de amor; reținem doar ca verosimil faptul 
de a fi avut un serviciu pe vapoare. El i-ar explica poli- 

gloţia: vorbia, în adevăr, limba germană, ca limbă „ma- 
ternă“, limba polonă, poate, ca limba locului adevăratei 
lui origini; limba franceză, ca limbă internaţională a 
-vapoarelor; deşi „anglo-saxon“, nu sunt indicii să fi 
ştiut englezeşte. Tinărul Brunswick a stat cîtva timp la 
Constantinopol. Venit apoi la Galaţi cu intenţii să rămină 
în ţară, şi-a luat un nume grec; neputind să treacă drept 
romin, e de presupus că a preferat să pară grec — deşi nu 
ştia greceşte. Şi-a zis deci Xenopol, tradus liber de A. D. 
Xenopol „fiul streinului“, caşi cum ar fi voit să arate 
prin nume că nu era grec; în realitate, tatăl său căutase, 
probabil, această confuzie. Xenopol, în afară de asta, nu 
inseamnă „fiul streinului“ — ci „străin de cetate“ sau 
mai simplu „străin“. Bătrinul a trăit, de altfel, multă 
vreme la noi ca supus greci). 


2. Alte documente nu avem la îndemină. Contempora- 
nii ne pomenesc de tipul lui semitic; cel mai categoric 
în această privinţă este implacabilul Iacob Negruzzi. 
„Alexandru şi Nicu Xenopol, scrie I. Negruzzi în Amin- 
tiri din „Junimea“?) sunt fii unui evreu botezat, care era 
director al penitenciarului din laşi şi se insurase cu o 
romină. Bătrinul Xenopol nu era de felul lui din capitala 
Moldovei, dar nici din Grecia şi numele cu terminația în 
opulu îl alesese numai pentru a face să se creadă că origina 
sa era grecească iar nu jidovească. Insă oricine vorbise 
odată cu dinsul nu putea avea nici o îndoială despre nea- 
mul din care se trăgea; şi tipul şi vorba sa îi dovedeau 
originea mai limpede de cit orice document“. 


1) I. E Torouţiu, op. cit., II, 154, 
2) I, Negruzzi: Amintiri din Junimea, p. 195. 

Cu violenţa lui pamfletară, M. Eminescu avea să pro- 
cedeze şi el printr'o afirmaţie categorică, în articolul 
„Materialuri etnologice, privind în parte şi pe D. Nicu 
Xenopol, criticul literar de la „Pseudo-Rominul“, apărut 
în Timpul din 8 Aprilie .1881.1) 

Analizind în Telegraful lui Fundescu un articol al lui 
M. Eminescu asupra lui I. Slavici, N. Xenopol îl făcuse: 
„bulgar“ şi-l atacase în înfăţişarea lui fizică şi în apu- 
cături. 

Iată citeva fragmente sinistre din aceste atacuri: 
„Acest individ (M. Eminescu) poartă pantaloni vineţi, 
un gheroc negru de imprumut şi o pălărie mare neagră, 
intocma! ca aceia a nemților care umblă cu flaşnetele în 
spate; e pururea plin de noroi şi faţa şi mîinile poartă ne- 
numărate urme de negreală violetă etc. etc.“. Sau: .... 
„Aveam pină acum pe omul care se crede cocoş, pe acel 
care-şi inchipue că-i umbrelă şi stă toată ziua într'un un- 
gher pentru a se usca, dar pe omul care se crede romin. 
şi vorbeşte de sîngele strămoşilor, fiind că şi-a schimbat 
terminația numelui din ovici în escu, acesta nu s'a mai 
văzut. De sigur că doctorul Maudsley în vreo nouă edi- 
ţie a cărţii sale Pathology of Mind va trage toate foloa- 
sele din exemplul ce-i aducem aici. Ne e teamă însă că 
Maudsley va rîndui d-lui Emin-ovici o cură îndelungată 
în vreun stabiliment, bunăoară la Mărcuţa ....“ 


„Ar fi interesant, îi replică M. Eminescu, a se con- 
stata, ce minți dar mai cu seamă ce caractere s'ar naşte: 


din încrucişarea rassei ovreeşti cu cea neogrecească, în- 
crucișare ce se operează uneori în Rominia. Fără îndoia-— 


1) i. Creţu, M. Eminescu, „Opere”, IV, p. 407. 

Tä amestecătura între două rasse egale de vechi, egal de 
decrepite fizic şi moraliceşte, ar produce nişte exemplare 
de caracterologie patologică care ar fi o adevărată pe- 
pinieră pentru viitorul redacţiei Pseudo-Româînulu:“1). 
Ca să producă şi mai mult efect, el scrie mereu Xenopu- 
los, cu toate că ştia bine că numele nu era de cit un fel 
de pseudonim; dintr'o aruncătură voia să dea două lovi- 
turi, atacind şi pe „roşii“ de la guvern, în care vedea nu- 
mai „scursori levantine“ de Rosetteşti, de Ferekizi, de 
Giani, de Caradale, etc, „Nu omul in abstracto se mişcă 
în d. C. A, Rosetti în contra boierilor, ci grecul: nu omul 
-in abstracto, Fundescu, înjură în Telegraful ci ţiganul 
din el; nu talentul înăscut al d-lui Xenopoulos îşi dă în 
coloanele „Pseudo-Romînului“ un aer de superioritate, 
luînd cam peste picior novelele lui Slavici sau o teorie a 
lui Maiorescu, ci „jidanul“ din el își dă aere, Caracterul 
— dim nefericire — se moşteneşte“. 

Atacul lui N. Xenopol împotriva lui T. Maiorescu se 
cuprindea în următoarele rinduri: „Nu era nevoie pen- 
tru a explica să inventăm o teorie ad-hoc, aceea a roma- 
nului țărănesc, precum a făcut-o d. Titu Maiorescu în 
“studiul său Literatura romînă şi străinătatea, etc.“, — 
Adaugăm: el era în partea sa ideologică îndreptăţit. 


4 Spirit vioi, neastimpărat, versatil, de viitor om po- 
litic, cu o bursă a consiliului judeţean obţinută prin Leon 
Negruzzi, pe atunci prefect, şi a consiliului judeţean de 


1) Vorbind de amestecul de rasă iudeo-greacă, se pare că poe- 
tul face aluzie la faptul că bunica după mamă a lui A, D. Xeno- 
pol era, probabil, greacă, „Mama, Maria Vasiliu romincă după 
tată” — se exprima A, D, Xenopol într'o scrisoare din lan. 1870, 
„adresată lui I. Negruzzi, I, E. Torouţiu, op. cit., Il. 

la primarul N. Gane, în urma stăruințelor lui I. Negruz- 
zi, Nicu Xenopol urmase oarecare studii comerciale la 
Paris. Cu aspirații publicistice, el întreținea prin 1878 o 
vie corespondență cu I. Negruzzi, arătindu-se mai ales 
detractorul lui V. Alecsandri. „Poeziile lui V. Alecsan- 
dri, îi scria el de la Paris la 8 Februarie 1878,) în gene- 
ral le-am găsit foarte slabe, afară de Peneș Curcanul, 
care cuprinde o istorisire bine condusă în forma popu- 
lară, unde bardul nostru excelează. Celelalte trei intră şi 
ele în categoria sutelor de poezii patriotice ce s'au publi- 
cat şi al căror caracter general este lipsa de inspiraţie, 
fraze rimate. Poezia Sergentul, nu este de cît o anecdo- 
tă pusă în versuri. Tirada „am rang de dorobanţ“ e foar- 
te proastă. Nu mai puţin de nereuşită e poezia „Pluga- 
rii“. In concluzie, deci, „dacă ar fi trimes vreun colabo- 
rator de a Junimii, altul de cît Alecsandri, acele poezii 
(afară de Peneș) spre publicare în Convorbiri, desigur 
că ar fi fost respinse“. Tînărul Nicu Xenopol avea atunci 
19 ani şi se arăta modernist: „Arta unei epoce trebue să 
se inspire din ideile şi simțimintul acelei epoci precum 
şi trebue să ţie seama de cunoştinţele timpului. Bazată pe 
acest principiu, arta a intrat pe o nouă cale şi tendința ei 
este generală.“ Foarte îndrăsneţ, critică cu asprime tot. 
materialul Convorbirilor.?) Versuri ca: 


De la mine pin' la tine 
Numai stele şi lumină 

Dar ce sunt acele stele 
Sunt chiar lacrimile mele (!) 
Ce pe cer s'au aninat (!) 


1) I. E. Torouțiu, op. cit., III, p. 52. 
2) I. E. Torouţiu, op. cit., III, p. 55, 

j se păreau „blagomanii“. „Strigoii lui Eminescu dove- 
desc o imaginaţie bolnavă“. Dar atacurile lui se îndreap- 
tă mai ales împotriva fadelor pastişe ale lui A. Naum. 
Tinărul „avantgardist“, trimisese şi el, e drept, cîteva poe- 
zii ce întirziau să apară la Convorbiri (cu excepţia poe- 
ziei Banul Dragoş din C. L. 1 Dec. 1877. XI); se gin- 
dia să se apuce de nişte articole „economice, financiare“ 
— ba mai voia să publice la Convorbiri şi un articol prin 
care să propună scoaterea limbii greceşti şi latineşti din. 
şcoli pentru a le înlocui, probabil, cu „doppia scrittura“ 
(dubla contabilitate), vorba lui M. Eminescu, căci, după 
cum am spus, N. Xenopol făcea studii comerciale. 

Acesta era omul care ataca acum pe M. Eminescu, pe 
I. Slavici, pe T. Maiorescu. 

„Cu un cuvint, îşi încheie poetul virulentul său arti- 
col, nu în d. Xenopoulos am lovit ci în defectele înăscute- 
rassei, care nu se pot schimba. Aceste defecte trebuesc 
temperate, trebuesc intimidate prin lovituri dureroase: 
pentru a nu deveni stricăcioase vieţii noastre publice“. 

II 


1. Dimitrie Xenopol: scrisorile lui către A. D. Xenopol. 
2. Familia Xenopol. 


I. Ori care va fi fost originea acestui Brunswick de- 
venit Dimitrie Xenopol, scrisorile din 1867—1871 adre- 
sate fiului său la studii la Berlin ne cîștigă respectul prin 
structura lui intelectuală şi morală!). Deşi limba mater- 
nă era limba germană, el scrie într'o corectă franțuzea- 
scă de om cultivat; e un poliglot instruit, depăşindu-şi si- 
tuația probabilă de tilmaciu pe vapor şi acum, în răstim- 
puri, de dragoman la consulatul prusac din laşi. Din acea- 
stă indeletnicire îi venea poate şi dragostea de dicţionare, 
„pei care le avea acasă şi le studia; pe lingă cele două 
limbi, mai vorbia şi limba polonă; cunoştea şi ruseasca 
şi ceva italieneşte. In afară de uşurinţa de expresie lite- 
rară, ne mai impune calitatea lui morală, dragostea de 
familie, spiritul de rinduială, de economie, afecțiunea mai 
ales pentru fiul mai mare, în care îşi pusese toate speran- 
tele, simţul profund religios. „Sois bon chrétien et 
fréquente l’église, prie le bon Dieu et il te protegera“ îi 


1) I E. YTorouţiu, op. cit, IV, p. 321 şi V. 

scria el tinărului abia ajuns la Berlin (14 Oct. 1867). Iar- 
peste trei ani: „N'oublie point, fils chéri, que c'est le 12 
courant que le monde orthodoxe fête la resurection de 
notre Sauveur Jésus Christ; tu es de la croyance ortho- 
doxe, donc il faut que tu fêtes de même ce jour... (ta. 
mere) ma prié de te dire qw'elle désire beaucoup que tu 
fréquentes Peglise orthodoxe ce grand jour qui ranime 
toute la chretiennets; fais lui ce plaisir et cris-nous si 
tu t'es aquitte de ce saint devoir“, îi scrie la 7/19 Aprilie 
1870; tot aşa şi la Paștile următor (14 Martie 1871): 
„ales, fils chéri, toujours la religion dans toi, devant toi 
et principalement devant le monde(!)“. Mereu revine la 
Dumnezeu, la înţelepciunea lui, la providenţă. 

Pină şi maică-sa, foarte evlavioasă, insistă întrun; 
post-scriptum al unei scrisori din 21 Martie 1868: 
„Alexandru dragă, nu uita eşti fiu (care trebue să facă) 
onoare părinţilor care să se spovedească în postu cel 
mare am dor (de tine): mama ta te roagă să te împărtă- 
şeşti de paşte nu-ţi uita legea ta cea scumpă, că nici bu- 
nul dumnezeu nu te va (uita.1) 

Scrisorile conţin şi multe alte poveţe părinteşti de: 
bună conduită în societate, cum să facă „vizita de diges- 
tie“, după ce a fost primit la masă în vreo familie şi aşa 
mai departe. Cind Alexandru e invitat de familia Krem- 
nitz, la un pom de Crăciun, el îi scrie: „Lu auras appris, 
sans doute, qùe j'ai adressé une lettre à Monsieur Krem- 
nitz, lui exprimant mes plus vifs remerciements pour le 
bon accueil qu'il a bien voulu t'accorder, je suis curieux 
de savoir quel effet a pu produire cette lettre; şi tu en 
sais quelque chose tu feras bien de satisfaire ma curio— 


1) I. E. Torouțiu, op. cit., IV, p. 337. 

sité (9 Ian. 1868). Cind fiul îi trimite fotografia lui de 
la Berlin: „je vais faire encadrer ton portrait, dont je dé- 
corerai mon bureau pour me mirer dans tes yeux, étoiles 
de mon âme“. Bătrinul se sbate pentru obţinerea unei 
burse de la primărie, al cărei buget trebuia. aprobat de 
Ministrul Instrucţiei publice D. Gusti (Gustea) şi o ob- 
ţine cu mari greutăţi. Din toate scrisorile transpiră recu- 
-noştinţa către T. Maioroescu, dorinţa de a o întreţine în 
sufletul fiului său: „Ecris le plus prochainement possible 
à Mr. Maiorescu; nous devons beaucoup à cet ange 
d'homme, fais-lui tes remerciements et prie-le de te con- 
tinuer sa bienveillance“ îi scrie de cum ajunsese la Ber- 
lin (14/26 Oct. 1867). Cind află că T. Maiorescu i-a tri- 
mis fiului său cîteva rînduri, se grăbeşte să-i scrie: „Je 
sais le meilleur gré du monde a Mr. Maioresco, pour la 
phrase qu'il t'a adressée; c'est un conseil aussi éclairé que 
salutaire que tu dois suivre; cet ange d'homme, vraiment, 
te veut du bien et tu dois en tenir compte. Nous sommes 
bien aise d'apprendre que tu as touché ta bourse pour 
Janvier 1868. Mr. Maiorescu a eu la bonté de me le dire 
et je lui en fais mes vifs remerciements“ (19/31 Dec. 
1867), Ori: „Le pauvre et brave Mr. Maioresco est pour- 
suivi par ses ennemis qui semblent être acharnés contre 
lui; il a perdu son poste à école de Trois Saints et je 
crois quon men restera pas là seulement. Voilà, fils 
chéri, ce que vaut dans notre pays un des plus honnêtes, 
des plus instruits, des plus braves hommes; je suppose 
que c'est le gouvernement qui lui en veut et je nen sau- 
Tais deviner la cause (8/20 Martie 1868)“. 

Din întreaga lui corespondență reiese, aşa dar, ima- 
ginea unui om de caracter leal, de un timbru sufletesc 
moral, profund religios, privind însă, religia şi sub ra- 

portul unei atitudini sociale, de un rar simţ de familie. 
Scrisorile „colective“, în care, pe lingă epistola franţu- 
zească a tatălui, se găsesc şi adaosurile scurte ale frați- 
lor şi surorilor în stare să scrie și chiar ale puţin ştiu- 
toarei de carte mame în pitoreştele ei rînduri: „răspunde 
cît de curind că eu sunt foarte îngrijită de tine, vei şti 
că am avut onoare cu vizita Madam şi demoazela Mo- 
ruzzi au făcut mi de scuze te sărut, Mama“, trezesc, în 
adevăr, impresia reconfortantă a unei strinse solidarităţi 
de familie. 


2. Din căsătoria lui Dumitru Xenopol cu Maria Va- 
siliu, romincă după tată, dar poate grecoaică după mamă, 
s'au născut şase copii; trei băeţi, Alexandru, Filip şi Ne- 
culai şi trei fete Maria, Adela şi Lucreția; din care doi 
au ajuns la notorietate: Alexandru şi Nicu, viitorul mi- 
nistru; cu toţi s'au arătat inteligenţi, oameni de carte, 
dacă nu şi de talent (căci scrisul a bintuit în familie la 
Alexandru, Nicu, Lucreția şi Adela). Indeletnicirile lui 
Dimitrie au fost numeroase, fără să fi dovedit un spirit 
de afaceri pronunţat şi nici de „anvergură“; a deschis un 
pension francez, unde au învăţat V. A. Urechia şi Emil 
Costinescu; a fost apoi doi ani la Filipeni lingă Bacău și 
apoi la Bacău, preparatorul copiilor lui Iordache Ruset; 
întors la Iaşi la 1856, a îmbrăţişat iarăş mai multe înde- 
letniciri, dintre care cea de mai lungă durată, ajutor al 
directorului penitenciarelor Dodun de Porritres şi direc- 
tor al penitenciarului: Păcurari. 

1. Contactul lui A. D. Xenopol cu T. Maiorescu. 2. Trimite- 
rea lui ca bursier al Junimii la Berlin. 3. Raporturile lui cu T. 
Maiorescu de la Berlin. 


1. Nu urmărim anii de formație a lui Alexandru de 
cit din clipa apropierii lui de T. Maiorescu şi apoi de Ju- 
nimea. Sfirşind clasa V. la Academie, tinărul intră im 
toamna lui 1866 la Institutul academic înfiinţat tocmai 
atunci de T. Maiorescu într'o asociaţie cu I. M. Melik, 
N. Culianu, P. Poni, Dr. L. Ciurea, P. Paicu şi D. Qui- 
nezu, avind să fuzioneze apoi în 1879 cu Liceul nou, în- 
temeiat şi el la 1871, sub denumirea de Institutele Unite, 
unul din aşezămintele culturale cele mai insemnate — 
alături de Institutul de domnișoare al Emiliei Humpel, 
sora lui 'T. Maiorescu, din vechea capitală a Moldovei. 
Aceste Institute Unite an dispărut abia în 1907, după o 
existență de mai bine de patru zeci de ani. Văzindu-i sir- 
guinţa, T. Maiorescu „prinse o mare simpatie“ de din- 
sul şi „il luă sub protecţie“, învitindu-l adese acasă la el, 
unde-l atrăgea în deosebi muzica. „Imi aduc aminte, in- 
seamnă A. D. Xenopol, mai ales de o serată, în care avui 
prilejul de a asculta din instrumentul pe care-l cunoşteana 

2. In Iunie 1867, la 20 de ani, trecu bacalaureatul toc- 
mai atunci înființat la Iaşi; despre clasa VII nu ştim 
cum a trecut-o, de oare ce în anul bacalaureatului era în 
clasa VI. 

Interesul lui T. Maiorescu pentru hărnicia, cultura şi 
inteligența tinărului crescu atit în cît propuse cercului 
Junimea să-i acorde o bursă ca să-şi urmeze studiile în 
străinătate. Societatea îi fixă suma de lei 150 galbeni pe 
an: e cea dintii bursă dată de Junimea, puniînd începutul 
unei tradiţii ce s'a continuat, prin M. Eminescu, I. Sla- 
vici, Samson Bodnărescu, sub formă mai mult de ajutoa- 
re. Singur A. D. Xenopol avea să-şi îndeplinească obli- 
gaţiile. Plecat în Sept. 1867 la Berlin, el se întoarse în 
toamna lui 1871, cu două diplome: doctoratul în drept 
de la Berlin magna cum laude, şi cel în filozofie de la Uni- 
versitatea din Giessen, unde şi-l luase şi T. Maiorescu. 


3. Din această epocă studioasă de patru ani, raportu- 
rile lui cu T. Maiorescu sunt consemnate doar printr'o 
singură scrisoare, două luni după plecarea lui.2) Iat-o: 

Jassy le 2/14 Decembre 1867. 

Monsieur, 

Jai reçu votre lettre il y a longtemps, et je vous en 
remercie. Il fallait toute mon antipathie contre cette 
espèce de littérature (probabil literatura epistolară) pour 
ne pas vous avoir répondu jusqwă présent. Du reste nous 
sommes réciproquement au courant de ce qui nous arrive 
par ma famille de Berlin. 


1) I. E. Torouţiu, op. cit, IV p. 379. 
2) L. E. Torouţiu, op. cit, V, p. 23. 

Je vous envgie votre bourse pour le mois de Janvier 
1868 — 12 galbeni, j'ajoute 3 galbeni des 6 supplemen- 
taires que vous avez À recevoir de la somme de 150 gal- 
beni. Vous aurez l'obligeance de m'accuser réception des 
51 (?) galbeni pour la justification des comptes de la so- 
ciété Junimea. 

Je suis votre très dévoué 
Maiorescu“ 

Ecrivez-moi quelque-chose sur Limpression que les 
professeurs vous ont faite, surtout pour la philosophie. 
Je trouve que vous avez pris un peu trop de leçons. 
C'est du reste une précipitation qui caractérise les étu- 
diants de talent“. 

Abia ajuns, tînărul îi scrisese lui T. Maiorescu din 
indemnul tatălui său!), încîntat şi de răspunsul lui T. 
Maiorescu şi de faptul că T. Maiorescu îi anunţase per- 
sonal trimiterea „bursei“. Criticul era ținut în curent 
despre bursier de familia Kremnitz, unde tînărul se 
prezintase, tot din îndemnul tatălui, şi fusese chiar invi- 
tat şi la pomul de Crăciun.2) 

Altă corespondenţă nu pare să fi fost între dinşii. 
S'au întilnit totuşi la Berlin prin 1870, după cum reiese 
şi dintr'o scrisoare a lui către Negruzzi: „Tu mi-ai tri- 
mis 24 (de galbeni) prin Maiorescu“3) sau: „am vorbit 
cu Maiorescu, cînd a fost aici ca Junimea să-mi mai a- 
corde subvenţia pe un semestru, pentru a lua doctoratul 
în filozofie şi mi-a promis.“4) 


. E. Torouţiu, op. cit., IV, p. 322. Scrisoarea din 14 Oct. 1867. 
. E. Torouţiu, op. cit., IV, p. 346. Scrisoarea din 19 Dec. 1867. 
. E, Torouţiu, op. cit, II, p. 82. Scrisoarea din 5 Iunie 1870. 

E. Torouţiu, op. cit., II, p. 71. Scrisoarea din 23 Febr. 1870. 

1. Corespondența lui I. Negruzzi: chestiunea „recunoștinții”, 
2. Importanța acestei corespondențe. 3. Recapitularea încercării 
lui N. Iorga de a-l substitui pe A. D. Xenopol lui T. Maiorescu; 
discuția în jurul articolelor Cultura naţională. 


1. Adevăratul lui agent de legătură cu Juniniea şi cu 
viața culturală din ţară a fost însă Iacob Negruzzi. Timp 
de patru ani el i-a trimes cu un devotament remarcabil 
„bursa“ repede votată dar foarte greu de adunat de la 
subscriitorii recalcitranți. În urma recitirii coresponden- 
tei sale, două zeci de ani după aceia, în momentul redac- 
tării „Amintirilor“1), I. Negruzzi nota: „Scrisorile lui 
Xenopol eu le păstrez incă toate şi am recitit cu interes 
o mare parte din ele acum. Însă ceiace nu băgasem 
seamă atunci dar m'a lovit astăzi, după trecere de două 
zeci de ani, este lipsa de căldură şi simţire cu care scria 
totdeauna. Chiar mulţumirile ce-mi adresa pentru grija 
ce aveam de dinsul erau reci.“ 


E, poate şi oare care exagerare. Scrisorile lui A. D. 
Xenopol nu-s lipsite cu totul de căldură, de simţire, de re- 


1) I. Negruzzi, op. cit., p. 193. 

cunoştiinţă. Tînărul vorbia, e drept, de „subvenţia mea“ 
ca de ceva cuvenit, în timp ce I. Negruzzi se trudea a- 
marnic ca să adune banii de la subscriitori; deşi nu chiar 
indiscrete, solicitările studentului erau numeroase; con- 
tabilitatea i se încurca mai ales şi prin viaţa de risipă şi 
de datorii a tinărului Gheorghiţă, fratele lui Iacob, care 
stătea împreună cu A. D. Xenopol şi era administrat, 
oarecum, de dinsul. Tonul e cam acesta: „Ca post 
scriptum puţin despre interese. Aş vrea să ştiu cit mai 
am de primit pe trimestrul acesta (pină la Iulie). Mi se 
pare că încă 11 galbeni“. 

Ori: 

„Tu mi-ai trimes 24 — prin Maiorescu; apoi 10, 3 
pentru 3 abonamente, pe urmă 30 şi în fine 12, împreună 
79. Din 90 pe două trimestre mai rămîn 11. Spun 90, 
căci mi-ai spus că primesc 150 pe anul acesta. Dacă 
cumva S'ar fi schimbat lucrul, apoi e faul! (expresie ju- 
nimistă: linced) rămîn în deficit. In orice caz spune-mi, 
căci trebue să ştiu să mă economisesc. Nu uita“. 

„Despre subvenție spune Junimii că sunt hotărit a 
termina pină la 1 Iulie studiile mele. Pentru aceste trei 
luni aş voi să pot dispune de suma de 150 taleri. Dacă 
s'ar putea să primesc în loc de trimestrul obicinuit acesta, 
aş fi mulţumit“. Cererile sunt delicat prezentate, recunoş- 
tiinţa pare totuşi mai mult subinţeleasă. Rar se poate 
găsi o formulă ca: „Incep prin a-ţi mulţumi pentru bu- 
nătate şi iubirea ce-mi arăţi“.!) 

Despre această lipsă de recunoştinţă, I. Negruzzi 
mai adaugă tot cu impresia, credem, tirzie, din epoca de 
ostilitate: „se vede că femeile au pentru caracterul oa- 


1) Scrisoarea din 27 Mai 1869. 

menilor un instinct mult mai pătrunzător de cit noi băr- 
baţii, căci îmi aduc aminte că maică mea care pe la 1869 
se afla la Berlin pentru creşterea fratelui meu mai mic şi 
a surorii mele şi avusese ocazia să vadă pe Xenopol, 
mi-a zis în mai multe rinduri să mă feresc de acel om că 
nu are încredere în caracterul lui. Eu n'am crezut-o şi 
am apărat cu căldură pe protejatul şi colaboratorul meu, 
dar, aproape 20 de ani mai tirziu, am trebuit să mă con- 
ving, că avusese dreptate“t) 


2. Corespondenţa dintre A. D. Xenopol şi I. Negruzzi 
are o deosebită importanţă culturală, întru cit nu ne dă 
numai putinţa de a asista la formaţia intelectuală a lui 
A. D. Xenopol, ci şi de a reconstitui atmosfera Junimii 
în cei patru ani 1867—1871 cît a durat. A. D. Xenopol 
ma fost un scriitor; corespondenţa lui nu se poate, aşa 
dar, compara cu cea a lui Duiliu Zamfirescu, cel mai de 
seamă, „epistolier“ al nostru; a fost în schimb un om de 
idei şi cu fibra „epistolară“; nu trimetea scrisori de a- 
faceri ori de informaţii, ci desbătea probleme şi ridica 
chestiuni de interes general. 


3. Asupra acestei corespondențe ne-am oprit în volu- 
mul „T. Maiorescu şi posteritatea lui critică“, pentru a 
anula pretenţia lui N. Iorga din Istoria literaturii con- 
timporane?) de a-i substitui lui T. Maiorescu pe A. D. 
Xenopol, formulatorul „doctrinei nouei generaţii“. 

Structural, A. D. Xenopol aparţinea, în bună parte, 
generaţiei anterioare „naţionaliste“, „liberale“, culturale, 
anestetice, numai cu oarecare infiltraţii de criticism; por- 


1) I. Negruzzi, op. cit., p. 19%. 
2) N. Iorga, op. cit., 1937, I, p. 82. 

nită de mult şi fără să se purifice prin filtrele junimiste, 
doctrina lui avea să se continue prin N. Iorga, recrudes- 
cenţă a unui generaţii mai vechi. 

Nu vom reveni asupra citaţiilor şi dovezilor aduse 
în studiul indicat; nu ne vom repeta, de cit în cazuri in- 
dispensabile. 

Corespondenţa cu Iacob Negruzzi începe la 1 Aprilie 
1868 protocolar cu „Domnule Negruzzi“ şi cu „am o- 
noarea a fi al d-voastră prea devotat amic şi serv“; pen- 
tru a ajunge în Mai „iubitul meu Domn“; iar în Decem- 
brie la „Iubite Negruzzi“ răminind pînă la urmă în a- 
ceastă intimitate. Plecase din Iaşi în Sept. 1867 şi prima 
scrisoare venia după vreo şase luni; în răstimp, îi trimi- 
sese un articol ce nu s'a publicat. Intirzierea venea poate 
din încurcătura de a-i mărturisi că, trimis de Junimea 
ca să urmeze filozofia, el urma dreptul; pretextul era 
„lipsă de cunoștinţi destul de serioase în limba latină și 
elină“, pe cînd în realitate de limba greacă nu prea avea 
nevoe, iar în limba latină avea să-şi treacă şi doctoratul 
în drept. E mai sinceră declaraţia: „tendinţa naturală 
a spiritului meu a fost totdeauna studiile istorice, am 
crezut că cel mai simplu lucru e de a îmbrăţişa o carieră 
specială ceva mai ușoară spre a avea timp de a mă deda 
şi aplicării mele favorite; studiul dreptului îmi oferă a- 
ceasta şi încă mai mult un avantaj special, acel de a lu- 
mina atit de adinc ochirea istorică“. Nu va urma însă 
nici istoria, va cerceta doar metodologia ei, „pentru a că- 
păta o ştiinţă solidă despre isvoarele de unde curge şi 
mijloacele de a le cerceta apoi, întorcîndu-mă în ţară, voi 
căuta să aplic ceia ce voi fi adunat la istoria scumpei 
noastre ţări“. Cu alte cuvinte: T. Maiorescu voise să 
scoată din el un filozof; cunoscindu-se mai bine, el voia 

să devină avocat, adică să aibă o carieră asigurată (se 
punea — e drept — sub protecţia vorbei lui Ortolan: 
„tout historien doit être jurisconsulte), avind apoi să se 
ocupe în ţară de studii de istorie romină, spre care-l în- 
demnau înclinările manifestate încă de pe cînd era elev 
de clasa V la liceu, prin înființarea unei „Societăți stu- 
dioase“, la care ţinuse la 22 Aprilie 1866 o conferinţă a- 
supra „importanţei şi utilității istoriei“.1) Scrisoarea 
răspundea unei invitaţii a lui Negruzzi (13 Martie 
18682) de a colabora la Convorbiri, socotindu-l că face 
„O părticică din Societatea Junimea“. Prin Mai (3 Mai 
1868) A. D. Xenopol îi trimise partea întîi a studiului 
intitulat Cultura națională, cu care îşi începe activitatea 
la Convorbiri3), pusă la adăpostul principiului că: „Tre- 
bue bine să ne însemnăm noi Rominii că orice pas pe ca- 
lea propăşirii nu poate avea însemnătate pentru noi de 
cit în măsura în care reflectează (?) asupra naţionalită- 
ţii noastre. Cosmopolitismul nu e pentru noi“. Articolul 
fu citit la Junimea şi primit cu căldură; el constitue actul 
lui de botez mai mult convorbirist de cit junimist — de 
oarece accentul lui „naţionalist“ (nu naţional) nu se to- 
peşte în de ajuns în criticismul junimist. Din aceiaş e- 
pocă, ne dăm seama de profundul sentiment religios al 
tînăruluit): „Este în mine o credinţă adincă că numai 
ştiinţa nu poate aduce fericirea, ci că ea ne face să uităm 
nefericirea, că omului îi trebue şi credință în ceva, etc“. 


1) A. D. Xenopol, Istoria ideilor mele, în I. I. Torouţiu, op. cit., 
IV, p. 377. 

2) I. E. Torouţiu, op. cit, III, 364. 

3) Convorbiri Literare, 15 Iulie 1868, II, 159, 181, 210, 234 247, 
261, 280. 

4) I. E. Torouţiu op. cit, II, p. 13. 

La Berlin, spre sfirşitul lui 1868, Xenopol se trudeşte să 
înjghebeze o „Societate literară şi ştiinţifică romînă“, 
unde îşi propune să primească şi „doi Romini de rit is- 
raelit (sic) ba „pentru a le unge inima“ le va citi nuvela 
Fwreica a lui Leon Negruzzi. In acea epocă A. D. Xeno- 
pol nu se arăta încă „antisemit“. Respingerea unui arti- 
col despre „portret şi fotografie“ nu aduce nicho răceală 
între dinşii. 

1. Obiecțiile lui A. D. Xenopol la articolul lui T. Maiorescu; 
In contra direcțiunii de astăzi a culturii romîne. 2. Alte protes- 
tări în sînul Junimii; St. G. Virgolici. 


1. Apariţia articolului lui T. Maiorescu: In contra di- 
recțiunii de azi a culturii romine!), care, după I. Ne- 
gruzzi, „fătea grozavă sensaţie, mai ales la Bucureşti şi 
în Transilvania“, A. D. Xenopol o întimpină cu rezerve, 
care încep de pe acum să-i desineze poziţia?). Observațiile 
lui A. D. Xenopol sunt judicioase, ele s'au făcut şi de 
alţii după aceia, şi au fost expuse pe larg şi în Istoria ci- 
vilisației romine moderne, din 1924, adică mulţi ani in- 
ainte de a apare scrisoarea lui A. D. Xenopol din 1869, 
fără ca prin aceasta, să-şi fi închipuit cineva că a creeat 
ideologia unei generaţii. „Intregul articol, scrie A. D. 
Xenopol în 1869, este pornit din adinca convicţiune că 
ţara noastră este incapabilă de progres, că programul a- 
parent cu care ne fălim este neadevărat, ca unul ce nu e 
pornit din impulsul poporului ci vine de la influenţe ex- 


1) Convorbiri Literare, II, p. 301. 
2) Scrisoarea din 17 Ian. 1896 în I. E. Torouţiu, op. cit, II, p. 20. 

terioare, nu porneşte de jos în sus, ci de sus în jos, că un 
popor poate mai degrabă să existe fără cultură, aşteptind 
momentul naţural al desvoltării acesteia, de ciţ să 
se'mbrace cu o cultură „falsă“ venită din afară, care nu 
prezintă de cit formele fără de fondul ei şi prin aceasta 
chiar le depreţiază“, ,, Şi mai departe: „Toate cele spuse 
sunt consecvenţe logice ale principiului că progresul la 
noi e din capul locului fa!ş, E vorba acum, dacă aceasță 
premisă e adevărată, dacă progresul nostru ar fi putuţ fi 
altmintrelea şi dacă starea noastră actuală, care de sigur 
nu este bună, este consecvenţa unei baze rele sau rezultă 
din alte cauze şi nu este de cit o stare necesară prin care 
trebue să trecem pentru a ajunge la bine, Intrebarea deci 
stă aici: Este progresul nostru dintr'un început falş şi 
de aceia e starea noastră azi rea, sau progresul nostru e 
în sine normal, de cit în această regularitate şi legitimi- 
tate a sa trebuia să se producă stări anormale ca acea de 
astăzi? Mi se pare că, numai cînd se formulează astfel 
întrebarea, se presimte că ipoteza din urmă este, în ad- 
misiunea ei, explicarea stării noastre de astăzi, şi că deci 
consecinţele ce se pot trage sunt cu totul altele, căci, dacă 
se produc bureţi şi muşchi pe trunchiul încă verde, nu 
trebue să conchidem că măduva însăşi e deja putredă“, 

Iată acum un pasagiu esenţial: 

„In două chipuri poate să se civilizeze un popor: sau 
civilizaţia este productul său propriu, este pornită dea- 
drepțul din interiorul său şi ramurile de cultură se des- 
voltă treptat cu necesităţile ce apar pe rind în acel po- 
por, sau un popor e pus de odată în faţă cu o culţură 
deja existentă şi prin influenţa acesteia el se simte atras 
spre a ieşi din starea în care se află şi a mulţumi necesi- 
tăţile ce se desvoltă atunci în el, Care din aceste două 

moduri de civilizaţie este preferabil, nu voi să determin, 
fiecare are bunurile şi relele sale. Dacă ramurile de cul- 
tură se desvoltă în cazul dintii în mod mai original, des- 
voltarea însăși este mai unilaterală, nu rezultă acea uni- 
versalitate a desvoltării ce este productul frecării elemen- 
telor străine“. 


Aceste idei exprimate în 1869, dar apărute în 1932, 
constitue, după cum am spus, unele din argumentele de 
la temelia Istoriei civilizației romîne moderne, din 1924 
şi sunt exprimate incidental şi prin unele din articolele 
mele din 1920. Există totuşi o oare care nuanţă: A. D. 
Xenopol arată că popoarele „se pot“ civiliza în două fe- 
luri: adevărul este că ele se civilizează efectiv în două 
chipuri şi nu în mod deliberativ; el se întreabă care din 
aceste două feluri e preferabil, arătînd avantagiile şi de- 
zavantagiile fiecăruia; în realitate nu e nici o discuţie că 
progresul evolutiv, organic, normal este cel sănătos şi 
„preferabil“, — dacă ni Sar îngădui putinţa unei prefe- 
rințe. Volumul al treilea al Istoriei civilizației romîne 
moderne se ocupă tocmai cu această problemă, dovedind 
că există, în adevăr, două procese de formaţie a civiliza- 
ţiei, dar ele sunt determinate de condiţii istorice şi legi 
sociologice; unele popoare şi-au format o civilizaţie pro- 
prie pe cale de elaboraţie lentă, seculară şi chiar milena- 
ră; altele mai tinere, venite tirziu de tot la civilizaţie, în 
pragul veacului al XIX, nu au avut de ales, cum credea 
A. D. Xenopol, între cele două metode de a se civiliza, 
trebuind să suporte legea implacabilă a sincronismului, 
care, prin forme, ne pune alături de popoarele civilizate, 
deşi, prin fond, suntem departe de a fi alături de dinsele. 
“Toate constatările lui T. Maiorescu asupra stării de fapt 
a civilizaţiei noastre sunt excelente; progresul prin creş- 

tere de la formă la fond e şi el adevăratul progres sănă- 
tos; din nefericire s'a realizat la popoarele apusene şi nu 
şi la noi; formaţia civilizaţiei noastre nu e de natură evo- 
lutivă ci revoluţionară; nu ne răminea deci de cit să ne 
acomodăm fatalităţii istorice a unui proces invers de la 
fond la formă — în care T. Maiorescu şi Junimiştii maw 
crezut, dar la care ne-a obligat necesitatea sociologică fă- 
ră ca să fi putut, de altfel, înlătura pină astăzi contrastele 
dintre fond şi formă. Acţiunea junimistă a fost teoretic 
indreptăţită; ea şi-a închipuit însă că poate schimba 
mersul fatal al procesului de formaţie a civilizaţiei 
noastre, — ceia ce era imposibil; în realitate, ea n'a în- 
lăturat „formele“, pe care le credea primejdioase, ci s'a 
ridicat numai teoretic împotriva lor, căutind să le conso- 
lideze şi colaborind cu legea istorică ce ne-a impus pro- 
cesul invers, atit cit e posibil, de la formă la fond, sub 
semnul căruia se desvoltă civilizațiile întirziate. 


Fără să fi întrezărit fatalitatea legii sincronismului, 
care ne împiedică libera alegere, A. D. Xenopol se arăta 
optimist: „Cum am spus-o de la început, scria elt), nu neg 
că suntem în o stare care nu e de dorit ca să rămină 
astfel, neg însă că această stare ar fi efectul unui pro- 
gres greşit şi că, prin urmare, ar trebui să aibă de con- 
secvenţă pieirea noastră. Starea noastră, cum este ea, este 
foarte legitimă cu toate că prezintă multe nelegimităţi. 
Răul care există va trece, Întrucît aceasta este posibil. 
Ceea, ce trebue unui popor pentru a se desvolta, impulsul 
spre viaţă, acela l-avem. Fie încercările manifestării lut 
cît de slabe, destul că există! etc“. 





1) I. E. Torouţiu, op. cit., II, p. 25. 

Şi ca încheiere: 


„Ceea ce este periculos este adormirea, este lipsa de 
interes fie pentru bine, fie pentru rău. Aceasta, desigur, 
dispare, din ce în ce şi aceasta e semnalul progresului 
nostru. Ceia ce apare ca neadevăr, va dispare cînd spiritul 
nostru va fi în stare să pătrundă mai adînc în natura 
lucrurilor, cind gustul nostru se va fi curăţit. Aceasta 
este însă treaba timpului; a pretinde ca un popor din mo- 
mentul chiar cînd începe a se desvolta să nu producă de 
cit lucruri bune, să aibă instituţii bune, libertate adevă- 
rată, arte care dovedesc un gust estetic, etc., este a tran- 
sporta la început rezultatul final al desvoltării. A cere 
însă ca acel popor să nu aibă şcoli pentru că nu poate a- 
vea de cit şcoli rele, să nu aibă pinacoteci pentru că nu 
poate pune în ele monumente de artă străină, a nu avea 
libertate pentru că aceasta e des călcată în picioare, a nu 
face poezii rele, a nu scrie istorie pentru că ştiinţa şi mij- 
loacele necesare pentru aceasta sunt slabe, şi că, prin ur- 
mare, nu se poate ajunge la adevăr .... a pretinde aceste, 
zic, este a ucide chiar posibilitatea progresului, a cărui 
natură cere de a merge de la rău la bine, de la neştiinţă. 
la ştiinţă“. Observaţii de bun simţ, judicioase, practice. 
A susţine însă că: „mediocrităţile să fie acuma lăsate în 
pace.... că o luptă sistematică pentru stirpirea lor mar 
produce altceva, de cit pieirea poporului însuşi, etc.“ re- 
prezintă însă o exagerare prin spirit de toleranţă, în sens 
contrar exagerării — de altfel teoretice — a lui 'T. Maio- 
rescu, care nu mergea practic la desfiinţarea instituţiilor 
culturale, cum o afirma teoretic, ci la lupta atit de salu- 
tară împotriva mediocrităţilor pentru promovarea ele- 
mentelor sănătoase şi consolidarea culturii noastre. 


www.dacoromanica.ro 


304 E. LOVINESCU 


Observațiile lui A. D. Xenopol încearcă o mlădiere a 
rigurozităţii criticei maioresciene pornită din logică şi 
intransigenţă filozofică prin anumite consideraţii de o- 
portunitate sau de realităţi istorice. Lui sau altor „im- 
păciuitori“ de extreme avea să le răspundă T. Maiorescu 
în Observările polemice: „adevărul nu admite transac- 
ţiuni şi dacă „o stare de lucruri se poate explica istori- 
ceşte, nu rezultă că se poate justifica“. A. D. Xenopol îşi 
continuă însă acţiunea de împăciuire, cea mai comodă şi 
mai ineficace, chiar şi în Convorbiri literare „justifi- 
cînd“ şi latinomania ardeleană. „Dacă nu se pretindea că 
suntem curat Romani, scria el în Studii asupra stării noa- 
stre actuale, că toţi Dacii au fost stirpiţi, că elementele 
străine cu care au venit în contact au fost numai un rău, 
de ale cărui urmări trebue să căutăm a ne curăţi, iar nu 
un fenomen istoric natural, dacă, zic, nu Sar fi pretins 
astfel de lucruri cu consecvență şi energie, atunci ideea că 
suntem o naţionalitate de viţă latină, iar nu un amestec 
de oameni fără legătură naturală nu ar mai fi ajuns a fi 
un adevăr recunoscut. Prin această înfăţişare excluzivă 
a ideei, noul adevăr atrase asupra-şi atenţia. Pînă aici 
excluzivitatea era la locul ei şi trebue justificată“. Afir- 
maţia pe care redacția revistei o întimpină cu această 
respingere: „Dacă (teoria)  excluzivităţii ideilor not 
expusă mai sus nu ne pare a fi absolut adevărată mai 
puţin ne unim cu explicaţia ei la cazul special, despre 
care vorbeşte autorul aici“. Rămine în picioare vorba lui 
T. Maiorescu: a explica istoriceşte nu înseamnă a în- 
“dreptăţi şi a permanentiza. Marea luptă a lui T. Maio- 
rescu se dă împotriva supravieţuirii unor stări de fapte 


1) Convorbiri Literare, IV, 15 Iunie 1870, no. 8, p. 124. 

învechite, împotriva neadevărului, luptă intransigentă 
depăşind țelul ca să-l poată ajunge, cum se întimplă în 
astfel de împrejurări. 


2. Păreri de conciliaţie a extremelor s'au produs şi în 
scrisorile altora sau chiar în discuţiile din sînul Junimii, 
(fără să mai vorbim de public); dar în această latură de 
activitate ideologică, ele mau, în genere, nici o valoare de 
originalitate şi se bucură de caracterul gratuităţii. 

Vom cita, de pildă, şi cazul lui St. G. Virgolici, alt cul- 
tural, care protestează la. fel, într'o scrisoare din Paris 
— 8 Martie 1869 — adresată lui Iacob Negruzzi, împo- 
triva excluzivismului lui T. Maiorescu din: In contra 
direcțiunii de astăzi a culturii noastre (Conv. lit. 1 Dec. 
1869), de unde scoatem citeva crimpeie: „Mai cu seamă 
Eliade şi Mureşeanu nu au nici de cum fericirea de a vă 
plăcea. Vă acord că acești poeţi mau fost totdeauna de 
o potrivă de inspirați. Dar care e omul, fie şi cel mai 
mare geniu, ce a produs numai capodopere în viaţa lui? 
Eu unul nu cunosc nici într'o literatură şi prin urmare 
nu pot nici într'un mod admite concluzia dv. că, dacă Bo- 
lintineanu, bunăoară, a scris în timpurile din urmă 
poezii rele, el e rău poet şi că n'a putut nici odată să facă 
ceva de merit... Imi place să văd protestaţiile ce faceţi 
în favoarea lui Alecsandri, însă cînd gindesc că acel poet 
aşa de iubit de societatea Dv. n'a făcut de cît vreo citeva 
bucăţi care să satisfacă delicatul ei gust; cînd îl văd pe 
Maiorescu strigind că am fundat un teatru naţional, fără 
a avea. o singură piesă dramatică (se vede că d-lui nu 
şi-a dat osteneala să citească repertoriul dramatic al lui 
Alecsandri), atunci zău mă întreb în ce consistă admi- 
raţia d-voastră şi pe ce motive se bazează ea? Iată pentru 


20 

<e nu mă mir de loc că presa romină în genere a primit 
<u indiferenţă(!) articolul d-lui Maiorescu. Asemenea 
exagerări, vă mărturisesc, mai că nu meritau un răspuns 
scris. Ele se nimiceau de sine, ori cît de competentă e 
pana d-lui Maiorescu.“1) E, de ajuns să citim citeva din 
poeziile lui St. G. Virgolici pentru a înţelege că el, viito- 
rul „lo-Spako“ al Convorbirilor nu putea avea alte păreri 
de cit cele exprimate mai sus; nu era un „estetic“ — şi 
trăgea mai mult spre Sancho de cît spre Don Quijote. 


1) I. E. Torouţiu, op. cit., I, p. 379, 

1, Discuţii în jurul articolelor „Studii asupra stării noastre 
actuale. 2. Refuzul Junimii de a publica articolul „O privire re- 
trospectivă asupra „Convorbirilor literare’. 3. Apariţia articolu- 
lui după 66 de ani. 4. Consideraţii generale. 


1. Asupra discuţiilor, pe care le-a trezit în şedinţele Ju- 
nimii seria articolelor lui A. D. Xenopol „Studii asupra 
stări, noastre actuale“1) culegem citeva informaţii din 
scrisorile lui I. Negruzzi către A. D. Xenopol?). 


„Articolul tău, scria Iacob Negruzzi, la 21 Dec. 1869, 
despre „starea actuală a ţării noastre“ a ridicat o adevă- 
rată furtună în Junimea. Ai fost combătut cu cea mai 
mare violenţă. Tu îl imparţi oarecum în trei părţi: 1) 
Demonstri analogia între redeşteptarea noastră prin con- 
tactul cu civilizaţia occidentală, cu renașterea occiden- 


C 

1) Partea I în Conv. Lit. 1870, IV. Partea a doua, Raportul nos- 
tru cu Românii în Conv. Lit. 1870, IV—121; Partea III, Reformarea 
așezămintelor noastre în Conv. Lit., 1871, V, 117 Partea IV: Despre 
învățământul şcolar în genere şi în deosebi despre cel al istorieï 
în Conv. Lit., 1871, V, 233, 255 și 316). Republicate în E. Lovi- 
nescu: Antologia ideologiei junimiste, ed. Casa Şcoalelor, 1942, 

2) I. E. Torouțiu, op. cit., III. 

tului prin desmormintarea antichității — 2) Defavoarea 
poziţiei noastre în comparaţie cu poziţia Europei occi- 
dentale, — 3) Indicaţii în modul cum trebue îndreptat 
răul. Partea a doua a fost admisă ca justă, a treia a fost 
combătută întru cîtva, dar cea dintii a fost declarată 
falşă şi antiistorică. S'a susţinut următoarele: aşa numita 
Renaştere a Europei este un cuvint istoriceşte greşit: n'a 
fost nici o  Renaştere, ci o perpetuă continuitate de 
-desvălire. 


Studiul antichității a urmat în Europa neîntrerupt 
(urmează o serie de consideraţii asupra Renaşterii). 
Toată expunerea părţii întîi a articolului tău ar fi în 
față cu ştiinţa de astăzi „ein ueberstandener Standpunct“ 
şi tu te ai afla încă în faşe din cauza necunoștinţei celor 
mai de pe urmă scrieri literare, critice, mai cu seamă 
engleze. Carp, Pogor, chiar şi Burghelea te-au combătut. 
Cu toate acestea pe propria mea răspundere, articolul va 
apărea în Convorbiri literare. Iţi dau numai consiliul să 
cugeţi bine în viitor, la orice scriere critică vei trimite, 
căci ai în Junimea judecători cu multe cunoştinţe şi cu 
multă subtilitate. Este drept că poziţia ta ca absent era 
dezavantagioasă, neputind răspunde la argumentele celor 
ce atacau, de cît prin mine şi Ganea, care amindoi nu 
suntem oameni critici“.!) Acestei lungi scrisori şi învi- 
nuiri, îi răspunse A. D. Xenopol printr'o tot atit de lun- 
gă scrisoare din 19 lan. 1870, care şi ea a intrat în dis- 
cuţia Junimii:?) „Apărarea ce ai făcut teoriei tale despre 
influenţa antichităţii necombătută în privinţa faptelor, e 
respinsă în privința deducerilor. Dar să lăsăm aceste, 


1) I. E. Torouţiu, op. cit, III p, 394, 395. 
2)I. E. Torouţiu, op. cit, Il, p, 60. 

care pot fi în viitor teme interesante de discuţie; artico- 
lul tău se va publica în unul din cele dintii numere ale 
anului IV al Convorbirilor, care începe la 1 Martie 1870. 
Aştept urmarea şirului. Carp neputindu-se hotări a lua 
la derăpănat (dărăpănat?) pe Şincai, Maiorescu s'a în- 
sărcinat cu aceasta“.!) Discuţia urmează şi pentru con- 
tinuarea articolului: „ţi trimit articolul al doilea, îi scria 
la 18 Aprilie 1870 A. D. Xenopol lui Iacob Negruzzi.?) 
Imi vei spune cum îţi va plăcea ţie şi Junimii. Te rog de 
un lucru numai de cît să-l publici în un singur număr — 
conditio sine qua non. Nu te speria de opt coli căci sunt 
foarte rar scrise. Apărare de mai înainte nu-mi fac. Voi 
vedea ce va zice Junimea. Atit pot să-ţi spun că princi- 
piile, pe care mă bazez sunt convingeri căpătate pe cale 
ştiinţifică, în fine că articolul meu e scris în deplină con- 
vingere despre cele spuse. Poţi să vezi din aceasta şi din 
cele trei alte lucrări de pină acuma principiile mele isto- 
rice, cel puţin rudimentele lor“, La aceasta I. Negruzzi 
răspunde la 18/30 Aprilie 1870: „Am primit scrisoarea 
ta, impreună cu articolul trimis. El este bine scris, Juni- 
mea a contestat oarecare teorii puse de tine înainte. Ca 
orice idee nouă, apare întii exagerată şi trebue să apară 
astfel pentru a fi folositoare. Unii au mers pină a zice 
că ai creat o teorie ad-hoc — pentru cele ce erau să ur- 
meze. Alţii că dai lui Petru Maior o însemnătate ştiinţi- 
fică ce nu are, de vreme ce tot s'a făcut serios în litera- 
tura noastră (Alecsandri, etc.) a fost departe de a îm- 
părtăşi părerile lui Maiorescu (e aici o incoerenţă stilis- 
tică). Adevărul e că tu vezi de departe lucrurile cam alt- 


1) I. E. Torouţiu op. cit, III, p. 309. 
2) I. E. Torouţiu, op. cit, II, p. 74. 

fel de cît cum sunt, şi multe nimicuri îţi par importante, 
văzute prin ocheana care de aproape apare cu totul alt- 
mintrele, căci ocheana măreşte. Ori cum, articolul tău 
respiră seriozitate şi convingere şi se va publica cu- 
rînd“.1) 


2. Aceste păreri oarecum eterodoxe, faţă de poziţia. 
critică a Convorbirilor şi a lui 'T/ Maiorescu trebue să 
fi slăbit, probabil, poziţia tinărului bursier al Junimii la 
Berlin. Acestui motiv i se datoreşte poate, dar numai in- 
tro mică măsură, refuzul Convorbirilor de a-i publica. 
un articol ce urma să apară în fruntea numărului anului 
V din 1 Martie 1871, sub motivarea lui I. Negruzzi din 
scrisoarea din 31 Martie/r2 Aprilie 1871: „Articolul tău 
trimis pentru no. 1 ca introducere, a ajuns după porni- 
rea mea. Deși cu totul în armonie cu ideile noastre şi mai 
cu seamă cu discursul ţinut de Maiorescu despre formă 
şi fond, totuşi Junimea a găsit cu cale a nu-l tipări, de 
părere fiind, pe de o parte, că nu e bine a pune punctele 
pe î, că publicul trebue să priceapă singur, pe de alta“. 

Amănunte asupra tonului şi articolului se găsesc tot 
în corespondenţa Xenopol — Negruzzi: „Aş vrea să 
fac pentru numărul întîi al anului al V o privire retros- 
pectivă asupra Convorbirilor în formă de profesie de 
credinţă a foaei.. Dacă o voi face-o, atunci o voi trimite 
la. Junimea, căci tu poate nu vei fi la Iaşi“2) Iar după 
ce nu apăru, îi scrie la 10 Aprilie 1871: „Ştii sau nu ştii 
că articolul, cu care voiam să începem anul al V a fost 
respins de Areopag (Junimea) — ia seama că hu zic 


1) I. E. Torouţiu, op. cit, III, p. 407. 
2) I. E. Torouţiu, op. cit, II, p. 102. 

-ostrazismus — pentru că drept să-ți spun nu înțeleg. Sen- 
tința, după comunicarea ce mi-a făcut Bodnărescu, este 
că articolul nu poate figura ca profesiune de credinţă 
pentru o foaie literară, mai mult nimica. Dacă cumva îţi 
va cădea în mină articolul meu citeşte-l şi spune-mi şi tu 
ce-i lipseşte. E. drept că nu e nimic nou în el, dar eu, în 
deosebire de Junimea, cred că sunt unele lucruri vechi, 
care pentru publicul nostru sunt terra incognita şi că o 
foaie trebue să răspindească nu numai idei noi, care nu 
se prea întilnesc pe toate cărările, ci şi adevăruri, prin- 
cipii, puncte de vedere, care în ţările mai culte au trecut 
acuma în avuţia intelectuală comună a poporului şi pe 
«care, prin urmare, ar fi cu totul de prisos a le repeta, care 
însă la noi pot fi spuse şi răspuse, fără teamă de a spune 
ceeace ştiu toţi. Alt defect nu cred că se poate imputa ar- 
ticolului celui nenorocit. Şi aici este o urmare a obice- 
iului împlintat la noi, de a ne socoti pe aceeaş treaptă cu 
alte popoare. Vezi cît de deşanţat e lucrul! Acei care-l 
combat, pe de o parte, fără să vrea, îl aplică pe cealaltă“.1) 


3. Refuzat de Convorbiri pentru 1 Martie 1870 arti- 
colul a apărut după 66 de ani tot în Convorbiri sub titlul 
„O privire retrospectivă asupra „Convorbirilor literare“ 
aşa că-l putem judeca.?) A. D. Xenopol arată acţiunea 
critică a revistei. „Tendinţa foaiei este în orice caz de a 
da elementului critic o valoare mai mare“; o apără de în- 
vinuirrea de „cosmopolitism“, de „antinaţionalism“. „Ce 
este o literatură naţională? Este ea cuprinsă în declama- 


1) I. E. Torouţiu, op. cit., II, p. 104. 
2) Conv. Lit, număr jubilar 1867 — 1937 LXX — 1 — 5 Ianua- 
rie — Maiu 1937. 

ţii patriotice asupra naționalității? De loc. Literatura 
națională este exprimarea ideilor naționale ale poporului 
sau chiar a unor idei universale în forme originale. Poa- 
te să nu fie într'o literatură întreagă nici o singură dată 
pronunţat cuvintul de patrie şi cu toate astea. literatura 
să fie eminent naţională, pe cînd declamaţii comune, în o 
formă şi mai comună asupra patriotismului, naţionalită- 
ţii nu vor constitui nici odată umbra unei literaturi 
naţionale“. Urmează citarea unor nume ca Goethe, Schil- 
ler, La Fontaine, Cervantes, Moliere, care n'au speculat 
asupra patriotismului. Din aceste citate vedem că, deşi, 
în Scrisori şi chiar articole, manifesta oarecare disidență 
culturală „patriotică“, dindu-şi seama de rolul reprezen- 
tativ de a vorbi în numele Convorbirilor, A. D. Xenopol 
făcea notabile sforțări de a-şi însuşi caracterul ortodox 
al nouei revoluţii estetice, împingind pină la parafraza 
propoziţiilor şi argumentelor bine cunoscute ale lui T. 
Maiorescu, exprimate doar de acesta cu un sunet mult 
mai plin. Și apoi încheia, rezumind principiile fundamen- 
tale ale Convorbirilor la: 
1) Răspindirea spiritului de critică adevărată. 

2) Încurajarea progresului literaturii naţionale şi 
combaterea şarlatanismului literar îmbrăcat sub masca 
anui falş patriotism. 

3) Susținerea neatirnării intelectuale a poporului 
nostru şi deci combaterea imitaţiei de la străini, 


3. Încercarea lui A, D. Xenopol de a se pune în rit- 
mul „revoluţiei“ junimiste, cu toate legăturile lui cu „tra- 
diţionalismul“ şi cu spiritul lui mai mult cultural şi is- 
toric de cit estetic, cum am spus, e meritoriu, dar nu-l în- 
dreptăţia să devină purtătorul de cuvint al Conzorbirilor 

la virsta de 24 de ani, fiind încă student. „Ceiace de obi- 
ceiu apare în fruntea fiecărei foi, anume profesiunea de 
credinţă a ei, noi vom încerca a o face abia acuma după 
patru ani de zile de existență“, astfel îşi începe el „pri- 
virea retrospectivă“. Atit timp cit erau de faţă intemee- 
torii Convorbirilor şi sta la îndemină pana cu atita auto- 
ritate a lui T. Maiorescu, adică a însuși animatorului 
ideologiei junimiste, a căuta să apară el ca teoreticianul 
(de altfel numai pe jumătate convins) a ceia ce înjghebase 
alţii cu mai multă greutate era o atitudine temerară; iată 
poate motivul pentru care articolul a fost înlăturat de 
„areopag“, nevăzind lumina de cît 66 de ani de la trimi- 
terea lui. Se mai adaugă şi faptul că peste citeva luni a- 
păru Direcţia nouă a lui 'T. Maiorescu, sugerat poate de 
iniţiativa lui A. D. Xenopol, articol de mare răsunet, care 
va avea să fixeze destinul mişcării ieşene. 

Dindu-şi seama de importanţa corespondenţei, treizeci 
de ani după aceia, A. D. Xenopol i-a propus lui I. 
Negruzzi să o publice; Negruzzi i-a răspuns la 30 Mai 
1902 cu o serie de nedumeriri, din care principala era 
că: „numai după moartea scriitorilor, urmaşii judecă 
despre meritul corespondenţei iar nu persoanele ce au în- 
treținut corespondenţa “.1) 


Propunerea nu s'a realizat, în adevăr, de cit după 
moartea celor doi scriitori. 


1) I. E. Torouţiu, op. cit., III, p. 426. 

1. „Studii asupra stării noastre actuale”. 2. Obiecţiile lui A. 
D. Xenopol la articolul lui T. Maiorescu „Invăţămîntul primar 
amenințat“. 3. Obiecţiile lui la „Direcția nouă“. 4. Obiecţiile lui 
la eventuala revizuire a Constituţiei. 5, Alte caracterizări ale 
personalității lui. 


1. Deosebirile destul de marcate dintre A. D. Xenopol 
şi Junimea nu se străvăd numai în corespondenţa parti: 
culară ci şi în ultima serie de „Studii asupra stării noas- 
tre actuale“. Punctul convergent al atacurilor Junimii 
era democraţia cu „marele ei principii“ cristalizate în 
constituţie. Punctul de vedere al lui A. D. Xenopol e că 
nu-s de vină „marele principii“ ci defectul aplicării lor, 
nu fondul ci formele traduse prin legi inaplicabile. „Nu 
introducerea principiilor celor mari de viață a timpuri- 
lor moderne, scrie el!), este cauza adincă a tulburărilor 
vieţii noastre publice ci împrumutarea formelor şi legilor 
speciale, sub care acele principii căutau a fi realizate la 
popoare străine. Răul deci stă în împrumutarea legilor 
speciale şi nu în aceea a principiilor generale de viață 
publică. In contra aplicării acestor principii trebue să 


1) Conv. lit, V, (1874) p. 108. 

îndreptăm silinţele noastre, nu în contra principiilor în- 
săşi. Cine deci învinuind „Constituţia“ ţării de relele ce 
ne bintue, înţelege prin ele principiile generale de ocîr- 
muire pe care le-am enumerat mai sus, acela se află 
într'o mare înşelare. Cine însă înţelege sub acel cuvint 
aşezămintele speciale, care caută să realizeze la noi a- 
ceste principii, acela a nimerit unde stă cauza răului şi 
deci care este calea ce trebue apucată spre îndreptarea 
lui, 

In lume însă astfel se compromit cauzele cele mai 
bune şi mai drepte. Pentru că se aplică rău sistemul 
constituţional apoi se atribue acestuia relele ce bintue 
viaţa publică, ce a reclamat numai numele lui. Pentru că 
se aplică rău juriul, apoi aşezămintul însuşi e de vină 
şi să-l lepădăm! Pentru că se proclamă libertatea, presei, 
fără a se lua şi măsurile de trebuinţă, pentru ca această 
libertate să rămină în marginile dreptului şi ale moralei, 
singura libertate demnă de om, se atribue libertăţii însăşi, 
degenerarea ei şi s'ar cere ca să fie suprimată. Pentrucă 
se ridică pedeapsa cu moartea fără a se lua măsurile de 
trebuinţă spre îmbunătăţirea sistemului penitenciar, se 
atribue ridicării acelei pedepse barbare, înmulţirea cri- 
melor şi crearea nesiguranţei și sar cere reînfiinţarea 
ei! Oamenii sunt însă astfel. Setoşi de bine, de fericire, 
se alungă după ele, împlinesc însă din lene sau nedibăcie 
numai o parte din condiţiunile ce le cere realizarea lor şi 
apoi se minunează că aşteptarea le dă de greş“.!) 


2. La apariţia articolului „Invățământul primar a- 
menințat“ A. D. Xenopol ia aceeaşi poziţie potrivnică 


1) C. L., 1870 — IV — p. 33. 

faţă de părerea lui T. Maiorescu că, din pricina incom- 
patibilității dintre religie și ştiinţă, trecerea pe mina. 
preoților a invățämintului primar, cum propunea amen- 
damentul generalului I. Em. Florescu, ar cọnstitui o prj- 
mejdie pentru libera desvoltare a inteligenții copiilor. 
„Dacă Maiorescu, susține el, ar fi să organizeze instruc- 
ţia primară, ar da desigur rolul cel mai mare ştiinţelor 
naturale şi ar neglija celelalte. Ar greşi rău, căci ştiinţa 
nu e treaba maselor, ele se folosesc numai de rezultatele 
ei practice, pentru cultivarea sufletului lor trebue alte 
elemente“.!) Libera cugetare a lui T. Maiorescu se lovește 
de profunda credință religioasă a lui A. D. Xenopol 
Adevărul e că însuşi T. Maiorescu a renunţat mult mai 
tirziu la punctul lui de vedere laic expus atit de dirz in 
discursul lui din 12 Martie 1872, pe timpul lui Chr. Tell. 
Schimbarea s'a intimplat cu proectul lui de lege de sub 
guvernul generalului G. Manu în Februarie 1891, cind 
s'a rostit astfel în Senat: „Școala nu trebue înstrăinată 
de biserică ci so alipim de ea, dind posibilitate ca preotul 
să fie pedagogiceşte pregătit“. 

Sau: „Neaflind dar alt interes ideal la țăran cu care 
să-l putem atrage spre şcoală trebue să ne intemeem pe 
ceea ce găsim, pe sentimentul lui religios şi cu el îm- 
preună să deşteptăm şi să intărim interesul pentru învă- 
ţămint“.2) Contrazicerea o recunoaşte şi T. Maiorescu 
în articolul său „Contraziceri?“ din 1892: „La o distanţă 
de două zeci de ani, după experiența dobindită în admi- 
nistraţia generală, părerea din 1870 se vede acum modi- 
ficată şi se arată de ce“. Nu era, deci, vorba de o schim- 


1) I. E. Torouţiu, op. cit., Il, p. 76, scrisoarea din 17 Mai 1870, 
2) T. Maiorescu, Discursuri Parlamentare, IV, p. 519. ’ 

bare în convingerile intime ale lui T. Maiorescu, ci de 
disjungerea acestor convingeri personale de o politică a 
şcoalei ce trebuia legată de biserică prin necesitate de 
stat, 


3. Intrucit porneşte din acelaş criticism absolut, nici 
articolul Direcţia nouă (1872!) a lui T. Maiorescu nu 
scapă obiecţiilor lui A. D. Xenopol şi învinuirea de cos- 
mopolitism atit de deasă sub pana adversarilor revine 
oarecum şi sub pana lui A. D. Xenopol într'o scrisoare 
din 14 Iunie 18712): „Maiorescu în articolul său merge 
prea departe cu cosmopolitismul, cînd spune în articolul 
său din urmă „ce este rău pentru alte popoare, este rău şi 
pentru noi şi frumoase şi juste nu pot fi decit acele scri- 
eri romine care ar fi frumoase şi juste pentru orice po- 
por cult“. In privinţa adevărului, adică a ştiinţei, i-o re- 
cunoștea, nu şi în privinţa artei: „Ceia ce vreau să spun 
este că un element esenţial al artei este de a fi naţională, 
adică de a se mişca în acea sferă de idei care formează 
bogăţia specială a unui popor“. Ori: „Trebue să căutăm 
a întări direcţia naţională a spiritului nostru în ceiace 
priveşte literatura, dacă voim să producem, în adevăr, 
ceva mare. O susţinere însă energică că frumosul este 
unul şi acelaș la toate popoarele, detrage spiritul de la 
această direcţie şi-l lasă indiferent“. Argumentul nu e 
serios. l ' 


4. La venirea guvernului Lascar Catargi 1871, T. 
Maiorescu şi Iacob Negruzzi fiind în Parlament, se a- 


1) Convorbirii literare, 1871, V, p. 85, 201, 217. 
2) I. E. Torouţiu, op. cit, II, p. 113. 

gită ideia revizuirii Constituţiei mai ales în grupul 
conservatorilor de la Iaşi, din jurul principelui Grigore 
Sturdza, ajungind la elaborarea aşa zisei „petiţii de la 
Iaşi“ iscălită şi de Junimiştii locali (P. P. Carp se afla 
-agent la Viena şi Th. Rosetti la Berlin). Caracterul re- 
activ al acestei „petiţii“ nu putea fi pe placul lui A. D, 
Xenopol. El nu vedea necesitatea revizuirii masive a unei 
constituţii votate tot masiv. „Oare nu va fi, scrie el la 31 
Mai 18711), şi modificarea ce se propune ceva pripit!.., 
Cind mă gindesc la greutatea cu care se face o simplă 
lege, la greutatea cu care la noi îşi poate da cineva seama 
de starea adevărată a lucrurilor, mă tem ca planurile de 
reformă să nu fie pripite“. Şi după lungi critici încheie 
atit de categoric: „dacă insă se vor mărgini la alungarea 
unor principii prea liberale proclamate la noi, nu se va 
face pentru mersul lucrurilor nici cel mai mic pas“. De 
unde şe vede poziţia liberală a tinărului A. D. Xenopol, 
după cum se vede şi din alte multe pasagii ale scrisorilor; 
deşi îşi făcea studile la Berlin, in plin război franco 
german se simţia mult mai apropiat de mentalitatea 
franceză. „Eu cred un lucru, scria el la xo Noembrie 
18702), că, dacă republica se va putea stabili în Franţa, 
atunci tot ţara aceasta va avea înriurirea cea mai insem- 
nată asupra mersurilor lucrurilor. Franţa este în ceeace 
priveşte instituţiile politice sau măcar aptitudinea pentru 
îmbunătăţirea lor mult înaintea Germaniei. Instituţiile 
politice şi sociale sunt însă acele forme de viaţă, care au 
înriurirea cea mai mare asupra comunului oamenilor, 
pentru că stau mai strins în legătură cu interesele lor vi- 


1) I. E. Torouţiu, op. cit., II, p. 110. 
2) I. E. Torouţiu, op. cit, II, p. 66. 

tale. Sub regimul lui Napoleon, în adevăr, libertatea gin- 
dirii era mai mică de cit în Germania, dar această stare 
de lucruri era simțită ca o apăsare, ca ceva anormal, în 
Germania nu guvernul împiedică atita pe profesori a 
vorbi cum gindesc cit spiritul public“. 


5. In întreaga lui corespondenţă respiră, de altfel, op- 
timism, încredere în viitor, în neam, liberalism şi nemul-— 
ţumire faţă de starea de spiritul de „blazare“ de la Juni- 
mea, de scepticism, de pesimism chiar. Cind Negruzzi se 
arată desgustat de situaţia politică de la Bucureşti (in- 
trase atunci în Parlament), el îi răspunde: „Văd că şi tu 
mergi unde a ajuns Maiorescu. Dacă se vor retrage, însă, 
toţi oamenii buni, oneşti, capabili, ce mai rămine? A com- 
bate cu speranța reuşitei e frumos, dar nu mai puţin şi 
fără nici o speranţă“.!) Iată şi dragostea lui pentru popor 
din aceeaşi scrisoare: „Fără voia mea nam născut, am 
crescut în sinul unui popor anumit, am adunat în sufle- 
tu-mi toate aspiraţiile lui spre bine. Trebue să-i consacru 
tot-ce natura mi-a dăruit: inima şi spirit, putere de răb- 
dare, pentru că natura prin legile ei de fer a legat exis- 
tenţa şi fericirea mea de existenţa şi fericirea întregului 
din care fac parte. Mă vei trata, poate, cum a făcut-o o- 
dată Junimea, de copil“. Aceleaşi aprecieri asupra lui T. 
Maiorescu şi a spiritului Junimii se repetă şi în scrisoarea 
din 4 Iunie 18712): „Mai ales tu îmi pari de o bucată de 
vreme că pleci din ce în ce spre dispoziţia de spirit, în care 
Maiorescu a intrat de mult . . . Omului îi e dat prin activi- 
tatea lui a îndrepta lucrurile. O direcţie mai optimistă 


1) I. E. Torouţiu, op. cit., Il, p. 84. 
2) I. E. Torouţiu, op. cit., p. 94. 

întîi, o organizare a elementelor bune, al doilea, iată mij- 
locul de a îndrepta mersul lucrurilor. In toate aceste ini- 
țiativa individuală joacă un rol din cele mai însemnate. 
Aceasta e profesiunea mea de credință... Convorbirile 
şi societatea, Junimea sunt o probă pentru aceasta. Totuși, 
cînd în Junimea nar predomina spiritul nepăsător şi pe- 


simist care o caracterizează, cred că alte rezultate sar 
putea dobindi“. 

1. Cuvintarea lui A. D. Xenopol la serbarea de la Putna. 
2. Intoarcerea la Iaşi: debuturile în carieră. 


I1. După luarea doctoratului la Berlin şi înainte de a 
se întoarce la Iaşi, A. D. Xenopol participă la serbarea de 
ia Putna, din August 1871, cu ocazia implinirii a 400 de 
ani de la naşterea lui Ștefan cel mare, cu sarcina de a 
rosti cuvintarea festivă.) Comitetul central studențesc 
din Viena hotărise ca această cuvintare să fie ţinută de 
un student, așa că printr'un apel „tuturor fraţilor juni 
romini academici“ le cerea să-și prezinte manuscrisele, 
care aveau să fie citite de Vasile Alecsandri. Poetul pro- 
puse un comitet compus din T. Maiorescu, Iacob Ne- 
gruzzi, şi Vasile Pogor ca să aleagă discursul cel mai 
bun, I. Negruzzi fu înlocuit prin însuşi Vasile Alecsan- 
dri. Nu s'a primit de cit discursul lui A. D. Xenopol, 
student la Berlin. La mirarea lui T. Maiorescu, M. Emi- 
nescu îi răspunse că la lectura discursului lui A. D. Xe- 


1) Ioan Gramadă, Societatea academică socială literară, „Ro- 
mînia Jună” din Viena (1871 — 1911), Arad, 1912. 

nopol ceilalţi candidaţi şi-au retras discursurile lor.1) 


A. D. Xenopol şi-a rostit cuvintarea la 15 August 
1871, apărută apoi în Convorbiri literare?), sub titlul 
„cuvintare festivă rostită la serbarea naţională pe mor- 
mintul lui Ştefan cel mare, Putna în 15/27 August 1871“, 
cu notą „această cuvintare a d-lui Xenopol a fost jude- 
cată de Comitetul central al serbării naţionale ca cea mai 
bună dintre cele prezentate la concurs şi opimia comitetu- 
lui a fost aprobată de d. Alecsandri, Maiorescu şi Pogor. 
constituiți în juriu literar“. 

Cu excepția prolixităţii şi a lipsei de pregnanţă de ex- 
presie şi de formulare sintetică de totdeauna, cuvintarea 
lui A. D. Xenopol e insufleţită şi plină de îndrăsneală. O 
indrăsneală, de pildă, e declaraţia: „Pe mormîntul lui 
Ștefan cel mare, pe astă amintire comună tuturor venim 
noi astăzi cu credinţa în un viitor comun“. Ori: „Că toţi 
Rominii care simt în sine un suflet mai osebit, o inimă 
mai nobilă, fie ei din orice sferă, fie ei din orice ţară, să 
lucreze neobosit, fie care în parte şi cu toți împreună, 
spre aflarea și răspindirea mijloacelor care vor putea să: 
înlesnească înrădăcinarea credințelor, năzuinţelor şi spe- 
ranţelor noastre comune în unul şi acelaş viitor şi să asi- 
gure împlinirea acelui viitor însuşi. 

Tată programul de viitor al neamului nostru: „Să lă- 
săm pe cit se poate timpului şi împrejurărilor a lucra 
pentru noi în această privinţă, iară noi să ne silim a fi 


1) Teodor Bălan, Serbarea dela Putna, 1874, publicată îm 
„Șaptezeci de ani de la înființarea „Societății pentru cultura ș? 
lit. rom, în Bucovina (1862 — 1932. Conferinţă ţinută. în cadrul 
serbărilor jubilare, Cernăuţi, 1932. 

2) Conv. Lit, 1871, II, No. din 15 August, p. 186. 

gata prin puterea şi înălţarea din lăuntru a primi cea ce 
viitorul ascunde în sînul său. Viaţa întreagă a lui Ştefan 
xel mare şi testamentul său politic conțin această invă- 
ţătură. Lucrarea înceată în interesul poporului, concen- 
trarea elementului bun, luminarea părții pasive a naţiu- 
nii noastre, înţelegerea asupra mijloacelor de propăşire, 
asupra mijloacelor de îndepărtare a desbinărilor ce ne 
sfişie, a relelor materiale şi indoiala ce se lăţesc molip- 
sitoare în lăuntru nostru, iată lucrarea ce este menită a 
aşeza temeliile, pe care timpul va ridica odată viitoarea 
Rominie“. 

Tolerate pe pămintul Austriei, astfel de cuvinte con- 
'stitue o indicație asupra stării de spirit dinăuntrul mo- 
-narchiei habsburgice. 


Prezenţa lui A. D. Xenopol, ca exponent al tinerimii 
romine la serbarea de la Putna, avea să atragă fulgerele 
opoziţiei antijunimiste din Bucureşti şi cu deosebire a lui 
B. P. Hasdeu, ce nu-l scotea din Xenopulos în Columna 
lui Traian. Puțin după aceea avea să bage de seamă că 
era „naţionalist“, în deosebire de „cosmopoliţii“ de la Ju- 
nimea. „Articolul d-lui A. D. Xenopol despre ultima o- 
peră a d-lui Ion. Ghica şi mai ales un studiu al d-lui A- 
lecsandri despre răposatul Costache Negruzzi, avea el să 
noteze în Columna din 27 Aprilie 1872 (III. No. 16, p. 
127), ambele publicate zilele trecute în Convorbirile lite- 
rare, ne fac a recunoaşte cu fericire noul avint franca- 
mente rominesc al revistei trans-milcovene şi a-i întinde 
pe viitor o mină de frăţie pe această fecundă cale“, 


2, Întors la Iaşi în toamna lui 1871, după serbarea de la 
Putna, A. D. Xenopol intră în magistratură „după stă- 

ruința noastră“, apasă I. Negruzzi, numit în acelaş timp 
profesor la Institutul Academic, adică acolo unde învă- 
ţase cu ciţiva ani înainte. 

Ales deputat de Piteşti şi Mehedinţi în alegerile din 
1871, impotriva deciziunii ministrului Chr. Tell, care voia 
să impiedice întoarcerea profesorilor în parlament prin 
neacordare de concedii, la 2 Octombrie 1871, T. Maio- 
rescu îl recomandă pe A. D. Xenopol ca suplinitor pe 
timpul sesiunii parlamentare printr'o petiție plină de iro- 
nie maioresciană la adresa Ministrului. 

„In urma convocării Adunării Legiuitoare pentru 
ziua de 17 Oct. a. c., scria el, şi a invitării ce guvernul 
intreg, prin urmare şi dv. face tuturor deputaţilor, prin 
urmare şi mie, de a veni la Cameră, sunt silit a întrerupe 
în timpul sesiunii prelegerile mele de la Universitatea 
din laşi. Pentru ca să nu sufere iînvățămintul, am onoare 
a vă propune de suplinitor, pină la reintoarcerea mea, pe 
d. Alex. Xenopol, doctor în filozofie şi în legi dela Uni- 
versitatea din Berlin, autorul mai multor scrieri impor- 
tante publicate în timpul din urmă şi pe care dv. le cu- 
noaşteţi, fără îndoială, etc, etc.“ Considerindu-l însă de- 
misionat, T. Maiorescu a rămas în afara Universităţii 12 
ani; — A. D. Xenopol n'a ajuns nici el la Universitate, 
de cît tot după 12 ani, în 1883. 

1. A. D. Xenopol în cadrele Junimii: secretar al societății. 
2. Reconstituirea adevăratei lui poziții ideologice în sînul Juni- 
mii. 3, Diferențieri. 


I. Membru prezent şi activ al Junimii, cu marea lui 
hărnicie, A. D. Xenopol luă asupra-şi una din atribuţiile 
lui Iacob Negruzzi, anume serviciul de secretar al socie- 
tăţii. Rău voitor, ca de obiceiu, Iacob Negruzzi spune în 
Amintirile lui: „Cei întîi ani după întoarcere, Xenopol 
păstra încă interes Junimii, nu tocmai cum îmi închipu- 
iam eu, dar, în sfirşit, era un membru care arăta oare 
care zel. Pentru a-mi uşura din sarcină, îl numirăm pe 
dinsul secretar al societăţii în locul meu; el primi, dar 
aşa de puţin se ocupă de treaba aceasta, că în curind am 
reluat eu vechia mea funcţiune“. In realitate, activitatea 
lui A. D. Xenopol e una din cele mai mari, dacă nu cea 
mai mare, în toate laturile (şedinţe, colaboraţie la Con- 
vorbiri literare, „prelecţiuni“ populare) şi ca o ironie mau 
rămas posterităţii de cit procesele lui verbale, singurele, 
după care se poate redacta istoricul şedinţelor junimiste. 


In colecţia de „Studii şi Documente” a lui |. E. To- 
ronţiu s'a publicat anume: 

Procesele Verbale ale „Junimii“ 
1865/6 şi 1871—1874 


cu următoarea indicație: „Intr'un registru legat la co- 

tor în piele şi restul în pinză de culoare cafenie deschisă, 

format 25X35, avind pe scoarță imprimat în semicerc, . 
cu litere gotice aurii Societatea Junimea, iar mai jos în 

linie dreaptă cu litere latineşti Prescripte- Verbale, se redă 

cuprinsul şedinţelor din 1865/6 şi 1871/1874. Intregul 

text este scris de mina lui A. D. Xenopol. Rezumatul şe- 

dinţelor între 1867—70 lipseşte, deoarece A. D. Xenopol 

se găsea în acest interval la studii, la Berlin“. 


Ar reieşi din aceste rinduri că A. D. Xenopol ar fi 
inceput să redacteze procesele verbale încă din 1865 
(exact 19 Oct. 1865—4 Ianuarie 1866) intrerupindu-şi 
apoi sarcina din pricina studiilor la Berlin, pentru a şi-o 
relua la 13 Oct. 1871, de data aceasta în calitatea oficia- 
lä de secretar al Junimii. 

In studiul său, A. D. Xenopol şi Junimea“ D. Bodin 
e şi mai categoric:!) „Incepind cu anul 1865 Xenopol 
scrie procesele verbale ale Junimii, semn că o frecventa“ 

Adevărul e altul. In Oct. 1865 A. D. Xenopol era elev 
de clasa V, aşa că nu era cu putință să redacteze proce- 
sele verbale ale unei Societăţi ca Junimea. 

Cuvintele scrise chiar de mina lui A. D. Xenopol din 
fruntea acestor „Prescripte Verbale“ ne dau deslegarea 
chestiunii: „Copii de pe procesele verbale a şedinţelor 
societăţii Junimea cite sau mai găsit din anii trecuţi, 
pină la 13 Oct. 1871, de cînd cu începerea an. VII a So- 


1) D. Bodin, op. cit, în Conv. Lit, No. jubilar 1867 — 1937 
LXX — 1 — 5 — Ianuarie — Mai 1937, p. 237. 

cietăţii s'a decisu a se înființa condica de faţă pentru în- 
scrierea proceselor-verbale“. 

Nu aparţin, aşa dar, lui A. D. Xenopol de cit proce- 
sele verbale incepind de la 13 Oct. 1871. cind, în urma 
propunerii lui Melik, intră la Junimea cu rol de secretar; 
cele de dinainte, de la întemeerea societăţii, au fost redac- 
tate, probabil, de Iacob Negruzzi. In registrul, în care 
îşi inaugurează noua lui atribuţie, A. D. Xenopol a co- 
piat tot ce mai rămăsese din vechile procese verbale, adi- 
că cele cincisprezece din 19 Oct. 1865 — 4 Ian. 1866. 


2. Fizionomia morală a lui A. D. Xenopol în epoca 
tinereţii lui, înainte de nenorocirea ce l’a izbit, a fost schi- 
ţată în interesantele, descusutele şi rău scrisele Amintiri 
ale lui G. Panu. Era un tînăr de o inteligenţă scăpără- 
toare şi de o hărnicie exemplară, ce aducea ca element 
esenţial al personalităţii dragostea de trecut, preocupa- 
rea de istorie, naționalismul. Atmosfera de la Junimea 
era, în genere, departe de a fi „naționalistă“; o vedem, 
între altele şi din ciclurile de „prelecţiuni“ luate mai toate 
din ordinea gîndirii generale omeneşti. Ciclul din 1867, 
de pildă, trata despre „Cărţile omenirii” (Pentateucul, 
K’hagiur, Critica rațiunii pure); cel din 1871 despre 
„Semnele de cultură în popoare“ şi aşa mai departe, zece 
ani de a rindul de probleme filozofice, pedagogice, este- 
tice, de istorie generală, etc. Vasile Pogor, „l'enfant ter- 
ribile“ al Junimii, arunca netulburat paradoxe în felul a- 
cestora: 

— „Ce umblaţi cu istoria Romînilor? Nu vedeţi că 
nu avem istorie? un popor, care mare o literatură, o artă, 
o civilizaţie trecută, acela nu merită ca istoricii să se 
ocupe de el. 

Cărora A. D. Xenopol le replica: 


— „Un popor trebue să-şi cunoască trecutul lui, ori 
care ar fi acel trecut.!) 


Aceeaşi atitudine de neîncredere faţă şi literatura po- 
pulară. „In aceste împrejurări — scrie G. Panu?), în Ju- 
nimea S'a creat un fel de aforisme. Nu avem literatură, 
n'avem istorie, nu avem artă. Şi cind noi, a doua forma- 
ţie, venirăm la Junimea cu alt spirit, mai bine înarmaţi 
din punct de vedere naţional, evident că trebui să se în- 
timple ciocniri în credinţe şi în doctrine“. Cum se ma- 
nifesta T. Maiorescu faţă de scepticismul cu care era pri- 
vit trecutul şi literatura populară? Trebue să-i recunoa- 
ştem aici lui G. Panu prezenţa unui sentiment de impar- 
ţialitate: „Numai d. Maiorescu, scrie el), înţelegea im- 
portanţa acestor studii. Dealtmintrelea şi atunci ca şi 
acuma, sub aparenţa rece şi argumentaţia didactică, d. 
Maiorescu, cu toate criticile şi diatribele pe care le-a 
stirnit, era şi a rămas în fond un naţionalist cald în felul 
său însă“. 


Intemeetorii Junimii, P. Carp, T. Maiorescu, Th. Ro- 
setti, I. Negruzzi şi V. Pogor erau toţi de formaţie 
intelectuală străină, germană mai ales, T, Maiorescu cres- 
cut la Theresianum iar P. P. Carp şi I. Negruzzi la Li- 
ceul francez din Berlin, toţi cu preocupări filozofice, so- 
ciale, juridice încadrate în curentul ideologiei apusene, 
adevăraţi „Europeni“, de unde învinuirea de cosmopoliţi, 
în sensul rău al cuvintului. Conservatismul lor era însă 


1) G. Panu, op. cit., I, p. 99, 
2) G, Panu, op, cit., I, p. 198. 
3) G, Panu, op. cit., I. p, 49, 

de natură doctrinară şi nu tradiționalistă. Nici unul nu 
avea rădăcini în istoria şi cultura neamului; cu toţii a- 
veau ştiinţă germană şi franceză. Paradoxalii şi „fron- 
deurii“ ca V. Pogor îşi mascau ignoranţa prin dispreţ 
faţă de acest umil trecut. Mult mai chibzuit, T. Maiores- 
cu îşi dădea seama de importanţa cunoașterii lui şi a 
contactului cu realităţile naţionale în toate domeniile, 
de aici şi preferința lui pentru poezia populară manifes- 
tată încă din 1868. Nu-i lipsia aşa dar bunăvoința ci cu- 
noştința; intr'însul domina apoi sentimentul estetic; în 
lupta dintre absolut şi relativ, în el biruia absolutul. Cu 
tot conservatismul doctrinar, acţiunea lui reprezintă, ast- 
fel, mai mult un caracter revoluționar, un fel de soluţie 
de continuitate faţă de trecut, pornind de la criteriul va- 
lorii în sine şi nu relative, în ştiinţă a adevărului, în li- 
teratură a frumosului, de unde, de pildă, trecerea sub 
tăcere a cronicarilor moldoveni şi deprecierea activităţii 
lui Petru Maior, a lui Gh. Şincai, sau, în parte, a lu Ti- 
motei Cipariu, în literatură, a lui Eliade, a lui Mureşea- 
nu, etc. de unde şi limitarea antologiei de la anexa lu- 
crării sale O cercetare la puţine poezii din Gh. Alexan- 
drescu, D. Bolintineanu, V. Alecsandri, etc. Menţinin- 
du-se în cadrele unor principii, alegerea era fireşte judi- 
cioasă. De la această lucrare începe critica romină și in- 
săşi revoluţia estetică. Numai dim titlul studiului său Di- 
recția nouă reiese, de altfel, conştiinţa unei misiuni isto- 
rice, conştiinţă întărită însă şi prin puţină ignoranță di- 
simulată printr'un oarecare dispreţ faţă de activitatea îna- 
intaşilor. T. Maiorescu a proclamat: „Convorbirile lite- 
rare „Singura revistă critică ce am avut“ fără să amin- 
tească de Dacia literară (1840), de Romiînia literară, de 
Revista romînă. Avea desigur dreptate: Convorbirile li- 


www.dacoromanica.ro 


330 E. LOVINESCU 


terare sunt întiia revistă critică; s'ar fi cuvenit totuşi şi 
puţină aducere aminte a revistelor, care, cel puţin în ma- 
terie de limbă, le-au precedat atitudinea. 

In atmosfera de scepticism ori de indiferență a fun- 
datorilor Junimii, dintre care nici unul nu era istoric ori 
filolog, ci doctrinari filozofici ori politici, apariţia activă 
a lui A. D. Xenopol a adus un ferment de preocupări is- 
torice şi naţionaliste. Tînărul, care, elev de clasa a cincea 
a Academiei, întemeiase o „Societate studioasă“ unde ți- 
nuse la 22 Aprilie 1866 o conferinţă asupra „importanţei 
şi utilității istoriei“,!) paralel cu Junimea întemeia acum 
la sosirea lui la Iaşi, în 1872, o „Societate istorică îm- 
preună cu Alexandru Lambrior, tinărul bucovinean Cer- 
nescu, magistratul Vasile Tassu, toţi membri al Juni- 
mii dar mai ales cu G. Panu, neintrat încă la Junimea, 
dedicat pe atunci polemismului istoric; şedinţele Junimii 
aveau loc Vineri seara; cele ale societăţii istorice Simbă- 
tă.2) In sînul Junimii se schiţa astfel repede un curent 
naționalist al „celor trei Romini (G. Panu, A. Lambrior, 
V. Tassu), A. D. Xenopol jucind rolul de trăsura de u- 
nire între „cosmopolitismul“ fundatorilor şi „rominis- 
mul“ unei generaţii — căreia avea să i se adauge la 1874 
personalitatea extremistă a lui M. Eminescu. 


1) Reprodusă în „Arhiva” din Iași, XII, 1901, p. 424. 
2) G. Panu, op. cit., I. p. 43. 

‘l. „Prelecțiunile” dui în cadrul Junimii. 2. Naţionalizarea 
acestor „prelecțiuni” la 1874. 


I. Citeva luni după sosirea de la Berlin, cu hărnicia 
lui obişnuită, A. D. Xenopol se incadră şi în activitatea 
„prelecţiilor populare“ ale Junimii, ţinind 11 prelec- 
ţiuni din cele 12 cite figurează în programele anilor 1872 
—1881 cu un succes recunoscut şi de Iacob Negruzzi în 
Amintirile lui.!) Succesul pare a fi fost chiar atit de ma- 
re în cît ar fi cumpănit pe cel al lui T. Maiorescu. A. D. 
Xenopol nu era un orator, ci un vorbitor, „un causeur“, 
de o vervă sclipitoare, ce avea, însă să decadă mai tirziu 
în familiaritate comunicativă, 


Intiia „prelecțiune“ cu titlul „Cele cinci simțuri“ din 
ciclul Ęlemente de educațiune, a avut loc Duminecă 13 
Februarie 1872, cu o Introducere (6 Febr.) şi o încheere 
Viaţa practică (2 Aprilie) ale lui T. Maiorescu; V, Po- 
gor ţinuse două „prelecţiuni“: Familia şi Religiunea; I. 
Negruzzi vorbise despre Blementul estetic, Şt. G. Virgo- 


1. I. Negruzzi, Amintiri din „Junimea”, p. 194 şi 244, 

lici despre Școală; înlocuindu-l pe V. Pogor, A. D. Xe- 
nopol mai ţinuse încă o „prelecţiune“ despre Naţionali- 
tate; despre Religie vorbise T. Maiorescu iar despre 
Familie, G. Roiu. Rezumatul „prelecţiunii“ lui A. D. Xe- 
nopol despre cele cinci simţuri s'a publicat în Convorbiri 
literare;!) după cum şi cel al prelecţiunii“ despre Naţio- 
nalitate?). 


In anul următor 1873 ciclul de „prelecţiuni“ se grupă 
pe ideia propusă de V. Pogor, Omul şi Natura. T. Maio- 
rescu începu şi sfirşi ciclul prin Privire teoretică şi Mo- 
rala şi ştiinţa; lui A. D. Xenopol îi reveni Focul (11 Fe- 
bruarie); în acest ciclu îşi făcuseră debuturile G. Panu, 
Al. Lambrior şi am zice şi V. Burlă, dacă, dindu-se la o 
parte, nu l-ar fi lăsat tot pe A. D. Xenopol să vorbească 
despre Locuinţă (4 Martie). Amănunte despre acest ciclu 
ne-a lăsat G. Panu?) în Amintirile lui, rezumate astfel: 
„Au fost poate prelegerile cele mai slabe din cursul şiru- 
lui de ani al prelegerilor Junimii, slabe şi seci“. Rezuma- 
tul „prelecţiunii“ despre Foc, s'a publicat în Convorbirit) 
ca şi cel despre L.ocuinţăs). 


2. Anul următor (1874) se întîmplă o adevărată revo- 
luţie în sînul Junimii. Folosindu-se de mutarea lui T. Ma- 
iorescu la Bucureşti şi de numirea lui ca Ministru (7 A- 
prilie 1874), folosindu-se şi de faptul că Junimiştii cei 
mai însemnați erau preocupaţi de politică, „naționaliștii“, 


1) Convorbiri literare, VI, (1872) p. 36. 

2) Convorbiri literare, VI (1872), p. 80. 

3) G. Panu, Amintiri dela Junimea din lași, I, 116. 
4) Convorbiri literare, VII (1874) p. 31. 

5) Convorbiri literare, VII (1874) p. 129. 

„Rominii“, rămaşi stăpini pe situaţia locală, impuseră un 
ciclu „naţional“, cu următorul program: 


Prelecțiuni Populare 
Elemente Naţionale 


I. Duminecă 10 Febr., Privire teoretică, I. Negruzzi 
2. M 17 „ Originea şi carac- i 


terul limbii romîne V. Burlă 


3. e 24 ,» Artele plastice P. Verussi 
4. j 3 Martie Limba cronicarilor 

şi limba de astăzi A. Lambrior 
5. 5 10O „ Poezia populară G. Panu 
6. a 17 „> Studiul istoriei G. Roiu 
7, E 24 „ Teatru Şt. Virgolici 
8. 5 7 Aprilie Muzica populară A. D. Xenopol 


G. Panu îşi atribue meritul iniţiativei unei revoluții 
ce „constituia triumful junimiştilor noi asupra celor 
vechi, izbinda ideilor naţionale faţă cu cele vechi ale cul- 
turii umanitare. Noi Rominii reuşiserăm în fine ca să 
dăm o notă nouă Junimii“.1) Recunoaşte şi participarea 
entuziastă a lui A. D. Xenopol dar care, dealtfel, nu şi-a 
ţinut conferinţa anunţată, din cauză de boală, căci în a- 
cel an i s'a întîmplat catastrofa intimă, de care ne vom 
ocupa mai tirziu. El sa refăcut, totuşi, de oarece în anul 
următor (1875), într'un ciclu excluziv de istorie naţio- 
nală, e însărcinat cu „privirea teoretică“ şi cu altă „pre- 
lecţiune“. Iată programul acelui an. 





1) G. Panu, op. cit., I, p. 130. 


www.dacoromanica.ro 


334 E. LOVINESCU 


Prelecțiumi Populare 


Influențe consecutive asupra poporului romin. 


1. Duminică 9 Febr. Privire teoretică A. D. Xenopol 


2, P 16 „ Bizantini P. Verussi 
3- 5 23 »„  Slavoniü G. Panu 
4- » 2 Martie Turcii A. Lambrior 
5- » 9 „ Polonü Şt. Virgolici 
6. îs 16 „  Fanarioţii V. Pogor 
7, i 23 „ Austriecii A. D. Xenopol!) 
8. 30 „ Francezii I. C. Negruzzi 
9. 6 Aprilie Germanii M. Eminescu 


Din dorinţa de a fi complecţi enumerăm şi celelalte 
„prelecţiuni“ ale lui A. D. Xenopol: 

Criticismul, la 13 Februarie 18772) 

Panteismul, la 29 Februarie 18775) 


In 1878 în ciclul Deșteptarea națională la începutul 
secolului XIX el a ţinut două „prelecţiuni“; 

Privire teoretică, la 12 Februarie 1878 

Direcția istorică, la 19 Februarie 1878 


In anul următor găsim o intervenţie ciudată a lui T. 
Maiorescu într'o scrisoare către I. Negruzzi din 16 Iu- 
nie 1879: „A propos, o rugăminte să nu cumva să vor- 
bească Verussi în prelecţii împreună cu voi. Ce tot afi- 
şăm pe acest incapabil în mijlocul nostru? Nici Xenopol 
nu e la locul lui“.%) Incercarea de a-l înlătura pe A. D. 


1) A cedat subiectul lui M. Emineseu 

2) S'a tipărit în Convorbiri literare, XI (1878), p. 260, 
3) S'a tipărit în Convorbiri literare, XII, (1878), p. 248. 
4) I. E. Torouţiu, op. cit., I, p. 13. 

Xenopol nu se motiva prin incapacitate, ci pentru faptul 
că istoricul în 1879 se înscrisese în partidul liberal. Juni- 
miştii din laşi mau ratificat indicaţia lui T. Maiorescu, 
le oarece în 1879 A. D. Xenopol vorbeşte „Despre Moar- 
te“1) (18 Februarie 1879) alături de 'F. Maiorescu (Deo- 
sebirile Adevărului, 11 Martie 1879) iar la 22 Februarie 
1881 — despre „Patriotism“?), a unsprezecea și ultima 
sa „prelecţiune“. 


1) Convorbiri literare, XII, (1879), p. 424. 
2) Convorbiri literare, XIV, (1881), p. 444 

1. Consideraţii asupra boalei lui A. D. Xenopol: afirmärile 
lui I, Negruzzi şi T. Maiorescu. 2. Precizarea datei boalei. 3. De~- 
precierea lui A. D. Xenopol la Junimea. 4. Cum explică A. D. 
Xenopol dușmănia Junimiştilor. 


1. Unii istorici au împărțit viața lui Ludovic al XIV 
în două epoci: avant et après la fistule, caracterul şi u- 
moarea şi chiar politica regelui schimbindu-se după o 
simplă infirmitate fizică; la fel, Junimiştii i-au împărțit 
viaţa lui A. D. Xenopol înainte şi după boala de care a 
suferit. In articolul său din 1886 „S'a prins“, însuşi T. 
Maiorescu făcea aluzie la această întimplare: „Din ne- 
norocire pentru el, o modificare l-a izbit la începutul ca- 
rierei, şi de atunci... Dacă „se menținea? “; dar îşi pier- 
duse putinţa de a se menţine“. 

Apărute după moartea lui A. D. Xenopol, I. Negruz- 
zi nu mai era reţinut în Amintirile lui de nici o „dis- 
creţie“; numeşte deci lucrurile pe numele lor: 

„De altminteri el se deosebi şi ca scriitor şi ca con- 
ferenţiar în prelecţiunile populare ce ţinu cu noi împre- 
ună şi de sigur ar fi devenit cu timpul un autor însem- 
nat, dacă o boală care luă proporţii îngrijorătoare nu ar 
fi oprit desvoltarea normală a talentului său. In despe- 

rarea de a se mai îndrepta cu doctorii, Xenopol se puse 
în salce la o babă unde stătu 6 săptămini într'o căldură 
constantă de aproape 30 grade, ceea ce-i pricinui un fel 
de transport la creeri. El se ridică de pe această boală, 
dar cu desăvirşire schimbat. Ochii săi erau stinşi, el cli- 
pea fără întrerupere din pleoape, vorbea îngăimat, era 
totdeauna de părerea orişicui, pe scurt avea aşa de evi- 
dente simptome ale unei boli mintale, în cit îl crezurăm 
pierdut. Insă încetul cu încetul Xenopol se îndreptă din 
starea aceasta. El redobindi cunoştinţa vorbirii, se puse 
din nou pe lucru cu vechea sa hărnicie, dar nici odată 
ma putut redeveni omul ce fusese odată. Ce deosebire în- 
tre discursurile şi scrierile sale de odinioară şi cele de 
acum! Mai trist este că din cauza slăbirii inteligenţei, el 
nu mai putea masca oarecare manifestări ale caracteru- 
lui; el deveni rău camarad, invidios şi doritor de cişti- 
guri materiale. Virindu-se în politică şi mergind, se în- 
ţelege, cu aceia ce aveau succesul zilei, el se lepădă de 
noi cu totul, la început mai pe ascuns, apoi chiar fățiș. 
Fără alt motiv de cit de a fi bine văzut de cei tari, el se 
puse să scrie articole anonime îndreptate contra Junimii 
şi chiar contra lui Maiorescu personal, precum a dat-o 
pe faţă jurnalul Romiînia liberă, fără contestare din par- 
tea lui Xenopol.) 

Pe la 1886 fiind eu deputat, mă aflam odată lingă tri- 
buna Adunării, pe care sta Alexandru Xenopol ţinind un 
discurs lung întru lauda guvernului de atunci, pe care 
noi îl combăteam. In cursul vorbirii sale el atinse şi cu- 
vintul Junimea în atacurile sale contra diferitelor gru- 
puri ale opoziţiei. ÎIntrerupt de un deputat, care îi zise 


1) A protestat autorul adevărat N. Xenopol. 


22 

că şi el ar fi Junimist, Xenopol nu se sfii să facă cruce 
exclamind: „Eu Junimist în politică, mă ferească Dum- 
nezeu să fiu ori să fi fost vreodată!“ Aşa mi-a fost dat 
să văd pe cel mai iubit şi mai alintat copil al Junimii! 

In portretul virulent ce-i face în Amintiri lui A. D. 
Xenopol, Iacob Negruzzi înglobează şi cu mai multă cru- 
zime şi pe N. Xenopol, de la Romînul şi de la Voința na- 
Honală, care devenise, în adevăr, un duşman al Junimiş- 
tilor. Cind apăruse, totuşi, romanul Brazi și putregai, el 
intrebase pe M. Eminescu într'o scrisoare de la 2/19 Oct. 
1880!) „Cine este autorul romanului „Brazi și putregai“? 
Că este scris de un moldovean, nu mai este îndoială, chiar 
frumuseţea limbei dovedeşte aceasta, dar de cine? Imi 
bat capul zadarnic şi nu mă pot dumeri. Am citit numai 
începutul din Timpul din 1 Oct. şi, afară de prea lungi 
-descripţii, acesta mi-a părut foarte bun. Nu-i vorba că 
începe cam ca Mihai Vereanu. Boerul şi cocoana la ţară, 
fata bine crescută în casă, fiul în străinătate dar, în 
sfirşit, toate pot fi altfel pină incolo — aştept urmarea 
cu mare interes“. 


2. Fiind că boala istoricului ieşean, ca şi cea a lui M. 
Eminescu, a prins o importanţă în considerarea desvol- 
tării activităţii lui, nu e inutil de a o situa în timp. Ea 
sar putea fixa cam la sfîrşitul lui 1873 şi în anul 1874, 
din indicaţiile unor scrisori ale lui I. Slavici către I. Ne- 
gruzzi. „Am înţeles, îi scria el la 3 Decembrie 1873, că 
şi Xenopol a trecut prin necazul meu (o boală, similară) 
Ei bine! cu asemenea tovarăş calea îmi pare mai uşoară. 
Pe unde el a trecut, nici eu nu mă ruşinez a trece. Vorba 


1) I. E. Torouţiu, op. cit., IV, p. 272. 

este — numai să trec“.!) Șapte luni după aceia: „Mă bu- 
cur de însănătoşirea lui Xenopol, adaugă el ca postcrip- 
tum la o scrisoare din 6 Iulie 1874“2) Exact epoca în care 
A. D. Xenopol nu şi-a putut ţinea „prelecțiunea“ din: 
cauză de boală. 


3. De la această dată istoricul începe să fie depreciat 
în cercul Junimii. In tabloul de personal utilizabil într'o- 
eventuală guvernare, T. Maiorescu nota la 1878 şi pe A. 
D. Xenopol — mai tirziu (cind?) Va şters insă punindu-i 
şi nota „idiotizat“. După obiceiul junimist al aplicării u- 
nui epitet homeric sau a unei porecle semnificative, după 
care I. Caraiani era „bine hrănitul“ ori P. Paicu „mirşă- 
vitul“ etc., pentru T. Maiorescu A. D, Xenopol devenise- 
„ruinatul“, după cum îl numeşte în scrisoarea lui către 
Şt. Virgolici din 7 Octombrie 1875.) Cind T. Maiorescu 
era Ministru şi A. D. Xenopol nu evoluase incă spre li- 
berali, dacă n'a făcut nimic pentru dinsul, ne-o putem 
explica, aşa dar, mai degrabă printr'o convingere intimă. 
de cit printr'un resentiment politic. Chiar şi M. Emine- 
scu într'o scrisoare către I. Negruzzi din Februarie 1878 
îl numeşte „tout-à-fait ramolli par les petites modistes“.4) 
Schimbarea în A. D. Xenopol trebue să fi fost, în ade- 
văr, izbitoare de oare ce opiniile asupra sa concordă. Ea 
nu i-a stins totuşi hărnicia şi forţa de creaţie, întru cit 
după boală a scris cele şase tomuri ale Istoriei Romini- 
lor ce lau consacrat ca istoric naţional şi les Principes 


1) I. E. Torouţiu, op, cit., II, p. 222. 
2) I. E, Torouţiu, op, cit., II, p. 258. 
3) I. E. Torouţiu, op, cit, V. p. 3. 

4) I. E, Torouţiu, op. cit, V. p. 135, 


www.dacoromanica.ro 


340 E. LOVINESCU 


fondamentaux de Phistoire, ce i-au dat o circulaţie euro- 
peană de teoretician al filozofiei istoriei. Despre relaţiile 
lui cu T. Maiorescu ne vom ocupa mai tirziu. Replica lui 
în parlament răspunde însă cel puţin, în fond, adevăru- 
lui. Structural, A. D. Xenopol a fost un liberal paşoptist 
evoluat şi prin cultură germană, prin contact junimist; 
locul lui firesc era, aşa dar, alăturea de liberali nu pen- 
tru „a merge cu acei ce aveau succesul zilei“ ci din con- 
vingeri intime; am văzut-o din analiza scrisorilor către. 
Iacob Negruzzi încă din 1869. Cu toată hărnicia şi stră- 
lucita lui contribuţie şi în desbaterile literare ale şedin- 
telor şi la Convorbiri, A. D. Xenopol a reprezentat chiar 
şi o nuanţă culturală deosebită de cea a Junimii; ideo- 
logic era în continuă contradicţie cu T. Maiorescu. Fap- 
tul de a fi fost ajutat material în debuturile vieţii nu im- 
plică o servitute intelectuală, ci doar recunoştinţa de or- 
din moral, pe care A. D. Xenopol şi-a arătat-o oarecum 
testamentar şi în Istoria ideilor mele în aceste cuvinte!) : 

„In tot timpul cît am stat în Berlin, Iacob Negruzzi 
casierul societăţii Junimea mi-a trimis regulat banii şi 
-cu ceia ce mai putea rupe tatăl meu de la întreţinerea fa- 
miliei noastre, am trăit în Berlin, 4 ani pină la 1871. 
Fiind că recunoştinţa niciodată n'a fost străină de sufle- 
tul meu, aduc şi aici prinosul ei către aceşti doi bărbaţi: 
Maiorescu, iniţiatorul, şi Negruzzi, îngrijitorul carierei 
ce mi-am făcut-o. Acuma relaţiile cu Maiorescu sau cam 
răcit, pentru ce se va vedea mai la vale. Cu Negruzzi, 
deşi mai puţin străin, ele nu s'au rupt“. 


Nu putea bănui bătrinul că septuagenarul Iacob Ne- 


1) I. E. Torouţiu, op. cit., IV, p. 380. 

gruzzi îi rezerva postum pumnalul unui portret atit de 
sumbru. Motivul duşmăniei Junimiştilor, A. D. Xenopol 
îl lămureşte astfel în Istoria ideilor melet): „Colabora- 
rea mea la Steaua Romîniei organul „liberalilor mode- 
raţi“ în 1879, se explică prin izolarea mea în acest par- 
tid, în care intrasem în 1878, îndată după ieşirea mea 
din postul de procuror de curte. Acest partid se formase 
în Iaşi sub presiunea reformei constituţiei din 1878, de la 
care se cerea, după tratatul din Berlin, împămintenirea 
în masă a Evreilor. Capii Junimii Carp, Pogor, Maiore- 
scu şi alți cîțiva erau de părerea a se primi condiţia cu 
care ni se dădea neatirnarea (se ştie că, rupindu-se de P. 
Carp, T. Maiorescu s'a raliat apoi la „naționaliști“ împie- 
dicînd împămintenirea în massă a Evreilor). Singur Iacob 
Negruzzi dintre Junimişti nu voia să cedeze nimic din 
antisemitismul său neîmpăcat, dar el rămase în Junimea, 
pe cînd un grup întreg între care Vasile Conta, Grigori 
Buicliu şi eu părăsirăm partidul Junimii politice, rămi- 
nind numai în societatea literară, care însă primi o grea 
lovitură prin desbinarea politică şi apoi, desfiinţată prin 
strămutarea lui Iacob Negruzzi în Bucureşti, care luă 
cu el şi organul societăţii Convorbirile literare (1885). 
Această despărţire a Societăţii Junimea, din cauza intro- 
ducerii politicei în ea, aduse răcirea mea cu Maiorescu, 
căci liberalii moderați, desfăcîndu-se în curînd prin atra- 
gerea lui Conta de către Brătianu în minister?), eu tre- 
cui la liberali, ceia ce mă înduşmăni politiceşte cu Juni- 
mea politică, din care unul din cei mai de vază era Ma- 
iorescu şi care rămăsese în tabăra conservatoare“, 


1) I. E. Torouţiu, op. cit., IV, p. 395. 
2) La 20 Iulie 1880—10 Aprilie 1881. 

1, Cum l'am văzut pe A, D. Xenopol. 2. Lauda de sine, 3, Con- 
siderații asupra vanității. 


1. Deşi lam cunoscut puţin, nu-i pot ocoli imaginea 
din cîmpul viziunii mele interioare. Acum mai bine de 
patru zeci de ani figura lui era bine cunoscută Bucureş- 
tenilor şi mai ales roiului de tineri studioşi din jurul Bi- 
bliotecei Academiei Romine. Din lanul de stinjinei vio- 
leţi ai curţii se desprindea zilnic, în după amiezile lui 
Mai, silueta originală a bătrinului cu umbrela petrecută. 
pe braţ; un omuleţ mai mult gras fără să fie revărsat, 
împletecit la mers, cu încheieturile moi ale genunchilor 
şi intr’o veşnică frecare a părţii de jos a picioarelor, cu 
privirea în adevăr stinsă, cum o descrie Negruzzi, în 
sensul unei miopii totale; nu recunoştea şi nu vedea pe 
nimeni; barbetele lui, în care părul roşcat era cu anii tot 
mai anulat de cărunteţe, îi alcătuise de mult o fiziono- 
mie particulară, lui ca şi prietenilor săi ieşeni Gh. Mir- 
zescu şi Șt. Virgolici, — toţi scurţi, plinuţi, joviali, raşi 
la mustăţi dar cu „favorite“, Ca să ţină contact cu tineri- 
mea bucureşteană în timpul sesiunii de Mai, lam auzit 
de cîtva ori în sala de jos a universităţii. Nu era T. Ma- 

“orescu! o, nu! nu era nici N. Iorga, care de pe atunci ne 
inunda sub şuvoiul intemperanţei verbale, al cărei su- 
prem efect era sensaţia unei laborioase improvizații; prin 
ecoul muncii lăuntrice ce o precedase, asistai cu uimire, 
în acelaş moment şi la punerea formelor în cuptor şi la 
ieşirea pinei calde. Nu ştiu cum se va fi prezentat A, D, 
Xenopol la primele „prelecțiuni populare“, turnate în ti- 
parele elocinţei maioresciene; se spune că isbutise pină a 
trezi susceptibilitatea „geloasă“ a marelui orator; în 1900 
nu isse putea găsi în conferinţe nici o urmă de elocinţă, 
(în sens clasic, n'a avut-o, de sigur, nici odată), Totul se 
«desfăşura în planul unei convorbiri fără fraze rotunde, 
ample, solemne, fără ascendent asupra ascultătorului, 
fără petrificarea caracteristică elocinţei maioresciene. Ca 
notă esenţială, bonomia, familiaritatea descusută, împin- 
să pînă la oarecare vulgaritaţe. Tecnica elocinţei lui T, 
Maiorescu consta în reducerea ideilor, sistemelor filozo- 
fice la simburele lor elementar, pe înţelesul oricui, și în 
ridicarea lui apoi prin elementele expresiei la o solemni- 
tate plină de bucuria participării la mari ospeţe ideolo- 
gice, Expresia lui A. D. Xenopol era ştearsă, banală, în- 
soţită de o eternă clipire din pleoape, tic nervos; fraza 
descusută, măcinată, neterminată, sărind dela una la 
alta, fără să-ţi dea impresia că venia dintro bogăţie de 
idei prea năvalnică ci din incapacitatea de a duce ceva 
pină la capăt; argumentaţie banală, ca la colţ de strădă; 
singur se înțreba şi singur îşi păspundea, cu mărturia 
provocată a celor de faţă. Oratoria lui fără oratorie avea 
totuşi o oarecare insufleţire, trezind satisfacția ascultă- 
torului de a fi egalul cuvintătorului; din pricina presti- 
giului lui, măgulia oarecum. Cu toate lipsurile, între 
care nu trebue uitată şi absenţa oricărei distincţii, cu- 

vintele învălmăşindu-se, încălecîndu-se şi suportind a- 
dese amputarea silabelor finale, — cu toate lipsurile, fără 
să impună, o astfel de dialectică era acceptată cu simpa- 
tie de tinerime. L/am auzit mai tirziu la Sorbona cu a- 
ceiaş bonomie familiară, în care descusutul propoziţiilor 
trunchiate în precipitaţia debitului verbal se agrava, de 
data asta, cu dificultăţi de limbă escamotate dezinvolt, 
cu erori elementare ce nu păreau a-l stinjeni: „ça, 
Messieurs, voilà, ça c'est une question très lourde à 
résoudre“ se precipita el, bătind pe umăr chestiunile cu 
familiaritatea cu care ai bate un prieten, pentru a le face 
accesibile unor francezi amabili, printre care se aflau 
Emile Boutroux, Gabriel Monod, Arthur Chuquet şi alţi 
profesori şi membri ai Institutului, al cărui corespon- 
dent devenise; la Paris ca şi la Bucureşti, cu tot ticul lui 
nervos şi cu toată vulgaritatea precipitaţiei lui verbale, 
răspindea în jurul lui simpatia şi cordialitatea. Repu- 
tația lui de istoric şi de teoretician al istoriei nu 
era ştirbită acolo ca la noi de aventuri literare. Nu e 
vorba de lipsa simțului estetic în proza sa, evidentă din 
începuturi, nici de poeziile fără valoare publicate ani 
dearindul sub pseudonime transparente (I. Laur, Rama, 
etc), în Arhiva, ci de frenezia admirativă pentru o muză. 
matură, pe care, înainte de a-i deveni soţie, o proslăvia 
în tot felul de exhibiţii publice; polemicile în care se im- 
plicase, tocmai cind suflau vinturile mari ale sămănăto- 
rismului şi fulgerele Nefelegeritului momentan N. Iorga 
îl proectaseră într'o regretabilă disconsiderare. 


2. In scurtul popas al carierei mele la Universitatea 


din laşi, Pam regăsit bătrinul cu clipiri nervoase, cu 
Li 
privirea ştearsă şi cu vorba precipitată; într'un mediu, în: 

are autorul unor deslinate manuale didactice, Petre 
Răşcanu, lua figură de istoric şi trona scorţos şi im- 
Portant, cordialitatea bonomului, în spatele căruia se 
afla o imensă activitate reconforta. Dacă isbutise să fie 
familiar şi la Sorbona, se poate închipui pină unde își 
împingea familiaritatea în conversaţia particulară. De 
cum mă cunoscu pe stradă, mă duse acasă ca să-mi ofere 
operele „poetei geniale“, de care trebuia să mă ocup (ui- 
tase că mi le trimisese la Paris cu o lungă scrisoare), mă 
incărcă cu fel de fel de extrase din revistele franceze, cu 
articole despre Les principes fondamentaux şi cu răspun- 
surile lui, din care urma să fac dări de seamă în presa 
noastră, ori să-mi public părerile în presa franceză. 
Ardea de vanitate măruntă ca pe un rug; trăia din elo- 
giile scrise şi solicita altele fără demnitate. Nu era totuşi 
odios; din pricina enormităţii naivităţii, îl găseai sim- 
patic; nu te loveai de o vanitate ce se ascunde şi pindeşte, 
vroind să pară altceva de cit ceea ce e, ci de o vanitate 
pe faţă, de o ingenuitate admirabilă, nearogantă şi ne- 
pretențioasă, ci cordială, generoasă şi cu alţii; fără urmă 
de infatuare îţi dădea şi ţie ceva ca să-i dai şi lui mai 
mult. 'Trezia zimbetul, dar un zîmbet complice. Vuia de 
tot ce s'a scris de el şi de ce ar fi voit să se mai scrie; 
sfirşia prin a te îngloba în svonul notorietății lui; îl gă- 
seai meschin, dar nu-i rezistai poate şi prin simţul ega- 
lităţii ce ţi-o acorda el şi al superiorității ce ţi-o acordai 
tu ca tînăr solicitat şi nu solicitator. Candoarea incintă- 
toare prin puerilitate părea adevăratul lui climat sufletesc, 
nu numai în vorbă ci şi în scris, unde fiecare îşi impune 
totuşi o disciplină. Cum i-ai fi putut rezista omului care 
“scria de sine în Istoria ideilor mele, în 1913, la 66 de ani, 
adică la virsta înţelepciunii: „Inzestrat cum am arătat 

mai Sus, cu darul de a-mi întrupa cugetarea în icoane, 
descrierile acestor călătorii precum şi alte întipăriri dim 
natură mai mici şi mai concentrate, îmi dădură prilejul 
de a arăta o altă parte a însuşirilor mele intelectuale a- 
cele de scriitor şi de stilist (el cel lipsit cu desăvirşire de 
stil!), care răsar şi din scrisul consacrat istoriei, ba chiar 
şi din acele de filozofie sau mai bine zis de ştiinţa a isto- 
riei. Asupra acestui din urmă, observ că o antologie a 
prozatorilor francezi sau străini ce au scris franțuzeşte, 
ma cuprins şi pe mine în numărul acelora vrednici de a 
fi citați ca exemplu de proză limpede şi frumoasă în 
limba franceză (cum să-i rezişti, unei vanităţi ce se satis- 
face cu atit de puţin?). 


„Volumul meu Amintiri din călătorie (laşi) şi multe 
mici tablouri din natură publicate în Românul literar şi 
în Arhiva dovedesc această destoinicie a mea în încre- 
derea (sic) descriptivă şi mai ales este însemnată o altă 
însușire ce se observă la una din aceste descrieri O' 
excursie la Karlsbad, în care predomneşte un humoresc 
şi un comic din cele mai puternice“. 


Sau în urma alegerii lui ca membru corespondent la 
Institut de France: „Prin această alegere mă înălţai în 
proprii mei ochi şi mă convinsei că natura pusese în 
creerii mei o putere de cugetare neobişnuită“. Sau vor- 
bind de poeziile lui (monumente de banalitate): „Dacă 
notez însă această trăsătură a inteligenţei mele este pen- 
tru că totdeauna am avut şi darul de a întrupa gindirea. 
şi icoana şi, dacă scrierile mele istorice au şi însuşiri sti- 
listice, ele sunt datorite acestei plecări a mele către poezie, 
care totdeauna a dat fără de voe rostirii concepţiilor 

mele, fie din viu grai, fie în scris, un colorit deosebit.“1) 

Iată, de asemeni, cum îşi apreciază singur o confe- 
rinţă despre „Importanţa şi utilitatea istoriei“ ţinută în 
1866, la „Societatea studioasă“ pe care o întemeiase ca elev 
al clasei V-a a Academiei (Liceul Naţional de azi): „Sti- 
lul în care am scris această a mea primă încercare pe 
cimpul ştiinţei, însemna el 47 de ani după aceia, şi asup- 
ra căruia de aceia şi stăruesc mai mult, este încă încărcat 
cu neologisme, dar se observă în el un avint al gindirii 
şi frumoase asemăluiri. Aşa spui întrun loc: „Mintea 
este o undă limpede, în care se reflectă faptele şi obiec- 
tele ca în o oglindă. Imaginea e pură cît timp unda e li- 
niştită, şi dacă arunci în ea p piatră, o bucată de ţărră şi 
îndată imaginea va apărea tremurindă, şi difuză ochilor 
noştri. Aruncaţi în mintea noastră acea piatră, acea 
țărnă, pasiunile şi ignoranţa, mar deveni imaginea fap- 
tului, şi, prin urmare exprimarea — istoria lui?“ Şi aiu- 
rea, unde vorbesc de caracterele istoriei mai vechi care 
“cunoşteau mult mai puţin evenimentele cum le cunosc cer- 
cetările mai noi cu toate că erau mai apropiaţi de ele., 
închei cu minunata comparaţie: „Şi soarele deşi este 
vara mai departe de pămînt de cît iarna, totuşi vara el 
încălzeşte mai mult“. 

„In această întiia a mea, încercare de autor se văd în- 
suşirile care vor desvolta pe acele de mai tirziu, precum- 
pănirea ideilor în expunerea trecutului şi stilul meu lim- 
pede şi colorat“. 

Cum să-i rezişti acestei candori? Omul îşi avea su- 
fletul în mină şi ţi-l prezinta sincer fără frina civilizaţiei 


1) A. D, Xenopol, Istoria ideilor mele, în I, E. Torouţiu, op. cit., 
TV, p. 397. 

Şi a ipocriziei. Cind îmi solicita articolaşe despre dinsut 
la prima noastră cunoştinţă, o făcea fără gind rău, în 
chip natural. In aceeaş epocă o făcea, de pildă, şi lui 
Luigi Luzzatti economistul şi fostul prim ministru ita- 
lian ce-i făgăduise (nu-l solicitase oare?) să scrie un ar- 
ticol despre Les Principes fondamentaux de Lhistoire. 
„Văzind însă — scrie el în storia ideilor mele, că trec 
mai multe luni fără să apară nici o dare de seamă din 
partea lui, îl întrebai, dacă avea de gind a-şi împlini fă- 
găduiala, pe care o aşteptam cu cea mai mare nerăbdare. 
Nici un răspuns, precum nici la alte două-trei scrisori 
ce-i adresai.“ 


Demersurile nu pot de cît stinjeni şi ruşina pe ori-— 
cine; a le mărturisi cu atita candoare, neobligat de ni- 
mic, ridică însă faptei gravitatea intenţiei şi oblicităţii; 
îi acceptăm spontaneitatea cu o simpatie indulgentă. 


3. Trăsăturile morale schiţate aici nu se deosebesc 
simţitor de cele ale portretului lui Iacob Negruzzi. El 
mai avea şi ambii termeni ai comparaţiei: cunoscuse pe 
A. D. Xenopol „înainte“ şi „după fistulă“. I se poate 
totuşi obiecta că, în afară de „fistulă“, se mai punea şi 
chestie de poziţie: „inainte“, Xenopol era o forţă literară 
junimistă şi o speranţă politică; „după“, el se izolase de 
politica junimistă şi îşi întemeiase o acţiune literară me- 
diocră dar proprie la Arhiva. Aceste trăsături nu pri- 
vesc de altfel inteligenţa, ci caracterul; deşi părea stins 
şi mai mult clipia de cît sclipia, boala nu-i sdruncinase de 
loc energia, hărnicia şi nici chiar inteligenţa; opera isto- 
rică, ce i-a fixat un nume şi un loc în cultura noastră, nu 
vin din epoca Junimii ci din acea maturitate, pe care T. 
Maiorescu şi Iacob Negruzzi o credeau „ruinată“, „idio-— 

tizată“. Cit despre caracter, latyra morală, termenul de 
comparaţie îmi lipseşte aproape cy desăvărşire; G. Pany 
ne prezintă yn Xenopol de o cordialitate şi chiar de o 
naivitate egale cy cele ale maturității şi ale bătrineţii; 
lipsa de aytocritică literară şi, în genere, de gust erą la 
fel. Işi swpraveghea poate mai mult vanitatea; cy timpyl 
€Q; Şisa slobozit orice friy, adevărată erypţie mm dar toca 
mai din această prezentare elementară, fără premeditare 
ŞI ipocrizie, iese, după cym am spys, elementul simpatic. 
Deficienţele de caracter, de ymoare şi chiar lipsurile mos 
rale nų sunt impytabile lipsei de inteligenţă; caracterul 
nų e yn produs al facultăţilor intelectyale, ci o constantă 
individyală. O pytem dovedi ny niymai cy exemple cea 
lebre cylese din istorie ci şi cy exemple prezente, recţia 
noscyte de toți. Syb ochii noştri, de pildă, s'a desfăşurat 
marea personalitate a lyi N. Iorga, mai înzestrată de cit 
cea a lyi A. D. Xenopol, cy contraste încă şi mai izbitoam 
re. Alătyri de o inteligenţă puternică, de o ştiinţă şi actim 
vitate yniversale şi de yn talent incontestabil, cele mai 
grave povirnişuyri de caracter, şi, pentry a rămine în 
cadrele exempluylyi citat, o vanitate, pe lingă care cea a. 
lyi A. D. Xenopol era o simplă candoare de copil: o van 
agreşivă, răsbynătoare, yrmărind pretinsele jigniri pină. 
la desființare, o vanitate singerindă ca o rană. Orguliyl 
poate căli şi înălța yn caracter, chiar dacă Par izola în, 
propriâsi conştiinţă, dessocializindysl; vanitatea îl scon 
boră însă micşorindiul, cym era cazul lyi A. D. Xenopol 
ori împingîndyal la reacţiyni vehemente nestăpinite, cazul 
lyi N. Iorga. Pe amindoi isa făcut însă accesibili lingyşirii 
say abilității de a se servi de slăbiciynea lor; în jyr maş 
Putut trăi, astfel, de cit lipsa de caracter şi mediocritatea. 


www.dacoromanica.ro 


XIII 


1. Diversel& aprecieri ale lui T. Maiorescu asupra lui A. D. 
Xenopol: în Observări polemice (1869). 2. In Direcţia nouă. 3. In 
„Literatura romînă și străinătate”, 1881; ' schimbul de scrisori. 
4. Nota din 1893 şi alte aprecieri. 5. „Adaos 1908”. 


I1. Numele lui A. D. Xenopol, apare întiia oară sub 
-pana lui T. Maiorescu, în Observări polemice (1869). B. 
P. Haşdeu scrisese în revista Traian: „Sub pomposul 
titlu din „Istoriile civilizațiunii® de A. D. Xenopol, in- 
cepe prin nişte „consideraţiuni generale“, un lung studiu 
care promite de a fi şi mai obscur în „consideraţiile sale 
speciale“. Ne-a fost peste putinţă de a înţelege ceiace vrea 
autorul. In adevăr, însuşi Edip mar fi în stare să pri- 
ceapă o frază, ca aceasta bunăoară: „Se sfarmă forma 
specifică de înţelegere a lumii cu creerii celor din care 
ea porneşte“. Citindu-l, T. Maiorescu adaugă: „Şi acest 
articol din Traian e ne subscris. 

Cum stă acum intrebarea? D. Pogor sub numele său 
“publică o poezie, A. D. Xenopol asemenea un studiu isto- 
ric. Vine un anonim şi declară, că nu le înțelege pe amin- 
două. Aceasta o credem fiindcă o spune. Dar ce urmează 
«de aici? Lăsind cu totul la o parte meritul sau nemeritul 
„poeziei şi al studiului citat şi privind numai la buna cu- 

viinţă literară, ne pare evident că ar trebui să fie cineva. 
de o inteligență şi competenţă recunoscută pentru a pu- 
tea conchide de la neînţelegerea lui la confuziunea altora. 
Dar un anonim? Aceasta o ştim cu toţii, că o poezie şi 
un studiu, fie chiar din cele mai lămurite şi populare, vor 
găsi totuşi capete, peste al căror grad de inteligență au 
trecut. Prin urmare, în faptul că cineva vine şi mărturi- 
şeşte că -nu le-a înţeles, singurul lucru interesant este 
publicarea acestei mărturisiri“. 

Caracterul obiecţiei îndreptăţite este pur formal, de 
oarece, de fapt, T. Maiorescu ştia că autorul aprecierii 
din Traian se numia B. P. Haşdeu. O ştia şi A. D. 
Xenopol de la Berlin, care-i scria lui Iacob Negruzzi la 
4 Iulie 1869: „Cred că ai citit în Traian critica lui Haj- 
deu a articolului meu. Nici n'aştepta (așteaptă?) oamenii 
ceia sfirşitul unei lucrări, măcar a unei părţi pentru 
a se pronunţa!) “. 

Despre acest pasagiu al său din Observări polemice: 
(1869) pomeneşte T. Maiorescu în articolul Sa prins! 
din România liberă, din 18 Noembrie 1886, cind i se pă- 
ruse că prinsese în cursa de lup, pe care o întinsese, pe 
A. D. Xenopol ca autor al articolului din Voința Națio- 
nală, pe cînd în realitate era fratele său N. Xenopol. 


2. Intre motivele refuzării articolului lui A.D. 
Xenopol. O privire retrospectivă asupra „Convorbirilor 
literare”, ce urma să apară în fruntea revistei la începu- 
tul anului al V (1 Mart. 1871) trebue să fi fost şi faptul 
că T. Maiorescu se pregătia să scrie el un astfel de arti-- 
col, care şi apăru două luni după aceia (15 Mai 1871) 


1) I. E. Torouţiu, op. cit, II, p. 45. 

sub titlul memorabil de Direcţia nouă. In partea închina- 
tă prozei publicată peste un an la 1 Septembrie 1872, T. 
Maiorescu pomeneşte şi numele lui A. D. Xenopol ală- 
turi de cele ale lui: Dionisie Marțian, Al. Odobescu, I. 
Strat, I. Slavici, V. Burlă, St. Virgolici. I. Negruzzi, 
— adică: cinci junimişti, doi simpatizanți (I. Strat, Al. 
Odobescu) şi unul din afară (Dionisie Marțian). Pasagiul 
e acesta: „D. D. Odobescu, Marțian, Strat şi ceilalţi 
sunt doar reprezentanţii literaturii noastre ştiinţifice, 
numai în marginile restrinse, în care o asemenea activi- 
tate a fost cu putinţă pe treapta de cultură pe care ne a- 
flăm. Dar în aceste margini scrierile lor, în deosebire 
de celelalte analoage din literatura noastră, se razimă pe 
fundamente solide şi sunt însemnate prin două insuşiri 
bune ale autorilor: cunoştinţa ce au despre starea ştiin- 
ţei de azi în privinţa materiei de care se ocupă şi sinceri- 
tatea, cu care spun rezultatul cercetărilor lor“. 

Atit, adică simpla citare a numelor şi numai din ra- 
ţiuni polemice împotriva învinuirii de cosmopolitism, 
amintirea, între alte argumente, a faptului că în Convor- 
birile din 15 Iulie 1868 (p. 243) publicase A. D. Xenopol 
o disertaţie despre Cultura Naţională, care incepea cu cu- 
vintele: „'Trebue bine să ne insemnăm noi Rominii că 
orice progrese pe calea civilizaţiei, nu are pentru noi o 
adevărată valoare, de cit intrucit reflectează asupra na- 
“ționalităţii noastre. Cosmopolitismul nu e pentru noi“. 
Sobrietatea aprecierii întră in sobrietatea firească a lui 
T. Maiorescu în laude, ceeace dă tocmai atita greutate 
ori cărui cuvint al lui. Cînd, ceva mai departe, vorbeşte 
«de „proza estetică în juna direcţie, adică la proza privită 
în forma ei, în limbă şi stil“ aminteşte de Copiile de pe 
natură ale lui Iacob Negruzzi, de Nuvelele istorice ale lui 

A. Odobescu, de Nuvelele lui Nicu Gane, ceia ce e firesc, 
adaugă însă, ceea ce e mai puțin firesc, şi „studiile d-lor 
Virgolici şi Lambrior“ — fără să-l pomenească pe A. 
D. Xenopol. 


3. Articolul Literatura romînă şi străinătatea din 
1882 a fost probabil scris mai mult pentru a servi pe Mi- 
te Kremnitz şi pe Carmen Sylva, care scoseseră Die 
Rumänische Dichtungen (Lipsca 1881); Mite Kremnitz 
mai publicase (probabil prin 'T. Maiorescu) Rumânische 
Skizzen (1877) şi Neue Rumänische Skizzen (Lipsca) 
(traducerile sunt fireşte, făcute din literatura junimistă: 
I. Slavici, N. Gane, Iacob Negruzzi, etc., iar din poezii 
mai mult din V. Alecsandri, M. Eminescu, Iacob 
Negruzzi, Th. Șerbănescu. Iată ce-i scria T. Maiorescu 
lui Iacob Negruzzi în privinţa acestui articol în scrisoa- 
rea de la 23 Septembrie 1881: „Pe lingă acestea am gata 
«de tipar şi al treilea articol „Literatura română şi critica 
străină“ (Carmen Sylva), care însă a ajuns a fi o lungă 
poliloghie asupra îintregei noastre literaturi ştiinţifice 
(Hasdeu) pe lingă cea literară. Articolul are 90 pagini, 
este de două ori mai lung de cit „heologismele“ (alt ar- 
ticol trimis), poate prea lung. Dar şi de altminteri este 
riscat în unele din părerile sale, şi eu doresc să-l citesc 
întii Junimii în laşi înainte de a-l publica. Poate se vor 
modifica în urma acestei citiri citeva pasagii, precum 
am schimbat altele după citirea în cercul nostru din Bu- 
cureşti“.1) 

In partea privitoare la studiul istoriei T. Maiorescu 
scria: „Știința Istoriei (dacă putem numi Istorie o ştiin- 


1) I. E, Torouţiu, op. cit, I, p. 15. 

tä) este aproape părăsită în generaţia romînă de astăzi“. 
Ataca pe profesorii de istorie, pe Petre Cernătescu, Ni- 
colae lonescu, V. A, Urechia, şi Andrei Vizanti „care 
nu s'au arătat la înălțimea chemării lor“. Pomeneşte cu 
laude de „citeva cercetări arheologice“ ale lui Al. Odo- 
bescu, de „citeva notițe numismatice ale lui Mihail Suţu 
şi Dimitrie Sturdza, de Dacia înainte de Romani a lui 
Gr. Tocilescu şi de Die Rumänen în Ungarn, Siebenbiir- 
gern und der Bukowina (1881) a lui I. Slavici; despre 
A. D. Xenopol nu pomeneşte de loc. Tăcere, pe care A. 
D. Xenopol o comentează astfel în. „Istoria ideilor 
mele:“1) 


„Răceala lui T. Maiorescu pentru mine se văzu îm 
curind. In un articol inserat în Convorbiri, intitulat Li- 
teratura romînă și străinătaiea, Maiorescu aminteşte mai 
multe scrieri istorice apărute în Rominia (Şincai, Petru 
Maior, N. Bălcescu, Laurian, Kogălniceanu) pînă la 
1881, răstimpul în care tocmai apăruse cartea mea: Răz- 
boaiele între Ruși şi Turct?), pe care i-o dedicasem lui, 
fără ca Maiorescu să pomenească îm acel articol nici un 
cuvint despre scrierea mea. Adiînc jignit prin această. 
trecere cu vederea, eu, care, cu toată desbinarea politică, 
îi rămăsesem adinc recunoscător, pentru tot ce făcuse 
pentru mine, îi trimisei o scrisoare, în care mă jeluianv 
pentru lipsa de băgare de seamă a unei lucrări ce nu pu- 
tea fi trecută cu vederea tocmai de acela căruia i-o în- 
chinasem. Intr'un răspuns îngăimător, Maiorescu cătă să 
explice această omitere prin faptul Că scrierea mea nu 
ar fi intrat în cadrul arătării sale. De atunci relaţiile În- 


1) I. E. Torouţiu, op. cit., I, p. 390. 
2) Apărută întîi în C. L. XIII, (1879) p 5f, 125, 190, 235, 385. 

tre mine şi Maiorescu merseră tot înrăutățindu-se, cu 
toate că eu mam silit intotdeauna să-l rețin depe povir- 
nişul desbinării“. 


4. Explicaţia lui T. Maiorescu e, intr'adevăr, numai 
formală, căci, deşi articolul se intitula Literatura romînă 
şi străinătatea (şi cartea lui A. D. Xenopol nu avea ce 
căuta sub acest titlu), în articol se enumera şi alte cărți, 
în nici o legătură cu „străinătatea“ considerate doar ca 
lucrări de valoare. Ca o dovadă de reaua lui voinţă faţă 
de A. D. Xenopol este nota adaugată unsprezece ani 
după aceia (1893) la articolul său. „DI. Al. Xenopol nu- 
mit mai tirziu (1883) profesor la Universitatea din laşi, 
a terminat în 6 volume Istoria Românilor, o dovadă cel 
puţin de mare stăruinţă“ — apreciere avară faţă de cea 
dintii Istorie monumentală a Rominilor — e drept că în 
acea epocă 'F. Maiorescu îl trata de „idiotizat“. In ace- 
laş an îl îndemna pe S. Mehedinţi într'o scrisoare să se 
lase de studiul geografiei pentru a face istorie „în sensul 
Şcoalei lui Ranke, nu fantasmagorism à la Hasdeu, Xe- 
nopol, N. Densuşianu“, privind ca „un scandal cultural“, 
faptul că tinerimea universitară aşteaptă apă iîmbelşu- 
gată din sticla de doftorii sifilitice ale lui Xenopol“t) — 
într'un moment cînd marea operă a istoricului era pe 
deplin înălțată. 

O altă mărturie asupra părerii lui T. Maiorescu de- 
spre A. D. Xenopol, cam din aceiaş epocă, din 2 Ian. 
1895 o avem în acest crimpei de conversaţie cu Teohari 
Antonescu, reprodus de acesta într'un memorial publicat 
nu de mult: „Apoi prin concluzii sau gradaţii treptate a 


1) I. E. Torouţiu, op. cit, IX, p. 249. 

venit vorba despre Xenopol, autorul istoric. Are o idee 
foarte rea, de cind o parte a creierului s'a dezorganizat 
prin boala, de care Xenopol a suferit şi calităţile rare ale 
acestuia s'au nimicit şi nu i-a mai rămas acestuia decit o 
licărire. „Vezi, d-le A., ce inteligență extraordinară a. 
trebuit să aibă omul ăsta, ca, după o asemenea catastro- 
fă, tot să-i mai rămiie ceva? Impărțirea schematică şi 
planul cărţii şi sistematica orinduire a materiei după 
norme logice sunt resturi din vechea inteligență“.1) 


5. T. Maiorescu îl urmărește implacabil şi după alti 
unsprezece ani. In :„Adaos la 7908" — într'un postscrip- 
tum, în care se pune în lumină meritele generaţiei noi 
ştiinţifice, din care nu e uitat nici tînărul junimist 
'Teohari Antonescu „care începe să-şi publice temeinicile. 
sale studii“, nici Al. Tzigara-Samurcaş, care „se dis- 
tinge prin zelul şi prin gustul cu care ştie să scoată la 
iveală partea frumoasă din produsele artelor şi meseri- 
ilor indigene“, nici, „interesantele scrieri şi lecţiuni uni- 
versitare ale d-lui S. Mehedinţi“, etc... despre A. D. 
Xenopol se exprimă în aceşti termeni nedrepți: „d. Al. 
Xenopol a mai publicat între altele două volume despre 
Cuza Vodă, fără nici o însemnătate (mult mai bună este 
o scurtă broşură a d-lui Petrur Răşcanu, scrisă cu prile- 
jul aniversării de patru zeci de ani de la abdicarea lui 
Cuza), şi se vede încurcat în formularea unei pretinse legi 
istorice“, 


1) Teohari Antonescu, Insemnări, în Conv. lit, LXXIII, no. 
7 — 12, Iulie — Dec. 1940, p. 770. 

XIV 
Contraziceri? Mic studiu de strategie literară”. 


Articolul Contraziceri? Mic studiu de strategie li- 
terară apărut în 1892, răspunde după şase ani, unei bro- 
şuri intitulată Contrazicerile d-lui T. Maiorescu, apărută 
anonim în 1886, care la rindul său reproducea, în parte, 
nişte articole publicate intii în Voința Naţională, orga- 
nul partidului naţional liberal. Posteritatea nu va cu- 
noaşte, de sigur, de cît „micul studiu“ al lui T. Maio- 
rescu; ea nu cunoaşte de cit pe învingători, — nu 
pe învingătorii chestiei în discuţie ci ai intregei lor acti- 
vităţi: e cazul lui T. Maiorescu. Istoricul literar are da- 
toria de a intra Şi în amănuntele unei polemici, din care 
posteritatea nu va şti de cît o parte; cealalta sa scutu- 
rat în giulgiul uitării învinşilor. 

In Voința Naţională din 19 Oct. 1886 apărea un edi- 
torial intitulat Contrazicerile d-lui T. Maiorescu, ano- 
nim dar scris de o pană ascuţită. 

Intiia contrazicere era de ordin politic: contrazicerea 
ce ar exista între afirmaţia lui T. Maiorescu dintr'un 
articol al lui din România Liberă din 2 Oct. 1886: „Oare 
distanţa care desparte (pe junimişti) de generalul Manu 

şi Alex. Lahovari este aşa de greu de păşit? Au avut 
vreodată asemenea distanţe barierele închise?“ — şi altă 
afirmaţie a lui din Cameră că Junimiştii recunoaşteau 
legalitatea Camerelor, pe cînd Conservatorii făceau o 
politică de abţinere şi atacau Capul Statului. 

Sub forma stilizată, răspunsul lui 'T. Maiorescu este 
cunoscut din „micul studiu“ Contraziceri?. Model de ar- 
gumentaţie pur formală, avind o dreptate logică ce nu 
anulează faptul brutal în sine că Junimiştii făceau o po- 
litică de basculă întte liberali şi conservatori, colaborind 
cu unii sau cu alţii după oportunitatea momentului: 
după ce susţinuse pe liberali întrucitva, întriînd şi în par- 
lamentul din 1884, acum în 1886 se năpusteau asupra re- 
gimului, pe care îl simțeau în lichidare apropiată. 

A doua contradicţie era tot de ordin politic: se pu- 
nea faţă în față o afirmaţie dintr'un .discurs al lui T 
Maiorescu, că ideile politice trebue susținute de un cu- 
rent de opinie publică din jos în sus, cu alta din eseul 
Asupra progresului adevărului în judecarea valorilor li- 
terare, în care geneza adevărului ştiinţific sau artistic e 
în mintea unuia singur şi că procesul lui de difuziune se 
face din sus în jos. Ii era uşor lui T. Maiorescu să arate 
că una e politica şi alta ştiinţa sau arta. 

A treia contradicţie, de ordin estetic, punea faţă în 
faţă articolele Comediile d-lui Caragiale din 1885 şi Po- 
efi şi Critici din 1886 — din care ar fi reieşit că poetul! 
e cînd „impersonal“, cînd „personal“. Teoria lui T. 
Maiorescu că poetul trebue să fie în acelaş timp şi im- 
personal în recepţia impresiilor şi personal în expresia 
lor e prea cunoscută pentru a mai insista asupra ei. Au- 
torul anonim îşi încheie astfel articolul: 

„Contrazicerea aceasta a d-lui 'T. Maiorescu ar găsi 

deci şi dinsa o explicare deşi cam deziluzionată asupra 
caracterului d-sale, în faptul că ilustrul orator posedă 
două constanţe, una filozofică, pe care o îmbracă im- 
preună cu halatul său de filozof şi alta politică ce se as- 
cunde în cozile fracului său politic. Noi credem însă că 
boala de care suferă d. Maiorescu este mai adincă, căci 
variază chiar şi gindirea rece. 


Ne vom ocupa aici de unele teorii estetice ale d-lui 
Maiorescu şi vom vedea cum d-sa ca şi în politică îşi 
schimbă teoriile după scopul ce-l urmăreşte, adică după 
interesul — fie şi ideal — ce-t are în gind“. 


Şi pe urmă: 


„Apoi care din două este adevărul? poetul imperso- 
nal sau cel personal, adevărul pornit de sus în jos sau de 
jos în sus, barierele deschise între conservatori şi juni- 
mişti, sau cele închise pentru nerespectarea dinastiei şi 
lupta extralegală? 


Inţelege, credem, şi d-l Maiorescu, ori cit ar întinde 
coarda filozofiei, că asemenea contradicţie nu trebue să 
fie permisă în mintea unui om, care vrea să pozeze în 
faclă intelectuală şi că ar trebui, înainte de a-şi da aerul 
de a propovădui adevărul, să aibă pentru el mai mult 
respect şi mai multă considerare“. 

Acestui articol îi răspunse T. Maiorescu în România 
Liberă din 23 Noembrie 1886 printr'un articol intitulat 
Contraziceri?, formă primă nestilizată definitiv, a micu- 
lui studiu din Critice, căruia anonimul îi replică în Vo- 
ința Naţională din 8 Noembrie 1886, prin Răspuns d-lui 
T. Maiorescu. Criticul reveni printrun vehement şi bi- 
ruitor articol intitulat Sa prins!, nereprodus din feri- 
cire în Critice. Duşmănia lui se revarsă asupra lui A. D 

Xenopol în următoarele retrospecţiuni istorice şi indis 
creţii biologice: 

„Printre tinerii de talent, încurajați (în multe feluri) 
de societatea literară (Junimea) era şi unul, care printr'o 
rară inteligenţă şi prin o mare silință da speranţa unui 
viitor strălucit. Cetea multe, studia destul, vorbea uneori 
în public, scria din cind în cînd şi noi îl susţineam pe a- 
ceastă cale. L/am susţinut în deosebi şi eu, fiindcă mi-a 
fost şcolar. 


Din nenorocire pentru el, o modificare la isbit la 
inceputul carierei, şi de atunci... 


Despre el, cu privire anume la el, am scris în artico- 
lul din România liberă de la 7 Noembrie. Omul se vede 
că a cetit ceva, că a fost deprins a minui unele forme ale 
gindirii logice, că ar fi fost capabil, dacă se menținea în- 
tr'o direcţie mai bună, să continue o lucrare intelectuală 
de oarecare merit. 

Dacă se menținea; dar îşi pierduse putinţa de a se 
menține... 

Incă din timpul înfloririi sale, cînd începuse a scrie 
şi scria lucrări de merit, a fost îndată atacat de presă, ca 
toţi oamenii de valoare. 

Printre aceste atacuri era în anul 1869 şi unul de la 
un anonim, care zicea că nu-l înţelege şi din această, „ne~ 
înţelegere“ lua un motiv ca să-l batjocorească. Şi atunci 
eu, pentru a-l apăra pe el, anume pe el, şi citindu-l pe el 
în această apărare, am scris în Convorbirile de la 1860 
şi am retipărit în Critice (la p. 302) pasagiul: „Vine un 
anonim şi declară că nu înţelege. Dar ce urmează de aci? 
etc... 


Şi atunci la 1869, cind am scris acest articol şi lam 

citit în Junimea de la Iaşi, rideam împreună cu el de 
naivitatea anonimului, 

Şi acum, cind acelaş om se ascunde sub masca ano- 
nimului şi mă atacă pe mine cu aceleaşi cuvinte că „nu 
înţelege“, i-am citat în România Liberă textual (intro- 
ducînd numai cuvintul „naivitate“ pentru mai mare haz) 
tocmai pasagiul în care respingeam atunci în favoarea 
lui, un asemenea atac greşit. 

Căci calculul psihologic era uşor de făcut: celeialte 
scrieri ale mele le va fi uitat astăzi scriitorul Voințfet 
Naţionale, dar acea pagină, în care am vorbit anume de 
el şi care i-a măgulit amorul său propriu, aceia nu a pu- 
tut-o uita. Şi dacă este, în adevăr, el scriitorul guverna- 
mental al articolului în contra mea, atunci poate se va 
prinde în această cursă, va ţipa în public „recunosc acest 
pasagiu! pe acesta nu lam uitat! Iată-mă sunt eu!“ 

Ei bine! 

Guvernamentalul s'a prins în cursă, a ţipat în public 
şi în Voința Naţională din urmă, de la 18 Noembrie, re- 
cunoscîndu-şi faimosul pasagiu din Critice, are „naivita- 
tea“ de a-l reproduce textual alăturea cu cel identic din 
România liberă, pentru a-mi imputa această „reeditare“ 
a proprielor mele lucrări şi pentru a-mi zice că nu mai 
sunt „scriitor îndeminatec“, Fiindcă astfel anonimul gu- 
vernamental s'a dat singur pe faţă, nu mai rămîne nici 
un motiv de a-i ascunde noi numele, ci trebue să i-l scoa- 
tem în public, aşa cum se afla deja, tipărit la 1874 în pa- 
sagiul „identic“ de la p. 302 a Criticelor... este domnul 
Alexandru Xenopol. 

Țara noastră nefiind mare, ne cunoaştem unii pe alţii. 
Credem dar, că oamenii cu minte mă vor aproba, dacă 
zic: Acum Sa închis discuţia“. 

Şi Olimpienii ni se pot prezenta uneori nesuprave- 
gheaţi. Să „demaşti“ un autor, pe care îl ştie toată lu- 
mea! N. Xenopol (şi nu Al. D. Xenopol) era primul re- 
dactor al Voinfei Naţionale şi autor al mai tuturor edi- 
torialelor — articolele lui apăreau fără iscălitură pen- 
trucă editorialele mai tuturor ziarelor sunt anonime 
(prin urmare teoria „anonimului“ nu-şi mai avea ros- 
tul). E evident, de altfel, că pana ce scrisese articolul era 
mult mai fină de cit cea a lui A. D. Xenopol. N. Xeno- 
pol era un polemist mai ascuţit de cit fratele său. 
T. Maiorescu susţine .că a reprodus un pasagiu ca 
o cursă de lup, în care urma să prindă sălbăticiunea a- 
nonimă, dindu-i posibilitate de a triumfa cu un surprin- 
zător „Sa prins!“ deşi, în realitate, nu prinsese pe ade- 
văratul vinovat Nicu Xenopol, ci pe nevinovatul A. D. 
Xenopol. Cursa întinsă nu dovedea, de altfel, nimic: pa- 
sagiul din Observări polemice putea fi cunoscut de orice 
cititor şi cu atît mai mult de Nicu Xenopol. Suntem în 
drept de a ne întreba, dacă T. Maiorescu nu se prefăcea 
că îşi închipue că autorul e A. D. Xenopol (cu două zile 
înainte de a apărea articolul „S'a prins!“, pretinde N. 
Xenopol, fusese în redacţia Voinţei Naţionale unde îl 
putuse afla pe autor). EI stabilise o teorie olimpiană în 
primul articol (Contraziceri? din Romiînia liberă de la 7 
Noembrie 1886) că sunt oameni cu care se discută şi alții 
cu care nu se discută şi că printre aceştia se află şi N. 
Xenopol. Plecaţi de la astfel de excluzive se poate, de si- 
gur, ajunge foarte departe; sunt sentinţe fără motivare. 
Viitorul s'a răsbunat; cu N. Xenopol nu numai că a dis- 
cutat, dar Pa avut ca ministru în guvernul său de la 10 
Oct. 1912—4 lan. 1941 impus de Take Ionescu. 


Inlăturat, din fericire, din Critice, atacul e dur şi ne- 

drept. Faptul de a-i aminti cuiva motivele recunoştinţei, 
pe care o pretinzi, e inelegant. E, şi parţial de a-i spune 
cuiva: aveai merite cînd erai cu noi, cînd scriai la noi: 
nu mai ai acum cînd nu mai eşti cu noi. Şi dece nu mai 
ai? nu pentru că ne-ai părăsit, ci pentru că aiavuto 
boală care ţi-a redus facultăţile intelectuale: „Din neno- 
rocire pentru el, o modificare (?) l-a izbit la începutul 
carierei şi de atunci... ar fi fost capabil, dacă se menți- 
nea într'o direcție mai bună, să continúe o lucrare in- 
telectuală de oarecare merit. Dacă „se menținea“, dar îşi 
pierduse putinţa de a se menţine“. 


După ce a prins pe un om nevinovat, încheie: „Ţara 
noastră nefiind mare, ne cunoaştem unii pe alţii. Credem 
dar că oamenii cu minte mă aprobă, dacă zic: Acum sa 
inchis discuţia“. 

Adică după ce afirmase că nu discută cu N. Xenopol, 
iată-l că nu discută nici cu A. D. Xenopol, după ce-l in- 
fierase într'un articol plin de jigniri. 

Declarindu-se drept autorul polemicii de pină acum, 
avea dreptate N. Xenopol să închee astfel articolul inti- 
tulat O lămurire!): 


„Această declaraţie ar fi de ajuns pentru a ridica 
orice valoare articolului de Dumineca trecută din Ro- 
mînia liberă, unde d. Maiorescu caută să răspunză unei 
persoane care cu mirare a trebuit să se vadă tirită în 
desbaterea de faţă“. 


Şi apoi: 
„D. Maiorescu nu poate nici într'un chip — fără a-şi 





1) Voința Najională. III, 690, din 2 Noembrie 1886. 

bate joc şi de d-sa şi de grupul literar al Junimii să 
declare că cu ăsta nu discută! 

Pe lingă alte însuşiri d-l Alex. Xenopol mai are şi pe 
aceia de colaborator la Convorbiri literare. Chiar ulti- 
mul număr al acestei reviste cuprinde un studiu al fra- 
telui meu şi nu sunt nici două săptămîni, de cînd însăşi 
Romimia Liberă îi aducea cele mai mari laude“. 

A declara că nu discută cu A. D. Xenopol e, în a- 
devăr, excesiv. A. D. Xenopol fusese unul din cei mai 
străluciți membrii ai Junimii, era profesor la Universi- 
tatea din Iași, lua conturul singurului nostru istoric, co- 
laborator chiar în anul acela la Convorbiri hterare, cu 
un studiu Țăranii sub Mihai Viteazu!) şi anul următor 
Justiția sub Fanarioţi?). 


Din articolul Contraziceri?, refăcut, aşa cum se gă- 
seşte în Critice, reproducem această pagină: 
„Lema broşurii cu coperta roşie, este următoare: 


„Ne-am propus să facem astăzi un studiu mai inte- 
resant nu asupra contrazicerii în purtarea grupului ju- 
nimist, ci asupra celei în părerile unuia din cei doi lu- 
ceferi ai Junimii — par nobile fratrum — d. T. Maio- 
rescu. Aceste contraziceri au ajuns aşa de caracteristice 
încît merită fără îndoială o cercetare patologico-psiholo- 
gică“ ... Ne permitem o primă observare de strategie li- 
terară. In rîndurile citate se vede un fel de unitate, in- 
versiuni şi cuvinte, de care ne-am servit mai ales noi în 
criticile literare (de exemplu: au ajuns aşa de caracte- 
ristice în cît merită fără îndoială etc. paranteza par no- 


1) Convorbiri literare, mo. 8 din 1 Noembrie 1886 (XX) p.695. 
2, Convorbiri literare, no. 12, 1 Martie 1887 (XX), p. 1059, 

bile fratrum...; cercetare patologico-psihologică ...) 

A plăti cu aceeaş monedă este o greşală de strategie 
literară. Moneta poartă semnul suveranităţii celui ce a 
introdus-o în circulaţie, cine o întrebuinţează, pare a re- 
«unoaşte această suveranitate şi prin chiar aceasta de- 
vine inferior .... In orice caz imitarea este o dovadă de 
mediocritate, etc“. 

Există însă altă explicare. Intrebuinţarea unor anu- 
mite elemente formale ale altuia nu reprezintă numaide- 
cît o servitute imitativă ci poate fi şi o încercare de pa- 
rafrazare ironică, cum e şi cazul. Nu e vorba, deci, de 
recunoaşterea unei inferiorităţi, ci de ọ intenţie de supe- 
rioritate. Să-i fi scăpat lui T.\Maiorescu această figură 
stilistică? 

Aşa că din concluzia lui: 

„Se vede că autorul sau autorii anonimi ai broşurii 
(în curind s'au descoperit a fi fraţii Xenopol şi astfel în 
adevăratul înţeles al cuvintului par nobile fratrum), şi-au 
făcut şcoala literară în cercul Junimii şi acum vin să ne 
plătească, după vorba franceză, cu aceiaş monedă“ —- 
nu reținem de cit faptul că după ce scrisese „Sa prins!” 
„Este domnul Alexandru Xenopol“, mai prudent, afir- 
mă acum în carte că „s'au descoperit a fi fraţii Xeno- 
pol“ — deşi avem numai în N. Xenopol un reum confi- 
tentem. Mai reținem şi docilitatea lui A. D. Xenopol de 
a colabora şi în acest an (1892) la Convorbiri literare! 
Ne avind scrupulul demnităţii personalg, îşi merita poa- 
te jignirea. 

Concluzii asupra raporturilor, dintre A. D. Xenopol şi T- 
Maiorescu și Junimea. 


Inaintea lui M. Eminescu şi a lui I. Slavici, A .D. 
Xenopol a fost cea dintii „achiziţie“ a Junimii, şi una 
strălucită: luat de pe băncile şcoalei, trimis în străină- 
tate cu bani personali ai membrilor societății şi cu sub- 
venţii obţinute de la Primărie, devenit apoi, după în- 
toarcerea de la Berlin, unul din cei mai asidui şi mai ac- 
tivi colaboratori ai şedinţelor Convorbirilor, ai „prelec- 
țiunilor populare“, ai tuturor iniţiativelor, introdus în 
magistratură şi în învățămînt (la institutul Academic) 
prin mijlocirea membrilor influenţi ai societăţei, se poate 
spune că pentru A. D. Xenopol Junimea n'a reprezen- 
tat numai un climat sufletesc ci şi un fel de asistenţă îm- 
pinsă pină în pragul bărbăţiei. Toate mărturiile contem- 
porane converg prin a ni-l arăta ca pe un tinăr de o rară 
inteligenţă, vioiciune, mobilitate sufletească şi mai ales 
de o mare hărnicie. Pină la boală, adică pină la 1874 (a- 
vea numai 24 de ani) este adevărata lui epocă de stră- 
lucire intelectuală, epoca studiilor de la Berlin, de pe 
urma căreia ne a rămas foarte interesanta lui corespon- 

denţă cu Iacob Negruzzi, şi o serie de studii publicate în 
Convorbiri literare: 

Cultura naţională!) 

Istoriile civihzațiunii? ) 

Studii asupra stării noastre actuale) 

Unul din ele, Studii asupra stării noastre actuale, 
Tam reprodus parţial în Antologia ideologiei junimiste; 
prin importanţa lor culturală şi pentru A. D. Xenopol şi 
pentru epocă, ele ar trebui adunate în volum în integra- 
litatea lor. 

Din analiza corespondenţei cu I. Negruzzi şi a aces- 
tor studii din însăşi epoca formaţiei lui spirituale, am a- 
juns la incheerea că structura lui sufletească nu era juni- 
mistă; de aici, conflict ideologic cu atitudinea absolută, 
sceptică față de valorile trecutului a lui T. Maiorescu 
din articolele lui: O cercetare critică asupra poeziei, ro- 
mâne (1867); — In contra direcțiunii de astăzi (1868). 
Direcţia nouă (1872). Ea aparţinea trecutului şi intere- 
sul îl îndrepta spre cercetarea lui. Climatul Junimii ca 
şi studiile urmate în Germania i-au dat doar, mai multă 
dragoste de adevăr şi de disciplină ştiinţifică pusă în 
serviciul lui, prin înlăturarea deformărilor patriotice pa- 
şoptiste. Crezul lui era naţionalist, tradiționalist, relati- 
vist, nu judeca valorile de cît în timp şi funcţional. După 
aceleaşi mărturii contemporane, mai ales a lui G. Panu, 
era de o fire optimistă, entuziastă, de o naivitate copilă- 


1) Convorbiri literare, Ti, (1868) p. 159, 181, 194, 200, 231, 247, 
261, 280. ` 

2) Convorbiri literare, III, (1869), p. 105, 121, 145, 164, 203, 217, 
235, 251, 281, 293, 309. 

3) Convorbiri literare, IV, (1870), p. 1, 121; V, (1871), p. 117 
233, 285, 316; XI, (1877), p. 7, 41, 182, 107. 

rească, sub toate formele, rămasă pină la bătrineţe. Por- 
tretul moral ce şi şi-a făcut singur în Istoria ideilor mele 
e veridic!): „Din această notă sentimentală a fiinţei mele 
se explică mai multe din însuşirile gîndirii mele, precum 
şi din faptele săvărșite de mine. Sunt un optimist cu ne- 
putință de urnit din gindurile lui spre bine. Nu-mi pot 
închipui că răutatea oamenilor să meargă atit de departe 
cum a mers tocmai cu mine, care n'am căutat de cit să fac 
binele şi obştesc şi individual. De cîte ori caut a-mi ară- 
ta în adevărata lor fire pe acei pe care îi socot prieteni, 
nu pot crede şi apoi cînd faptele mă aduc la adevărata 
convingere, rămin ca trăsnit, dar tot pare că mai rămine 
o speranţă, că poate să fie vreo înşelare sau în orice caz 
vreo aiurare a celui rătăcit. Această părere prea bună 
despre oameni mi-a făcut mult necaz; dar nu-mi pare 
rău de dinsa, mi-a menţinut totdeauna sufletul deasupra 
mizeriilor omeneşti.“ 

In afara de asta, revoluţia lui T. Maiorescu nu era 
numai o revoluţie culturală, ideologică, o soluţie de con- 
tinuitate faţă de un trecut ignorat şi disprețuit, ce nu se 
incadra în mentalitatea istoricului tradiţionalist ci era cu 
deosebire o revoluţie estetică, străină mijloacelor sufleteşti 
ale lui A. D. Xenopol. Cu toată încrederea ce şi-o arăta 
mereu în calităţile lui de expresie stilistică de la debu- 
turi pînă la urmă, stilul lui e lipsit de concentrare, de 
pregnanţă, e invadat de prolixitate. Idealul lui stilistic 
constă în ocolirea cu orice preţ a neologismului; e un 
„neaoş“, un agent de rominizare. „Cu mare neaşteptare 
primii scrisoarea dvs“, îi scria el lui I. Negruzzi într'o 
scrisoare de la 1 Aprilie 1868, ţinind să evite în orice 





1. I. E. Torouţiu, op. cit, IV, p. 398. 

chip cuvintul „surpriză“1), un memorial de călătorie apă- 
rut pe vremuri în „Arhiva“ se intitula „Un suiș pe 
Ceahlău“ în loc de „o ascensiune“ — fără să-şi dea sea- 
ma că suişul nu traduce acţiunea mişcării ci numai lo- 
cul pe unde se face. Incă din epoca tinereţii lui sănătoase 
scria în studiul său Cultura națională (1869). „Lrebue 
bine să ne însemnăm noi Rominii că orice pas pe calea 
propăşirii nu poate avea însemnătate pentru noi de cit 
în măsura în care reflectează (!?) asupra naţionalităţii 
noastre“. Adică într'o scurtă propoziţie: „însemnăm“ şi 
„însemnătate“, doi „noi“ şi un „noastre“, şi o impreciziu- 
ne verbală: „reflectează?)“, 


Lipsa lui de simţ estetic şi de talent de expresie li- 
terară nu-l putea face să înţeleagă revoluţia estetică a 
lui T. Maiorescu. 

In 1874 intervine boala, după care Junimiştii şi mai 
ales 'T. Maiorescu Pau privit ca pe un om „ruinat“, Deşi 
nu avem la îndemină amindoi termenii de comparaţie, 
judecata pare sumară, privind mai ales unele laturi ale 
vioiciunii inteligenţei lui şi mai ales unele aspecte mo- 
rale raportate la caracter, faţă de care T. Maiorescu se 
arăta necruţător. Boala nu i-a redus însă nici hărnicia, 
nici entuziasmul şi nici chiar inteligenţa în elementul ei 
constructiv, arhitectonic, dacă nu şi în cel sclipitor. In 
această epocă de „ruinare“, el a publicat cele şase to- 
muri ale Istoriei Românilor, cele două volume asupra lui 
Cuza Vodă, studiul său teoretic Les principes fondamen- 
taux de l’histoire, operă monumentală ce-i dau locul de 
întîiul nostru istoric. De la boală (1874) şi mai ales dela 


1) I. E. Torouţiu, op. cit., II, p. 9. 
2) Cultura națională, în Conv. Lil. II, 1869, p. 159. 

inscrierea lui in partidul liberal (1879), unde nu-l chema 
numai „interesul“ ci şi adevărata lui structură sufleteas- 
că, foştii lui prieteni lau privit cu asprime nemeritată, 
iar T. Maiorescu, atit de sobru în exprimarea judecăți- 
{qor sale şi priceput îp mascarea resentimentelor, l’a tratat 
cu o duritate implacabilă, nu numai micşorindu-i situaţia 
Ştiinţifică dar amintindu-i chiar şi „ruina” şi ipotecile 
«le recunoştinţă ce-i grevau tinereţea. 

POST-FAŢĂ 


Ca şi T. Maiorescu şi posteritatea lui critică, volu- 
mul acesta trebuia sfirşit printr'un Indice al numelor 
proprii, pentru a fi mai lesne consultat de cercetători în. 
anumite amănunte ce-i interesează. Trebuind să intri 
într'o clinică, nu mi-am putut impinge forţele de cit pină 
la facerea corecturilor. Interrupta pendent. 

